
PREFAŢĂ 


Această a doua ediție a cărții Memoria umană își datorează existenţa lui Len Berkowitz, 
un specialist în psihologie socială de la Universitatea din Wisconsin, care a vizitat Cam- 
bridge-ul și care regreta faptul că prima ediție se epuizase în Statele Unite. El m-a îndemnat, 
atât direct cât și prin intermediul unor prieteni editori, să reeditez lucrarea, Inițial nu am 
avut deloc intenția să scriu din nou cartea, dar după ce am reexaminat-o mi-am dat seama 
că, de la apariția primei ediţii, cu zece ani în urmă, se întâmplaseră o mulțime de lucruri, 
atât în ceea ce privește domeniul studiului memoriei în general, cât și în zonele restrânse 
ale interesului meu personal. Editorul inițial, Multimedia, s-a arătat entuziasmat de ideea 
revizuirii lucrării, iar rezultatul a fost apariția cărții de față. 

Memoria umană constituie un ghid pentru întregul domeniu al memoriei, permițân- 
du-ne orientarea „în teren“ și observarea celor mai remarcabile caracteristici ale sistemului. 
Sunt de asemenea urmărite multe drumuri ascunse, exotice și curioase. Avem cu toții 
memorie, și una dintre căile. de a înțelege și utiliza această memorie este aceea de a o folosi 
în condiții controlate. Ca și în prima ediție, am inclus numeroase demonstrații scurte și sper 
că dumneavoastră, cititorii, le veţi încerca pentru a putea aprecia apoi experimentele cu 
caracter mai formal, care alcătuiesc coloana vertebrală a acestei cărți. 

Așa cum se întâmplă cu orice ghid, există întotdeauna problema de a stabili de unde 
anume trebuie să începem. Un specialist în istoricul dezvoltării domeniului ar începe de la 
procesul învățării de lungă durată, primul aspect al memoriei care a fost studiat în mod 
științific, abordând ulterior domeniul mai recent și mai complex al memoriei de scurtă 
durată și al memoriei de lucru. Din punct de vedere logic, pare mult mai normal să se 
meargă pe urmele modului de operare a însuși sistemului de memorie, începând cu 
memoria de scurtă durată și memoria de lucru, și trecând apoi la procesul învățării de lungă 
durată și al uitării. Acesta este modul de abordare pe care l-am adoptat, acceptând riscul de 
a prezenta la început cele mai complexe și mai recente dezvoltări. Dacă preferați însă o 
introducere mai domoală în subiect, vă sugerez să amânaţi lectura Capitolelor 2 și 3 până 
după ce ați citit capitolele care se ocupă de memoria de lungă durată. 

Cea mai marcantă schimbare survenită în studiul memoriei umane, în ultimul deceniu, a 
constituit-o deplasarea deliberată în afara laboratorului, către viața cotidiană. Cu zece ani 
în urmă, trebuia să caut foarte mult pentru a găsi exemple potrivite de lucrări bazate pe 
exerciţii de memorie cu cuvinte reale, care să ilustreze principiile ce erau studiate în 
laborator. În prezent însă, am avut la dispoziţie foarte multe studii interesante din care să 
fac o selecţie, inclusiv o serie de subiecte sugerate de către Stephen Ceci de la Universitatea 
Cornell, în comentariile sale utile asupra ediţiei mai vechi. ps 

Preocupările sociale s-au modificat și ele. Lucrările asupra depoziţiilor martorilor 
oculari, focalizate cu zece ani în urmă în principal asupra lucrărilor de laborator, au început 
să influențeze legea, rezultatul fiind acela că, în prezent, sistemul juridic naue mu 
psihologi. Lucrările efectuate de către aceștia au condus la elaborarea unor noi tehnici de 
intervievare a martorilor și a persoanelor acuzate de crimă. În ultimii ani, aa categ 
copiilor a devenit obiectul unui interes public susținut. Așa cum se prezintă în Capitolul 7, 

obținerea unor amintiri „adevărate“ este extrem de dificilă, atât în cazul copiilor, cât și al 
adulților. Și în acest caz psihologii își aduc o importantă contribuție. , 

Această nouă ediție mi-a oferit de asemenea ocazia de a revedea diferite aspecte ale 
dezvoltării memoriei în copilărie și ale schimbărilor de memorie asociate cu îmbătrânirea 
contrastul dintre declinul elegant care însoțește îmbătrânirea omului sănătos și dete- 
riorarea teribilă caracteristică bolii Alzheimer, 

Principala mea arie de interes, memoria de lucru, s-a dezvoltat considerabil în ultimii 
zece ani. Cunoaștem acum mult mai multe despre rolul memoriei de lucru în formarea 
limbajului la copii și în învăţarea celei de-a doua limbi străine la adulți. Aceste aspecte s-au 
lămurit, parțial, prin studiul degradării memoriei la indivizii cu traumatisme cerebrale, 
deoarece mecanismele memoriei normale sunt adesea relevate în procesul deteriorării. 

n pregătirea celei de-a doua ediții am beneficiat de ajutorul inestimabil oferit de 
secretara mea, Julia Darling. Mulţumesc de asemenea Lorrainei Dickey de la Multimedia 


pentru primele etape ale reviziei și Annei Cope care s-a îngrijit de redactarea finală și 
tipărire. 


Alan Baddeley 
Cambridge, Mai 1993 


PREFAŢĂ LA EDIȚIA A TREIA 


Am scris Memoria umană pentru a iniţia pătrunderea într-un subiect, pe care îl 
consider fascinant, a unei game largi de cititori, de la studenţii care doresc o prezentare 
generală a problemei ca bază pentru alte cursuri, până la cititorul aparținând publicului 
larg, interesat de acest domeniu de importanţă capitală a activității mentale. M-am bucurat 
că am putut mări atractivitatea edițiilor anterioare ale cărții, prin adăugarea unor ilustrații 
colorate care reflectă conținutul acesteia, fără a avea o importanță capitală în ceea ce 
privește mesajul central. Din nefericire însă, acestea au făcut să crească atât de mult 
costurile multiplicării încât cartea a devenit extrem de scumpă, ceea ce a micșorat accesi- 
bilitatea ei pentru publicul căreia i-a fost destinată. Din această cauză am fost încântat de 
sugestia editurii Prion de a publica lucrarea în ediție alb-negru, la un preţ mai rezonabil. 
"Conţinutul ediţiei de faţă este deci identic cu cel al ediției revăzute, publicată acum trei ani, 
cu excepția faptului că figurile și graficele integrate în text au fost redesenate, iar foto- 
grafiile color ce fuseseră adăugate ca fond vizual au fost omise. Psihologia memoriei nu s-a 
schimbat impresionant în ultimii trei ani și din acest motiv cititorul mai poate considera 
această carte ca fiind o lucrare de actualitate cu privire la ceea ce recunoaștem sub numele 
de psihologia memoriei. 


Alan Baddeley 
Bristol, Martie 1996 


1. CE ESTE MEMORIA? 


Am o memorie îngrozitoare.“ De câte ori ați auzit această afirmaţie? În ceea ce mă 
privește, atunci când, discutând întâmplător cu o persoană pe care am cunoscut-o recent, 
recunosc faptul că efectuez cercetări asupra memoriei, reacția cea mai obișnuită este 
exprimată prin cuvintele: „Ar trebui să efectuezi unele studii asupra mea — am o memorie 
groaznică!“ La fel este și memoria mea. Eu am reușit chiar performanța de a uita să mă 
prezint la o emisiune radio asupra memoriei, deschisă accesului telefonic al ascultătorilor, 
Mi-am dat seama de această scăpare înspăimântătoare numai atunci când am citit progra- 
mul de radio din ziar, și am ajuns la studio atât de târziu încât crainicul de la stația centrală 
de integrare a discuțiilor m-a întrebat dacă nu aș fi dispus să dau un bacșiș pentru a mi se 
împrospăta memoria. 

Cu toate acestea, eu cred că am memorie bună și pot afirma că, în ciuda unor greșeli 
ocazionale jenante, atât memoria mea cât și a dumneavoastră depășesc cel mai bun 
calculator, din punct de vedere al capacității, flexibilității și durabilității. În capitolele 
următoare sper să vă conving să-mi împărtășiți admirația. 

Poate că cel mai bun mijloc de a aprecia memoria este de a ne gândi cum am putea trăi 
fără ea, sau mai bine zis fără „ele“, deoarece memoria nu este găzduită la nivelul unui 
singur organ, ca de pildă inima, ci într-o serie de sisteme care conlucrează și care ne permit 
să învăţăm din trecut și să anticipăm ce se va întâmpla în viitor. 

În ultimii ani, am învăţat foarte mult din studiul modului în care traumatismele 
creierului afectează memoria. Aproape toate accidentele ce lezează creierul determină o 
oarecare diminuare a capacității de învăţare și afectează, într-o anumită măsură, viteza cu 
care accesăm amintirile mai vechi. Există totuși câteva zone ale creierului care au o 
importanță capitală pentru memorie. Traumatizarea serioasă a acestora poate conduce la o 
amnezie puternică, handicapantă, ca o infirmitate. 

Să luăm cazul lui Clive Wearing, un muzician talentat și expert în muzică veche, ce s-a 
îmbolnăvit în urma unei infecții virale. O mare parte a populaţiei este purtătoare a virusului 
Herpes simplex, care nu exercită nici un alt efect răsunător în afara ocazionalelor leziuni 
herpetice. Foarte rar însă, acest virus reușește să împiedice creierul de a-și exercita 
capacitatea sa naturală de apărare, provocând o inflamație ce poartă numele de encefalită. 
În acest caz pot apărea leziuni extinse ale creierului, boala fiind - până recent — adesea 
fatală. Deși boala se poate trata în prezent, pacienţii suferă leziuni importante ale creierului 
care produc, în mod frecvent, probleme privind memoria. . i 

Clive Wearing constituie un exemplu deosebit de dramatic în ceea ce privește sechelele 
encefalitei. El a fost afectat într-o asemenea măsură încât nu-și mai poate aminti decât ceea 
ce s-a întâmplat cu câteva minute înainte, iar în consecință consideră că abia în momentul 
respectiv și-a recăpătat conștiența, El ţine un jurnal în care notează pias ghici pagini 
întregi de note în care se menţionează data, ora și faptul că abia a re eveni o ha . 
Atunci când a fost confruntat cu dovezi privitoare la maraniala apypoae oin a See pa 
recâștigarea conștienței, constând, de exemplu, în înregistrări video ale propriei persos 

el) s-a întristat și a negat aceste dovezi, chiar după mulți ani de boală. Este ca și când, 
confruntat cu paradoxul unei vieți limitate la un orizont de câteva secunde, el se agaţă de 
purictul de vedere conform căruia abia și-a recâștigat conștiența, ceea ce implică faptul că, 
în/ viitor, se va face bine. 

Lumea lui Clive a fost foarte plastic prezentată de către Jonathan Miller, într-un 
program de televiziune, intitulat „Prizonierul conștienţei“. Ori de câte ori apare soţia sa, 
Clive 9 întâmpină cu bucuria celui care nu a văzut persoana iubită timp de mai multe luni, 
astfel încât ea nu trebuie decât să părăsească încăperea timp de două-trei minute și să se 
reîntoarcă, pentru ca bucuria să se repete; este un proces întotdeauna plin de emoție, care 
se exprimă întotdeauna în același mod. Clive trăiește într-un prezent permanent, fiind 
incapabil să înregistreze schimbările, sau să folosească trecutul pentru anticiparea viito- 
rului, o situaţie pe care el a descris-o odată ca fiind „Iadul pe pământ. Este ca și când ai fi 
mort în tot acest timp nenorocit.“ 

Memoria lui Clive referitoare la trecutul său a fost mai puţin afectată decât cea curentă. 

Cu-toate acestea, ea a suferit puternic — el știe cine este și își poate prezenta, în linii 
generale, viața anterioară, însă cu foarte puţine detalii exacte. De pildă, el nu a fost sigur 
dacă este sau nu căsătorit cu actuala și cea de-a doua soție a sa. Atunci când i s-au dat indicii 
exacte el și-a putut aminti anumite momente deosebite din viaţă, ca de pildă faptul că a 
cântat în fața Papei cu ocazia unei vizite papale la Londra, sau că a regizat prima 
reprezentație cu Mesia în Londra, pentru care s-au folosit instrumente și decoruri autentice. 
Muzicianul scrisese o carte despre compozitorul Lassus din vechime, dar nu și-a putut 
aminti, practic, nimic despre acesta. Memoria vizuală a lui Clive a fost de asemenea afectată 
- el petrecuse patru ani la Cambridge dar nu a putut recunoaște nici una dintre fotografiile 
înfățișând colegiul în care studiase. Cunoștinţele sale generale au fost afectate în mod 
similar, el nemaiavând idee, de exemplu, cine era autorul piesei Romeo și Julieta. 
“A existat însă un domeniu al memoriei care s-a conservat în mod remarcabil, anume 
calitățile și priceperile sale din domeniul muzicii. Întorcându-se odată acasă, soția sa i-a 
întâlnit pe membrii vechiului său cor, care tocmai îi făceau o vizită; el a dirijat acest cor 
întocmai ca în zilele anterioare bolii. Muzicianul putea citi notele muzicale și era capabil să 
execute, foarte corect și cu sentiment, piese muzicale extrem de complexe, acompani- 
indu-se la clavecin. Dar, vai, el a descoperit că trecerea de la muzică înapoi către starea 
dezolantă în care se afla îi provoca o tulburare atât de puternică încât muzica nu putea 
constitui un factor de alinare, așa cum se sperase. 

Clive se află în această stare din 1985. El continuă să fie convins că abia și-a recăpătat 
conștiența după boală. El trăiește încă într-un etern și dezolant prezent, Nu se poate bucura 
de cărți deoarece nu le poate urmări intriga, nu manifestă nici un înteres pentru problemele 
curente, acestea fiind pentru el lipsite de sens întrucât nu își poate aminti contextul. Dacă 
iese din casă se pierde imediat, Muzicianul este un adevărat prizonier într-o mică insulă a 
conștientului înconjurată de marea amneziei. 

Tragicul caz al lui Clive Wearing demonstrează importanţa memoriei. Dar ce este 
memoria? 


BAZELE, FIZICE ALE MEMORIEI 


Cei care nu sunt psihologi, dar și unii dintre psihologi, sunt, de multe ori, de părere că 
scopul final al teoriilor psihologice trebuie să fie acela de a da fenomenelor psihologice o 

interpretare fiziologică. Această abordare considerată uneori reducționistă are în vedere un 
lanţ continuu de explicaţii care traversează, de sus în jos, o serie de niveluri, de la psihologie 
către fiziologie, biochimie și biofizică și așa mai departe, până la particulele subatomice 
studiate de fizicieni. 

Presupunând că aș fi un arhitect dornic să cunoască informaţii despre Catedrala „Sf. 
Paul“ din Londra, mi-aș putea adresa întrebările astfel încât să vizeze diferite niveluri. Aș 
putea dori să cunosc istoricul clădirii și modul în care s-a ajuns la construirea ei după marele 
incendiu ce a mistuit Londra. Aș putea pune întrebări despre stilul arhitectonic și influența 
arhitecturii clasice asupra stilului lui Cristopher Wren, care a construit catedrala. Aș putea 
întreba care este funcţia sa și aș putea solicita detalii privind materialele de construcție. 
Punctul de vedere conform căruia studiul memoriei trebuie să înceapă cu bazele biochimice 
ale acesteia este într-o oarecare măsură analog cu sfatul pe care l-am putea da cuiva 
interesat să cunoască informaţii privind Catedrala „Sf. Paul“ de a începe prin a studia 
structura atomică a cărămizilor și pietrei. Fără îndoială, un asemenea studiu ar putea fi 
relevant deoarece dacă structura atomică a cărămizilor nu ar fi fost potrivită, catedrala nu 
s-ar fi putut ridica niciodată. În același timp însă, o persoană ar putea afla totul despre 
structura atomică a cărămizilor și pietrei fără a cunoaște aproape nimic interesant despre 
catedrală. Pe de altă parte, se pot afla foarte multe informații despre catedrală, fiind total 
lipsit de cunoștințe asupra proprietăților fizico-chimice ale cărămizilor și pietrei. 

Desigur, arhitectul trebuie să țină seama, la un moment dat, de structura materialelor, 
care are implicații majore în ridicarea unei construcții. În mod similar, anumite aspecte ale 
memoriei pot fi, în principiu, influențate de datele fiziologice sau biochimice. Cu toate 
acestea, multe încercări de înțelegere a bazelor moleculare ale memoriei, efectuate cu 
câțiva ani în urmă, s-au dovedit premature. Neurochimia memoriei se dovedește mult mai 
complexă decât s-a crezut până acum. Fără îndoială că în acest domeniu important s-au 
înregistrat multe progrese, iar într-o zi se va stabili o colaborare extrem de fructuoasă între 
psihologul specializat în psihologie experimentală și neurochimist. În prezent există însă o 
zonă restrânsă de interes comun și de aceea mă voi limita doar la o scurtă prezentare a 
lucrărilor asupra neurofiziologiei învățării și memoriei. 


NEUROFIZIOLOGIA ÎNVĂȚĂRII ȘI MEMORIEI 


Procesul de învățare implică, în mod aproape sigur, un șir de modificări electro- 
fiziologice și neurochimice la nivelul creierului. Aceste modificări sunt în prezent greu de 
studiat pe creierul uman, dar în ceea ce priveşte organismele cu structuri mai puțin complexe 
s-au înregistrat progrese considerabile în înțelegerea fenomenelor implicate în procesul de 
învățare. Kandel, de pildă, a efectuat cercetări asupra organismului marin Aplysia, care are o 
structură extrem de simplă, ce îmbină simplitatea neuronală cu o capacitate simplă de 
învățare. Organismul este, de pildă, capabil de a evidenția fenomenul de obișnuință. Acesta 
reprezintă procesul prin care un stimul capabil iniţial de a provoca o reacție de răspuns 
ajunge să fie, treptat, ignorat dacă repetarea lui nu este însoțită de un anumit efect, indiferent 
dacă acesta este pozitiv sau negativ. În cazul Aplysiei, dacă este stimulat sifonul „atât acest 
organ, cât și lamelele respiratorii manifestă iniţial o tendință de retracție; după stimulări 


u circulație a apei în formă de tub sau pâlnie, prezent la unele animale 

repetate, reacția de retragere se oprește, efect care poate dura săptămâni. Reacţia de 
retragere implică o transmitere electrică prin sinapse, joncțiunile speciale dintre neuroni, 
sau celulele nervoase. Transmiterea prin sinapse depinde de neurotransmițători, mesagerii 
chimici care permit comunicarea unui neuron cu altul. Aceștia depind, la rândul lor, de ionii 
de calciu. Procesul de stimulare repetată reduce treptat activitatea căilor prin care se 
eliberează ioni de calciu, micșorând astfel probabilitatea eliberării unei cantități de ioni de 
calciu suficiente pentru a provoca inițierea sau transmiterea mai departe a unui impuls 
nervos. 

Opusul fenomenului de obișnuinţă este sensibilizarea, proces care are loc atunci când un 


3 stimul independent mărește probabilitatea obținerii unei reacții. La auzul unei împuș- 


cături puteți deveni suficient de nervos pentru a vă speria ulterior de zgomotul provocat de 
trântirea portierei unei mașini. În cazul Aplysiei, aplicarea unui stimul neplăcut în partea 
opusă sifonului intensifică reacția de retragere în momentul când este atins sifonul. Aceasta 
se datorează creșterii cantității substanțelor neurotransmițătoare eliberate ca răspuns la un 
influx mai puternic al ionilor de calciu în zona caudală a animalului: 

Aplysia este capabilă și de o modalitate de învățare cunoscută sub denumirea de 
condiționare clasică. Cel mai bun exemplu de reflex condiționat clasic a fost oferit de către 
filosoful rus Pavlov, care a arătat că, atunci când prezentarea hranei a fost asociată, în mod 
regulat, cu sunetul unui clopoțel, în final numai sunetul clopoţelului a fost suficient pentru 
a provoca salivația. În cazul Aplysiei, echivalentul hranei îl constituie o stimulare puternică 
a extremității caudale, care produce efectul automat de retragere a sifonului și lamelelor 
respiratorii. Echivalentul clopoțelului este o ușoară atingere a sifonului care, însă, aplicată 
separat, nu provoacă retragerea acestuia. Totuși, atunci când atingerea ușoară este urmată 
continuu de un stimul puternic la nivelul extremității caudale, acțiunea va provoca, în final, 
retragerea lamelelor respiratorii și a sifonului, chiar în absenţa stimulului caudal. Acest 
efect simplu, analog procesului de învățare, poate persista timp de mai multe zile. Kandel 

(sugerează că mecanismul aflat la bază este similar celui de sensibilizare; prin asociere cu 
stimulul mai puternic de la nivelul extremității caudale, atingerea ușoară a sifonului 
conduce, în final, la creșterea fluxului ionilor de calciu în partea terminală a organismului, 
generând inițierea și transmiterea impulsului nervos prin sinapse. 

Mecanismele care stau la baza aspectelor mai complexe ale învățării și memoriei se află 
încă sub semnul întrebării. Cu toate acestea, un mecanism posibil îl constituie intensificarea 
efectului de durată (IED), fenomen descoperit de către Bliss și Lomo în anii '70. Lucrând 
asupra hipocampului de iepure (o parte a creierului care s-a dovedit a fi puternic implicată 
în procesul de învățare și în memorie) ei au descoperit că stimularea electrică intensă a 
zonelor legate de această formaţiune a determinat o reacție mai puternică a celulelor 
hipocampice față de stimuli. Intensificarea răspunsului a persistat zile, săptămâni și chiar 
un interval mai îndelungat, ceea ce sugerează posibilitatea existenței unui mecanism de 
durată al învățării, 

Cercetările ulterioare au arătat că IED depinde de activitatea receptorilor situați de o 
parte și de alta a sinapsei. Atunci când mecanismul presinaptic aferent primește un stimul 
de frecvenţă ridicată, el eliberează neurotransmiţătorul glutamat. Pentru a se produce IED 
însă, neuronul postsinaptic sau primitor trebuie să funcţioneze la un nivel corespunzător, 
Receptorii postsinaptici relevanţi sunt sensibili faţă de o substanţă cunoscută sub numele de 
NMDA (N-metil-D-aspartat) iar inițierea impulsului depinde de prezenţa unui echilibru 
exact de ioni în canalul receptor. Atunci când sunt îndeplinite corect atât condiţiile 
presinaptice, cât și cele postsinaptice, natura sinapsei se modifică, astfel încât, în viitor, un 
stimul presinaptic mult mai slab va determina „aprinderea“ unui neuron postsinaptic. 

Faptul că celulele asociate cu IED sunt prezente în număr foarte mare în hipocamp, care 
este presupus a juca un rol crucial în învățare și memorie, este oarecum încurajator pentru 
punctul de vedere conform căruia s-ar putea să avem aici de-a face cu un mecanism de bază 
al procesului de învățare. Într-o lucrare clasică, publicată în anul 1949, psihologul canadian 
Donald Hebb avansa ideea că un mecanism de acest fel se poate afla la baza procesului de 
învățare. De atunci, pornind de la ideile lui Hebb, au fost elaborate multe modele de 
învățare pe bază de calculator. 


MODUL DE STUDIU AL MEMORIEI DE CĂTRE PSIHOLOGI 


Deșii unii psihologi încearcă să înțeleagă bazele fiziologice ale memoriei, nu acesta este 
modul de abordare cel mai comun și, ca atare, îi vom rezerva un spațiu mai restrâns în 
această discuție asupra memoriei umane. Dacă însă psihologii nu studiază memoria prin 
examinarea caracteristicilor sale fizice și biochimice, cum își pot efectua ei cercetările? 
Chestionează ei, pur și simplu, diferite persoane asupra modului în care își amintesc diferite 
lucruri? În general, ei nu procedează astfel. Deși nu este indicat să se ignore comentariile 
indiviziilor asupra modului în care învaţă sau își amintesc diferite evenimente, experiența a 
arătat că acest tip de informaţie nu constituie o sursă de încredere. 

Să luăm, de exemplu, problema imaginii vizuale. În secolul al XIX-lea, Sir Francis Galton 
a efectuat un studiu clasic, bazat pe transmiterea de chestionare unui număr mare de 
oameni eminenţi, care au fost rugaţi să încerce să evoce o imagine legată de micul dejun din 
ziua în care au primit această solicitare neobișnuită. Li s-a cerut să comenteze, pe larg, 
bogăţia, detaliile și intensitatea imaginii pe care și-au creat-o. S-au observat diferențe 
enorme, unii dintre cei care au răspuns menționând că imaginea micului dejun pe care și-o 
aminteau era aproape la fel de vie ca și percepţia ei directă, alții însă nu au putut prezenta 
nici o imagine. Cercetările ulterioare au arătat că indivizii diferă foarte mult în ceea ce 
privește intensitatea imaginii pe care o descriu ulterior. Cu toate acestea, încercările de a 
corela capacitățile memoriei lor cu imaginile descrise i-au depășit, în totalitate, pe cer- 
cetători. De pildă, Sir Frederick Bartlett și-a rugat subiecții să-și amintească diferite fapte și 
a observat că până și aceia care afirmau că imaginile vizuale evocate de ei sunt foarte vii, 
fiind mult mai încrezători în capacitatea memoriei lor decât cei care-nu rețineau imagini 
vizuale, nu au fost mai exacţi în ceea ce privește descrierea amintirilor. Un studiu efectuat 
mult mai târziu de către cercetătorii americani di Vesta, Ingersoll și Sunshine a analizat 
relaţiile dintre intensitatea declarată a imaginilor și o serie de alte teste. Performanțele 
memoriei nu s-au dovedit corelate cu intensitatea imaginilor, singurul parametru care a 
prezentat corelaţii cu imaginile exacte fiind așa-numita „atracție socială“, considerată a fi 
un indicator al gradului în care subiecții încearcă să fie amabili și să dea răspunsuri 
acceptabile din punct de vedere social! Rezultă de aici că, deși există diferențe mari în ceea 
ce privește descrierile imaginilor vizuale evocate, acestea nu ne pot spune foarte mult 
despre modul în care funcționează memoria omului; după cum vom vedea mai departe, alte 
metode bazate pe performanţă și nu pe descrierile personale au dat rezultate mai bune. 

Dacă însă comentariile indivizilor asupra propriei memorii nu sunt demne de încredere, 
cum putem studia memoria? Acest lucru este posibil prin însărcinarea subiecților cu 


rezolvarea diferitelor probleme de memorie şi acordarea de calificative, bune sau rele, în 


funcție de re 
articipanţilo i i 
le comit atunci când li se cere să-și aminteasc 


zultat, Unele experimente se bazează pe capacitățile memoriei diferenţiale a 
r, dar de obicei ele urmăresc dificultățile subiecţilor și greșelile pe care aceștia 
ă diferite tipuri de materiale. Dacă v-aș putea 

prezenta un șir de consoane, să zicem lr p f g h, rugându-vă să le repetați, probabil că le-aţi 
reproduce exact pe majoritatea, dar greșelile făcute vor fi relevante. De pildă, dacă veți avea 
tendința de a înlocui litera p prin b sau f prin s, consoanele greșite fiind apropiate din punct 
de vedere sonor de cele corecte, voi trage concluzia, similar lui Conrad și Hull, că, pentru a 
vă aminti literele, ați folosit mai mult memoria verbală sau acustică. 

O altă modalitate de a explora memoria umană este cunoscută sub denumirea de 
„interferență selectivă“. Aș putea dori de pildă să testez ideea că adresele sau numerele de 
telefon pot fi memorate dacă sunt repetate în șoaptă. Aș putea împiedica repetarea pentru a 
stabili dacă acest lucru afectează procesul de reactualizare. Rugați pe cineva să articuleze 
un cuvânt irelevant, ca de pildă „cel“, în timp ce subiecţii încearcă să repete sau să scrie un 
număr de telefon și performanţele lor vor scădea dramatic. 

Capitolele următoare sunt dedicate caracteristicilor memoriei umane în raport cu o 
gamă largă de materiale, dar veți observa, fără îndoială, că o serie de cercetări asupra 
memoriei se bazează pe materiale verbale. Există două cauze ale acestei situații. În primul 
rând, nu există nici o îndoială că un rol extrem de important în memoria omului îl are 
codificarea verbală. Chiar atunci când cineva își aminteşte evenimente prezentate vizual 
sau evocă acțiuni sau incidente, se constată o tendință puternică de a suplimenta alte 
aspecte ale memoriei prin verbalizare, transformând astfel ceea ce părea iniţial o problemă 
de natură pur vizuală într-o problemă mixtă, vizuală și verbală. Cel de-al doilea motiv care 
explică predominanța materialului verbal este mai practic. În general, este mai ușor să se 
selecteze și să se controleze un material verbal față de posibilităţile de a manipula stimulii 
vizuali, tactili sau auditivi. Să presupunem, de pildă, că cineva dorește să studieze efectele 
exercitate de buna cunoaștere a materialului pe care îl folosește. Există informații privind 
frecvenţa de utilizare a fiecărui cuvânt din limba engleză, ceea ce permite cuantificarea 
foarte simplă a variabilei de bună cunoaștere a limbii. În mod similar, există date asupra 
vârstei la care oamenii se lovesc pentru prima oară de diferite cuvinte, asupra capacității 
cuvintelor de a evoca imagini vizuale și așa mai departe, ceea ce determină calitatea 
materialului vizual de a fi cel mai ușor de manipulat în schemele experimentale. 

Un alt avantaj al folosirii cuvintelor și literelor ca materiale-test este acela că ele pot fi 
prezentate în formă verbală sau scrisă și pot fi reactualizate în ambele moduri. În cazul 
materialelor vizuale suntem însă limitați la un singur mod de prezentare și, în mod specific, 
la testarea prin recunoaștere, deoarece orice subiect găsește că reactualizarea imaginilor 
vizuale nu poate fi făcută altfel decât prin desen, iar acest lucru constituie principalul factor 
limitativ, cu excepția situațiilor în care avem de-a face cu desenatori talentați. 

Așa după cum vom vedea în capitolele următoare, psihologii care studiază memoria se 
află oarecum în situaţia celui care încearcă să înțeleagă funcţionarea unei mașini fără a 
putea să arunce o privire în interiorul acesteia. În consecinţă, ei trebuie să se limiteze la 
urmărirea operaţiilor pe care mașina trebuie să le execute și la observarea atentă a modului 
în care aceasta se comportă în diferite ocazii. Un asemenea mod de abordare reclamă o 
răbdare considerabilă și ingeniozitate dar, așa cum sper că veţi constata și dumneavoastră 
după lectura acestei cărţi, el poate conduce la o înțelegere profundă. 


NATURA MEMORIEI UMANE 


Deși starea neplăcută în care se află Clive Wearing aduce argumente puternice în favoarea 
importanţei memoriei, ea nu ne spune prea multe despre natura detaliată a sistemelor care se 

află la baza memoriei umane. Să presupunem că am dori, în acest caz, să înlocuim memoria 
defectă a subiectului; ce caracteristici ar trebui să prezinte „proteza“ de memorie necesară? 

O altă modalitate de a pune aceeași întrebare ar fi de a considera o perspectivă 

evoluționistă asupra funcțiilor memoriei care s-ar putea dovedi utile unui organism format 
într-o lume complexă și variată, dar totuși structurată. Să presupunem că organismul este 
dotat cu un număr de canale senzoriale, de exemplu văz, auz, pipăit și miros. Informaţiile 
primite prin aceste canale trebuie, în principiu, corelate; elementele de tipul copacilor 
trebuie văzute și pipăite, și chiar auzite, atunci când vântul le răscolește frunzișul. Aprecie- 
rea unui obiect și formarea reprezentării acestuia reclamă desigur memorie, cel puțin o 
memorie de formă temporară, o memorie pe termen scurt, sau de lucru, care să-i permită 
organismului să adune laolaltă informaţii dintr-un număr de surse și să le integreze într-o 
imagine coerentă asupra lumii înconjurătoare. 

Ar fi, de asemenea, util ca, de-a lungul timpului, să se acumuleze unele cunoștințe 
despre lume. Având în vedere că lumea este, cel puțin parţial, previzibilă, ar fi avantajos 
pentru organism să înveţe, de exemplu, ce fel de hrană îi este utilă și care îi poate provoca 
îmbolnăvire. Pe scurt, ar fi utilă și o formă de memorie pe termen lung. Un asemenea proces 
de învățare pe termen lùng poate avea mai multe forme, fiecare dintre acestea fiind supusă 
propriilor legi. Clive Wearing și-a menţinut calitățile de muzician, dar capacitatea sa de a 
regăsi fapte aparținând trecutului (detalii privind realizările sale ca muzician, nume ale 
compozitorilor) a fost puternic afectată. 

Unele indicii asupra structurii asocierii complexe de sisteme pe care o numim memoria 
umană sunt furnizate de alţi indivizi care au probleme mai puțin dramatice ale memoriei și, 
desigur, de studiul proceselor care au loc în memoria persoanelor sănătoase, așa după cum 
vom vedea în capitolele următoare. Totuși, în acest moment ar putea fi utilă o scurtă 
prezentare a structurii psihologice probabile a memoriei pentru a oferi cadrul general în 
care să poată fi interpretate informațiile din restul cărții. 

Faptul că memoria poate fi fragmentată în subcomponente nu reprezintă o noutate; 
această idee a fost avansată în jurul anului 1890 de către marele psiholog american William 
James și reluată în 1949 de către Donald Hebb. Dovezile experimentale privind fracționa- 
rea memoriei umane au fost aduse în special în ultimii 30 de ani. Până în anii '60, mulți 
psihologi erau de părere că nu era necesar să se ia în considerare mai mult decât un tip de 
memorie, însă pe la începutul perioadei '70, existența anumitor deosebiri între memoria pe 
termen lung și cea pe termen scurt era deja larg acceptată. 

Deși s-ar putea ca nu toată lumea să fie de acord cu structura pe care o voi propune, s-a 
căzut, în general, de acord asupra faptului că o asemenea fracționare este utilă. În timp ce 
eu prefer să fac referire la sisteme și subsisteme, alți teoreticieni doresc să sublinieze 
diferitele procese implicate în reactualizare fără a se referi la structurile în cadrul cărora se 
dezvoltă aceste procese. Informaţiile pe care le voi prezenta în această carte se bucură, 
practic în totalitate, de acceptul general. Dacă există divergențe, acestea apar, de obicei, în 
zonele unde faptele sunt prea limitate pentru a ne permite să decidem între un număr de 
alternative plauzibile. JE 

Să luăm, de exemplu, incapacitatea lui Clive Wearing de a-și aminti ce a consumat la 
micul dejun. Cărui fapt i se datorește această problemă? O posibilitate ar fi aceea că la nivelul 
creierului său nu s-a înregistrat deloc experienţa micului dejun, cu alte cuvinte memoria sa nu 
a păstrat urme ale evenimentelor, O a doua posibilitate ar fi aceea că se înregistrează o 
amintire, dar aceasta dispare foarte repede, O a treia posibilitate es apani nudi 
păstrează urme ale evenimentelor dar ele nu pot fi accesate sau regăsite. Aceste urr 


aidoma unei cărţi dintr-o bibliotecă în care nu există nici un sistem de catalogare. După cum 

vom vedea mai târziu, este foarte dificil să decidem care dintre aceste scenarii a provocat 
defectul de memorie, dacă într-adevăr vreunul dintre ele a fost implicat. Cu toate acestea, 
este important și potențial util să avem în vedere că orice sistem de memorie trebuie să fie 
capabil de înregistrarea informației în timp și de regăsirea ei atunci când este necesar. 


CÂTE TIPURI DE MEMORIE EXISTĂ? 


Controversele puternice din anii ’60 a condus la elaborarea unei serii întregi de modele 
de memorie, în mare parte asemănătoare. Tendinţa lor generală de a presupune existența a 
trei tipuri de memorie — memorie senzorială, memorie de scurtă durată și memorie de lungă 
durată — este bine reprezentată în modelul propus de Richard Atkinson și Richard Shiffrin. 
Datorită faptului că era atât tipic, cât și influent, acest model a fost poreclit modelul modal. 
Modelul presupune că informaţia vine din mediul înconjurător printr-o serie de registre 
paralele, cu durată scurtă de păstrare, apoi ajunge într-un depozit comun de păstrare pe 
termen scurt. Acesta se presupune că lucrează ca memorie de lucru, capabilă să manipuleze 
informaţia și să o coreleze cu păstrarea pe termen lung. Într-adevăr, depozitele de memorie 
pe termen scurt au importanță capitală în acest model; în absenţa lor nu ar fi posibilă nici 
învățarea unor noi informaţii, nici reactualizarea informaţiilor vechi. Ne vom ocupa, 
separat, de fiecare dintre aceste componente. 


MEMORIA SENZORIALĂ 


Atunci când mergem la cinema, vedem ceea ce pare a fi o scenă cu desfășurare continuă, 
în care avem impresia că mișcările oamenilor sunt normale. Ceea ce se prezintă în realitate 
ochilor noștri este o succesiune de imagini statice între care sunt intercalate spații negre. 


Înregistrări Depozit de memorie Depozit de memorie 
senzoriale pe termen scurt pe termen lung 


Memorie 
cu funcţionare 
temporară 
Procese de control 
Repetiție 
Codificare 
Decizie 
Strategii 
de regăsire 


—> 


Depozit 


a 


permanent de 
memorie 


= 


Răspunsul 
organis- 
mului 


Fig. 1 Fluxul informaţional și sistemul memoriei umane conform schemei 
lui Atkinson și Shiffrin. 

Pentru a vedea o imagine în mișcare continuă este necesar ca sistemul vizual de la nivelul 
creierului să inmagazineze informația vizuală conținută într-un cadru, până la sosirea 
cadrului următor, Depozitul imaginilor vizuale care fac posibil acest proces face parte 
dintr-o serie întreagă de sisteme ale memoriei senzoriale cu implicaţii intime în percepțiile 
noastre asupra lumii. 

Chiar în cadrul memoriei vizuale există probabil multe componente capabile de în- 
magazinare a informaţiei vizuale pentru o scurtă perioadă de timp. Dacă, într-o cameră 
intunecată, mișcați capătul unei țigări aprinse, veți constata că în urma ei rămâne o dâră - 
puteți scrie, în acest fel, o literă a alfabetului, iar o altă persoană va „vedea“ această literă, 
Acest efect a fost folosit încă în anul 1740, pentru a măsura durata memoriei vizuale 
senzoriale, de către cercetătorul suedez Segner, care a atașat un tăciune aprins la o roată în 
mișcare. Atunci când roata era învârtită repede se putea observa un cerc complet deoarece 
urma lăsată la începutul învârtirii strălucea încă puternic atunci când tăciunele ajunsese din 
nou la punctul de plecare. Prin învârtirea roții cu o viteză care permitea numai conturarea 
unui cerc complet și măsurarea timpului necesar unei mișcări de revoluţie, Segner a putut 
stabili durata acestei scurte înmagazinări ale informaţiei senzoriale. El a găsit că durata era 
egală cu aproximativ o zecime de secundă. 

Acest fenomen cunoscut sub numele de „persistența văzului“ poate fi pus în evidență 
chiar într-un mod mai simplu. Răsfirați-vă degetele de la o mână și treceţi-le prin fața 
ochilor. Mișcaţi degetele la început încet și veți observa cum priveliștea care există în fundal 
pare instabilă și are tendința de a sălta. Mișcaţi apoi degetele cu repeziciune, dintr-o parte 
în alta. Veţi vedea acum ceea ce pare a fi o imagine normală, deși puțin estompată. În cazul 
mișcării rapide, priveliștea este întreruptă numai timp scurt, ceea ce permite reîmpros- 
pătarea imaginii de pe retină înainte ca aceasta să dispară. 

Există cel puțin două, dacă nu chiar mai multe, componente ale memoriei senzoriale 
vizuale, sau memoria convenţională, după cum este numită uneori. Una dintre acestea s-a 
dovedit a fi dependentă de retină, fiind influențată, în primul rând, de strălucirea stimulului 
prezentat. Cea de-a doua este amplasată într-o zonă a creierului situată după punctul în 
care au fost recepționate și integrate informațiile venite de la ambele retine. Această 
componentă este mult mai sensibilă la model decât la strălucire și reprezintă operarea unui 
sistem implicat în recunoașterea formelor. 

În cazul auzului există o serie similară de memorii senzoriale. Dacă într-un anumit colț al 
camerei sunt produse pocnete foarte scurte, ne putem da seama foarte bine din ce direcție vin 
acestea. Identificarea direcţiei se bazează pe aprecierea minusculelor diferențe privind timpii 
de sosire a pocnetelor la cele două urechi, o operație analoagă folosirii sonarului pentru 
localizarea poziţiei unei nave. Însă, pentru a putea folosi această diferență de timp între două 
pocnete succesive este necesar să existe un sistem care să înmagazineze informația legată de 
primul zgomot, până la sosirea celui de-al doilea, și care să permită estimarea extrem de precisă 
a diferenței. Deși acesta nu poate fi considerat un sistem de memorie în sensul obișnuit, el 
constituie, în mod sigur, un sistem de înmagazinare și regăsire a informației şi ca atare el poate 
fi considerat, în mod corect, drept un sistem de memorie senzorială extrem de scurtă, 

Existența unui sistem de memorie auditivă mai durabilă poate fi evidențiată în era 
următor, Să presupunem că v-aș citi o serie de numere de telefon formate din nouă c d 
Există șanse să rețineți în mod corect majoritatea cifrelor apei Meciul ati w 
există și posibilitatea comiterii unor erori. Dacă trecem apoi la un sistem de pe tar 
vizuală a numerelor, luând fiecare cifră pe rând, veți constata că ați făcut mai multe erori, în 
special la sfârșitul seriei. Graficul din fig. 2 ilustrează un model tipic al erorilor, pentru 


șirurile de nouă cifre, atât citite cât și ascultate, 

Cea mai importantă caracteristică a graficului de mai jos constă în discrepanța existentă 
între cele două modele de prezentare referitoare la ultimul element de date prezentat 
subiectului. Atunci când acesta este transmis pe cale verbală, este aproape întotdeauna 
corect amintit; dacă prezentarea este vizuală, erorile sunt foarte numeroase. Cauza acestui 
fenomen pare a consta în faptul că, atunci când succesiunea cifrelor este prezentată verbal, 
ultimul element de date al șirului mai poate fi recuperat dintr-o memorie auditivă de durată 
scurtă, numită uneori memorie ecou deoarece este asemănătoare unui ecou care mai 
întârzie puțin după ce elementul de date a fost rostit. Ecoul este limitat la un element, 
posibil două elemente de date. În consecință, el poate fi șters dacă după prezentarea lui se 
mai prezintă un alt element, irelevant. Memoria ecou reţine elementul irelevant în loc de a 
reține ultima cifră. Dacă v-aș fi prezentat verbal succesiunea de cifre urmată de ins- 
trucțiunea verbală „Reactualizați“, „ecoul“ ultimei cifre ar fi dispărut. Sistemul implicat în 
memoria ecou de acest tip pare a fi orientat în special pe vorbire deoarece un sunet simplu, 
lipsit de sens, ca de pildă „bah“, distruge performanţele, în timp ce un ton pur, similar ca 
tărie și durată, nu exercită acest efect, O succesiune de cifre prezentată verbal este mai bine 
amintită decât o succesiune prezentată vizual deoarece memoria senzorială auditivă este 
mai durabilă decât cea vizuală. 

Memoria senzorială auditivă nu este limitată la sunetele exprimate verbal. Să presu- 
punem că aveţi anumite îndoieli cu privire la o anumită componentă a motorului mașinii 
dumneavoastră, iar în timp ce conduceţi ascultați zgomotul acesteia. Ceea ce încercaţi să 
percepeţi reprezintă un sunet repetat, inclus în zgomotul relativ regulat al motorului. 
Pentru a percepe repetiţia, trebuie să fiți capabil de a reține o „porție“ de zgomot pe 
parcursul unui interval suficient de îndelungat, care să permită detectarea acelei caracte- 
ristici care pare a se repeta. Acest efect a fost folosit pentru studiul memoriei auditive. 

Fig. 2 Informaţia auditivă se păstrează un timp mai îndelungat în memoria senzorială 
decât informaţia vizuală, Aceasta explică motivul pentru care ultimele cuvinte dintr-o serie 
sunt amintite mai bine dacă sunt auzite, decât citite, 

Ascultătorului îi este prezentată o bandă care reia, în mod repetitiv, o mostră de zgomot cu 
oscilații întâmplătoare, durata acestei mostre fiind variată în mod sistematic. Dacă mostra 
sonoră are durata de o jumătate de secundă, ascultătorul trebuie să perceapă niște 
caracteristici care revin la fiecare jumătate de secundă. Pentru a realiza acest lucru, el are 
nevoie de un sistem de memorie auditivă care să păstreze sunetul cel puțin o jumătate de 
secundă. Dacă mostra are durata de o secundă, detectarea fluctuaţiilor ritmice va necesita o 
memorie mai durabilă. Atunci când sunt puși în fața acestei situații, subiecții diferă 
întrucâtva în ceea ce privește capacitățile lor, dar, în medie, ei pot detecta repetițiile 
separate prin intervale de până la trei secunde, ceea ce indică un sistem de memorie 
auditivă care are cel puțin această durată. 

Deși am tratat doar pe scurt memoria senzorială, nu vom mai reveni asupra acesteia. Ea 
constituie o componentă importantă a aparatului general al memoriei noastre, dar este 
probabil mai bine exprimată ca parte integrantă a procesului de percepție. Explorarea ei în 
continuare ar necesita o analiză mai detaliată a percepției decât este posibil în cadrul 
limitelor acestei cărți. 


MEMORIA DE SCURTĂ DURATĂ 


Pentru a înțelege o propoziţie, trebuie să ținem minte începutul acesteia, până când o 
parcurgem integral. Acest lucru ar fi imposibil fără a poseda o oarecare memorie privind 
cuvintele pe care le conţine și ordinea în care se succed. E 

Să presupunem că v-aș solicita să înmulțiți în memorie 23 cu 7. Încercați să priviți în altă 
parte și căutați să executați această operație. În primul rând aveţi nevoie să vă amintiți 
numerele implicate. Apoi veți înmulţi, probabil, 3 cu 7 și vă veți aminti că rezultatul este 21. 
Apoi vă veți aminti 1 și veți păstra cifra 2 pentru operațiunea ulterioară. Apoi, după ce ați 
înmulțit 2 cu 7 veţi regăsi cifra 2 păstrată și adunând-o ajungeţi la 16. Apoi veţi regăsi cifra 
1, păstrată iniţial, și veţi ajunge la rezultatul de 161. Toate acestea implică păstrarea 
temporară în memorie a multor cifre, toate trebuind să fie regăsite cu precizie și la 
momentul potrivit. O dată ce operația a fost încheiată, nu mai este nevoie să se rețină nici o 
informaţie legată, de pildă de numărul care a fost reținut pentru a fi adunat mai departe și, 
după câteva însumări similare probabil că nu vă veți mai aminti această informație. 

Prin urmare, atât pentru înțelegerea limbajului cât și pentru operațiile aritmetice este 
nevoie de o reținere temporară a informaţiei pentru a efectua diferite funcții auxiliare 
înțelegerii sau calculului. Îndată ce obiectivul a fost atins, informaţia auxiliară nu mai este 
necesară. Numele atribuit acestui sistem — sau poate mai bine spus set de sisteme — este 
memorie de scurtă durată sau memorie de lucru. Informaţia esențială pentru o perioadă 
scurtă de timp este păstrată temporar, devenind apoi irelevantă. 

În ce măsură reprezintă memoria de scurtă durată un sistem complet diferit de memoria 
de lungă durată? Pn legătură cu aceasta au existat, de asemenea, multe controverse în 
ultimii ani. Un punct de vedere este acela că memoria de scurtă durată reprezintă același 
sistem cu memoria de lungă durată, dar utilizat în condiții speciale care generează o foarte 
redusă reținere pe termen lung. Celălalt punct de vedere, al cărui adept sunt şi eu, constă bn 
faptul că memoria de scurtă durată implică sisteme separate, deși, în timpul funcționării, 
sunt foarte strâns integrate. După părerea mea, memoria de scurtă durată nu repr ezintă 
bsistem ci un set complex de subsisteme în interacțiune la care mă voi referi ca 

MEMORIA DE LUNGĂ DURATĂ 


Dintre cele trei tipuri de memorie - memoria senzorială, memoria de lucru și memoria 
de lungă durată - cea care corespunde cel mai bine punctului de vedere al unui nepro- 
fesionist asupra memoriei este memoria de lungă durată. Aceasta reprezintă informațiile 
păstrate perioade de timp considerabile. Într-adevăr, așa după cum vom vedea ulterior, 
anumiți teoreticieni sunt de părere că informaţiile nu dispar niciodată din memorie, ci 
devin, pur și simplu, mai puţin accesibile. Amintirea propriului nume, a modului în care 
trebuie să vorbim, a locurilor unde am copilărit sau a acelora unde am fost anul trecut, sau 
chiar acum cinci minute sunt considerate a depinde de memoria de lungă durată. Memoria 
de acest fel privește, în primul rând, păstrarea informaţiei, spre deosebire de memoria 
senzorială și memoria de scurtă durată, în cazul cărora păstrarea informaţiei reprezintă o 
caracteristică accidentală a altor aspecte ale sistemului. 

Pentru un specialist în psihologie experimentală termenul „memorie de lungă durată“ se 
referă la informaţia cu durabilitate suficient de mare pentru a fi accesibilă după un interval 
de la câteva secunde în sus. Explicaţia constă în faptul că, în general, memoria testată după 
unu, două minute pare a se comporta, în mare măsură, în același mod cu memoria testată 
după una, două zile, sau ani. După cum vom vedea la momentul potrivit, acest lucru nu este 
valabil şi pentru memoria testată după una sau două secunde, sau chiar milisecunde. 
Constituie oare memoria de lungă durată un sistem unitar? Aceasta reprezintă încă o 
problemă controversată. Se disting însă cel puţin două tipuri aparținând acestui gen de 
memorie. 


MEMORIA DE LUNGĂ DURATĂ DE TIP EPISODIC ȘI SEMANTIC 


Acum câţiva ani, psihologul canadian Endel Tulving făcea o distincție utilă între două 
tipuri de memorie de lungă durată: memoria episodică presupunând amintirea anumitor 
întâmplări, ca de pildă vizita la dentist, cu o săptămână în urmă, și memoria semantică 
legată în esență de cunoștințele asupra lumii. Cunoașterea sensului unui cuvânt, a formulei 
chimice a unei sări sau a capitalei Franţei constituie, toate, exemple, de memorie seman- 
tică. Există, fără îndoială, diferențe între memoriile personale specifice privind întâmplările 
individuale și cunoștințele generale asupra lumii, care au fost, de obicei, acumulate de-a 
lungul unei perioade îndelungate. Nu este încă sigur dacă acestea reprezintă sisteme sepa- 
rate de memorie sau aspecte diferite ale unui singur sistem. Distincția făcută între ele este 
convenabilă și utilă. În cartea de față, memoria semantică are rezervat un capitol special. 

În foarte multe dintre cercetările asupra memoriei umane s-au folosit materiale verbale 
deoarece cuvintele sunt ușor de prezentat, iar răspunsurile date de subiecţi sunt ușor de 
înregistrat și clasificat. În ultimii ani, cercetătorii s-au întrebat din ce în ce mai mult dacă 
memoria pentru materiale verbale este tipică pentru întreaga memorie, şi în special dacă 
memoria pentru experienţe senzoriale care nu pot fi exprimate verbal se bazează pe sisteme 
de memorie total diferite. Fără îndoială că ne putem aminti gustul brânzei, sau mirosul 
cauciucului ars, sau sunetul valurilor mării care se lovesc de un mal stâncos, fără a apela la 
descrieri verbale ale acestor experienţe. Există sisteme separate de memorie auditivă și 
vizuală, sau există un sistem cuprinzător de memorie, capabil de codificarea tuturor 
experiențelor noastre? Dacă considerăm acest ultim punct de vedere, o mare parte din 
procesul de învățare verbală este verbal numai în măsura în care materialul este prezentat 
verbal, iar subiecţii răspund verbal; ceea ce se păstrează însă este o experienţă evocată de 

materialul verbal. Din fericire, regulile generale care se aplică învățării materialelor verbale 
par a se aplica, cel puţin în linii mari, și procesului de amintire a imaginilor sau sunetelor, 
astfel încât concluziile generale care vor fi trase în capitolele următoare vor fi valabile 
indiferent dacă tragem concluzia că memoria de lungă durată este un sistem unitar, un 
sistem compus din două părți, sau un sistem multiplu. 


MEMORIA IMPLICITĂ ȘI EXPLICITĂ 


Faptul că anumiți pacienți puternic amnezici, ca de pildă Clive Wearing, sunt totuși 
capabili de anumite tipuri, noi, de învăţare pe termen lung, este cunoscut de mulți ani. 
Însușirea unor priceperi motorii, ca de pildă dactilografia, este conservată, în mod tipic, 
similar unei serii întregi de fenomene reunite sub termenul de imprimare. Acest termen se 
referă la observaţia că, atunci când un cuvânt sau un obiect este văzut sau auzit de mai 
multe ori, el va fi văzut sau auzit mai ușor a doua oară sau în cazurile ulterioare. Prin 
urmare, dacă aţi auzit recent cuvântul iepure, capacitatea dumneavoastră de a-l percepe va 
fi mai mare dacă el va fi prezentat foarte rapid, iar dacă vi se va solicita să găsiți un cuvânt 
care să răspundă schemei I - P — — E veţi reuși probabil mai repede decât un alt subiect, care 
a văzut un alt cuvânt, total diferit. 

Procesul de învățare estimat în acest mod este numit implicit. Deoarece subiectul nu este 
chestionat asupra prezentărilor anterioare ale materialului care urmează a fi învățat, 
influența acestora este reflectată indirect prin viteza sau natura performanţelor ulterioare 
obținute, de regulă, în rezolvarea unor probleme în care nu se apelează direct la memorie. 
Un asemenea mod de învăţare nu este influențat de mulți dintre factorii importanţi în cazul 
când învățarea se estimează prin ceea ce subiectul reactualizează sau recunoaște. Prelucra- 
rea unui cuvânt în funcţie de sensul său, de exemplu, ajută la reactualizarea lui ulterioară, 
dar nu influențează intensitatea imprimării. Însă schimbarea formei de prezentare fizică a 
cuvântului, de pildă, schimbarea caracterelor cu care este tipărit, tinde să reducă impri- 
marea, dar are un efect redus sau nu are efect asupra procesului de reactualizare. 

Cercetarea în acest domeniu este astăzi foarte activă. Unii teoreticieni sunt de părere că 
învățarea de tip implicit și explicit reflectă un singur sistem, care funcționează însă diferit, 
în funcție de factorii restrictivi, în timp ce alții sunt de părere că există diferite procese de 
învățare. Poziţia referitoare la existența unui singur sistem aparține cercetătorilor care 
lucrează în special cu subiecţi normali, în timp ce aceia care manifestă un interes puternic 
pentru deficiențele de ordin neuropsihologic sunt mai înclinați să sprijine abordarea bazată 
pe două sau mai multe sisteme de învățare. Părerea mea actuală este aceea că memoria 
episodică precum și cea semantică se bazează pe un singur sistem care este însă afectat la 
pacienţii amnezici, dar că au loc unele procese de învățare de tip implicit; acestea au ca 
trăsătură comună faptul că nu se bazează pe o memorie episodică explicită. Problema va fi 
discutată mai în amănunt în Capitolul 4. În acest domeniu există în prezent multă confuzie 
datorată problemelor de terminologie. Deși majoritatea specialiştilor sunt de părere că 
există o deosebire importantă, ei nu au căzut de acord asupra conceptelor care ar putea 


exprima cel mai bine această distincţie. În consecinţă, ei folosesc termeni întrucâtva diferiți 

proces de învăţare indirectă, Pentru a îndeplini cu succes o operație bazată pe deprinderi, 
ca de pildă dactilografierea, subiectul nu trebuie să-și amintească faptul că a mai întâlnit 
această situaţie și nici nu trebuie să evidențieze un efect de imprimare. Prin contrast, 
pacienții amnezici se comportă rău în testele care necesită apelarea la experiența anterioară 
de învăţare; ei găsesc că este dificil să-și amintească un fapt descris, de pildă în ziar, sau să 
stabilească dacă într-o ședință anterioară de testare le-a fost prezentată o anumită lucrare. 
Din această cauză, pentru a face distincția între cele două tipuri de învățare, și de memorie, 
anumiţi teoreticieni preferă să folosească termenii de direct și indirect (în loc de explicit și 
implicit). 

Un alt mod de a interpreta cele două tipuri de învăţare și memorie este ilustrat prin 
numirea acestora drept explicative și neexplicative. Memoria explicativă se referă la me- 
moria pentru fapte și evenimente iar cea neexplicativă la restul. Și eu sunt adeptul acestei 
distincții, dar trebuie să recunosc faptul că această etichetare este oarecum împovărătoare. 

În capitolele care urmează voi descrie memoria de scurtă durată, sau memoria de lucru, 
iar apoi voi trece la diferitele aspecte ale învățării și memoriei pe termen lung. Voi trece apoi 
la aplicarea celor învățate la unele probleme practice ca interpretarea declarațiilor marto- 
rilor, înțelegerea amneziei și studiul memoriei la copii și adulți. 


2. MEMORIA DE SCURTĂ DURATĂ 


Cât durează prezentul? Un minut? O secundă? O milisecundă? Este el oare infinit de 
scurt? Să presupunem că auzim rostindu-se cuvântul „bicicletă“. Nu avem deloc senzaţia că 
trebuie să extragem din memorie silaba inițială, „bi“ pentru a ajunge apoi la silaba finală; 
întregul cuvânt pare a fi prezentat în același timp. William James se referă la această 
senzaţie numind-o „prezentul aparent“, deoarece pare plauzibil, deși practic este imposibil 
ca începutul și sfârșitul cuvântului să fie prezente în același timp. În secolul al XIX-lea, omul 
de știință englez Sir Francis Galton prezenta următoarea descriere a fenomenului: „Se pare 
că în mintea mea există o încăpere a prezentului în care se desfată conștiența deplină și în 
care sunt audiate, concomitent, două sau trei idei, și o anticameră plină cu idei, mai mult 
sau mai puţin asociate, situată dincolo de conștiența deplină, dar în imediata ei apropiere. 
Din această anticameră, ideile cele mai apropiate de cele din încăperea prezentului sunt 
mobilizate într-o manieră logic mecanică și urmează a fi audiate pe rând.“ 

Acest concept al conștienței limitate este strâns legat, dar nu identic, cu conceptul de 
memorie de scurtă durată, un sistem de păstrare a informației de-a lungul unor intervale 
reduse de timp. Natura conștienței reprezintă o problemă fundamentală și fascinantă, dar 
se află în afara problematicii dezbătute în această carte. În analiza memoriei pe termen 

scurt vom dezbate însă un aspect al problemei, caracteristicile sistemului care permite 
păstrarea și manipularea unei cantităţi limitate de informaţie. Este ca și când sistemul poate 
prinde ideile trecătoare care s-ar pierde, altfel, în uitare, le-ar păstra, corela și manipula, cu 
scopul de a le folosi. Numărul elementelor sau ideilor care pot fi căpătate este limitat, dar 
capacitatea poate fi suplimentată în diferite moduri. 


CAPACITATEA DE REŢINERE A CIFRELOR 


Mulţi filosofi din secolul al XIX-lea au fost preocupați de capacitatea memoriei imediate. 
Sir William Hamilton, de pildă, a observat că, în cazul când pe pământ se aruncă o mână de 
bile, numărul maxim care poate fi perceput cu o precizie rezonabilă este de aproximativ 
șapte. Prima cercetare experimentală asupra acestei probleme a fost efectuată în 1887 de 
către profesorul londonez de liceu J. Jacobs care dorea să estimeze capacitatea mentală a 
elevilor săi. El a imaginat o tehnică, a șirului limită” care, de atunci, a jucat un rol important 
în psihologie. Subiectului i se prezintă un șir de cifre și i se cere să le reproducă în aceeași 
odine; lungimea șirului este mărită continuu, până când se va ajunge la un punct în care 
subiectul greșește mereu; lungimea șirului pentru care subiectul îşi reamintește corect 
cifrele în cazul uneia dintre cele două încercări admise este definită ca fiind șirul său limită. 
Încercaţi și singur. Citiţi cu voce tare succesiunea de cifre prezentată în pagina alăturată, 
într-un ritm constant. După fiecare șir, închideți ochii și încercaţi să repetaţi cifrele în ordine 


x Este vorba despre așa-numitul test „digit span“ — vezi M. Gedler, D, Gath, R. Mayon, Tratat de 
Psihiatrie, Oxford, Ed, Asociaţia Psihiatrilor Liberi, România, 1994, p. 280 (n. trad.) 

corectă. Observați, de fiecare dată, dacă puteți sau nu să reproduceți întregul șir. Dacă 
reușiți, treceţi la următorul șir care conține mai multe cifre. Dacă faceţi o greșeală, încercaţi 
să citiți şirul următor de aceeași lungime și continuaţi testarea până în momentul când 
atingeți o lungime la care greșiți mereu. Șirul dumneavoastră limită este șirul de cifre având 
lungimea pentru care performanţele vă ating limita și care, în cazul de față, poate fi 
considerat drept cel mai lung șir pe care îl puteți reactualiza corect în cel puţin una dintre 
cele trei încercări admise. 

Majoritatea indivizilor își pot aminti șase sau șapte cifre, dar există unele persoane care 
dispun de o capacitate mai mare; unii reușesc să reproducă patru sau cinci cifre, în timp ce 
alții ajung până la zece, sau mai mult. Trebuie însă specificat că testele se efectuează, de 
obicei, în condiții mult mai controlate decât cele de față. ; 

Dacă rostiți cifrele cu voce tare, veți avea probabil o performanță mai bună decât dacă le 
citiți în gând. Cauza constă în faptul că, prin articularea și ascultarea sunetelor care 
corespund numerelor, acestea se înregistrează într-un depozit al 
memoriei auditive de scurtă durată (despre care vom discuta 

3825 O altă modalitate de a vă îmbunătăți performanțele este 
6514 aceea de a grupa cifrele în mod ritmic. Prin această tehnică este 
94318 redusă tendința de a le reda într-o ordine greșită. Studiile 
68259 comparative asupra diferitelor modalități de grupare par a fi 
38147 ajuns la concluzia că rezultatele cele mai bune se obţin prin 
913825 alcătuirea unor grupe de câte trei cifre, o scurtă pauză între două 
648371 grupări succesive fiind, de asemenea, de ajutor, cu condiția ca 
596382 ascultătorul să o poată sesiza. Astfel, când comunicaţi cuiva 
numărul dumneavoastră de telefon și doriți ca persoana să îl 
7958423 noteze corect alcătuiți grupe de câte trei cifre, iar dacă nu este 
5316842 divizibil cu trei, luaţi grupe de câte trei și două. Chiar dacă ați 
7918546 procedat astfel, este bine să verificaţi, deoarece în ceea ce priveș- 
96951372 te reproducerea numerelor de telefon există o rată surprinzător 
51739826 de ridicată a erorilor, chiar și atunci când numărul trebuie 
51398247 reținut pentru intervalul scurt de timp necesar copierii de pe o 
719384261 foaie de hârtie pe alta. 

163874952 Avem tendința de a neglija rolul ritmului în memorie, proba- 
625943826 bil datorită faptului că acesta este asociat cu ideile exerciţiilor de 


memorie aparținând secolului al XIX-lea, care susțineau repe- 
tarea de tip papagal a informaţiilor, adesea inutile. Rima și 
ritmul sunt cele două calități care fac poezia deosebit de acce- 
sibilă memoriei. Ritmul a jucat, fără îndoială, un rol important în 
memoria fostului profesor A. C Aitken de la Universitatea din 
Edinburgh. Aitken era un matematician talentat, dotat cu extraordinare calităţi ale memo- 
riei, posedând, de pildă, o remarcabilă capacitate de calcul. Una dintre calităţile sale 
mnemonice era aceea de a reproduce prima mie de zecimale ale valorii lui pi (simbolul 
raportului dintre circumferința și diametrul cercului), Psihologul lan Hunter care a studiat 
talentul remarcabil al matematicianului menţionează că Aitken era de părere că aceasta ar 
fi reprezentat o faptă condamnabil de inutilă, dacă nu i-ar fi venit atât de ușor. Aitken a 
descoperit că, prin aranjarea cifrelor în șiruri de câte 50, așezând 10 grupe a câte 5 citre pe 
fiecare rând și prin citirea lor într-un anumit ritm, ele erau ușor de memorat: „procesul de 
învăţare se aseamănă mai mult cu învăţarea unei fugi de Bach.“ Hunter a înregistrat pe 


9152438162 
7154856193 
1528467318 

bandă modul în care Aitken reproducea cifrele din memorie și a descris procesul în felul 
următor: „Stând relaxat și liniștit, el prezintă primele 500 de cifre fără eroare sau ezitări. El 
face apoi o pauză numai pentru a respira. Timpul total necesar este de 150 de secunde. 
Ritmul şi tempoul rostirii este clar: aproximativ cinci cifre pe secundă, separate de o pauză 
de aproximativ jumătate de secundă.“ 

Atunci când a fost supus la teste conform procedeului standard al șirului limită care 

presupunea un ritm de prezentare de o cifră pe secundă, performanţele lui Aitken nu s-au 
dovedit deosebite; el s-a plâns că ritmul de prezentare era prea lent, „ca și când atunci când 
înveţi să mergi cu bicicleta ai rula prea încet“. Când cifrele i-au fost citite în ritmul de cinci 
pe secundă, el nu a avut nici un fel de dificultăți în a reproduce 15 cifre, în ordinea de 
prezentare sau chiar în ordine inversă. Repetarea în ordine inversă este mult mai dificilă 
decât repetarea în ordine normală, atunci când este vorba despre prezentarea verbală. 
Încercaţi și singur, folosind seriile de cifre prezentate la pagina 23. 
_ Capacitatea uimitoare a memoriei lui Aitken nu era limitată la reproducerea numerelor. 
În 1937, el a fost testat cu ajutorul unui pasaj de proză și a unei liste de 25 de cuvinte. După 
un interval de aproximativ 27 de ani, Hunter l-a rugat să reproducă materialul respectiv, Nu 
numai că a reprodus corect cele 25 de cuvinte, în ordine exactă, dar a redat, practic cuvânt 
cu cuvânt, și pasajul de proză. Aitken avea și o remarcabilă memorie a evenimentelor și 
conversaţiilor astfel încât, cu ocazia întrunirii diferitelor comitete, ceilalți se puteau baza pe 
el întotdeauna pentru a obține o descriere exactă și detaliată asupra a ceea ce se petrecuse 
la ședința precedentă. El nu era însă prea încântat de a fi utilizat ca agendă ambulantă şi nu 
era deloc impresionat de calitățile sale de calculator rapid. De fapt el a încetat a-și mai folosi- 
aceste calități îndată ce au apărut calculatoarele automate. 


GRUPAREA ÎN FRAGMENTE 


Un element crucial al succesului lui Aitken consta în capacitatea sa de a grupa mai multe 
cifre într-o singură „porție“. Capacitatea memoriei imediate este determinată nu atât de 
numărul cifrelor, cât de numărul porțiilor, un lucru de care ne dăm mai bine seama dacă 
analizăm mai degrabă limita memoriei pentru seriile de litere decât pentru șirurile de cifre. 
Încercaţi să citiți şi să repetaţi următoarea succesiune de litere: IARFTSKBGNI. Sunteţi 
capabil să o repetaţi corect? Dacă sunteți, înseamnă că aveți o memorie imediată remar- 
cabilă. Acum încercaţi seria următoare, compusă, de fapt, exact din aceleași litere: F R IK B 
ASTING. Pentru repetarea corectă a acesteia din urmă nu se acordă nici un premiu. Care 
este diferența dintre cele două serii? Prima este compusă din 11 litere necorelate și, cu toate 
că este posibil să se alcătuiască fragmente prin unirea câtorva litere într-un singur sunet, ca 
de pildă ARF, numărul fragmentelor rămase va depăși probabil cifra de șase sau șapte, care 
pot fi reținute de memoria de scurtă durată. Cea de-a doua serie poate fi uşor fragmentată 
în trei sunete articulabile, sau chiar două dacă se consideră BA S TIN G ca fiind un singur 
cuvânt. Sarcina ar fi fost mai ușoară dacă cele 11 litere ar fi alcătuit un cuvânt deja existent, 
ca de pildă inteligență. 

Gruparea în fragmente este o operație pe care o efectuează chiar persoana care 
memorează, dar, desigur, există unele secvenţe care se pretează mai bine acestui proces 
decât altele. Unul dintre factorii care favorizează formarea fragmentelor este redundanţa 
sau predictibilitatea materialului. Să analizăm structura limbii engleze: există unele litere 
folosite mai frecvent decât altele. Dacă aș juca un joc-ghicitoare încercând să determin 

prima literă dintr-o serie, este mult mai probabil că aș opta pentru S sau Z decât pentru X 
sau T. În mod similar, anumite combinații de litere apar deosebit de frecvent; există o 
tendință generală de alternare a consoanelor și vocalelor și de succesiune a unor litere. 
Dacă v-aș spune că prima literă a unui cuvânt este Q, nu ar trebui să staţi prea mult pe 
gânduri pentru a ghici că litera următoare este U. Relaţiile de acest fel nu sunt limitate la 
literele alăturate. Dacă v-aș spune că primele două litere ale unui cuvânt sunt T și H,este 
mai probabil că ați opta pentru E* decât pentru U în poziția următoare și, de asemenea, mai 
probabil că aţi alege oricare dintre acestea decât o altă consoană, ca de exemplu 5. 

Toate aceste probabilități pot fi calculate simplu prin introducerea într-un calculator a 
unei probe de text exprimat în limba engleză uzuală, solicitând calculatorului să numere 
frecvența de apariție a literelor ca atare sau în asociere cu o literă precedentă sau cu o 
pereche de litere. Colegii mei R. Conrad, W. E. Thompson, precum și eu personal am 
efectuat o asemenea analiză acum câţiva ani utilizând ca probe articole de fond din ziarul 
The Times scrise într-o engleză formală, și scenarii din serialele BBC de radio și televiziune, 
care foloseau mai mult limba vorbită. Calculatorul ne-a furnizat informații despre frecvența 
de utilizare a literelor individuale, perechilor de litere și tripletelor. Pe baza acestor 
rezultate am putut alcătui diferite secvenţe de litere, de la cele aleatoare, la așa-numitele 
aproximaţii de ordinul întâi (cuprinzând litere folosite cu frecvența tipică limbii engleze), 


creșterea predictibilității —P> 


ă 


secvență din 10 litere 


secvenţă din 9 litere 


rul mediu de erori pe secvenţ 


secvență din 8 litere 


= secvență din 7 litere 
3 
=] 
: : n ră A 
ordinul zero ordinul întâi ordinul doi ordinul trei cuvântul propriu-zis 
RCIFODWVIL TNEOOESHHE HIRTOCLENO BETEREASYS PLANTATION (plantație) 


„Fig, 3 Graficul prezintă efectele a doi factori — predictibilitatea și lungimea secvenței de 

litere ~ asupra reproducerii pseudocuvintelor şi cuvintelor, Cu cât secvențele sunt mai 

Apropiat de cuvinte, cu atât subiectul și le poate aminti mai ușor. (Baddeley și Conrad, 
0 


* „The“ în limba engleză articol hotărât. (n, trad.) 

aproximaţii de ordinul doi (care copiau asociaţiile perechi), aproximații de ordinul trei 
(bazate pe triplete de litere) și cuvinte reale. Mai jos sunt prezentate mostre aparținând 
diferitelor tipuri de materiale. Încercați să vă autotestaţi folosind secvențele prezentate, pe 
care trebuie să le citiți cu voce tare, apoi, închizând ochii, să încercați să le repetaţi. Dacă 
doriți să vă apreciați performanţele într-un mod sistematic, numărați, pur și simplu, de câte 
ori repetați corect o secvenţă pentru fiecare dintre ordinele de aproximaţie prezentate, apoi 
comparați-vă rezultatele cu cele obținute de către subiecții noștri, așa după cum rezultă din 
graficul din fig. 3. 

Ce ne-a determinat să efectuăm această cercetare? Interesul nostru a fost orientat 
asupra proiectării unor coduri, având în vedere planurile Direcţiei Generale a Poștei din 
Marea Britanie de a introduce coduri poștale ca mijloc de facilitare a sortării automate a 
scrisorilor. Pe baza structurii limbii engleze, am putut crea o serie de coduri, descoperind 
cele mai ușor memorabile secvenţe, mai întât pe baza cuvintelor reale, trecând apoi la cele 
ceva mai greu memorabile, bazate pe pseudocuvinte și ajungând până la secvențele care nu 
erau corelate în nici un fel cu limba engleză. De fapt, codurile adoptate în final au fost foarte 
diferite de cele elaborate de noi (și mult mai greu de amintit), în special datorită unor 
restricții de ordin operaţional și tehnic. 


Ordinul doi Ordinul trei 

Ordinul întâi, (perechi de (triplete de 

(frecvența litere care litere care 

UITAREA PE TERMEN SCURT 


Până în prezent, ne-am concentrat asupra unei metode de măsurare a memoriei, care 
privește capacitatea de reţinere, o metodă aplicată mereu, în ultimii 60 sau 70 de ani. 
Interesul special pentru memoria de scurtă durată a apărut numai către sfârșitul anilor '50, 
ca urmare a două studii, unul efectuat de către John Brown, în Anglia, şi celălalt de către 
Peterson și Peterson în Statele Unite, 

Aceste studii au demonstrat că până și secvențele situate în cadrul unei capacități de 
reținere date sunt uitate, în mod evident, dacă subiectul este împiedicat să se gândească la 
un element sau să îl repete într-un anumit mod. Peterson și Peterson le-au prezentat 
subiecţilor lor secvenţe alcătuite din câte trei consoane necorelate, Imediat ce subiectul le-a 

citit, i s-a arătat un număr compus din trei cifre și i s-a cerut să numere invers, începând de 
la acest număr, din trei în trei. După un interval cuprins între 3 și 128 de secunde, 
subiectului i s-a cerut să reproducă cele trei consoane care i-au fost arătate iniţial, înainte de 
a trece la următorul grup de trei consoane, urmat din nou de o numărătoare inversă și 
reactualizarea acestor consoane. Încercaţi și dumneavoastră exerciţiul propus în conti- 
nuare. După cum se poate observa, numerele și literele sunt aranjate în şase coloane. 
Începând cu coloana din extremitatea stângă, acoperiţi cifrele cu o bucată de hârtie și citiți 
cele trei consoane, B, K, Q. Îndată ce le-aţi citit, acoperiţi-le și calculați suma cifrelor situate 
sub acestea. Acoperiţi apoi întreaga coloană și treceţi la coloana următoare și așa mai 
departe. Îndată ce aţi încheiat calculul fiecărei sume scrieți răspunsul, apoi încercaţi să vă 
amintiţi literele din capătul coloanei. Treceţi apoi la coloana următoare de litere și numere. 
Când ați completat toate coloanele, interpretaţi rezultatul. 

Rezultatele obținute de către Peterson și Peterson, cu ajutorul subiecților implicați în 
studiu sunt prezentate în fig. 4. Aici sunt ilustrate și rezultatele experimentului lui 
Murdock, care a folosit fie un cuvânt, fie trei cuvinte, necorelate, compuse din câte trei 
litere. După cum puteți observa, curba uitării este aceeași, indiferent dacă se încearcă 
reactualizarea a trei litere sau trei cuvinte. Cu toate acestea, în cazul când s-a lucrat cu un 
singur cuvânt alcătuit din trei litere, uitarea a fost foarte redusă ceea ce indică faptul că, 
întocmai ca și în cazul testului de reţinere, important este mai mult numărul de fragmente 
amintite decât numărul de litere. 


B L Q F P D 
K Z X J K L 
Q M € V H X 
7 8 5 9 6 8 
+9 -2 +8 -4 +3 -5 
+3 +6 -2 +5 -4 +9 
-6 +3 +9 -7 +9 -4 
+8 -9 =7 +3 +2 -6 
-3 +7 -3 +6 -7 +7 
-5 -5 +9 -2 -8 +2 
+4 -2 -7 +8 +5 -4 
Total? Total? Total? Total? Total? Total? 


Reactuali- Reactuali- Reactuali- Reactuali- Reactuali- Reactuali- 
zare zare zare zare zare zare 


Cum V-aţi descurcat cu cele șase coloane de litere și sume? Trebuie spus că versiunea 
prezentată de noi este foarte superficială. 

De pildă, noi nu am variat, în mod sistematic, lungimea intervalului în care dumnea- 
voastră trebuia să vă amintiţi fiecare set de litere. În plus, unele triplete de litere pot fi 
reactualizate mai ușor decât altele, Totuși, presupun că v-aţi amintit corect prima tripletă şi 
probabil, pe cea de a doua, dar situaţia a fost mai proastă în cazul celorlalte. Acesta aste 

modelul normal în care se încadrează rezultatele, ele având implicaţii importante în 
explicarea efectului Peterson. Iniţial s-a crezut că tipul de curbă obținut în experienţele 
efectuate de Murdock și Peterson indică faptul că urmele lăsate în memorie de către 
secvențele de triplete devin tot mai slabe și se dezintegrează o dată cu trecerea timpului, 
ceea ce diminuează tot mai mult posibilitatea de a putea fi redate corect. Totuși, ulterior s-a 
subliniat că în prima probă a acestui experiment subiecţii au uitat foarte puțin; numai 
pentru ultima secvenţă de triplete s-a constatat că fenomenul uitării a fost dramatic, fapt 
care este caracteristic procedeului. Cauza pare a consta în faptul că subiecţii întâmpină 
dificultăţi în a diferenţia cele trei litere care abia le-au fost arătate și diferitele triplete 
prezentate anterior; cu cât intervalul dintre prezentări este mai mare, cu atât și confuzia 
creşte. Studiul lui Peterson nu s-a limitat, desigur, la urmărirea secvenţelor alcătuite din 
litere; foarte frecvent el a folosit serii de câte trei cuvinte, iar dacă sunteți pregătit să mai 
încercați un număr de alte opt teste, vi se va putea demonstra o altă caracteristică a 
procedeului. Treceți la lista prezentată la pag. 29 și efectuaţi exercițiul așa cum ați procedat 
anterior. Singura diferență constă în faptul că de această dată vi se cere să vă amintiți 
triplete de cuvinte și nu de litere. Ca și mai înainte, trebuie să vă concentrați complet asupra 
coloanei cu care lucraţi, acoperindu-le pe celelalte cu o bucată de hârtie sau carton. Și de 
această dată trebuie să citiți cele trei cuvinte, să le acoperiţi și să treceţi la rezolvarea 
exerciţiului aritmetic. Apoi trebuie să vă amintiţi și să scrieți cele trei cuvinte în ordinea 
prezentării. Treceţi apoi la coloana următoare, procedând în același mod, și așa mai 
departe, până când aţi încheiat cele opt coloane. Apoi reveniți și notaţi câte triplete de 
cuvinte ați reprodus corect. 

Fig. 4 Curbele uitării alcătuite de către Murdock și Peterson & Peterson în cazul când 
și-au împiedicat subiecții să repete elementele pe care li s-a cerut să și le reamintească după 
intervale cuprinse între 3 şi 18 secunde, (Peterson & Peterson, 1958; Murdock, 1 961) 

procentul elementelor reactualizate corect 


Fig, 5 Reactualizarea unor elemente succesive noi, Atunci când tema a fost schimbată 
după trei elemente succesive similare, subiecţii și-au amintit elementul nou mai bine în cazul 
când testul s-a efectuat imediat (graficul din stânga) sau rez o perioadă de întârziere 
(Gunter, Barry și Clifford, 1981) 

După cum ați observat, fără îndoială, cuvintele din listă nu au fost selectate la întâm- 
plare ci aparțin unor anumite categorii. Aţi observat, de asemenea, tendința de reactua- 
lizare a primei triplete, în timp ce capacitatea de reactualizare tinde să scadă, cu o excepție; 
aceasta privește momentul trecerii de la categoria animalelor la aceea a fructelor, când 
performanțele se îmbunătățesc impresionant, pentru a scădea apoi, din nou, 

Din ce cauză se îmbunătăţesc performanțele o dată cu schimbarea categoriei ele- 
mentelor prezentate? Deoarece vi s-a oferit o modalitate de a evita încurcarea cuvintelor 
prezentate mai înainte cu cuvintele pe care încercați acum să vi le amintiți. Acest efect este 
cunoscut sub numele de eliberare de sub inhibiția preactivă (IP). Dar atunci când treceţi la o 
nouă categorie, în cel de-al doilea test, veți avea deja o serie de elemente anterioare, 
aparținând categoriei respective, care așteaptă să fie reactualizate. Tehnica eliberării de sub 
inhibiţia preactivă a fost elaborată de psihologul american Delos Wickens, care a demon- 
strat că efectul se poate produce prin orice schimbare care vizează o gamă largă de 
elemente, ca de pildă trecerea de la litere la numere, de la elemente mari, la elemente mici, 
de la un fond de afișaj închis, la un fond deschis, deși toate aceste efecte nu sunt atât de 
puternice ca efectul obținut prin schimbarea sensului. 


REACTUALIZAREA LIBERĂ 


O altă tehnică utilizată adesea pentru studiul memoriei de scurtă durată este procesul de 
reactualizare liberă numit astfel deoarece subiectului i se prezintă un șir de elemente pe care 
trebuie să și le amintească, însă este liber să le prezinte în orice ordine; aceasta în contrast 
cu procesul de reactualizare în serie, în care subiectul trebuie să-și amintească elementele în 
ordinea în care i-au fost prezentate. În cazul reactualizării libere, subiecţilor li se prezintă 
de obicei o listă care cuprinde mai multe elemente decât își pot ei aminti. Din nou, pentru a 
savura un asemenea exercițiu, este bine să îl efectuaţi personal. 

Priviţi cele șase liste de la pagina 31 și căutați să rezolvaţi aceste exemple. Pur și simplu 
citiți-le într-un ritm confortabil, acoperind fiecare cuvânt cu o fâșie de carton, după ce l-ați 
citit. O dată ajuns la capătul fiecărei liste veţi întâlni fie instrucţiunea „Reactualizare“ ceea ce 
înseamnă că trebuie să scrieți pe o hârtie cuvintele citite, în orice ordine doriţi, sau o coloană 
de cifre pe care trebuie să le adunaţi, caz în care veți calcula suma și apoi veți încerca să 
reactualizați cuvintele pe care le-aţi citit mai înainte. Rezervați-vă cel puțin un minut pentru a 
vă aminti, deoarece în acest interval probabil că veți reuși să reactualizați aproape toate 
elementele din listă. S-ar putea ca mai târziu să apară încă unul, două cuvinte; dacă se 
întâmplă astfel, ignoraţi-le. Vă sugerez să parcurgeți toate cele șase liste înainte de a face 
estimările procesului de reactualizare. Nu uitaţi că puteţi reda cuvintele în orice ordine doriți. 
Estimaţi capacitatea dumneavoastră de reactualizare prin compararea cuvintelor care le-aţi 
scris cu cele din lista originală. Începeți prin stabilirea punctajului pentru listele 1-3, 
însumând de câte ori aţi scris corect primul cuvânt, apoi al doilea, al treilea şi așa mai departe 
până la ultimul. Stabiliţi apoi, în mod similar, punctajul pentru listele 4-6, ma. 

Veţi găsi probabil că în cazul primelor trei liste rezultatele pe care le-aţi obținut au fost 
moderate în ceea ce privește elementele de la începutul și de la mijlocul listei, dar mai bune 
în ceea ce privește ultimele două elemente, În cazul ultimelor trei liste, această tendință 
probabil va dispărea, În asemenea condiţii necontrolate, nu veţi obţine, probabil, NA 
rezultat foarte clar, În fig, 6 sunt prezentate rezultatele care pot fi obținute dacă este testat 

Lista 1 


baricadă 
copii 
dietă 
tigvă 
foaie 
metru 
călătorie 
mohair 
phoenix 
arbaletă 
aligator 
sonerie 
şal 
meniu 
nebuloasă 


Reactuali- 
zare 


Lista 2 


fotoliu 
licurici 
acaret 
refren 
salut 
brumă 
elefant 
dovleac 
cimitir 
capsulă 
dosar 
pachet 
spectacol 
feribot 
gălușcă 
palton 


Reactuali- 
zare 

Lista 3 
țurțure 
instructor 
rinichi 
rever 
bocitoare 
pâlnie 
covor 
căpiță 
săritor 
arhivă 
nerod 
teatru 
şablon 
umă 
melc 


Reactuali- 
zare 


Lista 4 


mândru 
clemă 
iobag 
zodiac 
cerb 
arbitru 
începător 
tribunal 
hobby 
pojar 
căpcăun 
buchet 
film 
tăruş 
drapel 
pălărie 
3 

+7 

-6 

+5 

-4 

zi 

+2 

+9 

-8 
Total? 


Reactuali- 
zare 


Lista 5 


coală 
aur 
baroană 
levier 
servitor 
divan 
antrepozit 
lemn 
gâtlej 
parbriz 
armada 
băutură 
glastră 
loțiune 
arcaș 
farmacie 
9 
-5 
+6 
+3 
-1 
+4 
-8 
= a 
+7 
Total? 


Reactuali- 
zare 


Lista 6 
sepulcru 
gnom 
scenă 
patriarh 
diplomă 
menestrel 
maioneză 
grilaj 
dig 
efigie 
tigru 
salariu 

iaht 
larvă 
inspector 
deformare 

6 

-3 

+7 

-2 

+9 

+5 

-8 

-8 

-1 
Total? 


Reactuali- 
zare 


un număr mare de persoane, fiecare dintre acestea lucrând cu un număr mare de liste. 
Curba care exprimă relația dintre poziția de prezentare a cuvântului şi probabilitatea ca 
subiectul să îl poată reda este numită curba poziției seriale, Procesul de reactualizare liberă, 
neperturbat de un alt exercițiu, se înscrie pe o curbă foarte clară și caracteristică, în cazul 
căreia primele unu, două, elemente sunt numai moderat reactualizate de subiecți; urmează 
apoi un platou situat în porțiunea mijlocie a curbei pentru ca, în final, pentru ultimele unu, 
două elemente reactualizarea să fie excelentă. Curbele cu această alură pot fi obținute 

pentru un număr uimitor de mare de condiţii; alura curbei se menține indiferent dacă lista 
este lungă sau scurtă, dacă conține cuvinte sau elemente lipsite de sens, dacă este 
prezentată rapid sau lent și chiar indiferent dacă subiectul se află în stare ebrietate sau 
treaz. Curba reactualizării își menţine aceeași formă și în cazul subiecților aparținând altei 
culturi decât cea occidentală; elevii dintr-o școală islamică din Maroc a căror educaţie consta 
în învățarea pe dinafară a unor fragmente din Coran au evidenţiat același tip de curbă, în cazul 
când le-au fost prezentate cuvinte fără legătură între ele. 

După cum probabil ați observat din ultimele trei teste, și așa cum rezultă din curba 
prezentată în partea inferioară a graficului din fig. 7, situația se schimbă impresionant 
atunci când subiectului nu i se permite să reactualizeze imediat elementele. Chiar o între- 
rupere scurtă este suficientă pentru a anula tendința de reactualizare corectă a ultimelor 
două elemente. Această tendință este cunoscută sub numele de efect al caracterului recent 
deoarece reflectă tendința subiectului de a-și aminti elementele cele mai recente — ultimele 
prezentate — și evidențiază un comportament total diferit de performanţele ce caracteri- 
zează restul curbei, nefiind afectată de mulți alți factori ce influențează aceste performanțe. 
De pildă, cuvintele familiare sunt mai ușor reactualizate decât cele rare, dar nu prezintă un 
efect mai mare al caracterului recent; prezentarea lentă a cuvintelor mărește performanța 

« generală, dar efectul caracterului recent rămâne nealterat; prezentarea cuvintelor care se 
referă la obiecte concrete determină o creștere mai accentuată a performanțelor decât în 
d cazul cuvintelor care privesc concepte abstracte, în prima parte a curbei, dar lasă, din nou, 


reactualizarea imediată 
90 secvență secvență 
din 10 din 20 
litere de litere 
secvență 
din 30 
de litere 


procentul elementelor reactualizate corect 


0 primul al 10-lea al 20-lea al 30-lea 
poziţia cuvintelor în serie 


Fig. 6 Graficul ilustrează tendința subiectului de a-și aminti cu mai multă exactitate 
ultimele elemente ale listei. Dar acest efect al caracterului recent dispare dacă reactualizarea 
este amânată, așa după cum se poate observa pe grafic. 

reactualizarea întârziată cu 30 de secunde 
90 


secvență 
din 10 
litere 


secvență 
din 20 
de litere 

, PE . 

A da ; 

20 M ? secvență 
din.30 
de litere 

= e 


primul al 10-lea al 20-lea ` al 30-lea 
poziția cuvintelor în serie 


procentul elementelor reactualizate corect 


Fig. 7 Din grafic rezultă că întârzierea de 30 de secunde determină scăderea impresio- 
nantă a numărului ultimelor elemente reactualizăte (Postman și Phillips, 1965) 


neschimbat efectul caracterului recent. Totuși, acest efect poate fi anulat, foarte simplu, 
dacă se interpolează o scurtă distragere a atenției, solicitându-se, de pildă, subiectului să 
adune cinci cifre simple. Datorită diferenţei dintre performanțele de reactualizare privind 
elementele recente și cele prezentate la începutul listei s-a sugerat că primele depind de 
memoria de scurtă durată, în timp ce ultimele reflectă un alt aspect al memoriei, legat de o 
perioadă mai îndelungată. 


REPREZINTĂ MEMORIA DE SCURTĂ DURATĂ ȘI MEMORIA DE LUNGĂ 
DURATĂ SISTEME SEPARATE? 


Controversa majoră care a caracterizat psihologia experimentală a anilor '60 a fost dacă 
memoria de lungă durată și memoria de scurtă durată reprezintă două sisteme separate, 
sau constituie aspecte diferite ale aceluiași sistem. 

Până în anii ’60 nu au existat, practic, discuţii pe această temă probabil și din cauză că 
specialiștii care cercetau memoria de lungă durată nu studiau și memoria de scurtă durată 
și invers. În perioada respectivă, cercetările asupra memoriei pe termen lung au fost 
efectuate, în cea mai mare parte, în America de Nord, de către un grup organizat care nu a 
folosit un material edificator și care s-a ocupat mai mult de reprezentarea relațiilor dintre 

variabile decât de elaborarea de teorii. Teoriile pe care le-au elaborat acești cercetători se 
bazau pe conceptul simplu al asociaţiei și pe interferența dintre asociații. 

In aceeași perioadă însă, cercetările asupra memoriei de scurtă durată erau deosebit de 
conturate în Marea Britanie, fiind determinate de aspecte practice ca de pildă stabilirea 
numerelor și codurilor de telefon. Cercetătorii care studiau memoria de scurtă durată, atât 
în Marea Britanie, cât și în America de Nord, erau foarte interesaţi de modelele explicative 
și foloseau adesea concepte derivate din modul de funcționare al calculatoarelor numerice 
care au cunoscut o dezvoltare rapidă în perioada respectivă. Cu toate acestea, lucrările 
efectuate de către Peterson & Peterson asupra uitării pe termen scurt au focalizat, într-un 
mod foarte simplu și elegant, atenția ambelor grupe asupra unei probleme de interes 
comun. Era oare necesar să se considere că existau două tipuri separate de memorie, 
respectiv de scurtă durată și de lungă durată, sau toate efectele observate puteau fi 
explicate pe baza principiilor considerate, atunci, a guverna memoria de lungă durată? 
Acest punct de vedere a fost avansat de către Arthur Melton, un susținător important al 
modului de abordare nord-americană a memoriei, care și-a publicat părerea într-o lucrare 
de înaltă ținută, declanșând o serie de încercări de argumentare pro sau contra unei 
separări a celor două sisteme. 

Această problemă este încă oarecum controversată și de aceea trebuie să arăt aici că 
datele sunt mult mai complexe pentru a putea fi cuprinse într-o singură teorie unitară. 
Apar desigur probleme și în cazul punctului de vedere conform căruia ar exista două 
sisteme, dar, și aici, cred că ele sunt determinate de o simplificare excesivă; de fapt cred 
că există mai mult decât două sisteme de memorie. Memoria de scurtă durată nu 
reprezintă un simplu sistem unitar, ci mai degrabă un amalgam sau o alianță a mai 
multor sisteme de memorie care conlucrează. Problema este mult prea complicată 
pentru a putea fi prezentată aici, în detaliu, dar înainte de a trece la discutarea 
necesității unei teorii mai complexe merită să menţionez unele dintre dovezile care au 
fost folosite ca argumente în favoarea existenței a două sisteme și nu a unui singur 
sistem de memorie. 

Prima sursă a acestor dovezi a fost deja discutată; ea privește faptul că o serie de 
operații de memorie par a prezenta două componente care se comportă în mod total 
diferit. Cel mai clar exemplu este procesul de reactualizare liberă, în cazul căruia, după 
cum probabil vă amintiţi, efectul de noutate este foarte fragil și dispare după un scurt 
interval de timp, fără a exercita vreun efect asupra elementelor prezentate anterior. Pe de 
altă parte, performanţele memoriei în ceea ce privește elementele prezentate la început 
sunt sensibile la o serie de factori despre care se știe că influențează învățarea pe termen 
lung. Între acești factori se numără: ritmul prezentării, caracterizat prin faptul că o 
prezentare lentă asigură performanţe mai bune, gradul de familiarizare a subiectului cu 
materialul, materialul mai familiar fiind mai bine reactualizat, distragerea subiectului 
prin adresarea solicitării ca el să execute o altă operaţie în același timp, fapt care 
influențează în mod negativ performanţele, precum și alți factori ca de pildă vârsta, 
subiecții mai în etate amintindu-și mai puţin decât cei mai tineri. Nici unul dintre acești 
factori nu afectează însă componenta corespunzătoare caracterului recent al elementelor. 
O explicaţie scurtă ar fi faptul că acești factori influențează memoria de lungă durată însă 
nu și pe cea de scurtă durată, 

O a doua categorie de dovezi este furnizată de subiecții cu traumatisme ale 
creierului, care prezintă uneori probleme foarte specifice de memorie. Anumiți pacienţi 

amnezici, despre care voi discuta mai în detaliu în Capitolul 11, întâmpină mari dificultăți 
în învățarea materialului nou. Capacitatea lor de reactualizare liberă a elementelor cu- 
prinse într-o listă, de tipul celor prezentate la pagina 31, este puternic afectată, iar în viața 
cotidiană performanţele lor sunt impresionant de reduse. Ei au mari dificultăți în a-și aminti 
unde sunt, ce zi a săptămânii este și ce au consumat la micul dejun; poţi petrece o dimineață 
întreagă cu un asemenea pacient, care nu va reuși să te recunoască după- amiaza. Cu toate 
acestea, în ciuda faptului că performanţele memoriei lor sunt puternic afectate în ceea ce 
priveşte prima parte a listelor de reactualizare liberă, acești pacienţi prezintă o capacitate 
normală a memoriei recente, Ei prezintă performanţe bune și în ceea ce privește capacitatea 
de reținere estimată prin teste de tip „digit span“ și obțin rezultate absolut normale în 
testele Peterson. Prin contrast, există alte tipuri de pacienți amnezici care prezintă un grup 
de simptome complet opuse. Retenția memoriei lor poate fi limitată de două, trei elemente, 
efectul caracterului recent poate fi redus la un singur element, iar performanțele în testul 
Peterson sunt extrem de slabe, în special în ceea ce privește prezentarea auditivă. În ciuda 
acestor trăsături, capacitatea lor de a învăța este aparent normală. 

Aceste două tipuri de pacienți cu traumatisme ale creierului prezintă, desigur, leziuni 
cu localizare diferită. Problemele legate de memoria de scurtă durată sunt asociate cu 
lezarea emisferei cerebrale stângi într-o zonă apropiată de aceea implicată în vorbire; 
pacienţii cu asemenea leziuni pot avea și probleme cu vorbirea, deși existența acestui 
efect nu este neapărat necesară. Pacienţii amnezici cu deficiențe ale memoriei de lungă 
durată prezintă de obicei leziuni ale lobilor temporali, la nivelul cortexului și structurilor 
mai profunde ca de pildă hipocampul și corpii mamilari. Faptul că acţiunile asociate 
memoriei de scurtă durată sunt intacte, sau altfel spus, această memorie este intactă, 
constituie un argument puternic în favoarea punctului de vedere că există diferite sisteme 
de memorie. 

O a treia categorie de argumente în favoarea separării memoriei de lungă durată de 
cea de scurtă durată este furnizată de experiențele care sugerează că, în cazul memoriei 
de scurtă durată, materialul este prelucrat în general pe baza sonorităţii cuvintelor, în 
timp ce în cazul memoriei de lungă durată, prelucrarea depinde în primul rând de sens. 
Experiențele efectuate la începutul anilor '60 de către Conrad asupra memoriei, de- 
terminate de preocupările Direcţiei Generale a Poștei din Marea Britanie, interesată în 
stabilirea unor coduri poștale, au relevat un fenomen interesant. Subiecțţilor lui Conrad 
le-au fost prezentate serii de consoane fără legătură între ele, fiind rugaţi să le scrie 
imediat după aceea, cât mai corect posibil și în ordinea prezentării. El a observat că erorile 
memoriei de scurtă durată nu erau întâmplătoare și anume ele vizau sunete apropiate de 
elementele corecte, în ciuda faptului că prezentarea fusese vizuală. De pildă, în ceea ce 
privește consoana B, aceasta era substituită — în cazul erorilor — mai mult cu V decât cu R. 
Conrad a arătat în continuare că secvențele conținând litere cu sonoritate asemănătoare 
erau mult mai susceptibile de a fi reactualizate eronat decât secvențele alcătuite din litere 
cu sonoritate diferită. De pildă o secvenţă formată din PD G CV B (pe, de, ge, ce, ve, be) 
era mult mai expusă erorilor decât o secvenţă de tipul K XR Y L F. El a arătat că efecte 
similare puteau fi produse și prin folosirea cuvintelor cu sonorități asemănătoare, ceea ce 
dovedește că, și în acest caz, subiecţii le-au reactualizat mai mult după sunet decât pe 
baza imaginii lor vizuale. 

INDICII ACUSTICE 


Datele obținute de Conrad sugerează că memoria de scurtă durată se sprijină pe un 
anumit cod acustic, sau cel puţin pe un cod bazat pe vorbire, Se poate însă aduce 
contraargumentul că orice formă de asemănare poate produce confuzie și că, întâm 


plător, în cazul literelor, sonoritatea este calitatea prin care ele se aseamănă mai mult 
decât prin imagine sau prin oricare altă dimensiune. M-am decis să cercetez acest fapt 
folosind cuvinte şi nu litere și să compar efectul asemănării dintre sunete cu cel al 
similitudinii sensului, 

Experimentul pe care l-am efectuat a fost foarte simplu. Subiecților le-au fost prezentate 
secvențe de câte cinci cuvinte, fiind rugaţi să le scrie în ordinea prezentării — ceea ce 
reprezintă, în esenţă, o operație legată de capacitatea de reținere. Dacă doriți, puteți urmări 
cuvintele în listele de la pagina 37, și puteţi efectua testul. Citiţi prima coloană de cuvinte 
din fiecare grupă, mutați privirea în altă parte, scrieţi-le în ordinea corectă, apoi efectuaţi 
același test pentru următoarele coloane. Când ați încheiat toate grupele, verificați câte 
cuvinte ați scris corect în fiecare grupă. După cum observați, toate cuvintele din grupa A au 
o sonoritate asemănătoare — pom, pod, pat, por, con, cot, cod, cor; cele din grupa B sunt 
cuvinte la fel de comune, dar cu sonoritate diferită — far, apă, mic, bou, lan, iaz, gol, fum; 
grupa C cuprinde numai adjective, având un sens aproximativ asemănător — ridicat, măreț, 
mare, lung, înalt, lat, larg, extins, iar din grupa D fac parte adjective cu sensuri diferite - 
bătrân, dezgustător, întârziat, puternic, subțire, adânc, fierbinte, sigur. Aţi observat o 
diferență clară în ceea ce privește performanţele dumneavoastră corespunzătoare celor 
patru categorii. Coloanele graficului din fig. 8 evidențiază procentul secvențelor pe care 
subiecţii din experiențele mele le-au reactualizat cu exactitate. 

Există două elemente clare. În primul rând eu am reușit să reproduc rezultatele lui 
Conrad; subiecții mei au găsit că îşi pot aminti mult mai greu cuvintele cu sonoritate 
asemănătoare decât pe cele cu sonoritate diferită. În al doilea rând, am stabilit că simili- 
tudinea în ceea ce privește sensul a exercitat numai o influență foarte slabă asupra 
performanţelor. A rezultat că subiecții mei se bazau într-o măsură mult mai mare pe 
sonoritatea cuvintelor decât pe sensul lor. Conrad a presupus, se pare, în mod corect că 
memoria de scurtă durată este deosebit de strâns asociată cu vorbirea. Ce se poate spune 
despre memoria de lungă durată? 

Pentru studiul învățării de lungă durată am folosit același experiment, cu deosebirea că 
am mărit lista cuvintelor de la cinci, la zece, împiedicând subiecții să repete în mod 
mecanic, prin întreruperea procesului după fiecare prezentare. Pentru a determina dacă s-a 
realizat învăţarea, am prezentat lista de patru ori, iar apoi am testat reactualizarea după un 
interval de 20 de minute. În aceste condiţii, efectele similitudinii sunetelor dispar; cuvintele 
care le-au dat subiecţilor cel mai mult de furcă au fost adjectivele cu sensuri similare. Sau, 
punând problema în alt mod, acest aspect al memoriei de lungă durată s-a dovedit a 
depinde de sensul cuvintelor și nu de caracteristicile lor acustice. 

Efecte similare au fost observate și în alte experimente efectuate cam în aceeași 
perioadă, Și în aceste cazuri memoria de scurtă durată s-a dovedit sensibilă la aspectele 
„superficiale“, respectiv la caracteristicile acustice ale cuvintelor, în timp ce memoria de 
lungă durată elimină aceste informaţii, reținând numai sensul, 

Grupa A 
pod pat con por cod 
cod con cot cot por 
cot por por pom pat 
por pod pom pod pom 
cor cot cod con con 
Reactualizare  Reactualizare  Reactualizare  Reactualizare  Reactualizare 
Grupa B 
far mic fum apă bon 
bon fum apă fum lan 
iaz bon iaz mic mic 
apă lan lan far gol 
fum gol mic lan iaz 
Reactualizare Reactualizare Reactualizare Reactualizare Reactualizare 
Grupa C 
mare lung înalt lat extins 
extins înalt lat înalt larg 
ridicat extins ridicat lung lung 
lat larg larg mare märet 
înalt măreț lung larg ridicat 
Reactualizare  Reactualizare  Reactualizare  Reactualizare  Reactualizare 
Grupa D 
puternic întârziat subțire bătrân puternic 
dezgustător subțire fierbinte adânc bătrân 
fierbinte bătrân întârziat sigur întârziat 
bătrân dezgustător sigur dezgustător sigur 
adânc fierbinte puternic subțire subțire 
Reactualizare  Reactualizare  Reactualizare  Reactualizare  Reactualizare 

procentul cuvintelor reactualizate corect din secvențele de 5 cuvinte 
a 
© 


grupa A grupa B grupa C grupa D 
pom, pod... far, apă... măreț, mare... bătrân, întârziat... 
categoriile cuvintelor 


Fig. 8 Cu cât sonoritatea cuvintelor este mai diferită indiferent dacă sensul lor este sau nu 
asemănător, cu atât vi le puteți aminti mai uşor. (Baddeley, 1966) 


DEPOZITUL MEMORIEI DE SCURTĂ DURATĂ 


Părerile existente până în 1970 erau favorabile punctului de vedere conform căruia 
memoria de lungă durată și memoria de scurtă durată se bazau pe două sisteme diferite. - 
Existau multe opinii divergente cu privire la natura exactă și relaţiile dintre aceste două 
depozite, dar majoritatea erau, mai mult sau mai puţin, de acord cu modelul memoriei 
| elaborat în anul 1968 de către doi psihologi americani Richard Atkinson şi Richard Shiffrin 
| (vezi pag. 15). 

Atkinson și Shiffrin considerau că memoria are trei componente majore. Sistemul 
memoriei de lungă durată era implicat în stocarea informaţiei pe perioade îndelungate de` 
timp, fiind alimentat de memoria de scurtă durată care acționa ca factor de control, 
alimentând sistemul cu informaţii noi și selectând anumite procese în scopul extragerii 
informaţiei din memoria de lungă durată, Sistemul de scurtă durată era alimentat de o serie 
de registre senzoriale care reprezentau, în esență, micromemorii asociate percepțiilor. 
Aceste registre acționau ca un sistem de selectare și integrare a informației senzoriale, 
putând fi privite ca o componentă esenţială a percepției. Diagrama din fig. 1 nu constituie o 

reprezentare literală a ceea ce se petrece în creier dar ajută la înțelegerea teoriei lui 
Atkinson și Shiffrin. Acest model poate fi foarte bine exprimat matematic sau pe cale 
verbală. 

În centrul modelului lui Atkinson și Shiffrin se află depozitul memoriei de scurtă durată. 
Este important de observat că ei făceau distincţie între memoria de scurtă durată, termen 
pe care îl foloseau pentru a se referi la efectuarea unui număr de operații în care cantități 
reduse de informații trebuiau reținute de-a lungul unor intervale scurte de timp, și 
depozitul de scurtă durată. Acesta este un concept teoretic folosit pentru a explica 
rezultatele obținute în experiențele asupra memoriei de scurtă durată. Orice experiment 
care încearcă să pună în evidență memoria cu funcționare temporară este susceptibil de a 
produce rezultate care sunt influențate nu numai de performanţele depozitului de scurtă 
durată ci și de alți factori, în special de memoria de lungă durată. Luând un exemplu 
extrem, să presupunem că într-un test „digit span“ privind reținerea v-aș prezenta seria 1 
2345678 90; este aproape sigur că vă veți aminti corect această serie, deși mă îndoiesc 
de faptul că ați putea avea o capacitate de reținere de zece elemente. Dacă v-aș ruga să o 
repetați peste cinci minute, o veţi repeta și de această dată corect, ceea ce dovedește că, în 
acest caz, performanţele s-au bazat în foarte mare măsură pe depozitul de lungă durată. 
Multe dintre operațiunile memoriei de scurtă durată au, în mod clar, o componentă de 
lungă durată, fapt care îngreunează interpretarea teoretică. Tehnica eliberării de inhibiția 
preactivă (pagina 30), în care subiecții își amintesc cuvinte dintr-o categorie și apoi se 
trece la altă categorie, constituie un exemplu în acest sens. Deși subiecții sunt solicitați să 
efectueze reactualizarea, de obicei după numai câteva secunde, acest lucru nu împiedică 
stocarea elementelor în memoria de lungă durată. Într-adevăr, unele dintre experiențele 
mele nepublicate au arătat că, chiar în cazul când testarea subiecților s-a efectuat după o 
săptămână, ei au putut reactualiza multe dintre cuvintele prezentate într-un asemenea 
experiment. 


NIVELURI DE PROCESARE 


În ciuda faptului că modelul lui Atkinson şi Shiffrin, sau unele variante ale acestuia, s-au 
bucurat de o largă popularitate la începutul anilor '70, ulterior ele au fost puse în umbră de 
concepția lui Fergus Craik și Robert Lockhart asupra nivelurilor de procesare, care va fi 
discutată mai amplu în Capitolul 9. 

Caracteristica principală a punctului de vedere îmbrățișat de către Atkinson și 
Shiffrin cu privire la memorie constă în faptul că singura modalitate de învăţare a 
materialelor noi și de introducere a acestora în memoria de lungă durată se realiza după 
trecerea prin depozitul memoriei de scurtă durată, care era capabil să proceseze 
informaţia într-o gamă variată de modalități. Metoda cel mai amplu studiată de către 
Atkinson și Shiffrin a fost aceea a exersării mentale repetate în cazul căreia un element 
era repetat de mai multe ori, S-a presupus că, cu cât un element este reținut mai mult 
timp în depozitul de scurtă durată, cu atât crește probabilitatea trecerii lui în memoria 
je lungă durată, 

Acest punct de vedere a creat însă probleme, Unii pacienţi cu traumatisme cerebrale s-au 
dovedit a avea o foarte slabă memorie de scurtă durată fără ca abilitățile lor de învăţare de 
lungă durată să fie alterate. Dacă singura cale către memoria de lungă durată ar fi aceea 

care trece prin capacitatea limitată a depozitului de scurtă durată, atunci, în mod logic, o 

persoană al cărei depozit de scurtă durată este aproape inexistent ar trebui să întâmpine 
dificultăți enorme. Totuși, astfel de pacienţi nu au acest handicap. Ei pot învăța normal și 
par a avea foarte puține probleme în viața cotidiană. Aceste fapte au pus în mod clar în 
dificultate modelul lui Atkinson și Shiffrin. 

Un alt rezultat bazat pe date experimentale obținute cu ajutorul subiecților normali a 
avut probabil o influență mai pronunțată. Este vorba despre datele obținute într-un studiu 
efectuat de Craik și Watkins în care cercetătorii încercau să verifice în ce măsură păstrarea 
unui element în memoria de scurtă durată mărește probabilitatea trecerii sale în memoria 
de lungă durată. Ei au solicitat subiecților să rețină o serie de elemente pe o perioadă mai 
lungă sau mai scurtă, operațiunea adresându-se memoriei de scurtă durată; după ce 
subiecților le-au fost prezentate mai multe cuvinte, aceștia au fost solicitați, fără o averti- 
zare prealabilă, să-și amintească un număr cât mai mare posibil. Întrebarea căreia trebuia 
să i se găsească un răspuns era dacă reținerea unui anumit cuvânt pe o perioadă mai lungă 
mărește șansele trecerii sale în memoria de lungă durată și de a fi amintit în perioada 
ulterioară, așa cum sugerează modelul lui Atkinson și Shiffrin. Nu s-au obținut nici un fel de 
date care să confirme această ipoteză. Cuvintele reținute pe o perioadă mai îndelungată nu 
s-au caracterizat printr-o probabilitate mai mare de reactualizare decât cele reținute numai 
un interval scurt. 

Aceste date i-au condus pe Craik și Lockhart la observaţia că punctul de vedere mai 
vechi, conform căruia depozițul memoriei de scurtă durată bazat pe codificarea verbală 
alimentează depozitul memoriei de lungă durată, nu corespundea realității. Ei au propus o 
altă concepție care presupunea existența unui sistem al memoriei de scurtă durată, sau 
primară, care poate procesa materialele într-o varietate de moduri, de la simpla luare la 
cunoștință a caracteristicilor vizuale ale unui cuvânt tipărit, prin prezentare repetată sau 
prin memorare atentă a sonorității sale, până la codificarea complexă pe bază de sens. 
Cercetătorii au adus argumentul că toate aceste procese ar conduce la o învățare de lungă 
durată, dar că această învățare depinde de tipul procesării, procesarea „adâncă“, pe bază de 
sens, generând o reținere mai bună decât procesarea de „suprafață“. Exersarea repetată de 
întreținere poate păstra materialul într-o formă accesibilă, dar nu intensifică procesul de 
învățare de lungă durată. 

Modul de abordare bazat pe „nivelurile de procesare“ este, în esență, preocupat de 
rolul codificării în învățare, respectiv. relația dintre modul în care este procesat 
materialul și probabilitatea ca subiectul să și-l poată aminti ulterior. Ca atare este vorba, 
în acest caz, în special despre o teorie asupra memoriei de lungă durată; ea acceptă 
existența unui sistem al memoriei primare sau de scurtă durată, care efectuează 
într-adevăr codificarea, dar lasă detaliile nespecificate. Într-adevăr, rolul considerat a 
reveni componentei de scurtă durată este atât de redus încât această teorie a 
„nivelurilor“ a fost adesea considerată, în mod eronat, ca reprezentând o abordare 
unitară a memoriei, iar orice indiciu descoperit în ceea ce priveşte corelarea codificării 
cu memoria de lungă durată a fost interpretat ca o dovadă împotriva ideii că memoria de 
lungă durată și memoria de scurtă durată ar implica sisteme separate. De fapt, 
preocupările legate de nivelurile de procesare au reprezentat o întoarcere la poziția 
adoptată de specialiștii anilor '50, care efectuau cercetări separate și paralele asupra 
memoriei de lungă durată și de scurtă durată, Cercetările determinate de interesul 
pentru nivelurile de procesare au manifestat o tendinţă din ce în ce mai pronunțată de a 
studia factorii implicaţi în regăsirea informaţiei stocate în memoria de lungă durată. 

Studiile asupra memoriei de scurtă durată s-au axat din ce în ce mai mult asupra 
problemelor atenției și rolului memoriei de scurtă durată în alte operații ca de pildă cititul și 
efectuarea mintală a operaţiilor aritmetice, Aceasta a determinat inlocuirea conceptului 
corespunzător unui sistem unitar al memoriei de scurtă durată cu ideea unei memorii care 
funcționează pe baza mai multor componente, 

În acest capitol îmi voi lua libertatea de a prezenta ceva mai detaliat decât în restul cărții 
principala mea preocupare de cercetare. Modul meu de abordare a problemei pornește de 
la faptul că un model sau o teorie sunt utile în măsura în care ajută la înțelegerea unei 
probleme, Din acest punct de vedere, abordarea problemelor memoriei de scurtă durată și 
de lungă durată pe baza unei memorii de lucru nu reprezintă mai mult decât o simplă 
dihotomie dintre cele două tipuri de memorie, dar flexibilitatea ei crescută permite 
„prinderea“, în măsură mult mai mare, a remarcabilelor capacităţi cognitive de care dăm cu 
toții dovadă. 

La începutul anilor '70, împreună cu colegul meu Graham Hitch eram pe cale de a iniția 
un proiect de cercetare cu durata de trei ani. Consiliul pentru Cercetări Medicale ne 
acordase fonduri pentru a efectua studii asupra relațiilor dintre memoria de lungă durată și 
memoria de scurtă durată. La o cafea, după prânz, am simțit nevoia unei discuții asupra 
unor îndoieli pe care le aveam, în acea perioadă, asupra domeniului memoriei de scurtă 
durată. Acesta cunoscuse atunci un moment de maximă popularitate și toate revistele de 
psihologie cuprindeau relatări ale experimentelor asupra memoriei de scurtă durată în care 
era folosit un număr uimitor de mare de tehnici pe baza cărora s-a elaborat un set extrem 
de variat de modele explicative. De pildă, la o singură carte, publicată în 1970, colaboraseră 
13 specialiști, fiecare prezentând un alt model al memoriei de scurtă durată. Desigur, nu 
toate puteau fi corecte! Existau însă și multe elemente comune. Cu toate acestea, eram 
stânjeniți și ne simțeam asemenea filosofilor scolastici medievali care își petreceau o mare 
parte din timp discutând câți îngeri s-ar putea așeza pe vârful unui ac. 

Ne-am decis să ne sustragem acestei complexități și să ne punem o singură întrebare 
fundamentală. La ce folosește memoria de scurtă durată? Un pacient cu o capacitate de 
reținere de numai două cifre în testul „digit span“ se poate descurca bine în viață. Poate că 
memoria de scurtă durată nu îndeplinește altă funcție decât aceea de a-i amuza pe 
psihologi. Dacă lucrurile stăteau astfel, noi ne-am decis să ne amuzăm în alt mod. 

Deja se discutase foarte mult despre rolul probabil al memoriei de scurtă durată și exista 
un acord general că funcţia sa era aceea de a servi ca memorie de lucru, fiind un sistem care 
permitea păstrarea concomitentă în minte și corelarea unui număr de informații. Utilitatea 
acestui sistem este clară dacă ne gândim la încercarea de a înțelege o propoziție rostită, în 
situația când nu este posibilă procesarea începutului acesteia decât după ce a fost rostită 
integral. Gândiţi-vă la următoarea frază: „El străbătu sala protestând puternic cu privire la 
faptul că adversarul său încălcase legea folosind (o rachetă de tenis care nu era racordată 
conform standardului) (dovezi inadmisibile).“ Înainte de rostirea ultimei propoziții, nu se 
poate ști dacă este vorba despre o sală de sport, sau despre una de tribunal. 

Pentru o serie întreagă de operaţii, ca de pildă calculul mental, judecarea și rezolvarea 
problemelor, este necesară o formă de stocare temporară a informaţiei și, fără îndoială că 
nu întâmplător, aproape toate încercările de a simula, pe calculator, comportamentul uman 
complex au sfârșit prin a necesita o formă de memorie de lucru, o subcomponentă a 
sistemului general, care stochează și manipulează materialul ce urmează a fi procesat. Dacă 

memoria de scurtă durată îndeplinește aceast 
îndeplinește un rol foarte important în cee 


ă funcţie, atunci este foarte clar că ea 
a ce privește comportamentul uman. Din păcate, 
deși mulți specialiști au sugerat această posibilitate, nu au existat, practic, nici un fel de 


dovezi. Din acest motiv m-am decis 


, împreună cu Graham Hitch, să încercăm să găsim 
aceste elemente doveditoare. 


CAPACITĂȚI ȘI LIMITE 


Una dintre primele probleme întâmpinate în încercarea de a stabili dacă memoria de 
scurtă durată funcționează ca o memorie de lucru a constituit-o faptul că nu exista o 
concordanță a părerilor privind caracteristicile memoriei de scurtă durată. Dacă ar fi fost să 
luăm toate modelele existente privind memoria de scurtă durată și să le testăm apoi, rând 
pe rând, lucrul acesta ar fi reclamat mult timp. Din fericire, existau două caracteristici 
asupra cărora toate modelele erau de acord, anume că memoria de scurtă durată dispune 
de o capacitate limitată de stocare și că, în ceea ce privește capacitatea memoriei verbale, de 
pildă lungimea maximă a șirului de cifre corespunzătoare unui număr de telefon, ce poate fi 
reprodus, se sprijină în mare măsură pe memoria de scurtă durată. 

Am pornit de la faptul că, în cazul când memoria de scurtă durată funcționează ca 
memorie de lucru, subiecții a căror capacitate a acestei memorii este epuizată prin 
solicitarea de a-și aminti șiruri de cifre ar trebui să aibă dificultăți mari în cazul efectuării 
simultane a altor operaţii de prelucrare a informaţiei, ca de pildă raționamente sau 
interpretări, chiar dacă acestea nu sunt privite de obicei ca operaţii ce presupun implicarea 
memoriei. Acest mod de abordare presupune că sistemul memoriei de scurtă durată este 
aidoma turnului de control dintr-un mare aeroport, care programează și coordonează toate 
Zborurile de sosire sau plecare. Procedeul experimental pe care ni l-am imaginat a fost 
analog bruiajului camerei de control, prin adresarea unor solicitări suplimentare de înaltă 
prioritate, care trebuiau satisfăcute înainte de continuarea activității de rutină. Rezultatul 
ar fi trebuit să fie o scădere dramatică a performanţelor. 

Operația pe care am hotărât să o solicităm subiecților noștri, concomitent cu repro- 
ducerea unor șiruri de cifre, presupunea efectuarea unui raționament pe baza informației 
verbale și merită a fi prezentată pe scurt. În perioada anilor '60, atât psihologii cât și 
Lingviștii au început să se intereseze de gramatică și de modul în care este procesată sintaxa. 
S-au efectuat o serie de experimente cu scopul de a demonstra că propozițiile redactate în 
diateza activă, ca de pildă „Băiatul lovește mingea.“ sunt mai ușor de reținut decât cele în 
diateza pasivă, „Mingea este lovită de băiat.“, sau cele negative,, „Băiatul nu a lovit 
mingea.“. În acea perioadă studiam narcoza provocată de azot la scufundătorii care lucrau 
la mare adâncime, fenomenul de „beţie a adâncurilor“ care apare în cazul când inspirarea 
aerului are loc la presiuni mai mari decât cea corespunzătoare adâncimii de 30 metri. 
Pentru a demonstra efectul narcozei prin azot era nevoie ca scufundătorii să efectueze, în 
condiţii de scufundare, un raționament simplu; operaţia trebuia să fie de foarte scurtă 
durată deoarece timpul rezervat șederii la fundul apei era limitat, iar ‘€u doream ca ea să 
implice o acțiune foarte restrânsă de învăţare, În consecinţă, am recurs la împrumutarea 
unei tehnici elaborate de către psiholingviști pe baza căreia am conceput un test de 
raționament gramatical, Acest test presupunea prezentarea unei serii de propoziții, fiecare 
descriind ordinea de prezentare a două litere, A și B. Fiecare propoziție era urmată de 
perechea AB sau BA, iar subiectul trebuia să hotărască dacă propoziţia descria corect 
perechea de litere care îi era alăturată, Propoziţiile pe care le-am folosit au variat de la 

propoziţie simplă, la diateza activă, de tipul „A urmează după B“ - AB, la care răspunsul 
corect este desigur „Fals“, propoziţii în diateza pasivă ca, „B este urmat de A“ — BA, la care 
răspunsul corect este, evident, „Adevărat“, până la versiuni mai complexe ca, de exemplu, 
„A nu este precedat de B“ - BA, la care răspunsul ar fi „Fals“ și așa mai departe. Încercaţi și 


dumneavoastră verificându-vă răspunsurile conform coloanelor Adevărat / Fals. 


1. B este urmat de A - BA Adevărat | Fals 
2. A nu urmează după B = BA 5 a £ IEA 
3. A nu este urmat de B - BA 
4 A nu este precedat de B - BA 
5. B urmează după A - AB 
6. B nu este precedat de A - BA 
7. B nu urmează după A - AB 
8. A urmează după B - BA 
9. B este precedat de A - BA 
10. A nu îl precedă pe B - BA 
11. B nu este urmat de A -AB 
12. A este urmat de B -BA 
13. A nu este urmat de B -AB 
14. B îl precedă pe A -AB 
15. B nu este precedat de A - AB 
16. B este precedat de A - AB 
17. A nu este precedat de B -BA | 
18. A nu îl precedă pe B - AB 
19. A urmează după B = BA | 
20. A nu este urmat de B = BA Å F 
21. B îl precedă pe A = BA iaie 
22, A nu îl precedă pe B = BA i e în ao AL a 2 
= AB 


23, B este urmat de A 

24. A nu îl precedă pe B BA 
25, A este urmat de B - AB 
26. A nu este precedat de B - BA 


Testul s-a dovedit foarte potrivit scopului avut în vedere și a putut fi efectuat, practic, de 
către toți subiecții, după o perioadă scurtă de exercițiu, Apreciind numărul propozițiilor pe 
care scafandrii le-au putut rezolva corect într-un interval de trei minute, am putut obține o 
estimare foarte rapidă a capacităţii lor mentale, în condiţii de adâncime. Un test foarte 
sensibil s-a dovedit și estimarea alterărilor acestei reacții, chiar la adâncimea de 30 metri, ca 
fiind cea mai mică adâncime la care este detectabilă alterarea performanțelor. 

Deci, dacă pentru efectuarea unui raționament este într-adevăr necesară memoria de 
scurtă durată, aceasta ar însemna că efectuarea unui test de verificare a propozițiilor, de 
tipul celui prezentat mai sus, în timp ce subiectul caută să-și amintească numere de telefon, 
ar trebui să fie foarte dificilă. Ne-am gândit să nu suprasolicităm subiecţii și, în consecință, 
le-am cerut să-și amintească numai unul, două elemente, în timpul efectuării testului. 
Deoarece nu am observat absolut nici un efect, am continuat, solicitându-i să-și amintească 
șiruri de câte șase numere (vă amintiţi probabil că numărul de șase cifre se apropie de 
capacitatea medie de reținere a cifrelor și, deci, trebuie să ocupe o mare parte a sistemului 
memoriei de scurtă durată). 

Iată cum am efectuat experimentul. Fiecărui subiect i s-a dat un număr de șase cifre, ca 
de exemplu 731928, apoi i s-a cerut să-l rostească. În acest timp i s-a arătat o propoziție de 
tipul „A îl precedă pe B — BA“ solicitându-i-se să apese una din tastele marcate cu „Adevărat“ 


Reprezen- 
tări 
schematice 


Buclă 


Sistem executiv central fonologică 


vizuale și 
spaţiale 


Fig. 9 O reprezentare simplă a modelului memoriei de lucru propus de Baddeley și Hitch, 


Cele două subsisteme, cel vizual și cel verbal, susțin un sistem suplimentar de control, 
sistemul executiv central, 

sau „Fals“, după caz, în timp ce continua să repete numărul de telefon. Inițial, subiecții s-au 
speriat la gândul că trebuie să efectueze concomitent cele două operaţii, dar, spre sur- 
prinderea lor, au descoperit că au comis foarte puţine erori, atât în ceea ce privește cifrele, 
cât și operația de apreciere a calificativului acordat propoziţiilor. În cazul seriilor de câte 
şase cifre s-a constatat însă o tendinţă de încetinire a raţionamentului, deși amploarea 
efectului a fost mai mică decât ne-am așteptat. Constituia oare acest fapt o dovadă că 
memoria de scurtă durată acționează ca sistem de memorie de lucru? 

Având în vedere totalitatea datelor obținute, rezultatele păreau a ne indica faptul că 
depozitul de scurtă durată este implicat în sistemul utilizat pentru efectuarea raționa- 
mentelor, înțelegerii și învățării, dar că această implicare nu este, în nici un caz, totală; 
aceste două sisteme s-au dovedit a prezenta o suprapunere a unor componente, dar erau, 
fără îndoială, complet dependente de același sistem cu capacitate limitată. În consecință, 
am trecut la reformularea conceptului nostru asupra memoriei de scurtă durată, încercând 
să identificăm câteva dintre subcomponentele sale. 

Pornind de la premisa că memoria de lucru este un sistem complex și flexibil, am decis că 
strategia cea mai bună era, probabil, aceea de a izola anumite subcomponente și de a 
încerca să le înțelegem. Am început, deci, prin a presupune existența unui sistem nucleu, 
răspunzător de controlul asupra întregului sistem, numit sistem executiv central. Am 
presupus că sistemul executiv central era asistat de un număr de sisteme subordonate care 
pot prelua unele dintre funcţiile sale de stocare, de scurtă durată, eliberând în acest fel o 
parte din propria sa capacitate de efectuare a unor operaţii mai pretențioase de procesare a 
informației. S-ar putea face analogia cu un om de afaceri care, dacă dorește să evite situația 
de a fi suprasolicitat, trebuie să repartizeze subordonaţilor săi unele sarcini de rutină, 
rezervându-și un interval de timp pentru analiza problemelor noi și a dilemelor. 


SISTEMUL BUCLEI FONOLOGICE 


Vă amintiţi, poate, că una dintre caracteristicile atribuite frecvent memoriei de scurtă 
durată constă în faptul că aceasta se sprijină pe codificarea verbală; cea mai mare parte a 
modelelor privind memoria de scurtă durată implică un oarecare proces de exersare 
repetată, de obicei prin verbalizare mentală, pentru a fixa informaţia. Separând acest 
aspect al memoriei de restul, noi am presupus existența unui sistem subordonat pe care 
l-am numit buclă articulatorie sau fonologică. Existența unui astfel de sistem subordonat era 
susținută de trei categorii de date. Celei dintâi dintre acestea îi corespunde efectul simili- 
tudinii acustice sau fonologice evidenţiat prin tendința subiecților de a comite erori datorită 
similitudinii fonologice a termenului reprodus greșit cu termenul corect (înlocuirea lui S cu 
F, a literei G prin B) sau datorită unei succesiuni de elemente care au o expresie verbală 
similară și care sunt extrem de greu de amintit în ordinea prezentată. De pildă, seria DBCT 
PG este mai greu de amintit decât KW YLR Q, iar por, con, cod, pom, pol este mai dificil de 
amintit decât far, apă, bon, iaz, gol. 

O a doua grupă de date se bazează pe observaţia că reactualizarea imediată a cifrelor 
prezentate vizual poate fi viciată atunci când cineva este rugat să ignore materialul 
irelevant prezentat verbal, Reactualizarea este viciată în aceeași măsură, indiferent de 
limba de prezentare a materialului verbal, ceea ce sugerează că procesul de reactualizare 
operează mai mult la nivelul sunetului decât al sensului cuvintelor. Efectul nu este însă 
numai de distragere a atenţiei, deoarece zgomotele nu viciază memoria, chiar atunci când 
sunt foarte puternice, Noi am interpretat efectul produs de verbalizarea irelevantă pe baza 

presupunerii că materialul verbal irelevant are acces la depozitul de scurtă durată bazat pe 
informaţia verbală, chiar și atunci când subiectul încearcă să îl ignore; el afectează astfel 
performanţele prin vicierea fixării. Am considerat că zgomotul nu viciază memoria deoa- 
rece el este menţinut în afara depozitului memoriei de scurtă durată, cu ajutorul unui filtru 
capabil să facă distincția între zgomot și vorbire, Noi am stabilit că muzica vocală deran- 
jează în aceeași măsură și vorbirea, însă muzica instrumentală exercită un efect mai redus, 
acest rezultat al studiilor noastre având implicaţii în ceea ce privește natura procesului de 
filtrare a sunetului. 

O a treia sursă de informaţii privind bucla articulatorie a provenit din alte experimente 
pe care le-am efectuat cu privire la relațiile dintre lungimea cuvintelor și capacitatea de 
reținere. Noi am observat existența unei legături foarte clare între lungimea cuvintelor și 
capacitatea de reținere. Acest lucru îl puteţi observa și dumneavoastră, folosind coloanele 
de cuvinte prezentate alăturat. Citiţi în gând fiecare coloană, priviţi apoi în altă parte și 
scrieți fie cuvintele, fie primele două, trei litere din fiecare cuvânt. Pentru fiecare element 
reprodus corect se acordă un punct. 

Punctajul pe care l-ați obținut pentru cuvintele mai scurte este, aproape sigur, mai bun decât 
cel corespunzător cuvintelor mai lungi. În testele pe care le-am efectuat noi, am solicitat 
subiecților să își amintească secvenţe de tipul Malta, Ciad, Kenya, Burma, Chile, comparativ cu 
alte secvențe incluzând cuvinte ca Cehoslovacia, Elveţia, Etiopia, Australia, Afganistan, pentru a 
ne convinge că acest efect nu are nici o legătură cu faptul că, în general, cuvintele monosilabice 
pe care le-am folosit erau de origine anglo-saxonă în timp ce cele polisilabice erau de origine 
latină. Și, într-adevăr, efectul nu a fost corelat cu originea cuvintelor. 


zori vals fulg lemn plic 
vâsc vâsc rond vâsc lemn 
lemn rond vâsc rond zori 
fulg viu vals fulg vals 
plic urât plic vals fulg 
Reactualizare  Reactualizare  Reactualizare  Reactualizare  Reactualizare 
asociație considerabil universitate considerabil imediat 
considerabil reprezentativ reprezentativ oportunitate considerabil 
reprezentativ individual asociație organizaţie individual 
individual asociație individual universitate asociație 
imediat oportunitate imediat reprezentativ oportunitate 
Reactualizare  Reactualizare  Reactualizare  Reactualizare  Reactualizare 


Am presupus că motivul pentru care subiecţii își amintesc mai greu cuvintele lungi 
constă în faptul că ei pronunţă cuvintele în șoaptă, Cu cât cuvântul este mai lung, cu atât 
rostirea sa reclamă mai mult timp, intervalul necesar repetării silabelor este și el mai 
indelungat, iar urmele lăsate în memorie de cuvintele anterioare se sting deoarece timpul 
care le separă de ultimul cuvânt este și el mai lung. 

Dacă acest raţionament este corect, înseamnă că putem înlătura efectul produs de 
lungimea cuvântului prin împiedicarea subiecților de a repeta silabele componente. Am 
încercat să facem acest lucru cerând subiecţilor să repete cu voce tare un cuvânt irelevant, 

viteza de citire (cuvinte pe secundă) 


numărul silabelor din cuvânt 


Fig. 10 Graficul evidenţiază relaţia dintre lungimea cuvintelor și reactualizare, şi dintre 
lungimea cuvintelor și viteza de lectură a subiectului. Rezultatele sugerează următoarele: cu 
cât cuvintele sunt mai lungi, cu atât reactualizarea lor este mai dificilă, deoarece articularea 
reclamă mai mult timp pe durata exersării repetitive. (Baddeley, Thomson și Buchanan, 
1975) 


de pildă cel”. Aceasta a redus performanțele obținute deoarece a împiedicat subiecții să 
profite de avantajul repetării, dar a înlăturat și influența exercitată de lungimea cuvintelor. 
Deoarece subiecții nu au putut repeta mental, lungimea cuvintelor și-a pierdut importanța. 

Împiedicarea actului exersării prin solicitarea subiectului de a produce o verbalizare 
repetată este numită suprimare articulatorie și exercită o anumită influență asupra perfor- 
manțelor. Atunci când sunt lipsiţi de posibilitatea de articulare, subiecții sunt incapabili de 
a transfera materialul care le este prezentat vizual în memoria fonologică de scurtă durată. 
Datorită acestui fapt, suprimarea produce și înlăturarea efectului similitudinii acustice, 
dacă materialul este prezentat vizual, precum şi efectul produs de repetarea cuvintelor 
irelevante. Dacă subiecţii nu pot repeta mental cifrele pe care le văd, acestea nu pot fi 
traduse într-un cod fonologic, Ele nu vor fi înregistrate în depozit și deci nu vor fi supuse 
vicierii atunci când în depozit pătrunde un material verbalizat, irelevant. 

Conceptul de buclă articulatorie a permis corelarea foarte clară a tuturor acestor date. 
Noi am presupus că are loc un proces de exersare mentală repetată, probabil cu scopul de a 
împrospăta amprentele informaţionale din memorie înainte ca acestea să fie supuse 


* Test adaptat pentru limba română (n. trad.) 


poa 

pierderilor și inaccesibilizării prin deteriorare. Procesul pare a implica o verbalizare 
mentală și poate fi perturbat dacă subiectul iși folosește sistemul de expresie verbală pentru 
a ignora continuu cuvinte irelevante. Problema constă oare, pur și simplu, în faptul că 
articularea cuvintelor lungi reclamă un timp mai îndelungat decât a celor scurte? Oare 
efectul la care ne referim își are originea într-o mai mare complexitate a cuvintelor lungi, 
care presupun articularea mai multor sunete, fapt care determină supraîncărcarea unei 
anumite părți a sistemului vorbirii? Aceste ipoteze le-am investigat relativ simplu prin 
compararea performanțelor capacității de reținere în cazul a două seturi de cuvinte, ambele 
cu același număr de silabe, litere sau forme, dar necesitând un timp diferit de rostire. 

Am solicitat subiecților noștri să-și amintească serii de cuvinte conținând vocale lungi, ca de 
pildă „zoomorf“ sau „ființă“ sau secvenţe de cuvinte cu același număr de silabe, dar care sunt 
rostite relativ repede, ca „pictor“ și „gâtlej““*. Am descoperit că exista tendinţa clară ca subiecții 
să-și amintească mai greu cuvintele cu rostire lentă, ceea ce demonstrează că limitele buclei 
articulatorii sunt legate numai de timp. Acest fapt este confirmat și de relația clară, pe care noi 
am observat-o, între viteza cu care un individ poate citi secvențe de cuvinte și capacitatea sa de 
reținere, indivizii cu vorbire rapidă amintindu-și mai bine cuvintele din aceste secvențe. 

Relaţia dintre timpul necesar pentru rostirea cuvintelor cu o anumită lungime. și 
capacitatea de reținere a acestora s-a dovedit a fi foarte regulată, așa după cum rezultă din 
fig. 10. Pe baza acestui fapt, capacitatea de memorare poate fi redefinită, în sensul că 
lungimea intervalului de timp reprezintă factorul constant din punct de vedere al reţinerii și 
nu numărul de elemente. Subiecții noștri și-au putut aminti atâtea elemente câte au putut 
rosti în intervalul de numai 1,5 secunde. 

O interpretare distorsionată a lucrărilor noastre privind bucla articulatorie aparține 
colegului Nick Ellis de la Universitatea din Bangor, Țara Galilor. Bangorul este o zonă în 
care limba velșă cunoaște o largă răspândire și, datorită acestui fapt, orice psiholog instruit 
care ar dori să efectueze un test asupra copiilor având ca limbă maternă velșa ar trebui să 
prezinte testele psihometrice standard în această limbă. Nick Ellis a observat că în ceea ce 
priveşte valorile standard corespunzătoare copiilor de anumite vârste exista o discrepanță 
curioasă legată de capacitatea de reţinere a cifrelor în testul „digit span“, copiii vorbitori de 
velșă situându-se mult în urma punctajelor obținute de către copiii americani, vorbitori de 
engleză. Există oare un misterios deficit genetic al copiilor din Țara Galilor, compensat cu 
un excedent de gene răspunzătoare de interpretarea muzicii corale și practicarea jocului de 
rugby? Nici să nu vă gândiţi la așa ceva! În realitate, în velșă, toate numerele sunt exprimate 
prin sunete mai lungi ale vorbirii și din această cauză sunt, probabil, rostite mai lent, chiar 
dacă au exact același număr de silabe ca și numerele corespunzătoare în limba engleză. Ellis 
și colegul său R. A. Hennelly s-au decis să studieze acest factor încercând să explice 
capacitatea mai redusă de reținere a vorbitorilor de velșă, în ceea ce priveşte numerele. În 
acest scop au apelat la un grup de elevi care vorbeau ambele limbi, engleză şi velşă, dar care 
preferau velșa, 

Cercetătorii au observat, în primul rând, că elevii au evidenţiat o capacitate mai ridicată 
de reţinere a numerelor în cazul limbii engleze, care ocupa locul al doilea în ordinea 
preferințelor, fapt care susținea punctul de vedere conform căruia diferențele evidenţiate îşi 
aveau originea în limbă și nu erau determinate de individ, Ei au mai observat că timpul 
necesar pentru citirea numerelor în limba velșă era mai mare decât cel corespunzător citirii 


În original harpoon și Friday (n, trad.) 
n original bishop și wicket (n, trad.) 

în limba engleză, și că atunci când capacitatea de reținere a numerelor a fost ajustată pentru 
acest efect, diferența dintre engleză și velșă a dispărut. Cu alte cuvinte, capacitatea de 
reţinere a cuvintelor nu era determinată de numărul elementelor ci de intervalul de timp 
necesar rostirii numerelor aparținând unei secvenţe. 

Intr-o experiență ulterioară s-a demonstrat, așa după cum era de așteptat, că atunci când 
subiecţii au fost împiedicaţi să-și folosească bucla articulatorie, prin faptul că au fost puși să 
repete expresii verbale irelevante, diferența dintre numerele rostite în engleză și velșă a 
dispărut. 

Să presupunem atunci că acceptăm conceptul de buclă articulatorie ca ipoteză utilă 
de lucru. Cărui scop servește acest lucru? Pare puțin probabil ca procesul de evoluție să 
ne fi înzestrat cu capacitatea de a ne aminti numerele de telefon. Iată de ce am început 
să studiem o serie de acțiuni care ar putea reclama folosirea buclei articulatorii. Acestea | 
sunt acțiuni cognitive având o componentă verbală. Număratul este un exemplu evident 
în acest sens. Încercați să numărați literele din rândul următor în timp ce rostiţi, 
continuu și rapid, cuvântul cel. Estimaţi timpul necesar, apoi repetaţi procedeul fără a 
suprima activitatea articulatorie. Cred că vă veţi da seama că repetarea mentală joacă | 
un rol important în numărare, cel puțin în condițiile culturii noastre. | 

Oamenii dau însă dovadă de multă ingeniozitate în găsirea unor soluții pentru situațiile i 
în care nu le este permisă repetarea mentală. Există însă multe culturi care nu fac apella | 
repetarea mentală a cifrelor și care se bazează pe procedee analoage numărării pe degete, 
folosind de obicei mai multe părți ale trupului, ceea ce le permite să numere grupuri de 
elemente ce depășesc mult cifra 10. În general, aritmetica recurge probabil la bucla | 

articulatorie. Graham Hitch a analizat procesele care se află la baza calculelor aritmetice | 
simple, din punct de vedere al memoriei de lucru, iar Ellis și Hennelly au arătat că subiecții | 
lor, vorbitori a două limbi, erau mult mai expuși erorilor atunci când efectuau calculele în ! 
limba velșă. 

Activitatea în care repetarea mentală este presupusă a juca un rol important o reprezintă | 
cititul. Omul „aude“ de obicei ceea ce citește, ca și cum ar fi vorbit de o voce interioară, fapt ; 
care ar putea fi atribuit buclei articulatorii despre care vorbeam. Deși „urechile minții“ ar, 
putea juca un rol important în procesul învăţării cititului, ele par a fi mult mai puțin | 
importante în cazul cititorului adult, care a dobândit o experiență a lecturii. Dacă doriți să 
vă convingeți, încercați să citiți propozițiile următoare în timp ce repetați în șoaptă cuvântul 
cel. S-ar putea să vă deranjeze puţin, dar nu veți întâmpina dificultăți majore în înțelegerea 
textului scris. Am efectuat o serie de experienţe de acest fel și am găsit că subiecții pot citi la 
fel de repede și nu au dificultăți în înțelegerea sensului cuvintelor scrise, chiar dacă 
repetarea mentală este suprimată. Subiecţii nu au însă aceeași eficiență în găsirea erorilor 
omise în mod deliberat în pasajele de frază. De pildă, dacă am inversat ordinea a două 
cuvinte dintr-o frază veți observa probabil acest lucru mai greu, dacă repetarea mentală 
este împiedicată. 

Astfel, bucla articulatorie pare a acționa ca un mecanism de verificare deosebit de 
eficient în ceea ce privește păstrarea ordinii unei secvenţe informaţionale. Această buclă 
este probabil utilă în cazul lecturii unei fraze dificile -de exemplu un document juridic — 
când înțelegerea exactă este foarte importantă, dar cred că în lectura unui roman nu se 
apelează la repetarea mentală. Puteţi foarte bine comenta faptul că atunci când citiţi auziți 
o voce. Eu suspectez faptul că această „voce“ se bazează pe un alt sistem, sistemul imagisticii i 
auditive, corelat cu bucla articulatorie, dar diferit de aceasta. 

IMAGISTICA AUDITIVĂ 


Este foarte clar faptul că avem un sistem de imagistică auditivă care ne permite să ne 
imaginăm vocea unui mare cântăreţ, sunetul valurilor care se sparg la malul mării, fazele 
pregătitoare ale unei orchestre simfonice înainte de începerea concertului. Acestea toate 
reprezintă sunete pe care nu le putem reproduce noi înșine. Este deci imposibil ca 
imagistica noastră să se bazeze pe repetare mentală. Experiențele au demonstrat că, în 
cazul când subiecților li se arată o serie de cuvinte, aceștia își pot imagina că le rostesc ei 
înșiși, cu voce fie feminină, fie masculină. Dacă ei și-au imaginat un anumit cuvânt rostit de 
o voce feminină, este mult mai probabil că ulterior vor recunoaște acel cuvânt dacă va fi 
rostit de o voce feminină și nu de o voce masculină, și invers. În mod curios, dar avantajos, 
vocea personală pare a fi hermafrodită! Recunoașterea cuvintelor repetate cu propria voce 
are aceeași eficiență indiferent dacă ele sunt prezentate ulterior de o voce masculină sau 
feminină. 

Revenind la problema lecturii, ne-am putea imagina că aprecierea sonorității cuvin- 
telor scrise ar necesita o oarecare formă de repetare mentală. Am verificat această ipoteză 
solicitând subiecților să aprecieze dacă anumite perechi de cuvinte prezentau, sau nu, o 
sonoritate asemănătoare, alegând în acest scop cuvinte cu ortografie diferită dar pro- 
nunţie similară, ca de pildă dough și doe, în cazul cărora răspunsul trebuia să fie afirmativ, 
cuvinte cu aceeași terminație și ortografie asemănătoare, ca dough și rough, în cazul 
cărora răspunsul trebuia să fie negativ, deoarece prin rostire ele sună diferit“. Subiecţii 
noștri au făcut aprecierile respective indiferent dacă au putut repeta mental cuvintele, sau 
dacă bucla articulatorie a fost suprimată prin efectuarea unor numărări repetate, de la 
unu la șase. 

O altă modalitate de a demonstra același lucru ar fi de a vă solicita să citiți o serie de 
expresii verbale care nu reprezintă cuvinte propriu-zise, dar care, atunci când sunt pronun- 
țate, au o sonoritate asemănătoare cu aceea a cuvintelor propriu-zise, ca de pildă cote 
pentru coat sau eeggl pentru eagle**. 

Încercați să citiți fraza 1 de mai jos, apoi, după ce aţi citit-o, treceţi la suprimarea 
articulării și încercați să citiți fraza 2. 

1. Iff yue sowned out thiss sentans tew yoreselph yoo will komprehenned it.*** 

Începeți acum să repetaţi, în șoaptă, cuvântul cel și citiți cea de-a doua frază. 

2. Moast peepul seem tue bee aybul tue heer thuh wirds eevan wen thay arr surpresing 

artikulashun. “**** 


Ortografia limbii române este fonetică, deci exemplele nu pot fi adaptate (n. trad.) 

In limba română s-ar putea folosi: eczpojiție pentru expoziție și egzaamen pentru examen (n. trad.) 

Varianta cu ortografie corectă în limba engleză este: „If you sounded out this sentence to 
yourself, you will comprehend it“ (Dacă ați rostit această propoziţie în gând, o veți înțelege.). 
Pentru limba română, exemplul poate fi adaptat prin renunțarea la semnele diacritice şi prin 
greșeli de ortografie, care nu modifică prea mult sonoritatea cuvântului, în felul următor: „Dacă 
ati roostit aceasta propoditie in gand o veti întelegee.“ (n. trad.) 

Varianta cu ortografie corectă în limba engleză este: „Most people seem to be able to hear the 
words even when they are suppressing articulation.“ (Majoritatea indivizilor posedă, se pare, 
capacitatea de a auzi cuvintele chiar atunci când articularea este suprimată.) Pentru limba 
română, textul poate fi adaptat în mod similar frazei precedente: „Mazoritatea individzilor 
poseeda se peare capațitatea de a auji cuviintele ciar atunti cand artiicularea eeste suuprimata.“ 
(n, trad.) 

Cred că nu v-a fost prea greu să înțelegeţi aceste două fraze, deși natura laborioasă a 
procesului indică, după părerea mea, faptul că, în mod normal, citirea unui text nu se 
efectuează prin rostirea cuvintelor și ascultarea sonorității lor, deși este foarte posibil ca noi 
să fi parcurs un asemenea proces atunci când am învățat să citim. Rolul sunetului sau 
componentei fonologice în lectura fluentă a adultului se află încă sub semnul controversei, 
dar în general s-a acceptat faptul că, pentru a înțelege un cuvânt, nu este necesar să fie rostit, 

În legătură cu aceasta, un interes special îl prezintă pacienţii aparținând unui grup mai 
rar întâlnit, ale căror performanţe de citit sunt afectate de traumatisme cerebrale produse 
adesea în urma unui accident vascular. O subgrupă aparținând acestei grupe de pacienți 
dislexici, suferind de ceea ce se numește „dislexie profundă“, întâmpină dificultăți în citirea 
cuvintelor cu voce tare și sunt incapabili de a citi non-cuvinte ușor de rostit ca de pildă fleep' 
sau spart**. Ei întâmpină probleme și cu citirea cuvintelor abstracte ca de pildă speranță sau 
justiție, dar li se par mult mai ușoare cuvintele care pot fi reprezentate prin imagini, ca de 
exemplu castel sau trombon. De pildă, un asemenea pacient a putut citi substantivul concret 
han dar nu și prepoziția mult mai comună în, la fel substantivul albină, dar nu și cuvântul 
(a) fi”. Erorile de acest fel sunt interesante prin faptul că demonstrează posibilitatea de a 
înțelege, aproximativ, un cuvânt fără a fi însă capabil de a accesa corespondentul său sonor, 
rostit. De pildă, cuvântul rugăciune, poate fi exprimat cu voce tare prin cuvintele capelă, 
sepulcru sau mormânt. Această problemă nu este legată de incapacitatea de a pronunța 
cuvintele, deoarece subiectul le poate repeta fără nici o dificultate; pur și simplu, versiunea 
scrisă a unui cuvânt, dar nu și versiunea rostită, pare a determina accesul la anumite 

aspecte ale sensului său. 


BUCLA FONOLOGICĂ - UN MECANISM DE ÎNSUŞIRE A LIMBII 


Deși am arătat că bucla fonologică joacă un oarecare rol în procesele de numărare și 
corectură a textelor, efectele blocării acestei bucle s-au dovedit departe de a fi spectaculoase, 
ceea ce l-a determinat pe unul dintre colegii mei să afirme, speculativ, că bucla fonologică 
reprezintă doar ceva mai mult decât „o aluniță pe fața cunoașterii“. (Ulterior el a mai revenit 
cu o corectură privind rolul buclei fonologice, sugerând că, din punct de vedere anatomic, 
alunița era amplasată aparent la un etaj inferior feţei!) Ceea ce confirma acest punct de 
vedere era observația că pacienţii a căror buclă fonologică devenea, la un moment dat, 
deficitară în ceea ce privește performanţele — în urma unor leziuni ale creierului — nu aveau 
prea multe probleme în abordarea vieţii cotidiene. Avea oare bucla fonologică și un alt rol, în 
afară de acela de a crea probleme psihologilor implicați în studiul fondului cognitiv? 

Am început cercetarea acestei probleme prin testarea unei tinere italience, pe care o 
vom numi PV, care rămăsese, în urma accidentului vascular cerebral, cu un deficit, strict 
limitat la memoria auditivă de scurtă durată. Împreună cu colegii italieni Giuseppe Vallar și 
Costanza Papagno am explorat, la început, într-o serie de experienţe, capacitatea lui PV de a 
înțelege proza, rostită sau scrisă. Ea s-a dovedit a avea unele probleme, în special cu 
anumite tipuri de fraze lungi, complexe, însă din punct de vedere practic efectele nu erau 


* Contractare a cuvintelor flying jeep, adică jeep-avion; pentru limba română se poate considera 
AVIASAN (aviaţie sanitară) (n. trad). 

** Dela spark, scânteie; pentru limba română gândat în loc de gândac (n. trad.) 

xxx În limba engleză aceste cuvinte au ortografie asemănătoare inn (han) şi în (în); bee (albină) și 


be (a fi), (n. trad.) 

Informaţii auditive - cuvinte inteligibile 

cu testul de învățare 
au Fig. 11 Pacienta PV prezenta un deficit strict limitat la memoria auditivă de scurtă 
durată. Graficul de sus arată că, în cazul când s-a lucrat cu cuvinte inteligibile, capacitatea ei 
g de învățare s-a dovedit normală. Graficul de jos demonstrează însă că performanțele sale de 
ő 


auditive de scurtă durată au afectat capacitatea de învățare auditivă pe termen lung. 


| 
| 
Z | învățare a cuvintelor străine au fost foarte slabe, de unde rezultă că problemele memoriei 
| (Baddeley, Papagno și Vallar, 1988) 

mari, ceea ce putea sugera că bucla fonologică ar putea juca mai degrabă rolul unui proces 
de susținere a înţelegerii limbajului, decât un rol central. 

Ne-am decis atunci să explorăm capacitatea subiectului PV de achiziţie a datelor 
fonologice noi, prin încercarea de a o învăța vocabularul limbii ruse. Cunoaștem faptul că, 
în general, capacităţile sale de învăţare erau excelente, dar majoritatea testelor standard 
asupra memoriei de lungă durată se bazează probabil pe sensul cuvintelor, sau pe memoria 
vizuală; capacitatea ei fonologică de lungă durată pentru învățare nu fusese niciodată 
testată. În consecință, am efectuat două experiențe, una în care ea a învăţat să asocieze 
perechi de cuvinte din limba sa maternă, italiana (de pildă cavallo — libro, respectiv cal — 
carte). Am anticipat că ea va învăța aceste cuvinte după sensul lor și că va înregistra 
performanțe normale, fapt care s-a și întâmplat atunci când a fost comparată cu un grup de 
subiecți standard având aceeași vârstă și instruire. În cel de-al doilea experiment i s-a cerut 
să învețe să asocieze un cuvânt rusesc, pe care nu îl cunoștea, cu echivalentul său în limba 
italiană (de exemplu svetok (floare) cu fiore). După cum rezultă din graficul prezentat în 
partea inferioară a fig. 11, performanţele sale, în această acțiune, au fost îngrozitoare, ea 
neputând învăţa nici un cuvânt în limba rusă. Aceste rezultate susțin părerea că bucla 
fonologică ar putea fi într-adevăr specializată pentru învățarea limbilor străine. 

Indivizii de tipul subiectului PV care prezintă un deficit strict limitat la memoria 
fonologică de scurtă durată constituie cazuri extrem de rare. Acest deficit este provocat de 
lezarea emisferei stângi a creierului, care este specializată în învățarea limbajului. Cu toate 
acestea, majoritatea pacienților cu memorie de scurtă durată dificitară prezintă și probleme 
mai grave de procesare a limbajului, fapt datorită căruia interpretarea rezultatelor privind 
memoria lor este dificilă. Datorită acestui fapt am încercat să simulăm deficitul pe care îl 
prezenta memoria auditivă a pacientei PV folosind subiecți normali. Desigur, nu am 
procedat la îndepărtarea unor părți din creierele acestora, ci am căutat să provocăm 
interferenţe care să împiedice funcționarea buclei fonologice, cerându-le subiecților să 
suprime articularea cuvintelor. Când am procedat în acest mod, am observat că aceasta a 
afectat capacitatea lor de a învăța un vocabular străin, însă capacitatea de a asocia perechi 
de cuvinte în limba maternă nu a fost afectată. Colegii mei au efectuat și ei experiențe care 
au subliniat, de asemenea, importanța buclei fonologice pentru învățarea vocabularului; 
aceste experiențe s-au concentrat asupra efectului de similitudine fonologică, demonstrând 
că ritmul de învăţare a vocabularului rus a fost mai slab atunci când cuvintele rusești 
prezentau o sonoritate asemănătoare, în timp ce acest tip de similitudine nu a exercitat nici 
un efect asupra învățării perechilor de cuvinte familiare. Aceste experiențe au mai arătat că 
ritmul de învăţare a fost mai lent în cazul cuvintelor lungi, față de cele scurte, în timp ce 
lungimea cuvintelor nu a influențat învățarea prin asociere în perechi în cazul când 
cuvintele aparţineau limbii materne a subiecţilor. Prin urmare, rezultă că și subiecții 
normali foloseau bucla fonologică pentru învăţarea vocabularului unei limbi străine, în 
timp ce, pentru învățarea cuvintelor familiare, se bazau pe codificarea semantică. 

După cum sugerează aceste rezultate, capacitatea buclei fonologice ar putea constitui 
un determinant important al ritmului de învăţare a limbilor străine, concluzie susținută de 
un studiu recent asupra învăţării limbilor străine efectuat de către Ellis şi Beaton, care va fi 
discutat mai în detaliu în Capitolul 14, Ei au stabilit că, deși folosirea unei mnemonici 
imagistice era utilă pentru învăţarea sensului substantivelor străine, învățarea prin repe- 
tarea pe dinafară a cuvintelor a dat rezultate mai bune, 

Existenţa unei legături între bucla fonologică și învăţarea cuvintelor străine este susți- 
nută și de alte două studii bazate pe câte un singur caz. Un absolvent american de liceu pe 
care l-am testat personal, și care avea o capacitate extrem de scăzută de reţinere a cifrelor, 

s-a dovedit a avea și dificultăți de învăţare a cuvintelor în limbi străine. Într-adevăr, el găsea 
că îi este imposibil să învețe limbi străine deși acest fapt era foarte important pentru 
admiterea sa în universitate. Mai spectaculoase sunt datele obținute de către colegii mei 
italieni, care prezintă cazul unei tinere doamne suferind de sindromul Down, situată, în 
mod evident, sub nivelul mediu al inteligenței generale dar care este, totuși, capabilă de a 
vorbi fluent trei limbi străine; ea s-a dovedit a poseda o excelentă capacitate de reținere a 
cifrelor, fiind la fel de bună ca subiecții-martor în învățarea cuvintelor noi, într-o limbă 
străină; în ceea ce privește capacitatea de a învăţa să asocieze cuvinte aparținând limbii sale 
materne, ea s-a dovedit mult mai slabă. 

Până acum am arătat că bucla fonologică s-a dovedit a fi implicată în învățarea unei 
limbi străine, dar ce se poate spune despre învăţarea limbii materne? Împreună cu Susan 
Gathercole am efectuat cercetări în această direcție, lucrând inițial cu un grup de copii 
identificați ca având deficiențe lingvistice specifice, materializate în faptul că vocabularul 
lor şi capacitatea de a citi erau cu cel puțin doi ani în urmă, conform normelor specifice 
vârstei, cu toate că inteligenţa lor non-verbală se situa deașupra mediei. Am observat că 
tinerii noștri subiecți aveau dificultăți deosebite în executarea unei acțiuni care implica 
ascultarea și repetarea unor expresii verbale din categoria pseudo-cuvintelor, ca de pildă 
bannow, skiticult şi contraponist. Subiecţii noștri nu numai că aveau vocabularul unor copii 
cu doi ani mai mici, dar prezentau capacități de reproducere similare copiilor cu patru ani 
mai mici. Era oare capacitatea lor slabă de reproducere vinovată de întârzierea dezvoltării 
limbajului? Conform testelor noastre, situația nu putea fi imediat atribuită problemelor de 
auz sau verbalizare și am descoperit, folosind un material care le era familiar, ca de pildă 
cuvinte propriu-zise, că într-adevăr capacitatea memoriei lor verbale era foarte redusă. 
Interpretarea cea mai probabilă a performanțelor acestor subiecți, situate sub valoarea 
medie, părea a fi faptul că ele erau datorate unui deficit al performanțelor acelei compo- 
nente a memoriei de lucru pe care o reprezintă bucla fonologică. 

Următoarea noastră problemă a fost aceea de a stabili dacă bucla fonologică estimată 
până acum prin reproducerea pseudo-cuvintelor limitează dezvoltarea limbajului copiilor 
aparținând populației normale. Am testat aproximativ 100 copii care începeau școala, 
având vârste între patru și cinci ani, corelând performanţele obținute de aceștia în testul 
nostru de reproducere a cuvintelor cu punctajul corespunzător vocabularului lor. Am 
observat că repetarea pseudo-cuvintelor prezenta un coeficient ridicat de corelație cu 
vocabularul, furnizând un indiciu mai bun al dezvoltării ulterioare a vocabularului decât 
performanţele obținute într-un test general de inteligență. Desigur, corelația nu implică 

neapărat o cauzalitate. De pildă, este la fel de plauzibil să presupunem că un vocabular 
bogat este util în testul de repetare a pseudo-cuvintelor, sau că o performanță bună în testul 
de reproducere a pseudo-cuvintelor indică prezența unui bun sistem de memorare, care, la 
rândul său, conduce la un vocabular dezvoltat. Există însă cel puțin o modalitate de a 
verifica relația de cauzalitate, anume aceea de a testa din nou subiecții, după un interval de 
timp, pentru a verifica relația dintre estimările efectuate în cele două ocazii. Dacă o 
memorie bună este corelată cauzal cu un vocabular bun, atunci trebuie să fie posibil a 
demonstra că performanţele obținute într-un test de reproducere a pseudo-cuvintelor la 
vârsta de patru ani anticipează mai bine gradul de dezvoltare a vocabularului la cinci ani, 
decât anticipează vocabularul la vârsta de patru ani capacitatea de reproducere a cuvintelor 
la cinci ani. Acesta este de fapt rezultatul pe care l-am obținut. Performanţele de repro- 
ducere a pseudo-cuvintelor la vârsta de patru ani au anticipat semnificativ mai bine 
dezvoltarea vocabularului la cinci ani, decât a anticipat vocabularul reproducerea ulte- 
rioară a pseudo-cuvintelor. După vârsta de cinci ani, modelul începe să se modifice. Pentru 
copiii de vârste mai mari și pentru adulţi relaţia de cauzalitate se modifică, vocabularul 
existent oferind, probabil, un instrument util pentru reproducerea pseudo-cuvintelor. 

O altă modalitate de abordare a problemei este de a încerca să învăţăm copiii să-și 
însușească noi cuvinte, Noi am procedat în acest fel folosind monştri de jucărie şi învățând 
copiii să-i numească fie cu nume familiare (de exemplu Michael), fie cu nume nefamiliare 
(ca Pickle), Am observat că acei copii care au obținut valori ridicate într-un test de 


reproducere a pseudo-cuvintelor au învăţat mai ușor numele decât copiii cu aceeași 


inteligenţă dar cu un punctaj scăzut în ceea ce priveşte repetarea, în special pentru numele 
nefamiliare. La o concluzie similară a ajuns și Elizabeth Service care a efectuat, indepen- 


dent, un studiu asupra copiilor din Finlanda care învățau limba engleză. Înainte de 

Fig. 14 Executați mental rotația acestor perechi alcătuite din ansambluri de cuburi, 
încercuind litera S în cazul când consideraţi că sunt identice și litera D, dacă apreciați că sunt 
diferite. Răspunsurile corecte sunt: S pentru 2, 3, 6, 7 și 8, D pentru 1, 4 și 5. 


începerea cursurilor, cercetătoarea i-a supus unei baterii de teste pe care le-a corelat 
ulterior cu performanţele studiilor de engleză obținute doi ani mai târziu. Cele mai bune 
predicții s-au obținut într-un test de repetare a pseudo-cuvintelor care a presupus ascul- 
tarea și reproducerea unor pseudo-cuvinte englezești. 

In concluzie, suntem acum în situația de a riposta că bucla fonologică nu reprezintă nici 
pe departe „o aluniță pe fața cunoașterii“ ci un sistem pe care l-a dezvoltat evoluția pentru 
activitatea de importanță crucială a învățării limbilor străine. Adulții care prezintă tulburări 
ale acestui sistem nu au prea multe probleme, dacă nu sunt nevoiţi să învețe limbi străine. 
Copiii cu deficienţe ale buclei fonologice au însă mult mai multe probleme. Dovezile de care 
dispunem sugerează că un copil inteligent va putea face față însușirii vocabularului, 
deoarece în aceste caz există mulţi alți factori care joacă un rol important, dar poate avea 
probleme cu cititul și pronunțarea cuvintelor. 


DIAGRAME VIZUO-SPAȚIALE 


În ultimii ani, problema imagisticii vizuale s-a bucurat de foarte mult interes, într-o 
oarecare măsură și din cauza faptului că ea joacă un rol important în învățarea materialului 

verbal. Mnemotehnica bazată pe imagistica vizuală constituie un mijloc extrem de eficient 
de a ne aminti liste de cuvinte, iar cuvintele care pot fi corelate cu imagini sunt mult mai 
ușor de memorat decât cele abstracte. De fapt, au existat multe controverse privind faptul 
că imaginile sunt, într-un anumit sens, stocate direct în creier sau sunt create dintr-o 
prezentare mai abstractă. Susținătorii primului punct de vedere, care au tendința de a căuta 
similitudini între procesul de citire a informaţiei după o imagine mintală și procesul 
observaţiei, au repurtat succese importante. Un susținător puternic al acestui mod de 
abordare este Roger Shepard de la Universitatea Stanford, California. Shepard a efectuat o 
serie de expeiiențe pentru a studia asemănarea dintre formarea imaginilor și procesul de 
observaţie. 

Una dintre primele sale experienţe este prezentată în fig. 12. Ambele forme ilustrate pot 
fi desenate pe hârtie și pliate în așa fel încât să alcătuiască un corp solid, având ca bază 
suprafața hașurată. Sarcina dumneavoastră este de a vă imagina dacă prin plierea acestor 
forme săgețile marcate se vor întâlni în partea superioară a cubului. Shepard a stabilit că 
timpul de care au avut nevoie subiecții săi pentru a găsi soluția era corelat, în mod 
sistematic, cu numărul plierilor pe care ei ar fi trebuit să le execute dacă ar fi efectuat 
această operație în mod real. Era ca și când ar fi pliat cubul în minte. 

Un efect similar a fost demonstrat, chiar mai elegant, prin folosirea seturilor de cuburi 
bidimensionale din fig. 13. Subiecţilor le-au fost arătate perechi de seturi de cuburi 
solicitându-le să stabilească dacă acestea erau identice, dar privite dintr-un unghi diferit, 
sau dacă erau asamblate total diferit. Diferența unghiulară dintre orientarea celor două 
figuri a fost modificată în mod sistematic. 

Verificaţi care este capacitatea dumneavoastră de a efectua rotații mentale. Imaginile A 
și B din fig. 13 prezintă două ansambluri de cuburi privite din unghiuri diferite. Dacă rotiți 
mental imaginea B, veți observa că ea este identică imaginii A. În imaginile C și D sunt însă 
prezentate ansambluri diferite de cuburi; indiferent cum le-aţi roti ele nu se potrivesc. 

In ceea ce privește ansamblul de cuburi din fig. 14, subiecții lui Shepard au evidențiat o 
relație liniară între timpul necesar pentru a face comparația 
între fiecare pereche de ansambluri și diferența unghiulară 
dintre ele. Era ca și cum ar fi fost rotit cu mâna fiecare an- 
samblu, până când acesta se alinia cu cel de-al doilea, urmând 
ca apoi să se facă aprecierea. 

Stephen Kosslyn de la Universitatea Harvard a elaborat un 
set asemănător de demonstraţii. Într-o experiență el a cerut 
subiecților săi să memoreze o serie de imagini constând, de 
pildă, dintr-un desen simplu înfățișând o barcă. El le-a cerut 
apoi să-și scaneze imaginea pe care o aveau despre o 
ambarcațiune pentru a putea menţiona un anumit detaliu, 

Kosslyn a arătat că unui subiect care tocmai răspunsese unei 

întrebări privind pupa unei bărci i-a trebuit un timp mai 

îndelungat pentru a răspunde unei întrebări despre provă, 

față de un alt subiect care răspunsese mai înainte unei 

întrebări despre sabord, Era ca și cum subiectul ar fi avut 

nevoie de un anumit timp pentru a scana ambarcaţiunea de la 

un capăt la altul, iar cu cât distanța ce trebuia scanată era mai Fig. 15 
mare, cu atât subiectul avea nevoie de un timp mai 

îndelungat pentru a răspunde, 

Una dintre caracteristicile imaginilor noastre vizuale constă în faptul că suntem capabili 
a manipula dimensiunile lor aparente. De pildă, ne putem gândi la o pisică având în vedere 
întreg animalul, sau ne putem concentra asupra imaginii mustăţilor ei, sau a vârfului cozii. 
Kosslyn a arătat că atunci când subiecţii își imaginează două animale de dimensiuni diferite 
așezate alăturat, să zicem un elefant și un iepure, timpul care le este necesar pentru a 
răspunde la o întrebare privind urechile iepurelui - un detaliu relativ mărunt față de elefant — 
este mai lung decât cel necesar subiecților cărora li s-a cerut să-și imagineze un iepure 
alături de o muscă, urechile iepurelui fiind mari în raport cu musca. Cu toate acestea, 
deoarece sistemul nostru imagistic este suficient de flexibil, este posibilă și inversarea 
efectului, anume ne putem imagina o floare gigantică ridicându-se semeț deasupra unui 
iepure, sau un elefant mărunt, cât piciorul de iepure, Aceste efecte arată că, cel puțin în 
anumite privinţe, imaginile vizuale se comportă aidoma percepțiilor vizuale. Este totuși 
important ca ele să nu fie considerate ca simple tablouri păstrate în minte. Să ne gândim 
numai la pisica pe care tocmai am menționat-o; dacă imaginea noastră mentală ar trebui să 
conțină toate informaţiile necesare pentru a caracteriza fiecare fir de mustață și bucăţică de 
blană, acest lucru ar fi enorm de costisitor din punct de vedere al stocării informației. Există 
o serie de date care demonstrează că, pur și simplu, nu dispunem de această cantitate de 
informații cu privire la elementele pe care ni le imaginăm. 

Care este relația dintre imagistica vizuală și memoria de lucru? După părerea noastră, 
informația spațială este probabil depozitată într-un fel de cod abstract al memoriei de lungă 
durată iar una dintre modalitățile de a afișa și manipula informaţia de acest tip face apel la 
un sistem spațial subordonat. Un astfel de sistem folsește o parte dintre instrumentele 
utilizate în percepție, fiind dependent, în ceea ce privește funcționarea, de componenta 
executivă centrală a sistemului memoriei de lucru. Care sunt dovezile pe care le aducem în 
sprijinul acestui punct de vedere? 

Similar celorlalte cercetări pe care le-am efectuat asupra memoriei de lucru, ne-am 
sprijinit, în mare măsură, pe tehnica interferenţei selective cu anumite aspecte ale proce- 
sării. În cazul lucrărilor efectuate asupra imagisticii, am fost puternic influențați de unele 
lucrări ingenioase ale psihologului canadian Lee Brooks. Una dintre acțiunile solicitate de 
Brooks subiecţilor săi consta în a le arăta o literă mare de tipar, asemenea F-ului din fig. 15, 
pe care au fost rugaţi să o rețină, pentru a o analiza cu ochii minții; apoi, începând cu colțul 
din stânga, să acorde fiecărui colț calificativul „Da“ în cazul în care acesta aparținea părții 
bazale sau superioare a literei și, „Nu“, dacă nu aparținea acestor poziţii. În cazul de față, 
succesiunea corectă a răspunsurilor este: Da Da Da, Nu, Nu, Nu, Nu, Nu, Nu, Da. Subiecții 
au executat această acțiune, răspunzând fie oral, fie indicând cuvintele „Da“ sau „Nu“ 
notate în diferite locuri, în partea de jos a paginii. Subiecţii lui Brooks au găsit că le venea 
mai greu să răspundă prin indicarea cuvintelor decât verbal, ca și când actul indicării 
răspunsului ar fi interferat cu procesarea imaginii. Brooks a solicitat apoi subiecților să 
execute o a doua acţiune, în contrast cu prima; el le-a prezentat o propoziţie de tipul, „O 
pasăre ținută în mână nu este în tufiș.“, rugându-i să și-o amintească şi să clasifice fiecare 
cuvânt în categoria „substantiv“ sau „nesubstantiv“, În cazul de faţă, succesiunea corectă a 
răspunsurilor este: Nu, Da, Nu, Nu, Da, Nu, Nu, Nu, Da. În cazul acestei acțiuni, 
răspunsurile au fost mult mai bune atunci când s-a folosit metoda indicării lor, faţă de 
metoda orală, Motivul este evident, În cazul unui test bazat pe imagistica vizuală, o acțiune 
vizuo-spaţială de tipul celei de a indica corespondentul seris al răspunsului corect pare a 
folosi o parte din capacitatea echipamentului imaginativ, lăsând disponibilă o capacitate 
mai redusă pentru imagistica mentală; în cazul când, într-o acțiune similară, este implicată 

o sarcină de natură pur verbală, ca de pildă numirea substantivelor, amintirea unor 
propoziţii sau efectuarea de aprecieri bazate pe cunoștințe de sintaxă, nu se creează aceeași 
interferență. 

Primul nostru experiment a fost întrucâtva similar celui efectuat de Brooks, dar s-a 
bazat, cel puţin parțial, pe o experienţă personală destul de tulburătoare. În cursul unei 
perioade de şedere în Statele Unite, timp de un an, am căpătat un mare interes pentru jocul 
de fotbal american și, odată, m-am decis să ascult transmisia radiofonică a unui meci, în 
timp ce conduceam automobilul pe o autostradă din California. Pentru a înțelege desfă- 
şurarea jocului era necesar să îmi formez o imagine cât mai clară și detaliată a modului în 
care se derula; am observat că, în timp ce încercam acest lucru, mașina mea înregistra 
devieri de la traseul corect, depășind linia de demarcaţie a culoarului și revenind inapoi la 
poziția normală. Am schimbat imediat postul, punând muzică, dar mi-am amintit experien- 
ţa şi m-am decis să o refac, în condiţii de laborator. În acest scop am apelat la o acțiune 
întrucâtva similară celei pe care am descris-o mai înainte, Subiecţii au fost solicitați să 
execute separat sau în grup, în același timp, o acțiune simplă de urmărire pe ecranul 
calculatorului având unele caracteristici similare conducerii unui automobil. Acţiunea 
implica un spot luminos care se mișca de-a lungul unui traseu circular; subiecții trebuiau să 
încerce să țină un indicator în contact cu spotul luminos, eficiența lor fiind estimată după 
intervalul de timp de-a lungul căruia au reușit să urmărească spotul. Am început prin a 
verifica dacă această acțiune va provoca o dezagregare a imaginii, similară acțiunii de 
indicare a răspunsului scris, solicitată de Brooks. Într-una din experiențe am prezentat 
subiecților mai multe litere, rugându-i să execute acțiunea menţionată de Brooks, adică să 
răspundă prin „Da“ pentru fiecare colț aparținând feței inferioare sau superioare a literei și 
prin „Nu“ pentru toate celelalte poziţii, urmărind, în același timp, spotul luminos cu 
ajutorul indicatorului. Am găsit că subiecții noștri au avut mari dificultăți de urmărire a 
spotului, atunci când încercau să vizualizeze mental literele. Cea de-a doua experiență 
efectuată a confirmat faptul că acțiunile implicând memoria imediată bazată pe imagistică 
erau perturbate de activitatea de urmărire a spotului în timp ce acțiunea bazată pe 
codificarea verbală nu a fost perturbată. 


ESTE IMAGISTICA DEPENDENTĂ DE ANALIZA VIZUALĂ NESPAȚIALĂ SAU 


SPAȚIALĂ? 


O analiză mai profundă a experimentului lui Brooks sugerează că sarcina pe care 
trebuiau să o efectueze subiecții săi era perturbată de acțiunile care implică o orientare 
spaţială nevizuală; de exemplu, solicitarea adresată unui subiect cu ochii legaţi de a indica 
direcţia unei surse de sunet în mișcare a perturbat memoria lui spațială. Pe de altă parte, 
performanţele obținute de subiecţi în activitatea propusă de Brooks nu au fost puternic 
afectate de efectuarea unei acţiuni ce presupunea analiza unui stimul vizual, fără orientare 
spaţială, cum ar fi aprecierea strălucirii unei pete luminoase mari. Acest lucru ne-a 
determinat să considerăm că natura fundamentală a sistemului este legată mai mult de 
orientarea spaţială decât de aspectul vizual, nespaţial. După cum se pare, concluzia la care 
am ajuns noi se bazează, probabil, pe faptul că am solicitat subiecţilor efectuarea unei 
acţiuni implicând o activitate spaţială specială, în timp ce alte experimente, în care s-a 
recurs la memoria pentru modele și forme, menţionează că perturbările se produc la nivelul 
analizei vizuale nespaţiale, 

Gel mai puternic argument în această problemă este oferit de studiul unor cazuri de 
natură neurofiziologică. În timpul primului război mondial, neurologul Gordon Holmes 
menţiona cazul unui soldat cu traumatism cerebral, care putea identifica obiectele, dar nu 
le putea localiza spaţial. Un pacient de acest tip a putut identifica un briceag, dar a întins 
mâna într-o direcție greșită pentru a-l apuca, în timp ce un altul avea mari dificultăți în 
localizarea unei farfurii de supă în care se află o lingură, dar o dată ce reușea să atingă 
farfuria, putea folosi lingura, în mod normal. Există și situația reciprocă: sunt pacienți cu 
capacități spaţiale normale, dar care par a-și fi pierdut capacitatea de a forma imagini color; 
de pildă, ei nu pot răspunde unor întrebări de tipul, „Ce culoare are o banană?“ sau nu pot 
colora, cu culoarea corespunzătoare, desenul unei banane. 

Lucrările mai recente au folosit tehnicile elaborate pentru studiul imagisticii vizuale. 
Martha Farah, de pildă, a descris un pacient care era incapabil a efectua acțiuni dependente 
de caracteristicile vizuale ale obiectelor, ca aprecierea dimensiunilor relative ale unui câine 
sau ale unei vaci, descrierea formei urechilor unui cocker spaniel și aprecierea culorii 
salatei. Pacientul era însă capabil de executarea unor acțiuni de manipulare spaţială, ca 
acelea ale rotirii cubului lui Shepard (vezi fig. 14) sau cele descrise de Kosslyn, care implică 
o scanare mentală (vezi pag. 58); el a putut demonstra faptul că stăpânea anumite 
cunoştinţe geografice, localizând pe hartă diferite orașe. Alţi pacienți prezintă situații 
complet opuse, ceea ce pledează pentru o foarte clară separație a aspectelor nespaţiale şi 
spaţiale ale imagisticii. 

Studiile psihofiziologice care au estimat fie activitatea electrică a creierului, fie fluxul 
circulator din diferite zone corticale au arătat că aspectele imagisticii în care intervin mai multe 
forme nespaţiale și culori depind de lobii occipitali — amplasați în partea din spate a creierului — 
pe câtă vreme aspectele având o componentă predominant spațială se reflectă în zona 
parietală, aproximativ în partea centrală a creierului. Cercetările efectuate de către Patricia 
Goldman-Pakic în care s-au făcut înregistrări ale potențialului electric al celulelor maimuţelor 
în stare de veghe, în timp ce efectuau diferite acțiuni de memorare, sugerează că ar putea fi 
implicați și lobii frontali care îndeplinesc o funcţie executivă sau de control a imaginii. 


IMAGISTICA ȘI PROCESUL DE ÎNVĂȚARE PE TERMEN LUNG 


Până acum ne-am ocupat, aproape în exclusivitate, cu procesul de reprezentare și 
manipulare a imaginilor. Imagistica poate juca însă un rol important şi în ceea ce privește 
memoria de lungă durată. Această implicare poate fi dedusă din două tipuri de date 
doveditoare: în primul rând, există o relaţie puternică între posibilitatea de reprezentare a 
unui cuvânt prin imagine și ușurința cu care acesta poate fi memorat; în al doilea rând, 
reprezentarea prin imagini joacă un rol important în strategiile bazate pe mnemonică. 
Există așadar o relaţie între sistemul de diagrame vizuo-spaţiale propus de noi și imagistică, 
în cazul memoriei pe termen lung? 

Dacă sistemul de diagrame este folosit pentru afișarea cuvintelor care pot fi reprezentate 
prin imagini și pentru manipularea imaginilor în schemele mnemonice, executarea unor 
acţiuni simple, de urmărire pe ecran, în timpul procesului de învăţare, ar trebui să perturbe 
ambele procese, Dacă, pe de altă parte, sistemul care stă la baza folosirii bateriei noastre de 
schițe nu este corelat cu imagistica, în cazul memoriei de lungă durată, efectuarea unei 
acţiuni de urmărire vizuală ar trebui să perturbe, în aceeași măsură, reținerea materialelor 
ce nu pot fi reprezentate prin imagini și a materialelor reprezentabile prin imagini, 
interferând atât cu procesul învăţării simple, pe dinafară, cât și cu procesul bazat pe 
mnemonica imagistică, 

În prima noastră experiență am căutat să eliminăm efectul reprezentării prin imagini, 
prin testarea memoriei subiecţilor privind perechile de cuvinte abstracte și concrete. 
Perechile abstracte pe care le-am utilizat au fost alcătuite din substantiv-adjectiv, ca de pildă 
spirit-voios, idee-original, gratitudine-infinit iar combinaţiile concrete de substantiv-adjectiv 
din cuvinte ca fragi-copt, glonţ-cenușiu, masă-pătrat și așa mai departe, care oferă mari 
posibilități de reprezentare prin imagini. În cazul a jumătate, dintre perechile de cuvinte 
abstracte și concrete aparținând listei noastre, subiecţii au fost liberi a-și concentra întreaga 
atenţie asupra procesului de învăţare; pentru cea de-a doua jumătate, ei au fost solicitați să 
execute o acțiune de urmărire care consta în menţinerea unui indicator în contact cu un 
spot de lumină. Rezultatele noastre au fost fără echivoc: am obținut același efect puternic al 
capacității de reprezentare a cuvintelor prin imagini (perechile concrete fiind mai bine 
reținute decât cele abstracte), acțiunea de urmărire a spotului luminos influențând perfor- 
manţele numai în mică măsură, gradul de influențare fiind același atât în cazul perechilor 
abstracte, cât și al celor concrete. Chiar dacă mecanismul prin care capacitatea de reprezen- 
tare a cuvintelor prin imagini exercită un oarecare efect, acesta nu pare a depinde în mod 
esențial de sistemul de diagrame vizuo-spaţiale. 

Ce se poate spune despre procesul de utilizarea a mnemonicii imagistice? Se face oare 
apel, în acest caz, la diagrama vizuo-spațială, sau sunt implicate numai efectele memoriei 
de lungă durată privind imagistica, în mod cu totul separat de sistemul memoriei de lucru 
pe care l-am descris? Pentru a verifica acest fapt, am selectat o mnemonică având o 
puternică componentă spațială; am prezentat subiecților noștri o serie de amplasamente, 
rugându-i să-și imagineze că în fiecare dintre acestea se află câte un obiect, aparținând unei 
grupe de obiecte. Experimentul a fost efectuat cu studenți ai Universității din Stirling, 
cărora le-am arătat un traseu în interiorul campusului universitar, în lungul căruia se aflau 
zece repere. Subiecţilor li s-a cerut să ordoneze aceste repere într-o secvență pe care să o 
utilizeze apoi pentru a-și aminti cele zece cuvinte de pe lista cuvintelor. Să presupunem că 
primul reper îl constituia intrarea în universitate, iar cel de-al doilea intrarea în barul 
studențesc, iar primele două cuvinte erau, de pildă, porc și liliac. Subiecţii au fost rugați 
să-și imagineze un porc în dreptul intrării în universitate, o tufă de liliac blocând intrarea în 
barul studențesc, și așa mai departe. 

Ca metodă de interferență am folosit, din nou, acțiunea de urmărire a spotului luminos. 
Rezultatele au fost din nou clare: în condiții normale, subiecții au obținut performanțe 
substanțial mai bune în cazul când au folosit mnemonica; dar acest avantaj a dispărut 
complet atunci când au fost rugați să efectueze, concomitent, acțiunea de urmărire spațială. 
Se pare deci că modul de manipulare și localizare a imaginilor folosit concomitent cu 
aplicarea unei mnemonici depinde de sistemul de reprezentare prin diagrame. Întâmplător, 
am observat că subiecţii au putut utiliza, foarte eficient, sistemul de reprezentare prin 
diagrame, indiferent dacă foloseau cuvinte concrete, reprezentabile prin imagini (porc) sau 
abstracte (virtute, justiție). În cazul cuvintelor abstracte, ei şi-au creat, probabil, anumite 
forme utile de reprezentare, 

Caracterul concret al unui cuvânt pare a se afla într-o relație total diferită cu memoria de 
lungă durată, În primul rând, el nu pare a fi mediat de sistemul de diagrame vizuo-spațiale, 
iar în al doilea rând el nu este influenţat de situaţia în care unei persoane i se cere să-şi 
amintească imagini, Diferenţa concret/abstract este probabil corelată, într-un fel, cu modul 
în care caracteristicile cuvintelor sunt păstrate în memoria semantică, cele concrete având o 
codificare mai amplă decât cele abstracte, Pentru moment, ceea ce cunoaștem în legătură 

cu modalitatea de păstrare a sensului în memoria semantică nu ne permite altceva decât 
avansarea unor simple speculaţii. 


SISTEMUL EXECUTIV CENTRAL 


Componenta executivă centrală a memoriei de lucru (vezi diagrama din fig. 9) este 
presupusă a fi un sistem atențional cu capacitate limitată, care controlează bucla fonologică și 
sistemul de reprezentare prin diagrame, legându-le cu memoria de lungă durată. Sistemul 
executiv este, aproape sigur, mult mai complex decât oricare dintre cele două sisteme 
subordonate și, datorită acestui fapt, este mult mai greu de cercetat. Una dintre tentativele de 
abordare a memoriei de lucru, care a fost avansată în paralel cu modelul nostru, căuta să 
definească memoria de lucru pornind de la necesitatea de a combina memoria și procesarea. 
Acţiunile care se bazează pe această funcție sunt elaborate și folosite pentru a măsura 
capacitatea memoriei de lucru a unor grupuri de subiecţi. Diferenţele de capacitate dintre 
subiecți pot fi, în acest caz, corelate cu diferenţele în ceea ce privește executarea unor acțiuni 
complexe, ca de pildă capacitatea de înțelegere și rezolvare a problemelor. 

Acest mod de abordare a reprezentat un considerabil succes în explorarea procesului de 
înțelegere a limbajului. De pildă, în cadrul unui studiu, Meredith Daneman și Pat Carpenter 
din Pittsburgh au elaborat o acțiune pe care au numit-o „capacitatea memoriei de lucru“. 
Această acțiune implica prezentarea, în fața subiecților, a unei serii de propoziţii. Subiecții 
au fost rugați să le citească pe rând, apoi, după ultima propoziţie, să reactualizeze ultimul 
cuvânt din fiecare propoziţie sau frază. Încercaţi și dumneavoastră, cu propozițiile de mai 
jos, acoperindu-le pe rând, îndată după ce au fost citite: 

Zarzavagiul a vândut multe mere și portocale. 

Marinarul a făcut înconjurul lumii de mai multe ori. 

Casa avea ferestre mari și uși masive de mahon. 

Librarul traversă camera, se încruntă și aruncă manuscrisul pe scaun. 


Reactualizați acum ultimul cuvânt din fiecare propoziție/frază. Aţi răspuns corect? 
Patru propoziții corespund unei capacități bune pentru un subiect mediu şi există mulți 
indivizi care nu reușesc să cuprindă decât două. Când testul a fost dat unui grup de studenți 
cărora le era evaluată priceperea de a citi, s-a observat existența unei corelaţii bune între 
capacitatea memoriei de lucru și priceperea de a citi. Alte studii mai detaliate au demon- 
strat că subiecții care prezintă o capacitate ridicată a memoriei de lucru pot face față mai 
bine testelor bazate pe pasaje de felul următor: „Din casa întunecată străbătea un zgomot 
straniu. Bob trebuia să-și ia inima în dinţi pentru a verifica ce se afla acolo. Era înspăimân- 
tat; existau zvonuri că acea casă era bântuită. S-ar fi simțit mult mai bine dacă ar fi avut un 
baston cu care să se apere și de aceea se îndreptă către locul unde își ținea echipamentul de 
baseball. Găsi un liliac“ foarte mare de culoare brună care zbura încoace şi încolo în camera 


* 


Confuzia este creată de termenul bat, care în limba engleză înseamnă liliac, dar are şi sensul de 
baston de baseball, lată acum un fragment adaptat în limba română, care ilustrează exemplul de 
mai sus; 

„Voinicul trebuia să intre în castelul întunecat, din care străbătea un zgomot straniu. Se spunea 
că locul este bântuit de multă vreme, Flăcăul urcă încet scara, intră în podul pustiu și se îndreptă 
către colțul din care se auzea un fel de șuierat prelung, care părea a se topi într-un fâșâit, urmat 
de pocnete și izbituri, Strânse bine ciomagul în mână și se apropie, Priponit de un butuc şi 
înălțându-se până sub bolta acoperișului, se zbătea zmeul lui Achim, umflat de o pală de vânt ce 
pătrundea printr-o spărtură,“ (n. trad.) 

întunecată. Acum nu mai trebuia să-i fie frică.“ Citind acest pasaj, majoritatea oamenilor 
înclină să creadă inițial că liliacul mare și brun este un baston de baseball și nu o ființă 
zburătoare. Subiecţii cu o capacitate mare a memoriei de lucru își corectează greșelile de 
interpretare în aproximativ 75% dintre cazuri, în timp ce subiecţii cu o capacitate redusă a 
acestei memorii răspund corect numai în procent de 25%. 

Jane Oakhill, o specialistă în psihologie din Marea Britanie, care înainte de a aborda 
cercetările în acest domeniu preda lecții de citire, a manifestat interes pentru copiii care puteau 
citi cu voce tare și cu exactitate cuvintele, dar cu toate acestea aveau dificultăți în înțelegerea 
conținutului textului citit. Adesea se spune că acești copii „latră textul“ și nu îl citesc în mod 
real. Cercetătoarea a stabilit că acești copii au de obicei o capacitate redusă a memoriei de lucru 
şi că posibilitățile lor de înțelegere sunt scăzute, chiar și atunci când ascultă fără să citească. 
Într-un studiu, copiilor li s-a dat să citească o istorioară care conținea un răspuns, la prima 
vedere discordant, dat de un adult, unui copil, discordanța fiind însă explicată ulterior, în 
același text. De pildă, un copil poate fi lăudat pentru refuzul său de a împărți o bucată de 
prăjitură cu sora sa, care, însă, așa după cum relevă un pasaj ulterior, trebuie să țină un regim 
alimentar. După ce au ascultat fragmentul menționat, copiii au fost întrebaţi dacă acțiunea 
adultului a fost potrivită. Copiii având o capacitate redusă a memoriei de lucru nu realizau, de 
obicei, legătura dintre cele două informaţii pe care le conținea fragmentul și criticau părintele. 
Jane Oakhill a interpretat aceste rezultate pe baza unui deficit al sistemului executiv central și 
nu ca fiind o problemă specifică de limbaj. 

Patrick Kyllonen care lucrează în cadrul Forţelor Aeriene ale SUA a explorat posibilitatea 
de a folosi evaluările capacității memoriei de lucru ca pe o alternativă pentru evaluările 
tradiționale ale inteligenţei, bazate pe raționamente. Problema a interesat Forțele Aeriene 
ale SUA deoarece această instituţie trebuie să recruteze indivizi din medii diferite, care nu 
au beneficiat de aceeași instruire, iar instruirea reprezintă un factor care poate exercita un 
efect major asupra multor teste standard pentru inteligență. Folosind o serie de acțiuni în 
care este implicată memoria de lucru, Kyllonen a găsit că performanţele memoriei de lucru 
erau foarte puternic corelate cu posibilităţile de a efectua raționamente. Diferența prin- 
cipală dintre acești doi parametri a constat în faptul că evaluările memoriei de lucru erau 
într-o mai mare măsură dependente de viteza de procesare a informaţiei, în timp ce 
acțiunile implicând raționamente depindeau mai mult de cunoștințele anterioare. 

Intr-o experiență ulterioară, subiecților le-a fost evaluată memoria de lucru și capacitatea de 
a raționa, apoi li s-a cerut să urmeze un curs de instruire în programare pe calculator, având o 
durată de două săptămâni. Deși estimările memoriei de lucru și capacității de a raționa au fost 
puternic corelate, memoria de lucru s-a dovedit un indiciu mai bun de anticipare a succesului în 
programare, față de măsurătorile academice standard. Un rezultat similar a fost obținut și 
într-un alt studiu în care subiecţilor li s-a cerut să înveţe despre portul logic. În consecință, deși 
cunoștințele noastre cu privire la sistemul executiv central sunt foarte limitate, conceptul 
memoriei de lucru se dovedește deja a fi demn de interes, 

4. ÎNVĂȚAREA 


Studiul științific al memoriei a fost inițiat la începutul anilor 1880, când filosoful ger- 
man Hermann Ebbinghaus a lansat ideea revoluționară că memoria ar putea fi studiată pe 
cale experimentală. Prin această părere el s-a desprins de tradiţia cu o vechime de 2000 de 
ani, care atribuia studiul memoriei, în mod categoric, filosofilor și nu oamenilor de știință. 

În sprijinul ideii sale, Ebbinghaus a adus argumentul că filosofii au elaborat o serie de 
interpretări ale memoriei, dar nu au găsit nici o cale prin care să se poată stabili care dintre 
aceste teorii oferea cea mai bună explicație pentru memorie. Scopul său era de a strânge 
dovezi experimentale asupra modului în care funcționează memoria, în speranța că acest 
lucru i-ar fi permis să opteze pentru una dintre teorii. 

Ebbinghaus a decis că singura modalitate de a ataca subiectul complex al memoriei 
umane era aceea de a simplifica problema. Personal, el a testat numai o singură persoană și, 
deoarece dorea să studieze modul de învăţare a informaţiilor noi, reducând la minimum 
efectele cunoștințelor anterioare, el a inventat un material complet, nou care urma a fi 
învățat. Acest material era alcătuit din silabe fără nici un sens, structuri de tipul cuvintelor, 
alcătuite din succesiuni „consoană — vocală — consoană“, ca de pildă WUX, CAZ, BIJ, ZOL, 
care se pot pronunța, dar nu au nici un sens. El însuși a învățat secvențele alcătuite din 
asemenea cuvinte, recitându-le cu voce tare, într-un ritm rapid, și notându-și atent numărul 
recitărilor care i-au fost necesare pentru a învăța fiecare listă sau pentru a o reînvăța după o 
perioadă de timp care a determinat instalarea uitării. În testele sale de învățare el a evitat să 
folosească orice asociație cu cuvintele reale, iar autotestarea a fost efectuată în fiecare zi, la 
aceeași oră, în condiții strict controlate; ori de câte ori în „viața lui exterioară sau interioară 
au avut loc mari schimbări“, testele au fost întrerupte. În ciuda, sau poate tocmai datorită 
folosirii acestui material anost, Ebbinghaus a demonstrat lumii că memoria poate fi 
investigată științific, iar într-o perioadă de numai doi ani el a putut pune în evidență unele 
dintre caracteristicile fundamentale ale memoriei uname. Dacă dorim să urmărim orice 
sistem de stocare a informaţiei, trebuie să răspundem unui număr de trei întrebări 
fundamentale: cât de repede poate fi regăsită informaţia în sistem, ce cantitate de informa- 
ție poate fi stocată și cât de repede se pierde informația? În cazul memoriei umane, 
capacitatea de stocare este, în mod clar, enormă, din acest motiv Ebbinghaus s-a concentrat 
asupra ritmului intrării informaţiei și, după cum vom vedea în Capitolul 6, asupra proce- 
sului de uitare. 


RITMUL DE ÎNVĂȚARE 


Să ne gândim la ritmul cu care informaţia poate fi înregistrată în memorie. Dacă dublaţi 
timpul afectat învățării, vă amintiți de două ori mai multe informaţii? Sau există o lege a 
diminuării câștigului, astfel încât, cu fiecare episod suplimentar de învăţare, volumul 
informaţiei stocate se diminuează? Sau poate că problema acestei relații trebuie pusă altfel: 
cu cât a fost stocată o cantitate mai mare de informaţie, cu atât adăugarea de informaţii noi 

timpul necesar reînvățării în ziua a II-a (minute) 


Fig. 16 După cum a descoperit Ebbinghaus, relația dintre cantitatea de informație 
învățată și timpul dedicat învățării este foarte simplă. În graficul de față sunt prezentate 
rezultatele unuia dintre primele sale experimente. Cu cât numărul repetițiilor inițiale este 
mai mare, cu atât mai puțin timp este necesar procesului de reînvățare. 


este mai ușoară și mai rapidă, ca și când am rostogoli un bulgăre de zăpadă, care, cu fiecare 
rotire succesivă, se încarcă mai mult. Ebbinghaus a cercetat această problemă în mod foarte 
simplu, prin alcătuirea unui număr de liste, conținând fiecare câte 16 silabe lipsite de sens. 
Într-o anume zi el a selectat o listă nouă (care nu mai fusese învățată) și a citit-o cu voce tare 
într-un ritm de 2,5 silabe pe secundă, cu un număr de 8, 16, 24, 32, 42, 53 sau 64 repetiții. 
După 24 de ore el a verificat câte informaţii conţinute în listă își amintește, stabilind câte 
ședințe suplimentare i-au fost necesare pentru a reînvăţa lista pe dinafară. Pentru a vă face 
o idee asupra experimentului, încercați să citiți următoarea listă de silabe fără sens, cât mai 
repede cu putinţă, în patru repetiţii succesive: JIH, BAZ, FUB, YOX, SUJ, XIR, DAX, LEQ, 
VUM, PID, KEL, WAB, TUV, ZOF, GEK, HIW. 

Rezultatele acestui exerciţiu foarte obositor sunt prezentate în graficul din fig. 16. 
Relația dintre numărul încercărilor de a învăţa efectuate în ziua I și cantitatea de informaţie 
reținută în ziua a II-a are forma unei linii drepte, ceea ce înseamnă că procesul de învăţare 
nu se caracterizează nici prin efecte de diminuare a rezultatelor, nici prin efectul bulgărelui 
de zăpadă, ci este supus unei reguli simple, conform căreia cantitatea de informaţie 
învățată depinde de timpul afectat învăţării — dacă timpul dedicat învăţării se dublează, 
cantitatea informaţiei stocate se dublează și ea, Pe scurt, în ceea ce priveşte învăţarea, 
fiecare obține „cantitatea“ pentru care a plătit, Relaţia a fost supusă unor cercetări ample în 


următoarea sută de ani după descoperirea sa de către Ebbinghaus și este cunoscută sub 

numele de ipoteza timpului total, Aceasta este relaţia fundamentală pe care se sprijină ' 
întregul proces de învăţare al omului, 


ÎNVĂȚAREA 


90 TF ii . z FI 
1x1 ore 2x1 ore 
pe zi pe zi 


1x2 ore 2x2 ore 
pe zi pe zi | 


numărul tastărilor corecte pe minut 


50 
40 50 60 70 80 
ore de exercițiu 


Fig. 17 Patru regimuri diferite de instruire au determinat ritmuri diferite de dobândire a 
priceperii de acţionare a tastaturii. Punctul din care începe fiecare curbă reflectă intervalul 
necesar pentru învățarea amplasamentului fiecărei taste. (Baddeley și Longman, 1978) 


Generalizarea „obţii echivalentul a ceea ce ai plătit“ reprezintă un raționament empiric 
rezonabil, dar în acest cadru larg se înscriu „cumpărături“ avantajoase și neavantajoase, 
negocieri și „mărfuri“ care nu merită prețul cerut. În pofida relației generale dintre exercițiul 
practic și cantitatea informației reținute, există și modalități de a mări valoarea rezultatului 
obținut pentru un anumit interval de timp. Următoarele secțiuni ale acestui capitol vor fi 


A 


dedicate modalităților de doborâre a „ștachetei“ în cazul ipotezei timpului total. 


DISTRIBUIREA EXERSĂRII 


Dacă examinăm graficul procesului de învățare al lui Ebbinghaus, ținând seama de 
cantitatea de timp afectată repetării în ziua I, observăm că timpul total de învăţare nu este, de 
fapt, constant deoarece timpul consumat în ziua | asigură o economie disproporționată a 
timpului de reînvăţare consumat în ziua următoare, De pildă, 64 de repetiții în ziua l 
operuna unui timp de aproximativ 7,5 minute, similar intervalului necesar pentru a învăța 
complet lista a II-a, ceea ce, în total, reprezintă 15 minute, Dacă însă în ziua i se fac numai 8 
repetiții (aproximativ un minut), atunci în ziua a Ia vor fi necesare aproximativ 20 de 
minute, Dacă timpul afectat exersării este egal distribuit în cele două zile, aceasta va asigura o 

învățare mai eficientă decât încărcarea zilei a Il-a cu majoritatea timpului de exersare. 
Acesta este un exemplu privind un fenomen foarte larg răspândit, cunoscut sub numele de 
efectul distribuţiei exersării. Sensul efectului este acela că este preferabil ca ședințele de 
învățare să fie distribuite pe o anumită perioadă de timp, decât să fie comasate într-o singură 
ședință de învăţare în bloc. În ceea ce privește învățarea, concepția „puțin și des“ este 
excelentă, 

Un exemplu bun în această privință a apărut acum câţiva ani, atunci când, împreună cu 
colegii, am fost rugați de către Direcția Generală a Poștelor din Marea Britanie să elaborăm 
un program care să permită unui număr foarte mare de poștași să acționeze o tastatură. 
Deoarece era introdus codul poștal, poștașii care efectuau sortarea trebuiau să tasteze 
codurile la o tastatură asemănătoare celei de la mașina de scris. Direcția Poștelor a avansat 
ideea că ar exista două posibilități: fie scoaterea totală din activitate a poștașilor și 
instruirea lor intensivă pentru manipularea tastaturii, fie combinarea instruirii cu efec- 
tuarea serviciului normal, dar însoțit de un timp de exersare zilnică, la tastatură. În acest 
sens existau patru scheme la care se putea recurge: o schemă de instruire intensivă prin 
două ședințe zilnice a câte două ore fiecare, două scheme intermediare, presupunând o 
şedinţă a câte o oră pe zi, sau o abordare treptată, constând din câte o ședință de o oră de 
lucru la tastatură, zilnic. Am repartizat deci poștașii, la întâmplare, pe cele patru grupe 
menționate și am început instruirea. Graficul din fig. 17 ilustrează ritmul în care cele patru 
grupe au dobândit priceperea de a lucra la tastatură. 

S-a observat că timpul necesar învăţării tastaturii și ritmul ulterior al îmbunătățirii 
performanţelor au fost puternic influențate de schema de instruire folosită. Poștașii care au 
lucrat la tastatură numai o singură oră pe zi au învățat tastatura într-un număr mai redus de 
ore de instruire și și-au îmbunătățit performanţele mai repede decât cei instruiți timp de 
două ore pe zi, iar aceștia, la rândul lor, au învățat mai repede decât cei instruiți timp de 
patru ore pe zi. Într-adevăr, grupa care a beneficiat de o instruire de o oră pe zi a învățat, în 
55 de ore, ceea ce grupa instruită patru ore pe zi a învățat în 80 de ore. Prima grupă a 
dovedit și un ritm mai rapid de perfecționare, iar când subiecţii au fost testați după câteva 
luni, fără a mai fi exersat între timp, ei s-au dovedit a-și fi menținut priceperile mai bine 
decât grupa care a beneficiat de instruirea de patru ore pe zi. Acest rezultat nu a fost 
determinat de oboseala sau plictiseala grupei instruite timp de patru ore pe zi. Într-adevăr, 
atunci când subiecţii au fost chestionaţi la sfârșit, poștașii instruiți timp de o oră pe zi au fost 
cel mai puțin mulțumiți cu schema de instruire, deoarece atunci când aprecierile s-au făcut 
după numărul zilelor necesare formării deprinderii de tastare, ei păreau a fi progresat mai 
lent decât participanţii la schema de patru ore pe zi. În ceea ce priveşte concluziile de ordin 
practic, acest rezultat trebuie avut în vedere deoarece schema bazată pe patru ore pe zi 
poate reprezenta o modalitate relativ ineficientă de învățare dacă rezultatul este raportat la 
numărul de ore, dar grupa respectivă a atins, în timp de patru săptămâni, standardul pe 
care grupa instruită timp de o oră pe zi l-a atins în 11 săptămâni, Distribuirea exerciţiului în 
timp este mai eficientă, dar nu este întotdeauna practică sau convenabilă. 

Efectul pe care l-am descris mai sus demonstrează că modalitatea optimă de a învăţa 
este aceea de a exersa câte puţin în fiecare zi. Ce se poate spune despre distribuirea 
exerciţiului pe intervale mai scurte? În ultimii ani s-a acordat multă importanță așa-numitei 
practici a microdistribuţiei, Să presupunem că încercaţi să vă însușiţi vocabularul francez și 
trebuie să faceţi față următoarei liste de cuvinte: grajd = l'écurie, cal = le cheval; iarbă 


= ľ herbe; biserică = l'église, 

Dacă vi se prezintă același element de două ori, vi-l amintiţi mai bine dacă este prezentat 
de două ori în succesiune rapidă, sau îl puteți reactualiza mai bine dacă cele două 
prezentări sunt distanțate? Din fericire, răspunsul este clar: prezentarea distanțată ampli- 
fică memoria. Așadar, va trebui să parcurgem întreaga listă de cuvinte înainte de a-l 
reprezenta şi verifica pe primul, deoarece această acțiune va mări la maximum distanța 
temporală dintre două prezentări succesive, Din păcate însă, viața nu este atât de simplă, 
deoarece apare și situația de a reuși să vă amintiţi singur un element, fapt care consolidează 
mai bine memoria decât situaţia în care altcineva vi l-ar fi prezentat. Implicațiile acestui 
fapt sunt însă total opuse efectului de distribuţie a exersării. Cu cât un element este testat 
mai curând, cu atât mai mare este probabilitatea ca el să fie corect reactualizat și cu atât mai 
mare probabilitatea ca reactualizarea să fie consolidată. Soluţia acestei dileme este aceea 
de a folosi o strategie flexibilă, în care orice element nou să fie testat, inițial, după o 
perioadă scurtă. Apoi, pe măsură ce elementul devine tot mai bine cunoscut, intervalul 
dintre exersări este treptat mărit, scopul fiind acela de a testa fiecare element după cel mai 
lung interval la care el poate fi corect reactualizat. Din acest motiv, secvența de învățare a 
listei de cuvinte prezentată anterior ar trebui să fie: 


Profesor Elev 
grajd — lecurie 
grajd? Vecurie 


cal — le cheval 


cal? le cheval 
grajd? Vecurie 
cal? le cheval 
iarbă — Vherbe 

iarbă? Vherbe 
grajd? Pecurie 
cal? le cheval 
iarbă? Vherbe 


biserică — l’église 


biserică? l'église 
iarbă? lherbe 
biserică? Veglise 

| grajd? Vécurie 
iarbă? lherbe 
cal? le cheval 


Dacă elevul greșește un element din lista cuvintelor, el trebuie prezentat după un 
interval scurt; de câte ori subiectul care învaţă dă un răspuns corect, repetarea elementului 
respectiv va fi tot mai mult întârziată. Aplicând această tehnică elaborată de Tom Landauer 

și Robert Bjork, pentru a-l învăța franceză pe fiul meu, pot afirma cu siguranță că este 
eficientă. Ea prezintă și calitatea de a asigura o rată scăzută a erorilor în timpul învățării 
astfel încât subiectul care învață nu se descurajează. 

Pe drept cuvânt, elaborarea acestei noi tehnici ingenioase l-a determinat pe Ulrich 
Neisser, de obicei sceptic în ceea ce privește realizările cercetărilor moderne asupra 
memoriei, să scrie următoarea poezie umoristică; 


Poţi obține foarte mult prin repetare 
Dacă ea are o bună dispersare. 

Chiar dacă-aș fi as, să repeți „en masse“ 
Cu mult mai rău ţi-ai aminti, se pare. 


MOTIVAȚIA DE A ÎNVĂȚA 


Un factor important, care nu a fost menționat până în prezent, îl constituie motivația. 
Faptul poate părea ciudat, dacă ne gândim la majoritatea studiilor privind învățarea la 
animale, în cazul cărora motivaţia are o importanță enormă. Acest lucru se datorează 
probabil faptului că recompensarea sau pedepsirea animalului constituie singurul mijloc 
pentru experimentator de a se asigura că animalul se supune condițiilor experimentale și 
demonstrează ceea ce a învățat. Din fericire, subiecții umani sunt, în general, mult mai 
cooperanți. În experimentele asupra memoriei, majoritatea subiecților doresc să se prezinte 
bine, fie pentru a-i fi pe plac experimentatorului, fie pentru a se convinge pe ei înșiși că au o 
memorie bună, sau pentru că, pur și simplu, este mai interesant să încerci să execuți bine, 
decât să afișezi o lipsă totală de interes. Dacă subiecții acordă atenția maximă unei acțiuni, 
nivelul motivaţiei nu constituie un factor important. 

Lars Gören Nilsson, un coleg din Suedia, a constatat că studenții săi nu erau deloc de 
acord cu acest punct de vedere și de aceea, pentru a-și demonstra ideea, a imaginat 
următoarea experiență. El a lucrat cu grupe de studenți care au fost puși să înveţe liste de 
cuvinte, în diferite condiții. În cazul unei grupe, asupra subiecților nu s-au exercitat nici un 
fel de presiuni pentru a-și face bine datoria; li s-au spus, pur și simplu, că iau parte la un 
experiment asupra memoriei. O altă grupă de subiecți a fost supusă unor condiţii diferite: 
nu li s-a oferit nici o motivaţie în timpul procesului de învățare, dar în momentul 
reactualizării informaţiilor li s-a spus că persoanei care va putea reactualiza cel mai mare 
număr de cuvinte i se va oferi o importantă recompensă bănească. Cel de-al treilea grup a 
fost înștiințat despre recompensă înainte de a începe învăţarea. Performanțele obținute de 
cele trei grupe în ceea ce privește învățarea nu au fost diferite. Un experiment ulterior a 
inclus competiția socială ca mijloc de creștere a motivației și a condus la același rezultat: nu 
s-a observat nici un efect al nivelului de motivaţie asupra învăţării. 

Înseamnă oare aceasta că motivaţia este total irelevantă pentru învăţare? După cum vă 
poate spune orice profesor de școală, lucrurile nu stau astfel. Totuși, efectul motivației este 
indirect; el determină cantitatea de timp afectată studierii materialului care trebuie învățat, 
iar aceasta, la rândul său, va determina volumul materialului învățat. Prin urmare, dacă 
v-aș ruga să învăţaţi o listă de cuvinte cuprinzând zece nume de animale şi zece nume de 
plante și v-aș oferi o monedă pentru fiecare nume de animal reactualizat și o bancnotă 


pentru fiecare floare, fără îndoială că vă veţi aminti mai multe flori decât animale. Cauza ar 


fi aceea că, pur și simplu, aţi afecta mai mult timp învăţării numelor florilor ajungând la un 
rezultat echivalent cu acela care s-ar obţine dacă eu aș aloca mai mult timp prezentării. În 
situația unei clase, motivaţia poate s 


ă influenţeze învăţarea deoarece ea afectează cuantumul 

atenției pe care copiii îl acordă materialului care le este predat, Dacă sunt interesaţi, €t Vor 
fi atenţi, iar dacă se plictisesc, este probabil că se vor gândi la alte lucruri 
Un bune exemplu în ceea ce priveşte nivelul de interes al subiectului care învaţă este oferit 


şi interesul acordat de subiecți unei anumite echipe, nu atât importanța unei part 

adrul unei ligi. Aceasta sugerează că implicarea și entuziasmul au constituit princi 
determinant al performanțelor memoriei și nu cunoștințele privind fotbalul și forța re 
a diferitelor echipe. 


ÎNVĂȚARE ȘI STIMULARE 


Nu suntem întotdeauna la fel de ageri. Dispoziţia noastră și nivelul general al tonusului 
nostru fiziologic poate varia de la somn adânc, la somnolenţă și stare normală; uneori 
trecem prin stări de mare agitaţie şi emoție, iar în condiţii extreme putem ajunge la teroare 
si panică. Tonusul ridicat poate fi însoțit de modificări ale activităţii electrice a creierului, 
care pot fi înregistrate pe electroencefalogramă (EEG), sau de creșterea ritmului cardiac, 
intensificarea transpiraţiei la nivelul palmelor și creșterea conductivității electrice a pielii. 
Tonusul poate fi modificat și prin alterarea condiţiilor mediului înconjurător sau adminis- 
trarea de medicamente. Zgomotul puternic tinde să determine o creștere a tonusului, în 
timp ce privarea de somn tinde a-l diminua. Amfetamina, sau cafeina conținută într-o 
ceașcă de cafea are tendința de a ridica tonusul, în timp ce un tranchilizant tinde a-l reduce. 
Alte substanțe, ca de pildă alcoolul, au efecte mai complexe, producând la început o 
creştere, apoi o scădere a tonusului. 

în ce măsură este memoria influențată de tonus? Este clar faptul că, în condiții extreme, 
tonusul are un efect puternic; gama performanţelor unui subiect adormit este foarte limitată. 
S-a sugerat chiar că putem învăța și atunci când dormim şi chiar au existat unele încercări de 
a elabora sisteme de învăţare în somn? Aceste sisteme ofereau amatorilor naivi perspectiva 
atrăgătoare de a putea învăța ușor și fără trudă prin derularea unei benzi pe care se afla 
imprimat materialul ce trebuia învăţat în timpul somnului. Din păcate însă, măsurători 
obiective ale eficienţei procedeului de învăţare în somn sugerează că nu se poate învăța 
nimic, cu excepţia unor fragmente de informaţie care sunt înregistrate în anumite momente 
ale nopţii, când, între lungi perioade de somn adânc, subiecţii puteau traversa situațu 
apropiate stării de veghe, Dacă doriţi să învăţaţi, este mai bine să faceţi acest lucru atunci 
când sunteţi conştient! 

La individul complet conștient există o gamă foarte largă a tonusului și fără îndoială că 
performanţele sunt sensibile la nivelul tonusului. În general, performanțele se îmbună- 
tățesc pe măsura creșterii tonusului, până la atingerea unui punct maxim, după care se 
deteriorează, relație cunoscută sub numele de legea Yerkes-Dodson, după numele celor doi 
specialiști care au menționat-o pentru prima oară. Nici somnolența, nici panica totală nu 
reprezintă stări care să permită executarea eficientă a unei activități. Executarea în condiții 
optime a diferitelor acțiuni reclamă tonusuri de nivel diferit. De pildă, nivelul tonusului la 
care se poate alerga cu viteza maximă, sau se poate lovi cu cea mai mare forță, este mai 
ridicat decât cel necesar introducerii aţei în urechile acului sau găsirii soluției pentru 
rezolvarea unui rebus complex. 

Care este nivelul optim al tonusului pentru memorie? Similar altor probleme ale memoriei 
umane, aceasta pare a fi o întrebare complexă. Ea depinde în mod esențial de momentul 
reactualizării materialului învățat. Dacă reactualizarea este imediată, atunci performanţele cele 
mai bune se obțin pentru un nivel relativ redus al tonusului; nivelurile mai ridicate ale tonusului 
determină o slabă performanță inițială, dar pe termen lung ele asigură o mai bună învățare. 

Aceste situații au fost cel mai clar demonstrate într-o serie de experiențe efectuate de către 
Kleinsmith și Kaplan în 1963, în care subiecţilor li s-a cerut să înveţe să asocieze numere și 
cuvinte. Cuvintele au fost alese astfel încât să fie relativ neutre (înot, dans) sau să aibă o 
încărcătură emoțională, (viol, vomă). Au fost testate trei grupe de subiecți, prima efectuând 
reactualizarea după o întârziere de două minute, a doua după 20 minute, iar a treia după o 
săptămână. Cuvintele care au determinat o slabă stimulare au fost, inițial, bine reactualizate, 
dar au evidenţiat un fenomen puternic de uitare. Reactualizarea cuvintelor puternic stimulative 
s-a îmbunătățit însă cu trecerea timpului. Kleinsmith și Kaplan sunt de părere că nivelurile 
ridicate de stimulare ajută la consolidarea amprentelor din memorie, dar în primele stadii ale 
consolidării ele fac dificilă regăsirea. Elementele care produc o stimulare puternică au, pe 
termen scurt, dezavantajul de a fi greu de regăsit, dar pe termen lung beneficiază de o bună 
consolidare. Deși trebuie să mărturisesc faptul că, personal, găsesc această interpretare ca 
extrem de forțată, fără îndoială că există ceva care se apropie de acest fenomen, deși rareori 
poate fi observat cu aceeași claritate ca în studiul menționat mai sus. 

Nivelul tonusului prezintă sistematic fluctuații în timpul zilei, fiind relativ scăzut 
imediat după trezire și crescând apoi treptat, până seara, când începe din nou să scadă. Încă 
din vremea lui Ebbinghaus se știa că, de-a lungul zilei, există variaţii ale capacității de a 
învăța. Cu toate acestea, Folkard și colaboratorii săi, de la Universitatea din Sussex, au 
arătat că momentul optim pentru procesul de învățare depinde în mod esenţial de mo- 
mentul testării reactualizării, imediat sau după o întârziere. Folkard a prezentat copiilor o 
poveste, fie dimineața, fie în timpul după-amiezii. Ei au fost apoi supuși testelor, imediat, 
sau după șapte zile. Folkard a găsit că, în cazul când testele s-au efectuat imediat, copiii care 
învățaseră dimineaţa s-au descurcat mai bine, dar când testele s-au efectuat după o anumită 
perioadă, învățarea în timpul după-amiezii a prezentat un puternic avantaj. Cercetătorul 
subliniază că în întocmirea orarului tradiţional există tendința de a planifica orele cele mai 

dificile în timpul dimineţii, situaţie care ar fi justificată dacă elevii ar fi testaţi imediat după 
ore, dar care nu conduce la cele mai bune rezultate pe termen lung. 


MEMORIA ȘI ANESTEZIA 


Una dintre situaţiile în care nivelul tonusului este manipulat în mod explicit constă în 
anestezierea unui pacient ce urmează a suferi o intervenţie chirurgicală. Deși aceasta nu 

constituie o situație optimă pentru a învăţa sau a-ți reaminti, există dovezi îngrijorătoare cu 
privire la faptul că pacienţii anesteziaţi își menţin cel puţin o parte din capacitatea de a 
sifnți, învăţa și, posibil, de a-și reaminti. Într-un mic număr de cazuri, pacienţii au 
menţionat că au fost conștienți de anumite aspecte ale operaţiei, fapt care a condus la un 
număr de încercări de a studia cum se comportă memoria în cazul prezentării unor 
materiale în timpul anesteziei. 

Un studiu mai vechi, în care am încredere, și care antedatează dezideratele actuale cu 
privire la faptul că toate cercetările vor trebui să fie aprobate de către comisii de etică, s-a 
bazat pe o conversaţie purtată la distanţa de la care pacienții puteau auzi; în conversație se 
sugera, în mod fals, că are loc o criză de anestezie! S-a observat că pacienții au prezentat 
tulburări ale comportamentului ulterior, ceea ce demonstrează că informația a fost înregis- 
trată într-un anume fel. Studiile ulterioare au încercat să folosească unele conversații cu 
caracter pozitiv și liniștitor, care au fost urmate de rezultate în general pozitive, deși 
efectele de acest tip nu au putut fi întotdeauna observate. 

O altă abordare asemănătoare sugestiei post-hipnotice s-a bazat pe faptul că pacientului 
aflat sub anestezie i s-a comunicat un mesaj, spunându-i-se că, în cazul când l-a înțeles, să 
indice acest lucru, atunci când își revine, printr-un semn de răspuns. Într-un studiu s-a 
sugerat ca pacienţii să apuce lobul urechii stângi. Într-adevăr, ulterior s-a observat o 
frecvență mai mare a apucării lobului urechii. Încercarea de repetare a acestei experiențe 
nu s-a bucurat de prea mult succes, deși diferențele datorate apartenenţei subiecților la 
sisteme diferite de cultură par a determina tipul reacției pe care ei o acceptă ca fiind 
naturală. De pildă, subiecţii din Marea Britanie par să prefere gestul lovirii bărbiei în loc de 
cel al tragerii lobului urechii. 

Creșterea interesului pentru memoria implicită, descrisă mai înainte, a avut o influență 
asupra subiectului pe care îl discutăm. Cauza constă în faptul că s-ar putea ca informația 
primită în timpul anesteziei să influențeze comportamentul ulterior al pacienților, chiar 
dacă ei nu își amintesc să fi primit această informaţie în timpul operației, așa cum se 
întâmplă de obicei. Într-un studiu, de pildă, pacienţilor le-au fost prezentate cuvinte 
aparținând unei anumite categorii semantice, iar mai târziu, ei au fost rugați să menţioneze 
cât mai multe cuvinte aparținând categoriei respective. Să considerăm că această categorie 
este animale; unul dintre pacienţi a auzit, să presupunem, cuvintele câine, iepure, arici, în 
timp ce un al doilea putea să audă pisică, șoarece, vulpe. S-a observat că pacienții manifestau 
tendința de a menţiona cuvintele care le-au fost prezentate în timpul operaţiei, ceea ce 
indică faptul că s-a produs un oarecare proces de învăţare. În mod tipic, pacienţii nu-și 
amintesc să fi auzit nici un fel de cuvinte atunci când se aflau. sub anestezie, ceea ce 
sugerează că procesul învăţării este mai mult implicit decât explicit. 

Ce limitează procesul de învățare sub anestezie? O posibilitate ar fi aceea ca subiectul să 
nu perceapă, pur și simplu, stimulul, ceea ce reprezintă și unul dintre scopurile anesteziei. 
O altă posibilitate ar fi aceea ca experiența avută să fie foarte repede uitată, posibil din 
cauza tonusului scăzut. O experiență nepublicată pe care am efectuat-o recent, împreună cu 
colegii mei anesteziști, pare a arunca o oarecare lumină asupra acestui fapt. Anesteziștii 
erau interesaţi de elaborarea unor măsurători ale nivelului de conștiență pentru a se asigura 
că pacienţii sunt într-adevăr inconștienți în timpul intervențiilor chirurgicale. Pentru 
validarea unei măsurători electrofiziologice am efectuat unele experienţe de învăţare și 
memorare, folosind drept subiecți chiar medicii anesteziști. Am aplicat două măsurători 
principale, una pentru a testa auzul și înțelegerea cuvintelor vorbite, iar cea de-a doua 
pentru a testa reținerea. Subiectul trebuia să decidă apartenenţa la o anumită categorie a 
unei serii de cuvinte rostite; în cazul când cuvântul aparținea categoriei respective, 

subiectul trebuia să ridice mâna dreaptă (anestezicul administrat nu conținea nici o 
substanță cu efect de relaxare a musculaturii). Apoi subiectului i s-a prezentat un șir de 
cuvinte, unele noi, altele fiind repetări ale cuvintelor anterioare. De câte ori se rostea un 
cuvânt din această ultimă serie, subiectul trebuia să semnaleze recunoașterea lui, ridicând 
mâna dreaptă. Intervalul dintre repetările succesive a fost cuprins între repetarea imediată 
și intercalarea a 16 cuvinte. Nivelul anestezicului a variat între zero și nivelul la care 
subiecții au încetat să răspundă la lista cuvintelor care trebuiau clasificate pe categorii, 
moment în care s-a administrat un șoc electric (s-a obținut aprobarea comisiei de etică 
medicală pentru ca anesteziștii să-și poată studia reciproc reacțiile, fără a folosi alți subiecți 
umani). Șocul a simulat efectul posibil al unei incizii dureroase. Numărul total al cuvintelor 
clasate corect a scăzut pe măsura creșterii concentrației de anestezic, pentru cea mai 
ridicată concentrație neobţinându-se nici un răspuns. În condiţii normale, subiecții au fost 
capabili să detecteze repetările chiar și după 16 cuvinte intercalate, dar o dată cu creșterea 
dozei de anestezic, ritmul uitării s-a accelerat. Șocul electric a înviorat puţin performanțele, 

posibil datorită faptului că a ridicat nivelul conștienței. 

Desigur, rezultatele noastre nu pot fi generalizate și pentru alte anestezice, totuși, în 
condiţiile unui sedativ ușor, pare să se menţină o oarecare capacitate de a transmite 
materiale memoriei, dar, o dată cu creșterea dozei, uitarea devine mai rapidă, până la 
atingerea unui punct în care nu mai există dovezi că materialul ar fi fost perceput. Rămâne 
de văzut dacă în aceste condiţii poate fi observat procesul de învățare implicită. 


REPETIȚIA ȘI ÎNVĂȚAREA 


Unele teorii asupra procesului de învăţare au sugerat că este necesară numai repetarea 
materialului care trebuie învățat. Acest punct de vedere ar fi fost, probabil, pe placul 
educatorilor din perioada victoriană care puneau accentul pe învățarea pe dinafară. Totuși, 
o serie de experiențe au sugerat că învăţarea pe dinafară, neînsoțită de o încercare a 
subiectului care învață de a organiza materialul, nu asigură neapărat învățarea. Împreună 
cu colega mea Debra Bekerian am studiat această problemă, cu ocazia unei campanii 
publicitare de saturație. 

Acum câţiva ani, în urma unui acord internaţional între staţiile europene de radio, BBCa 
trebuit să renunţe la câteva dintre lungimile de undă aparținând Marii Britanii. Pentru ca 
marele public să cunoască și să se familiarizeze cu aceste schimbări, BBC s-a angajat într-o 
campanie publicitară dusă până la saturație. De-a lungul unei perioade de două luni, 
programele de radio erau întrerupte, în mod regulat, de prezentarea unor informații 
detaliate despre noile lungimi de undă, însoțită de sloganuri și aliterații complexe. 

Împreună cu Debra Bekerian ne-am decis să testăm eficiența campaniei prin chestio- 
narea unui număr de aproximativ 50 membri ai grupului nostru de subiecți alcătuit din 
voluntari care s-au oferit să participe la experimentele efectuate în cadrul Institutului de 
Psihologie Aplicată din Cambridge, asupra unor funcții fiziologice ca memoria, percepția și 
auzul. 4 cazul de față, majoritatea voluntarilor cu care am lucrat reprezentau gospodine 
din Cambridge. Am chestionat acești subiecţi asupra intervalului de timp pe care îl afectau 
ascultării fiecărui post de radio și, pe baza acestor date, precum și a informaţiilor furnizate 
de BBC cu privire la frecvența anunţurilor, am apreciat că majoritatea auziseră de mai mult 
de o mie de ori anunţurile privind noile lungimi de undă. Am rugat subiecții să reactua- 
lizeze noile lungimi de undă, atât prin scrierea valorii numerice a frecvenţelor, cât şi prin 
marcarea lor pe un dispozitiv cu afişaj vizual, asemănător unei scale de radio. 


RER RARER 


ÎNVĂȚAREA 75 


Cât anume învățaseră subiecții noștri? BBC reușise să facă cunoscut faptul că va avea loc 
o schimbare, deoarece aproape toți subiecții cunoșteau acest lucru, De asemenea, data 
exactă a producerii acestei schimbări era, în mare parte, cunoscută, 85% dintre subiecţi 
menţionând-o în mod corect. Cu toate acestea, în ceea ce privește datele reținute asupra 
lungimilor exacte de undă, memoria lor s-a dovedit îngrozitoare. În medie, numai 25% au 
încercat doar să prezinte valoarea numerică a frecvenţei, iar atunci când mai mulți subiecți 
au încercat să le reprezinte prin marcare pe dispozitivul cu afișaj, majoritatea acestor 
încercări nu s-au dovedit decât ceva mai bune decât o simplă acțiune de ghicire. 

Din ce cauză performanţele au fost atât de slabe? Este oare sigur că o mie de repetări 
sunt suficiente pentru a învăţa pe toată lumea informaţia numerică? În primul rând, simpla 

Fig. 18 Condiționare și publicitate. Atunci când o pastăzde dinți aparținând unei mărci 
cunoscute a fost asociată în mod repetat cu imagini plăcute, subiecții au evidenţiat o mai 
mare înclinaţie spre a cumpăra acel articol. Atunci când scenele plăcute au fost prezentate 
separat, nu în asociere cu pasta de dinţi, subiecții nu au manifestat dorinţa de a cumpăra 
neapărat. (Stuart și colab., 1987) 


repetare a informaţiei nu asigură faptul că ea va fi bine amintită de subiect; o importanță 
crucială o are modul în care cel care învață procesează informaţia. În al doilea rând, prima 
prezentare a anunţurilor a avut loc cu două luni înainte de evenimentul schimbării, ceea ce 
reprezintă un interval destul de mare pentru a putea fi temporar ignorat. Către sfârșitul 
intervalului de două luni, mesajele s-au repetat atât de des și insistent, încât au fost automat 

ignorate; există multe dovezi în privința faptului că mesajele auditive pe care încercăm să le 
ignorăm lasă amprente foarte palide în memoria noastră. În sfârșit, cei care au realizat 
campania publicitară au plecat de la presupunerea că ascultătorii își caută posturile de 
radio preferate pe baza frecvenţei lungimii de undă. Deși majoritatea subiecților nu au 
putut oferi detalii asupra noilor frecvenţe, cunoștințele lor s-au dovedit mai bune în ceea ce 
privește frecvențele vechi. Se presupune deci că ei și-au amintit aceste date pe baza unor 
indicii vizuale ale scalei aparatului de radio, pe care își căutau programele favorite. 

Din fericire, în paralel cu campania publicitară, BBC și-a anunțat toți abonaţii prin poștă, 
oferindu-le atât informaţii cu privire la noile lungimi de undă, cât și marcaje adezive pentru 
scala aparatelor de radio. Atunci când, la scurtă vreme de la producerea schimbării, am 
efectuat un studiu de urmărire a rezultatelor, ne-am dat seama că aceste marcaje adezive 
au salvat situaţia, în cazul majorității populaţiei. Șaptezeci la sută din subiecții grupului pe 
care am efectuat studiul de urmărire au întâmpinat dificultăți în învățarea noilor lungimi de 
undă, dar cea mai mare parte dintre ei s-au descurcat așteptând producerea schimbării; 
apoi au „bântuit“ scala aparatului în căutarea noilor lungimi de undă și au marcat posturile 
cu benzile adezive pe care BBC-ul, grijuliu, le oferise. 

Ce concluzii putem trage din acest fapt? Una ar fi aceea că o campanie publicitară de 
saturație nu este foarte potrivită pentru transmiterea informaţiei complexe. Dacă se are în 
vedere ca oamenii să rețină un mesaj simplu, de tipul „Botto spală cel mai bine“, repetarea 
lui de o mie de ori va asigura reținerea, deși nu este neapărat necesar ca oamenii să-l 
creadă. Însă, în cazul informației complexe, care nu implică un mod obișnuit de gândire, 
efectul total al repetării va fi învățarea unei cantități minime de informații și frustrarea 
maximă. 

Există un număr surprinzător de redus de lucrări publicate asupra aspectelor de 
psihologie aplicată ale publicităţii. Aproape singura lucrare pe care am găsit-o încearcă să 
facă apel la principiile condiționării descoperite iniţial de către Pavlov, care a găsit că 
asocierea frecventă a sunetului unui clopoțel cu hrănirea câinilor a determinat procesul 
de salivaţie al acestora, numai la auzul clopoţelului. Studiul publicităţii însă nu s-a ocupat 
de stimularea salivaţiei ci de evaluarea condiţionării, un proces presupunând prezentarea 
unui element neutru însoțit de un stimul plăcut care determină instalarea unei stări 
plăcute prin asociere. Subiecţilor folosiți în studiul la care ne referim li s-a prezentat un 
diapozitiv cu o „nouă“ marcă de pastă de dinţi, ambalată într-un tub verde cu galben, 
numită „Pasta de dinți marca L“. Pasta de dinţi a fost prezentată în asociere cu alte cuvinte 
fictive, cum ar fi „Cola marca R“, „Detergentul pentru albituri marca M“ și „Săpunul marca 
J“, urmate de imagini neutre, în timp ce pasta de dinți a fost întotdeauna urmată de un 
diapozitiv aparţinând unei serii de patru imagini deosebit de plăcute, ca de pildă răsăritul 
de soare pe o insulă sau imaginea cerului și norilor privite de la prova unei ambarcaţiuni. 
Diferitelor grupuri experimentale le-au fost prezentate aceste articole de 1-20 de ori, apoi 
au fost chestionate asupra produselor pe care ar dori să le cumpere. După cum rezultă din 
graficul din fig. 18, pasta de dinţi a înregistrat cele mai mari preferințe, faţă de celelalte 
articole, probabilitatea cumpărării crescând o dată cu creșterea numărului de expuneri. 

Cercetările au continuat cu testarea unor predicții mai detaliate aparținând seriei 
specifice unui laborator de condiționare. Prima dintre acestea s-a referit la faptul că 
prezentarea pastei de dinți în mai multe reprize, în condiţii neutre, ar reduce efectul 
asocierii sale ulterioare cu imaginile plăcute, fenomen cunoscut de către specialiștii în 
reflexe condiționate sub numele de inhibiție latentă, Acest lucru s-a și întâmplat. Într-un 
al treilea studiu, diapozitivele plăcute au fost prezentate imediat înaintea pastei de dinţi, 

pregătind terenul pentru condiționarea întârziată care este cunoscută a fi mult mai slabă 
decât condiționarea ulterioară; după cum era de așteptat, nivelul stării de încântare 
produse a fost mult mai redus, sugerând că, într-adevăr, fenomenul condiționării poate 
furniza un model potrivit pentru acest aspect al publicității. Condiţionarea însă nu pare a 
fi o modalitate potrivită pentru prezentarea informaţiei complexe de tipul celei privind 
frecvențele undelor radio. Însușirea unei informaţii atât de detaliate pare a necesita un 
proces de învăţare explicită, solicitând mai multă atenţie decât învăţarea implicită, care 
este un proces mult mai automat. 


SEMNIFICAȚIE ȘI MEMORIE 


_După cum sugerează rezultatele studiului privind campania publicitară a BBC, un factor 
dè importanță crucială în ceea ce priveşte învăţarea și reținerea unor elemente îl constituie 
semnificația pe care acestea îl au pentru cel care învață. Ebbinghaus a încercat, în mod 
explicit, să evite efectele complicate ale semnificației, adoptând strategia parcurgerii rapide 
a unor materiale lipsite de sens, însoțită de refuzul strict de a încerca efectuarea unor 
asociații pe bază de semnificaţie. Părerea sa că în experienţele pe care le efectuase asupra 
memoriei reușise să reducă implicarea semnificației era probabil justificată. Însă, cei care 
i-au urmat au fost mai puţin insistenți în a-și descuraja subiecţii de a se folosi de orice 
semnificaţie ar fi putut găsi în materialul în care le era prezentat. Dacă aruncați doar o 
scurtă privire asupra silabelor lipsite de semnificație prezentate la pagina 66, vă veți 
convinge că, deși acestea au fost selectate ca având un conținut complet lipsit de sens, ele 
sunt totuși susceptibile de a forma oarecare asociaţii. 

În anii”30, toate silabele fără sens disponibile au fost clasificate pe baza măsurii în care 
puteau da naștere la asociaţii pe bază de semnificaţie și s-a arătat că, cu cât era mai mare 
probabilitatea de formare a unei asociații, cu atât mai mare era probabilitatea de învăţare a 
unei anumite silabe. 

S-ar putea comenta aici că foarte puţin din ceea ce se învață în viața reală implică 
materiale lipsite de semnificație și că psihologia memoriei în ceea ce privește materialele 
fără semnificaţie prezintă un interes limitat. În ultimii ani a existat un interes mult mai mare 
pentru utilizarea, în experienţele asupra memoriei, a cuvintelor reale și nu a silabelor fără 
sens. Cu toate acestea, trebuie spus că nu toate cuvintele pot fi amintite la fel de ușor. 
Cuvintele ce se referă la obiecte concrete, asupra cărora cel care memorează își poate forma 
o imagine vizuală, sunt, în general, mai bine reținute decât cuvintele abstracte, greu de 
transpus într-o imagine. Încercați memorarea următoarelor două liste: 


Lista A: virtute istorie liniște viață speranță valoare matematică dezacord idee 
Lista B: biserică cerșetor covor braț pălărie cană balaur tun măr 


Număraţi acum câte cuvinte aţi reținut corect din fiecare listă. Majoritatea persoanelor 
găsesc cuvintele din lista B mai ușor memorabile decât cuvintele abstracte din lista A. Deși 
testele supt alcătuite din cuvinte care au fiecare un sens foarte clar, lista ca atare este lipsită 
de sens, reprezentând o simplă selecţie întâmplătoare de cuvinte. Ca atare, ea are un sens 
mult mai redus decât lista alcătuită din următoarea succesiune de cuvinte: elefanții mari 
cenușii speriaţi de flăcările violente călcau în picioare iepurașii mici lipsiți de apărare. O 
asemenea listă ar putea fi, desigur, reținută chiar mai ușor decât secvența întâmplătoare de 
cuvinte ce pot fi ușor de transpus în imagini, prezentată în lista B. 

ÎNVĂȚARE ȘI PREDICTIBILITATE 


În ce constă diferenţa dintre propoziţii și șiruri de cuvinte care nu au legătură între ele? 
O diferență evidentă este determinată de faptul că, în cadrul unei propoziţii, între cuvinte 
există relații strânse, ceea ce nu este valabil pentru cuvintele dintr-o listă. Structura limbii 
engleze este supusă unor constrângeri puternice și, din acest motiv, în cursul anilor '50, a 
existat un puternic interes pentru măsurarea și înțelegerea acestor restricții. Baza teoretică 
a acestei analize lingvistice a constituit-o teoria informaţiei, o abordare statistică a înțele- 
gerii limbii. Influența sa asupra psihologiei se exercită în primul rând prin accentul care se 
pune asupra importanţei redundanței, sau predictibilității. Limba este redundantă în sensul 
că, într-o succesiune, probabilitatea prezenţei unor cuvinte nu este aceeași, iar cuvintele nu 
sunt independente; adjectivele care precedă de obicei substantivele și pronumele, în limba 
engleză, sunt urmate de verbe. Această topică a cuvintelor scrise sau vorbite impune 
restricții ulterioare în ceea ce privește selectarea lor. Toate aceste restricţii se reflectă în 
tendința ca fiecare cuvânt dintr-o propoziţie să fie predictibil pe baza cuvintelor încon- 
jurătoare. Prin urmare, dacă v-aș ruga să participaţi la un joc-ghicitoare, în care v-aș 
prezenta fragmente de propoziţie rugându-vă să ghiciţi cuvântul următor, v-aţi descurca, 
probabil, destul de bine. 

Jucându-vă un asemenea joc este posibil să se elaboreze succesiuni de cuvinte care să 
aproximeze, mai mult sau mai puţin, un fragment de proză. Să presupunem că v-aș 
prezenta un singur cuvânt, acele, rugându-vă să creați o propoziţie care să îl includă. Aţi 
putea scrie: „Acele pisici stăteau pe carpetă.“ Să presupunem că iau apoi cuvântul pisici pe 
care îl prezint unei a doua persoane, care ar putea scrie: „Pisicile prind șoareci.“ Prind poate 
fi transmis unei alte persoane care va elabora propoziţia: „Cei ce sunt acum la mare prind o 
vreme bună.“ O poate fi prezentat unui alt subiect care l-ar putea include în propoziția: „O 
pasăre se cunoaște după cântec.“ 

Dacă adunăm împreună toate cuvintele prezentate subiecților, vom obține o secvență 
„Acele pisici prind o“ și așa mai departe. 

Dacă v-aș fi prezentat două cuvinte în loc de unul singur, posibilitățile de a crea 
propoziţii și sensuri ar fi fost mai restrânse. Dacă aș fi prezentat patru sau cinci cuvinte, 
succesiunea care s-ar fi putut alcătui ar fi fost extrem de limitată. Aplicarea acestui 
procedeu permite generarea unor fragmente de text pe baza unei selecții întâmplătoare 
dintr-un dicționar, pe baza cuvintelor selectate după frecvența lor de utilizare în limbă, 
până la fragmentele în care relaţiile se extind asupra unor.secvenţe foarte lungi de cuvinte, 
în cazul cărora gradul limitărilor restrictive este mult mai ridicat. Prezentăm mai jos câteva 
fragmente elaborate de studenți. 


Ordinul întâi” 

rodie înghiţitură pune mâna om supererou poate hipopotam uimitor sex depozitat conuri de brad 
plauzibil fericit licărire subestimat soare șovăitor încheietură barbă mov salamandră desfășurat 
agitație sălbatică epuizat K 


Ordinul al doilea 

vor că deși copiii asemănător brăzdat scenă unu pentru mușchi-de-pământ urşi ca și vârcolac fecioare 
zece amuză păros nări bătând din aripi voluptuos remarcând morse colți de morsă emanetpate 
sufragete suferă mic mlaștini colcăind catastrofal apogeu venea cu șiretenie desăvârșit 


] 


* Text adaptat pentru limba română. (n. trad.) 

xx Având în vedere că, în limba engleză, adjectivul are, cu câteva excepții, o singură formă 
indiferent de gen, număr sau caz, pentru listele de cuvinte în limba română trebuie avute în 
vedere toate formele adjectivelor, de exemplu: fericit/fericită/fericiţi/fericite. (n. trad.) 

Ordinul al treilea 

era creștea dincolo de speranță și glorie aleluia, a vlăgui distruge oameni este brăzdat tulbu- 
rare-spirituală, agitație-sălbatică din nefericire sfârșind isteric clocotind baie chicotind isterie de- 
desubt puțin populat zona devastată escaladând în soartă iremediabil odios și împăcat 

Ordinul al cincilea 

prin exemplul lor riscuri incalculabile degradare pentru Xerxes în timp ce târându-se oribil în mijlocul 
gunoiul în descompunere era îngrămădit dezgustător într-o parte lângă bulbucat denaturat râme 
stăteau pulverizând liniștit în descompunere acidă reflecţii Henriette leșinat de emoție 


Dacă subiecților li se prezintă asemenea fragmente, pentru a și le aminti, ei vor găsi că, 
cu cât aproximarea se apropie mai mult de limbajul normal, cu atât își vor putea aminti 
corect mai multe cuvinte. Redundanța influențează, în mod similar, o serie de alte acțiuni. 
Dacă veți încerca să citiți fragmentele de mai sus, veți observa că timpul necesar citirii 
aproximărilor de ordin superior, care se apropie mai mult de limbajul obișnuit, este mai 
scurt decât cel necesar citirii celor de ordin inferior, iar o diferență similară aţi descoperi și 
dacă aţi încerca să dactilografiaţi textul. 

Chiar pentru materialele care fac parte dintr-un text există diferențe considerabile în 
ceea ce privește gradul de redundanță sau predictibilitate. O modalitate de măsurare a 
acestor parametri. o constituie tehnica Cloze care constă în prezentarea unui fragment 
dintr-un text din care lipsește tot al cincilea cuvânt, pentru a fi apreciat de către un grup de 


persoane. Sarcina acestora este de a ghici cuvintele lipsă. Încercaţi și dumneavoastră cu 
următoarele două fragmente: 


„Tânăra și șireata vulpe — să mănânce micuța găină — la masa de prânz -— făcu toate 
felurile de — pentru a o prinde. — de multe ori să — găina. Dar ea era — găină mică, roșie. 
Dintre — vulpii nu reuși nici — . Șireata vulpe ajunse foarte — încercând mereu să prindă — 
găină roșie. Într-o zi — șireată și tânără îi — mamei sale, „Astăzi eu — prinde găina cea mică —. 
Am planul cel mai — dintre toate. Ea își — un sac și și-l — pe spinare. Voi pune — găina cea mică 
și — în acest sac, spuse — cea șireată mamei sale.“ * 

(Fragment din Vulpea cea șireată de Vera Southgate) 


„În timp ce flăcările — mistuiau mi-am dat seama — el se gândea la — pe care i-o dăduse — 
atunci, precum și la — și bucuria din ce — ce mai mare pe — o aștepta din partea — cărți și cred 
că — și mobilul ce l-a — să înveţe în ascuns. — i-a ieșit în cale — fusese mulțumit cu munca — de 
fiecare zi și — unele plăceri primitive, animalice — pe care o resimţise — disprețuit de fată ca — 
speranța încuviințării acesteia au — primele imbolduri spre preocupări — înalte. Dar în loc — 
ferească de dispreț și — cucerească încuviințarea, strădania lui — a se ridica dusese — 
rezultate contrare.“ 


(Fragment din La răscruce de vânturi ** de Emily Bronte) 


Cuvintele care lipsesc din primul fragment sunt: dorea, roșie, ea, planuri, încearcă, prindă, 
o, planurile, unul, slabă, micuța, vulpea, spuse, noi, roșie, bun, mă, azvârli, apoi, roșie, vulpea. 
Din al doilea fragment au fost omise cuvintele: le, că, plăcerea, până, victoria, în, care, acelor, 
ghicisem, îndemnat, până, Catherine, lui, cu, rușinea, și, fost, mai, să-l, să-i, de, la. 

Majoritatea persoanelor găsesc că în textele pentru copii cuvintele lipsă sunt mai ușor de 
determinat și reușesc să completeze mult mai multe cuvinte. Redundanța, așa cum este 


Text adaptat pentru limba română (n. trad.) 


i în limba română după versiunea tradusă de Henriette Ivonne Stahl, Ed. Eminescu, 1985. 
n, trad,) 

estimată prin tehnica Cloze, constituie un bun factor de predictibilitate a lizibilității 
materialului și a calității sale de a fi ușor de memorat. Cu cât un fragment de frază este mai 
redundant și predictibil, cu atât este mai ușor de reactualizat. 

Ne-am îndepărtat oarecum de experienţele originale efectuate de către Ebbinghaus care 
se limitau la învățarea, în condiţii strict controlate, a materialelor lipsite de orice sens, 
Folosind un asemenea material neatrăgător, Ebbinghaus a făcut descoperirea extrem de 
importantă că memoria umană poate fi studiată în mod sistematic și obiectiv. Înlăturând 
complet sensul, el a a lăsat de o parte tocmai ce constituia, probabil, trăsătura cea mai 
semnificativă a memoriei umane. Importanţa sensului a constituit punctul principal de 
interes al celui de-al doilea mare pionier al studiului memoriei umane, Sir Frederick 
Bartlett, ale cărui lucrări vor fi discutate în capitolul următor. 


ÎNVĂȚAREA IMPLICITĂ 


Până acum ne-am concentrat în principal asupra modului în care învățarea explicită 
este folosită în alimentarea memoriei, proces care depinde de utilizarea activă a atenției. 
Totuși, după cum am observat în Capitolul 1, există aspecte ale învăţării care par a se afla 
sub semnul unor principii oarecum diferite. Deoarece interesul principal al acestei cărți 
este concentrat asupra învățării explicite, și nu implicite, nu vom acorda o atenţie specială 
acestui tip (sau tipuri) de învățare. Deoarece acest subiect se bucură de o atenție specială 
în cercetările actuale, o parte dintre lucrările recente merită a fi amintite. Pentru a 
structura scurta mea prezentare voi recurge din nou la datele neuropsihologice, luând în 
consecinţă în considerare o serie de tipuri ale procesului de învățare implicită, neexpli- 
cativă care pot fi conservate la pacienţii amnezici. Împărțirea în categorii urmează 
criteriile propuse de Squire, care a identificat patru tipuri de învățare neexplicativă: 
dobândirea deprinderilor, efectele de imprimare, condiționarea clasică și procesul de 
învățare neaso- ciativă. 


DEPRINDERILE 


S-a observat, în mod frecvent, că pacienţii amnezici sunt capabili a-și însuși noi 
deprinderi. Există date care menţionează învățarea unei noi bucăți muzicale de către un 
pianist, formarea unor deprinderi motorii ca de pildă urmărirea unor repere pe ecran, 
deprinderi perceptuale ca de pildă citirea scrierii inverse de mână, și deprinderi cognitive ca 
de pildă rezolvarea rebusurilor. Doi băieţi care deveniseră amnezici în urma unor encefalite 
au fost solicitați să execute o acțiune de urmărire a unui reper, care presupunea păstrarea 
permanentă, în contact, a unui indicator cu o țintă rotitoare. Cu cât deprinderea lor de a 
urmări ținta s-a perfecționat, cu atât timpul de contact cu ținta a fost mai îndelungat. Acești 
subiecți au reușit să realizeze activitatea menţionată similar modului în care ea ar fi fost 
efectuată de către doi copii normali și și-au menţinut deprinderea la fel, chiar după un 
interval de o săptămână, deși nu avuseseră în prealabil experiența echipamentului la care 


au lucrat. 

IMPRIMAREA 


Îndată ce un obiect a fost perceput sau procesat, există tendința ca acel obiect să fie mai 
uşor perceput în confruntarea ulterioară, o facilitate temporară asemănătoare unui efect de 
încălzire. Un asemenea proces de amorsare acționează prin intermediul unei game largi de 
sisteme senzoriale și motorii care sunt situate la diferite niveluri de procesare. De pildă, 
prezentarea imaginii unui aeroplan îi va facilita subiectului identificarea unei versiuni 
puternic fragmentate a imaginii ca fiind un aeroplan, dacă această versiune este prezentată 
la un interval scurt după prima imagine. În general, imprimarea manifestă o tendință de 
mare specificitate, ca și când un anumit aspect al sistemului de percepţie ar fi fost facilitat 
prin utilizarea lui recentă. 

După cum s-a mai menţionat, procesul de imprimare este de obicei conservat la pacienţii 
amnezici. Într-un experiment, subiecților amnezici le-au fost prezentate cuvinte (de tipul 
măr, prigor) fiind supuși apoi la teste de reținere. Memoria explicită sau explicativă a fost 
testată cu ajutorul unui test de recunoaștere în care cuvintele care s-au prezentat au fost 
amestecate cu cuvinte noi; săbiecților li s-a solicitat să le clasifice ca fiind „noi“ sau „vechi“ 
(de exemplu prigor — vechi, etichetă — nou). Memoria implicită a fost testată prin prezen- 
tarea unor cuvinte având litere lipsă, subiecților cerându-li-se să-identifice cuvântul (de 
exemplu p — i - 1). Ce s-a întâmplat? Performanţele obținute în testul de recunoaștere au 
fost foarte slabe, dar testele privind cuvintele fragmentate au dat rezultate mult mai bune, 
demonstrând faptul că s-a înregistrat o oarecare învățare implicită. În ceea ce privește 
capacitatea de a completa literele lipsă aparținând cuvintelor pe care deja le văzuseră, 
subiecții amnezici s-au comportat aproape tot atât de bine ca și cei martor. 

Imprimarea nu este limitată la materialul deja familiar. Într-un studiu efectuat de către 
Daniel Schacter și colaboratorii, subiecților amnezici și celor martor le-au fost prezentate o 
serie de desene solicitându-li-se să stabilească dacă obiectele pe care le înfățișau puteau sau 
nu puteau fi construite (unele obiecte conțineau anumite defecte structurale datorită 
cărora nu ar fi putut exista în spațiul tridimensional). În cazul ambelor grupe s-au constatat 
efecte clare de imprimare, dar numai în cazul obiectelor posibile, ceea ce sugerează că 
procesul de percepție implică încercarea de a crea structuri. Atunci când această încercare 
este reușită, efectul său persistă, permițând ca structura să fie creată din nou, mai rapid, la 
următoarea încercare. Acest proces s-a dovedit a rămâne intact la pacienții amnezici. 
Schacter sugerează că se produc o serie de procese de percepție care implică înmagazinarea 
temporară a informaţiei ca parte integrantă a proceselor de percepție a obiectelor și 
cuvintelor. Aceste procese s-au dovedit a fi dependente de părți ale creierului tare sunt 
adesea conservate la pacienţii amnezici și nu depind de hipocamp și zonele corelate cu 
acesta, care au o importanţă crucială în învățarea explicită. 

În timp ce noi am accentuat datele obținute cu ajutorul pacienților amnezici, o mare 
parte a lucrărilor recent efectuate în acest domeniu s-au bazat pe rezultatele corespun- 
zătoare pacienţilor normali. În acest caz, accentul s-a pus pe demonstrarea faptului că 
factorii care facilitează învăţarea explicită nu influențează învățarea implicită şi viceversa. 
De pildă, solicitarea adresată unui subiect de a efectua un raționament cu privire la sensul 
unui cuvânt conduce la o mai bună reactualizare explicită sau recunoaștere a cuvântului 
decât aprecierea imaginii sale vizuale sau a caracteristicilor sale de versificație; acesta este 
efectul nivelurilor de procesare care va fi discutat ulterior, în Capitolul 9. O asemenea 
procesare, la niveluri mai profunde, nu consolidează însă memoria implicită sau neexpli- 
cativă, estimată prin capacitatea de identificare a unui cuvânt dintr-un fragment. 


82 MEMORIA UMANĂ 


O altă caracteristică a procesului de învățare implicită o constituie modul în care acesta 
scurtcircuitează conștiența. Faptul a fost foarte clar demonstrat de către Larry Jacoby 
într-un studiu în care subiecților li s-a cerut să asculte o serie de propoziţii, apoi au fost 
transferați la un alt experiment, despre care s-a afirmat că este diferit, având ca scop 
aprecierea tăriei zgomotului. Subiecţii au ascultat de fapt un amestec de propoziții noi și 
vechi pe fondul unui zgomot constant. Atunci când subiecții au ascultat propoziţii pe care le 
auziseră mai înainte au apreciat, în număr mare, că zgomotul de fond este mai redus față de 
situația în care au ascultat propoziții noi. Efectul de imprimare le-a permis să audă mai bine 
propoziţiile vechi, fapt pe care l-au atribuit unui nivel mai redus al zgomotului și nu 
cunoștințelor implicite pe care le aveau. 

Într-o altă demonstraţie ingenioasă privind memoria implicită, Jacoby și-a solicitat 
subiecții să citească o serie de nume. Într-o a doua experiență, aparent necorelată cu 
aceasta, subiecților li s-a solicitat să facă aprecieri privind un nou set de nume, stabilind 
pentru fiecare dintre acestea dacă era sau nu faimos. Subiecții nu cunoșteau faptul că unele 
dintre numele fără faimă aparțineau listei precedente. S-a observat o tendință clară ca 
aceste nume să fie apreciate ca fiind faimoase. Într-un alt studiu, Jacoby a arătat că până și 
atunci când subiecților li s-a arătat în mod explicit că nici unul dintre numele care le-au 
întâlnit în testul precedent nu era faimos, ei au manifestat totuși tendința de a considera ca 
fiind vestite numele care li s-au prezentat în mod repetat, ceea ce demonstrează, o dată mai 
mult, natura inconștientă a învățării implicite. 


CONDIȚIONAREA CLASICĂ 


După cum a demonstrat marele fiziolog rus Pavlov în experienţele sale privind salivația 
la câini, dacă un clopoțel este întotdeauna asociat cu prezentarea hranei, în final numai 
clopoţelul singur va determina producerea salivaţiei. 

Unele date cu privire la reflexele condiționate ale pacienţilor amnezici provin din 
descrierile neurofiziologului elvețian Claparède cu privire la un experiment oarecum curios 
pe care el l-a efectuat la începutul acestui secol cu pacienții amnezici pe care îi avea în 
îngrijire. Într-una din zile, cu ocazia vizitei de dimineaţă, el și-a strecurat un ac în palma cu 
care strângea mâna unui pacient. În următoarea zi pacientul a refuzat să-i mai strângă 
mâna deși nu mai păstra nici o amintire privind incidentul anterior. 

Ulterior, existența reflexelor condiționate clasice la pacienții amnezici a fost confirmată 
prin experienţele de condiţionare a actului clipirii, în care se asociază un sunet cu un curent 
de aer care determină subiectul să clipească. Pacienţii puternic amnezici s-au dovedit 
capabili de reacţia reflexă condiționată, ei clipind îndată după auzirea sunetului, dar nu 
și-au amintit despre experienţa de condiționare. 


ÎNVĂȚAREA NEASOCIATIVĂ 


Există și alte tipuri de învățare implicită care pot fi păstrate în cazul amneziei. De pildă, 
există o tendință generală a indivizilor de a favoriza elementul familiar comparativ cu cel 
nefamiliar. Din acest motiv, dacă un ascultător aude o melodie aparținând unei culturi cu 
care nu este familiarizat el o va aprecia la început ca fiind nu prea plăcută, dar poziţia lui se 
va îmbunătăţi dacă o va asculta de mai multe ori. Într-un studiu, cercetătorii au prezentat 


pacienţilor amnezici și su 


biecților martor o serie de melodii coreene. Ulterior, ei au 

prezentat, pentru ascultare, un amestec de melodii care mai fuseseră ascultate și melodii 
noi, solicitând subiecţilor să aprecieze în ce măsură le sunt plăcute. Atât subiecții amnezici, 
cât și martorii au evidențiat o preferință clară pentru melodiile pe care le ascultaseră înainte 
deși pacienții amnezici nu păstrau nici o amintire a experienței anterioare. 

Memoria implicită sau neexplicativă reprezintă un domeniu în care, în ultimii cinci 
ani, s-au efectuat numeroase cercetări. După cum am observat, învățarea implicită este un 
proces care cunoaște manifestări variate, de la condiționarea clasică la rezolvarea proble- 
melor și de la completarea cuvintelor până la raționamentele de ordin estetic. Deși este 
posibil ca, în final, să se dovedească faptul că toate aceste fenomene depind de un singur 
sistem, conform multor păreri, acest lucru este puţin probabil. Pare mult mai posibil ca 
elementul lor comun să fie independența de memoria explicativă sau explicită. În procesul 
învăţării implicite performanțele se măsoară prin executarea unei anumite acțiuni. Învă- 
țarea se demonstrează prin executarea acțiunii mai rapid și mai eficient. Performanța 
obținută nu depinde de starea de conștiență privind procesul anterior al învățării. Prin 
contrast, memoria explicativă privește reactualizarea sau recunoașterea experienței sau 
faptelor anterioare. Majoritatea informațiilor conținute în această carte, care vor fi discu- 
tate în capitolele următoare, sunt dedicate tocmai acestui aspect explicativ sau explicit al 
memoriei, dar trebuie să se țină seama de faptul că testele de memorie reprezintă rareori, 
sav poate niciodată, estimări pure ale sistemelor care stau la baza lor. În consecință, multe 
rezultate experimentale vor reflecta, probabil, cel puţin o componentă a memoriei impli- 
cite, neexplicative. Așa după cum am văzut, învăţarea de acest fel tinde totuși a scăpa de sub 
influenţa factorilor care privesc atenţia sau procesarea, asupra cărora ne vom concentra în 
cele ce urmează. 


5. ORGANIZAREA ȘI REȚINEREA 
MATERIALELOR 


Studiul fiziologic al memoriei umane a fost dominat, în ultima sută de ani, de două 
tradiții distincte. Una dintre acestea îşi are originea în lucrările lui Ebbinghaus, care a 
studiat modul de măsurare a unei acțiuni simple de memorie care se efectuează în condiții 
riguros controlate. Marele avantaj al unei asemenea abordări constă în a reduce problema 
înțelegerii sistemului extrem de complex și subtil al memoriei umane la o serie de 
subsisteme mai puţin ample, care pot fi urmărite. Acest mod de gândire a fost esenţial 
pentru inițierea studiului empiric al memoriei și continuă să reprezinte o latură importantă 
a studiului științific al memoriei; fără încercarea de a ne concentra asupra unor probleme 
maniabile privind memoria umană nu vom putea, probabil, înregistra progrese. Pericolul 
care însoțește însă o asemenea abordare este că am putea exclude din experiențele noastre 
acele aspecte ale memoriei umane care sunt cele mai importante și mai caracteristice. Chiar 
dacă am înţeles totul despre modul în care ne amintim liste de silabe lipsite de sens, știm 
încă foarte puţine despre memoria umană așa cum funcționează ea în afara laboratorului. 
Acesta a fost punctul de vedere avansat de fondatorul celei de-a doua tradiții importante, 
Sir Frederick Bartlett. 

În cartea privind mecanismul prin care ne amintim, intitulată Remembering, publicată în 
1932, Bartlett ataca teoria lui Ebbinghaus asupra memoriei, care dominase psihologia timp 
de cincizeci de ani. Argumentul adus de Bartlett consta în faptul că studiul modului de 
învățare a unor silabe lipsite de sens nu elucida decât problema exersării repetitive; prin 
excluderea sensului, Ebbinghaus eliminase elementul cel mai important și caracteristic al 
memoriei umane. Bartlett a luat poziție împotriva tradiţiei instaurate de Ebbinghaus, 
inaugurând studiul unor materiale bogate, pline de înțeles, care au fost învățate și 
reactualizate în condiţii relativ naturale. Subiecții săi erau solicitați să-și amintească 
imagini și povestiri, dintre care prezentăm mai jos un exemplu bine cunoscut. Dacă erați 
unul dintre subiecţii lui Bartlett, ați fi fost rugat să citiți o istorioară liniștit, în gând, apoi să 
o reactualizaţi ulterior. 


Lupta nălucilor 

Într-o noapte, doi tineri din Egulac coborâră la râu să vâneze foci și, în timp ce se aflau acolo, vremea 
devenise ceţoasă și calmă. Auziră apoi strigăte de luptă și se gândiră: „S-ar putea să fie un grup de 
luptători.“ Reușiră să ajungă până la mal și să se ascundă după un buștean. Apărură atunci niște canoe; 
auziră zgomotul vâslelor și văzură o canoe venind către ei. În canoe se aflau cinci bărbaţi care spuseră: „Am 
dori să vă luăm cu noi. Mergem pe râu în sus și ne luptăm cu cei de acolo. Veniţi?“ 

Unul dintre tineri spuse: „Nu am săgeți.“ 
„Avem săgeți în canoe. “ spuseră ei, 

Eu nu merg. S-ar putea să fiu ucis. Rudele mele nu știu unde am plecat. Dar tu, spuse el, întorcându-se către 
» 
celălalt, poți merge cu ei.“ 3 À să: ; i 
Astfel, unul dintre tineri plecă, iar celălalt se întoarse acasă. Iar războinicii merseră pe râu în sus până la un 
Lă 


oraș situat în cealaltă parte a Kalama»ei. 

Oamenii coborâră la râu și începură să lupte iar mulți fură uciși. Curând după aceea tânărul îi auzi 
pe războinici spunând: „Repede, să ne întoarcem acasă; indianul acesta a fost rănit.“ 

Atunci el gândi: „Vai, acestea sunt năluci.“ 

Nu se simțea rău, dar ei spuseseră că este rănit, 


Atunci canoele se întoarseră în Egulac, iar tânărul debarcă, merse acasă și făcu un foc. Apoi spuse 
tuturor: „Ascultaţi, eu am însoţit nălucile într-o luptă. Mulţi dintre ai noștri au fost uciși și mulți 
dintre cei care ne-au atacat au fost uciși. Ei mi-au spus că am fost rănit, dar eu nu mă simțeam rău.“ 
Spuse toată povestea, apoi tăcu. Când răsări soarele, el căzu. Din gură i se prelinse ceva 
negru. Fața i se contorsionă. Oamenii săriră în sus și începură să strige. El era mort. 


Închideți acum cartea și încercați să reactualizați povestirea cât mai exact cu putință. 

Deși fiecare dintre subiecţi a reactualizat acest fragment în modul său caracteristic, Bartlett 
a identificat câteva trăsături comune. Povestea pe care și-o aminteau subiecţii era întotdeauna 
mai scurtă, mai coerentă, având tendinţa de a se apropia mai mult de punctul de vedere al 
fiecăruia dintre ei. Acest lucru este mult mai evident cu materiale de tipul povestirii Lupta 
nălucilor, în cazul căreia unele caracteristici specifice povestirii indiene nu erau compatibile cu 
modul de gândire european. În consecință, specificul supranatural al povestirii era adesea omis. 
În mod alternativ, aspectele derutante pot fi explicate logic, astfel încât să se potrivească 
modului de gândire al celui care își amintește povestirea. Așadar, „ceva negru i se prelinse din 
gură“, devenea „făcu spume la gură“. Subiectul care își amintește selectează adesea anumite 
caracteristici ale fragmentului și le folosește pentru a ancora în ele întreaga povestire. În Lupta 
nălucilor scena morții joacă, adesea, acest rol. Detaliile sunt adesea modificate pentru a deveni 
mai familiare, de pildă „canoele“ devin „bărci“. 

Bartlett a observat că în procesul de reactualizare a unui fragment primul lucru pe care 
subiectul are tendința de a-l reactualiza este atitudinea sa față de acest fragment: „Reactua- 
lizarea care se face apoi constituie o structură care se sprijină în mare parte pe atitudinea sa, 
iar efectul general este acela al unei justificări a acestei atitudini.“ Pe scurt, ceea ce ne 
amintim este adesea determinat de implicarea noastră emoţională și reacția față de 
evenimentul descris. Într-un experiment de laborator, acest fapt ar putea fi mai puțin 
important, dar în afara laboratorului, el poate reprezenta o caracteristică de importanță 
crucială a procesului de reactualizare. 

Încercaţi, de pildă, să solicitaţi celor doi participanți la o ceartă să vă prezinte în mod 
obiectiv discuţia, sau rugaţi suporterii a două echipe adverse de fotbal să vă prezinte, în rezu- 
mat, o anumită partidă. În condiţii de acest fel veţi obține probabil două versiuni diferite. 

Un studiu clasic asupra acestui efect a fost realizat de către doi americani, specialiști în 
psihologie socială, în urma unei partide de fotbal american susținute de echipele universi- 
tare din Dartmouth și Princeton. Princeton-ul se bucurase de foarte mult succes în ultimul 
campionat, iar fotografia unuia dintre jucătorii săi, Dick Kazmaier, apăruse pe coperta 
revistei Time. După primele minute de la debut, jocul devenise deja foarte dur, jucătorii de 
la Dartmouth concentrându-se asupra lui Kazmaier, care părăsi terenul, cu nasul rupt, la 
începutul celei de-a doua reprize. În cursul celei de-a treia reprize, un jucător de la 
Dartmouth era transportat în afara terenului, cu un picior rupt, ambele echipe pierzându-și 
controlul și angajându-se în dispute și injurii. Descrierile acestei partide, apărute în presa 
locală din Princeton și Dartmouth, sunt reproduse în continuare. Nu este greu de ghicit cui 
aparține fiecare dintre aceste descrieri! 

„Nu am asistat niciodată la o manifestare atât de dezgustătoare aparținând unui așa-nu 
mit «sport», Ambele echipe sunt vinovate, dar trebuie condamnată în primul rând echipa 

din Dartmouth pentru modul în care și-a făcut intrarea. Echipa din Princeton, evident mai 
bună, nu avea nici un motiv să-i enerveze pe cei de la Dartmouth. Dacă analizăm situația în 
mod rațional, nu văd din ce cauză a trebuit ca indienii să-l schilodească în mod deliberat pe 
Dick Kazmaier sau pe oricare alt jucător din Princeton. Dar psihologia Dartmouth-ului nu 
este, în sine, rațională.“ 


„Partida Dartmouth-Princeton a lansat însă un alt tip de fotbal murdar. Un tip de joc ce 
ar putea fi considerat drept învinuire nejustificată. Dick Kazmaier a fost accidentat chiar la 
începutul jocului... după acest incident (antrenorul) le-a insuflat jucătorilor săi o atitudine 
de tipul «vedeţi ce v-au făcut, arătați-le și voi». Îndemnul lui a dat roade. Gene Howard și 
Jim Millar (din Dartmouth) au fost accidentați. Ambii au trecut în spate pentru a primi pase, 
au pasat și au rămas neprotejaţi în spatele terenului. Rezultatul a fost un picior vătămat și 
un alt picior fracturat. Jocul a fost dur și oarecum scăpat din mână în repriza a treia. Cei de 
la Princeton au primit însă cele mai multe penalizări pentru manifestările de duritate.“ 


Desigur, articolele de ziar nu sunt cele mai indicate pentru a obține un punct de vedere 
nepărtinitor, ele nereflectând neapărat nici măcar opinia autorului. Din această cauză 
cercetătorii s-au decis să prezinte un film despre partida Dartmouth-Princeton, instruind 
subiecții să fie cât mai obiectivi posibil și să observe orice încălcări ale regulamentului 
clasificându-le drept „potrivite“ și „flagrante“. Cele două grupe de studenţi cu care s-a lucrat 
au fost, în mare parte, de acord cu numărul încălcărilor de regulament comise de echipa din 
Princeton, studenții din Princeton apreciind că au fost 4,2 încălcări, iar cei din Dartmouth 
apreciind 4,4. În cazul echipei Dartmouth însă, diferența a fost extrem de mare, studenții 
din Dartmouth apreciind că s-au comis, în medie, 4,3 încălcări de regulament, în timp ce cei 
din Princeton au raportat 9,8. Ambele grupe de studenți au clasificat greşelile comise de 
echipa adversă ca fiind mai grave față de cele aparținând propriei echipe. 

Dacă percepțiile și amintirile unui observator cu privire la un joc de fotbal pot fi atât de 
distorsionate, ce se poate spune despre declaraţiile martorilor în cazul unei crime înspăi- 
mântătoare, când verdictul „vinovat“ sau „nevinovat“ s-ar putea baza pe o asemenea 
mărturie? În ce măsură va putea martorul reactualiza ceea ce s-a întâmplat cu adevărat și în 
ce măsură reactualizarea va fi determinată de atitudinea sa față de acuzat sau crimă? In 
Capitolul 10 vom reveni la această problemă importantă. Esenţa modului de abordare 
aparținând lui Bartlett constă în accentul care se pune pe strădania noastră de a stabili un 
sens pentru tot ceea ce observăm și reactualizăm din experiența proprie. Deși acest lucru ar 
putea genera erori, faptul că lumea constituie, în general, un mediu structurat și guvernant 
de legi, face din teoria lui Bartlett o strategie utilă, așa după cum vom vedea. 


ROLUL ORGANIZĂRII 


Anumiți maeștri de șah obișnuiesc nu numai să joace, simultan, un număr mare de 
partide cu diferiţi amatori, ci chiar să practice asemenea jocuri cu ochii legaţi. Acest lucru 
pare a implica un registru minunat al memoriei deoarece maestrul trebuie să păstreze 
simultan în memorie amprente exacte ale distribuției complexe și în schimbare a pieselor de 
pe mai multe table de șah. Acum câţiva ani, psihologul danez Adriaan de Groot, interesat de 
jocul de șah, s-a decis să studieze memoria maeștrilor de șah, comparând performanţele lor 


cu cele ale jucătorilor cu posibilități medii, aparținând echipelor de club. Într-unul din 

experimentele sale el a afișat o tablă de șah într-o poziţie selectată dintr-o partidă, a permis 
jucătorilor să o privească serii de câte cinci secunde și după fiecare interval de cinci secunde 
le-a solicitat să încerce să reproducă poziția pieselor, pe o altă tablă de șah. Maeștrii de șah 
au amplasat corect 90 la sută dintre piese după o singură repriză de contemplare, cu durata 
de cinci secunde, în timp ce jucătorii slabi au poziționat corect numai 40 la sută dintre piese 
după o repriză și au avut nevoie de opt reprize pentru a egala performanţele inițiale ale 
maeștrilor. Din acest experiment, ca și din multe altele, de Groot a tras concluzia că 
priceperea specială de joc a maeștrilor derivă din capacitatea lor de a percepe tabla de șah 
ca pe un tot organizat și nu ca pe o colecție de piese individuale. 

Efecte similare au fost puse în evidenţă și în cazul când jucătorii profesioniști de bridge 
încearcă să-și amintească diferite formaţii sau în cazul când experților în electronică le sunt 
arătate unele circuite bine proiectate, pe care sunt solicitați să și le amintească. În toate 
aceste cazuri, expertul are capacitatea de a-și organiza materialul conform unor modele 
supuse anumitor reguli. În acest scop, jucătorul de șah, ca și cel de bridge, ca și expertul în 
electronică fac apel la experienţa lor bogată în domeniile respective. 

In ceea ce privește importanța organizării pentru memorie, s-au efectuat o serie de 
experiențe de laborator. În câteva dintre acestea, memoria pentru materialele relativ 
nestructurate a fost comparată cu reactualizarea materialelor având o structură intrinsecă. 
Încercaţi să rețineți materialele incluse în cele două spaţii încadrate, prezentate alăturat. În 
ambele cazuri procedați la citirea materialului într-un ritm susținut, de două ori, apoi priviți 
în altă parte și scrieți cât mai multe cuvinte vă puteți aminti, în orice ordine. 


minerale 
metale pietre 
rare comune aliaje prețioase de zidărie 
platină ` aluminiu bronz safir calcar 
argint cupru oțel smarald granit 
aur plumb alamă diamant marmură 
fier rubin 


pin ulm pansea grădină smochin salbatic plante 
nemţișor conifere păpădie sequoia palmier frasin 
violetă margaretă flori castan tropical molid lupin 


ciuboțica cucului pomi frunze căzătoare mango salcie trandafir 


Majoritatea indivizilor sunt de părere că elementele organizate ierarhic (sus) sunt mult 
mai ușor de reținut decât cele din cea de-a doua serie, deși elementele acesteia din urmă pot 
fi și ele organizate în același mod cu cele din prima serie. 

O altă modalitate de abordare este de a lua un material care nu este selectat, astfel încât 
să poată fi organizat într-un anume mod, subiectul fiind însă instruit să îl organizeze după 
cum dorește. De pildă, subiectul poate fi instruit să încerce ca, pe baza cuvintelor dintr-o 
listă, să elaboreze o povestire. Să luăm de pildă lista B de la pagina 77 din cuvintele căreia 
se poate realiza următorul text: „Lângă biserică era un cerșetor care stătea pe un covor. Sub 

un braț uscat el ținea o pălărie neagră, prăfuită. Mâna cea bună o întindea pentru a primi 
bani pe care îi punea într-o cană care era decorată cu o stemă reprezentând un balaur având 
de o parte și de alta câte un tun. În cană, se afla, împreună cu cei câțiva bănuţi strânși, dejunul 
său, un măr.“ Există multe dovezi că legarea cuvintelor într-o povestire facilitează memo- 
rarea lor, iar crearea propriei povestiri, conform propriei organizări, asigură chiar o mai 
bună reactualizare. Încercaţi și dumneavoastră, folosind următoarele cuvinte: copac, să- 
geată, prăjitură, castel, caleașcă, prințesă, pat, pantof, muschetă, stea. Atunci când aţi reușit 
să creați o povestire, legând aceste cuvinte în ordinea potrivită, citiți-o. 

Una dintre cele mai răspândite metode de organizare a materialului este aceea a 
imagisticii vizuale. Să presupunem că încercați să asociați două cuvinte fără legătură între 
ele, ca de pildă iepure și clopotniță, astfel că ori de câte ori vi se prezintă unul dintre acestea, 
să îl puteți menționa imediat pe celălalt. O strategie bună ar fi aceea de a vă imagina 
iepurele și clopotnița într-o oarecare interacțiune; vă puteți imagina, de pildă, un iepure 
urcându-se în vârful unei clopotnițe. Nu contează cât de improbabilă sau ciudată este 
imaginea, atâta timp cât cele două componente interacționează pentru a forma o singură 
imagine unitară; nu ne-ar fi de mare folos să ne imaginăm iepurele și clopotnița stând, de 
pildă, alături. O dată ce aţi creat o imagine interactivă, veți constata că atunci când sunteți 
confruntat cu unul dintre cuvinte, celălalt va apărea și el, imediat. 


MNEMOTEHNICA IMAGISTICĂ 


Fără îndoială că ați întâlnit unele îndemnuri de a vă îmbunătăți memoria, prezentate fie 
în mica publicitate din reviste, fie în standurile de cărți din gări. Asemenea exersare a 
memoriei implică o serie de tehnici, însă imagistica vizuală joacă întotdeauna un rol 
important. Un sistem mnemotehnic foarte răspândit constă în tehnica ce permite re- 
actualizarea secvenţelor de câte zece elemente necorelate, într-o anumită ordine. Trebuie 
să începeți prin a vă aminti zece cuvinte cu unul dintre numerele de la unu la zece; sarcina 
aceasta nu este deosebit de grea. Incercați și dumneavoastră, orientându-vă după secven- 
țele următoare. 


One / Unu = Two / Doi = Three /Trei= Four/Patru= Five / Cinci = 
bun (iepuraș) shoe (pantof) tree (pom) door (ușă) hive (stup) 

Six / Șase = Seven/Șapte  Eight/Opt= Nine/Nouă=  Ten/Zece= 
sticks (bețe) = heaven (cer) gate (poartă) wine (vin) hen (gāină)* 


Îndată ce ați alcătuit seria jaloanelor, urmează să memorați zece elemente care nu au 
nici o legătură cu acestea. Să presupunem că acestea sunt: navă, porc, scaun, oaie, castel, 
pled, iarbă, plajă, mulgătoare, binoclu. 

Luaţi primul cuvânt-reper, iepuraș (care în limba engleză rimează cu one, unu) și 
imaginaţi-vă o scenă în care iepurașul să interacționeze, într-un fel, cu nava; v-aţi putea, de 
exemplu, imagina o navă care se îndreaptă către un enorm iepuraș plutitor. Luaţi al doilea 
reper, pantof, și imaginaţi-vă acest cuvânt în interacţiune cu un porc; să spunem un pantof 
enorm în care se află un porc. Cel de-al treilea cuvânt-reper este copac, corespunzător 
ÎN Drini SV NE ANI ROMI XP E in E e Oe MR i Sr a m Pe RE 
* Pentru testul în limba română s-ar putea folosi seria: 

Una = luna, Două = rouă, Trei = miei, Patru = cadru, Cinci = opinci, Șase = oase, Șapte = 
lapte, Opt = cot, Nouă = ouă, Zece = ace (n. trad.) 

100 

80 


invățare pe 
dinafară 
inci ae aa aa a A 
martor 


procentul elementelor reproduse corect 


semnal video 


Fig. 19 Subiecţii care au învățat liste de cuvinte folosind mnemotehnica imagistică au 
observat că un semnal vizual de lumină pâlpâitoare influențează în mod negativ perfor- 
manțele memoriei, chiar atunci când cuvintele sunt prezentate auditiv. În cazul când 
cuvintele sunt învățate pe de rost, prin exersare repetată, și nu cu ajutorul imagisticii, 
semnalul perturbant nu are nici un efect. (Date după J. G. Quinn și J. McConnell, 1996) 


elementului trei din secvenţa în limba engleză, care este scaun; în acest caz vă puteți 
imagina un scaun priponit între ramurile unui copac. Reperul al patrulea este ușă care 
trebuie asociat cu oaie; vă puteți imagina o oaie care lovește o ușă cu copitele din spate. 
Numărul cinci este stup care trebuie combinat cu castel, astfel încât vă puteți gândi la un 
stup de forma unui castel medieval. Cel de-al șaselea cuvânt-reper este bețișoare care 
urmează a fi asociat cu pled; astfel vă puteți imagina un mănunchi de beţișoare înfășurate 
într-un pled. Șapte este cer cu care trebuie să asociați iarbă, imaginea creată putând fi, în 
acest caz, o iarbă bogată din câmpiile elizee. Cuvântul-reper opt este poartă pe care ur- 
mează să o asociați cu plajă; în acest caz o poartă care se deschide către o plajă ar putea 
reprezenta o asociație posibilă. Nouă este vin pentru care trebuie să faceți o asociere cu 
mulgătoare; ar putea fi o mulgătoare care mulge o vacă obținând vin, în loc de lapte. Zece 
este găină și urmează a fi asociat cu binoclu, imaginea creată putând reprezenta o găină 
care privește prin binoclu. O dată aceste imagini generate, vom putea întocmi o listă exactă 
a celor zece cuvinte din secvența care trebuie memorată. Verificaţi dacă reușiți. 

Spre bucuria mea, eu am reușit să memorez cuvintele prin acest procedeu şi sper că și 
dumneavoastră aţi avut succes. Dacă nu aţi reușit, aceasta s-ar putea datora faptului că este 
mai eficient să-ți creezi propriile imagini, decât să le accepţi pe cele create de altcineva. 

Există numeroase alte mnemotehnici bazate pe imagistică, dintre care cea mai cunoscută 
este mnemotehnica de amplasare în cazul căreia elementele care trebuie reținute sunt 
imaginate ca fiind amplasate în anumite părți ale unei camere sau în anumite puncte situate 


de-a lungul unui traseu printr-un oraș sau clădire cunoscută, Asupra acestei tehnici vom 
reveni ulterior, 

IMAGISTICA SUPRANORMALĂ 


Nu putem încheia prezentarea problemei imagisticii mentale fără a ne referi la mnemo- 
tehnicianul rus Shereshevskii care poseda o memorie uluitoare bazată în mare parte pe 
imagistică. Acest individ cu calități remarcabile a fost studiat ani de zile de către psihologul 
rus Luria, care a scris despre el o carte fascinantă, Mintea unui mnemotehnician. Shere- 
shevskii a fost descoperit pe vremea când lucra ca gazetar, de către redactorul său șef, care a 
observat că indiferent cât de complicate erau instrucţiunile pe care i le dădea înainte de 
abordarea unui reportaj, jurnalistul nu lua niciodată note. În ciuda acestui fapt, el putea 
repeta tot ceea ce i se spusese, cuvânt cu cuvânt, fapt pe care îl considera normal. Dându-și 
seama că reprezintă un caz neobișnuit, redactorul șef îl îndrumă spre Luria care îl supune 
unor teste de memorie din ce în ce mai dificile. Părea că nu există nici o limită pentru 
cantitatea de informaţie pe care Shereshevskii o putea stoca în memorie, lista depășind o 
sută de cifre, șiruri lungi de silabe lipsite de sens, poezii în limbi pe care nu le cunoștea, 
figuri complexe, formule științifice complicate... El putea repeta asemenea materiale 
perfect, chiar în ordine inversă și chiar după ani de zile! 

Care era secretul uimitoarei memorii a lui Shereshevskii? El s-a dovedit a fi o persoană 
înzestrată cu o remarcabilă capacitate imagistică. Nu numai că putea crea, rapid și ușor, o serie 
de imagini vizuale, dar poseda și o capacitate sinestezică uimitoare. Termenul sinestezie este 
folosit pentru a descrie capacitatea unui stimul care determină o anumită senzație de a evoca 
imaginea unui stimul de altă natură. Fenomenul de sinestezie este prezent, într-o oarecare 
măsură, la multă lume; majoritatea indivizilor manifestă o tendință ușoară de a asocia sunetele 
înalte cu culorile deschise, iar sunetele joase cu tonurile mai sobre. De asemenea, unii oameni 
asociază zilele săptămânii cu culorile. Cu toate acestea, la majoritatea oamenilor capacitatea 
unui stimul de a evoca un alt stimul este slabă și total lipsită de importanță practică. În cazul lui 
Shereshevskii cantitatea suprapunerilor de acest fel era enormă. De pildă, atunci când i s-a 
prezentat un sunet cu tonul ascuţit, având 2000 cicli pe secundă, el a spus: „Arată ca un foc de 
artificii colorat în nuanţe de roșu trandafiriu. Banda de culoare este aspră și neplăcută la pipăit, 
iar gustul lui este rău, asemănător unei murături sărate... și ar putea răni mâna.“ Vorbind cu un 
coleg al lui Luria, el a afirmat „Ce voce pufoasă și galbenă aveți!“ Pentru Shereshevskii 
numerele aveau tendința de a se prezenta sub diferite forme și culori: „Unu este un număr 
ascuțit — care nu are nimic de-a face cu modul în care este scris. Aceasta deoarece este oarecum “ 
consistent și complet. Doi este mai aplatizat, dreptunghiular, albicios la culoare, uneori aproape 
cenușiu.“ Numerele prezentau, pentru el, asemănări cu oamenii, cifra unu corespunzând unui 
„om mândru, bine făcut“, iar doi unei „femei foarte agere.“ Orice informaţie i se cerea să 
memoreze era codificată în acest mod foarte complex. În general, aceasta însemna că până și 
materialele cele mai seci și neatractive îi puteau crea o imagine vie, nu numai din punct de 
vedere vizual, ci și din punct de vedere al sunetului, pipăitului și mirosului. 

Shereshevskii a devenit un mnemotehnician profesionist, care a demonstrat practic, în 
față publicului, calitățile memoriei sale extraordinare. El își suplimenta uimitoarele demon- 
strații de sinestezie printr-o serie de mnemotehnici între care imaginarea unor obiecte ca 
fiind amplasate de-a lungul unui traseu familiar și alcătuirea de povestiri pentru a le lega 
între ele. Pentru a-și aminti o formulă complexă, el proceda conform unui model pe care îl 
vom prezenta, parțial, în cele ce urmează. Anume: 


85. 276%. 86x. a, 
N. d Xx n’y. n264. 


„Neiman (N) ieși afară și lovi terenul cu bastonul (.). Privi într-un pom uscat care îi 
aminti o rădăcină (Y”) și gândi: „Nu mă mir că acest pom s-a vestejit și că rădăcinile îi sunt 

„Neiman (N) ieși afară și lovi terenul cu bastonul (.). Privi într-un pom uscat care îi 
aminti o rădăcină (Y”) și gândi: „Nu mă mir că acest pom s-a vestejit și că rădăcinile îi sunt 

dezgolite, având în vedere că el era deja aici atunci când am construit aceste case, cele două 
de aici (d2)“ și lovi din nou cu bastonul (.). El spuse: „Casele sunt vechi și trebuie marcate cu 
o cruce (X).“ Ele însă îi asigură un mare profit pe capitalul original, căci investise 85.000 de 
ruble pentru a le construi. Clădirea se încheie cu acoperișul (—), iar jos, dedesubt, stă un 
om care cântă la armonică (x). El stă lângă Oficul Poștal și la colţ (v) se află o piatră mare 
care nu permite căruțelor să lovească colţul clădirii...“. Această povestire bizară și destul de 
lungă i-a permis să reactualizeze fără greșeală formula, nu doar imediat, ci și după 15 ani! 

Deși această sinestezie remarcabilă era adesea extrem de avantajoasă pentru Shere- 
shevskii, ea ridica și unele probleme. De pildă, dacă în timpul citirii materialului care trebuia 
reactualizat cineva tușea, tusea însăși i se imprima în memorie sub forma unei umbre sau a unui 
suflu de vapori care amenința reactualizarea ulterioară. Sinestezia îi crea dificultăți și atunci 
când își amintea un material care îi fusese transmis pe cale verbală, deoarece orice mică 
inflexiune a vocii vorbitorului îi modifica total imaginea; acest lucru îl împiedica uneori să 
înțeleagă chiar cel mai simplu fragment de proză. „Fiecare cuvânt evocă imagini; ele intră în 
coliziune, iar rezultatul este haotic. Nu pot deduce nimic din aceasta. Apoi apare și vocea ta... O 
altă umbră... apoi totul se tulbură.“ Capacitatea sa deosebită de a crea asociații îi îngreuna 
activitatea de citire. El a dat următoarea descriere încercării de a înțelege propoziția munca se 
lansa normal: „În ceea ce privește munca; văd cum se desfășoară aceasta... există o fabrică... dar 
este cuvântul normal. Ceea ce văd este o femeie cu obrajii rumeni, o femeie normală... Apoi 
expresia se lansa. Cine? Ce înseamnă toate acestea? Aveţi o industrie... adică o fabrică și această 
femeie normală, dar cum se asamblează toate acestea? De câte elemente trebuie să scap numai 
pentru a ajunge la o idee simplă despre un lucru!“ 

In ceea ce privește performanţele profesionale, Shereshevskii a înregistrat un mare 
succes. El avea însă enorme dificultăți cu uitarea și, în consecință, memoria îi era aglo- 
merată cu toate tipurile de informaţii pe care el nu dorea sle reactualizeze. În final el a re- 
curs la o soluţie foarte simplă; și-a imaginat că informațiile pe care dorea să le rețină erau 
scrise pe o tablă, iar apoi când considera că este momentul să renunțe la ele, s-a imaginat pe 
sine ștergând tabla. Deși este foarte straniu, procedeul a dat rezultate excelente. 


MNEMOTEHNICIENII ȘI MEMORIA SUPRANORMALĂ 


După publicarea cărții lui Luria au mai fost efectuate și alte investigații asupra persoane- 
lor care dovedesc calități speciale ale memoriei, dar după câte știu nici unul dintre subiecții 
cercetaţi nu a dovedit o capacitate a memoriei vizuale comparabilă cu ai lui Shereshevskii. 
Chiar eu am avut marele noroc de a studia performanţele memoriei lui Rajan Mahadevan 
care avea o deosebită ușurință de a-și aminti cifrele. Până nu demult el a deținut recordul 
mondial în ceea ce privește memorarea numărului maxim de zecimale ale valorii lui pi. 
Recordul a fost preluat apoi de un mnemotehnician japonez, deși ritmul în care acesta 
învăța era mai lent decât cel specific lui Rajan. 

Am dorit să cunoaștem măsura în care experiența lui Rajan se baza pe o capacitate 
generală deosebită privind învăţarea fonologică, ce ar putea deriva din faptul că el poseda o 
buclă fonologică deosebit de eficientă. Din acest motiv i-am testat performanțele nu numai 
în domeniul cifrelor, în privința cărora ele erau remarcabile, ci şi în ceea ce priveşte 
memoria verbală pentru cuvinte necorelate, precum și memoria privind reactualizarea și 
recunoașterea materialelor verbale (nume de persoane) și materialelor vizuale (imagini 
alcătuite din puncte și desene din cruciuliţe). El s-a dovedit a poseda o bună memorie 
verbală de scurtă durată, dar performanţele sale nu au fost deosebite. Rajan este student la 

psihologie, performanțele sale corespunzând celui mai bun calificativ, fără a fi însă 
substanțial mai bune decât cele ale colegilor lui de studii. 

Pe ce se bazează deci succesul uimitor al lui Rajan în ceea ce privește numerele? 
Discutând problema cu Rajan, el însuși a subliniat, mai înainte de orice, faptul că a crescut 
în India unde învăţarea pe dinafară se bucura de o înaltă apreciere; de asemenea, el face 
parte dintr-o familie care a dat naștere unui număr de matematicieni foarte buni. El a 
povestit cum, la vârsta de cinci ani, simțindu-se oarecum neglijat la prima petrecere a zilei 
de naștere organizată în cinstea surorii sale, a început să memoreze numerele de înregis- 
trare ale mașinilor musafirilor, pentru a-și omori timpul. Această ispravă i-a adus multe 
laude și se pare că și acum își mai amintește acele numere! Rezultă deci că Rajan posedă o 
bună capacitate mnezică, nativă, iar aceasta s-a combinat cu strategiile și experiența 
dobândită ca rezultat al multor ani de studiu. Ericsson care a efectuat un studiu special 
asupra performanţelor deosebite în domeniul mnemonicii, atletismului și muzicii este de 
părere că în toate cazurile aceste performanțe sunt asociate cu un exercițiu îndelungat — 
deci este vorba despre teoria geniului bazat mai mult pe transpirație decât pe inspirație. 

Ce ați făcut ieri? Ce ați făcut săptămâna trecută în ziua corespunzătoare celei de azi? Dar 

i acum un an? Dar acum zece ani? Indiferent care este cauza, este foarte probabil că nu vă 

Ì amintiți ceea ce făceați la o anumită dată, acum zece ani. Probabil ați uitat. Pentru a 
înțelege memoria noastră trebuie să cunoaștem exact nu numai modul în care obținem 

i informaţia ci și modul în care pierdem informaţia. 


CURBA CORESPUNZĂTOARE UITĂRII 


Și de această dată studiile clasice au fost efectuate de către Ebbinghaus, care s-a folosit 
pe sine drept subiect, iar ca material ce trebuia învăţat a utilizat silabe lipsite de sens. El a 
învăţat 169 de liste separate a câte 13 silabe fără sens, apoi, după un interval cuprins între 
21 de minute și 31 de zile, a reînvăţat fiecare listă. A stabilit că, întotdeauna, o parte dintre 
elemente erau uitate și, ca măsură a cantității de informaţie uitată, a folosit intervalul de 
timp necesar pentru a învăţa din nou o listă. El a stabilit existența unei relaţii clare. 

Vă amintiţi poate că relaţia dintre învățarea și reactualizarea unui material este mai 
mult sau mai puțin liniară (vezi fig. 16), depozitul de lungă durată al memoriei compor- 
tându-se asemănător cu o cadă de baie umplută printr-un robinet, din care apa curge cu o 
viteză constantă. Ce putem spune însă despre uitare? Se produce oare aceasta în mod 
simplu, ca și când am scoate dopul care astupă țeava de evacuare a apei din cadă, astfel 
încât informația să se piardă într-un debit constant, sau relația este mai puțin directă? 

Rezultatele obținute de Ebbinghaus sunt prezentate în fig. 20. Uitarea este rapidă la 
început, dar se diminuează treptat, iar ritmul procesului este mai mult logaritmic decât 
liniar. Ca și în cazul altor lucrări efectuate de către Ebbinghaus, acest rezultat a trecut cu 
succes proba timpului și s-a dovedit a se aplica pentru un domeniu foarte larg de materiale 
şi condiţii de lucru. O altă modalitate de a descrie aceste relaţii o constituie legea lui Jost, 
denumită astfel după numele unui psiholog din secolul al XIX-lea, conform căreia dacă, la 
un anumit moment, în memorie există două amprente la fel de puternice, atunci cea mai 
veche va deveni mai durabilă și va fi uitată mai lent. Este ca și cum, în afară de procesul 
destrămării lor, amprentele de memorie devin tot mai puternice pe măsură ce vârsta lor 
$ crește, rezistând destrămării ulterioare. 


MEMORIA EVENIMENTELOR 


fa 

b Majoritatea studiilor asupra uitării s-au concentrat, ca și cele ale lui Ebbinghaus, asupra 
F unor seturi restrânse de materiale, ca de pildă liste de silabe lipsite de sens sau cuvinte fără 
š legătură între ele și rareori au urmărit intervale de reținere de peste o lună. Ce se întâmplă 
G 
* 


când un material mai apropiat de realitate este reactualizat după intervale mai lungi? 

procentul informațiilor reținute 


5 F 8 24 2 5 31 
minute oră ore ore zile zile zile 
interval de reținere 


Fig. 20 Aceasta este curba impresionantă pe care a obținut-o- Ebbinghaus în urma 
reprezentării grafice a rezultatelor uneia dintre experienţele sale privind uitarea. Desco- 
perirea sa că pierderea informaţiilor este la început foarte rapidă apoi se atenuează este 
valabilă pentru învățarea multor tipuri de materiale. (Ebbinghaus, 1885) 


Răspunsul la o asemenea întrebare ridică o problemă majoră. Luaţi, de pildă, întrebarea 
mea cu privire la ceea ce aţi făcut acum zece ani. Dacă ar fi să-mi dați un răspuns, de unde aș 
putea ști că informaţia este corectă? Cum aș putea verifica acest lucru? Este foarte probabil 
ca informaţia solicitată să mai fie încă disponibilă. O soluție ar fi aceea de a chestiona 
subiecţii asupra evenimentelor suficient de importante pentru a fi atras, practic, atenția 
tuturor, la vremea respectivă. Această strategie a fost aplicată de către Warrington și 
Sanders, care au selectat elemente ce reprezentau noutăți aflate pe prima pagină a ziarelor 
din Marea Britanie, pe parcursul unei perioade cuprinse între anul precedent datei de 
efectuare a studiului și o perioadă anterioară, de 30 de ani. Ei au testat memoria subiecților 
privind aceste evenimente, fie prin reactualizare, fie prin recunoaştere. 

Rezultatele obținute de către Warrington și Sanders au arătat că există un fenomen 
substanțial de uitare a evenimentelor publice, dar că, contrar părerii foarte răspândite, 
persoanele tinere au o memorie mai bună decât cele mai vârstnice, atât în ceea ce priveşte 
evenimentele recente, cât și cele mai vechi, La concluzii în general asemănătoare a ajuns și 
Squire în Statele Unite studiind amintirile păstrate de subiecţii săi în ceea ce priveşte 
câștigătorii curselor clasice de cai din SUA sau numele programelor TV prezentate doar o 
singură dată, A 

Curbele uitării pe care le-am discutat până acum s-au ocupat în principal cu memoria 
privind materialele relativ slab învățate, Ce se poate spune despre informația care a fost 
învățată mult mai sârguincios și în mod deliberat? Un studiu interesant efectuat de către 

Bahrick, Bahrick și Wittlinger, care au testat 392 de absolvenți ai școlilor americane în ceea 
ce privește numele și înfățișarea colegilor lor, a aruncat lumină asupra acestei probleme. 
Studiul acestor cercetători a arătat că, de-a lungul unei perioade de 30 de ani, capacitatea 
de a recunoaște o figură sau un nume dintr-un un set de nume și figuri necunoscute, ca și 
capacitatea de a stabili corespondenţa dintre nume și figuri, s-au menţinut la niveluri 
remarcabile. Prin contrast, capacitatea de a reactualiza un nume fără un alt stimul, sau ca 
răspuns la fotografia unei persoane, a fost mai slabă, evidențiind un fenomen mai pronun- 
tat de uitare. În ambele situații, performanţele celor testați după aproape 50 de ani au fost 
afectate, ceea ce implică existența unui eventual efect de îmbătrânire, probabil asociat cu 
degradarea intelectuală generală. 

Harry Bahrick este profesor la Universitatea Wesleyan din Ohio, care, similar multor 
colegii americane, organizează în fiecare an o reuniune a absolvenţilor. Bahrick a folosit 
în mod ingenios această tradiție pentru a studia reținerea, de către absolvenţi, a unei 
largi varietăţi de materiale, de la parametrii geografici ai micului orășel în care este 
amplasată universitatea, până la vocabularul de limbi străine, învățat la colegiu. 
Graficul alăturat evidențiază efectul intervalului de timp după care se efectuează 
testarea, asupra memoriei privind o limbă străină (în cazul de față spaniola). Cea mai 
izbitoare caracteristică a graficului constă în faptul că, după circa doi ani, uitarea se 
menține la aproximativ același nivel, cu pierderi ulterioare foarte reduse, până la 
intervalul cel mai mare după care s-au efectuat testări, practic după 50 de ani. Este ca și 
când uitarea s-ar produce numai până la un punct, după care amprentele din memorie 
par a fi îngheţate. Prin analogie cu terenurile veșnic înghețate din zonele polare, 
cunoscute sub numele de „permafrost“* Bahrick a sugerat folosirea de permastore 
(depozit permanent) pentru acest nivel al performanţelor de învățare. Cea de-a doua 
caracteristică pe care trebuie să o menţionăm constă în faptul că nivelul general al 
depozitului permanent este determinat de nivelul procesului de învățare iniţială, cel 
puțin în ceea ce privește învățarea unei limbi străine. 

O analiză mai detaliată a reţinerii vocabularului spaniol a sugerat existența a doi 
factori care determină cuvintele ce sunt reținute bine și cele pe care subiecții și le 
amintesc mai slab. În primul rând, cuvintele ușor de învățat au mai mari posibilități de 
reținere. În al doilea rând, elementele învățate în reprize situate la distanță au fost mai 
bine reținute decât cele învățate în seturi comasate, ceea ce reprezintă o dovadă în plus 
cu privire la valoarea distribuţiei exerciţiului, după cum s-a arătat în Capitolul 4. 

Observațiile lui Bahrick cu privire la existența unui efect al depozitului permanent în 
învățarea limbajului diferă de rezultatele lui în ceea ce priveşte reactualizarea numelor 
colegilor de clasă, fenomen care a manifestat o tendință de scădere susținută de-a lungul 
perioadei de 30 de ani, urmată de o diminuare mai abruptă între 35 și 50 de ani. 
Observaţia că diferite tipuri de materiale sunt uitate în ritmuri diferite este, de asemenea, 
puternic susținută de un studiu recent efectuat asupra studenților în psihologie de la 
Universitatea Populară Britanică. În ceea ce privește reținerea diferitelor materiale s-au 
observat diferențe dependente de tematică, statistica dovedindu-se a fi foarte bine 
reținută, Cercetătorii au comentat că acest lucru ar putea fi determinat de caracterul 
tehnicilor statistice care implică mai mult exersarea unor priceperi decât reținerea 
faptelor, S-ar putea ca statisticile să conţină o învăţare procedurală sau implicită într-un 
procentaj mai ridicat, în timp ce alte obiecte de studiu să se bazaze, în principal, pe 
cunoștințe explicite, explicative, 


Termen derivat din permanent = permanent și frost = înghețare (n. trad.) 

cunoștințe bune 


cunoștințe slabe 


punctajul testului 


(0) 10 20 30 40 50 
ani de la absolvirea cursului de limba spaniolă 


Fig. 21 Persoanele care au învățat spaniola în colegiu au evidențiat un proces de uitare 
rapidă în cursul primilor trei, patru ani, urmat de un fenomen de uitare extrem de redus, în 
următorii 30 de ani. Cei care posedau cunoștințe bune (curba superioară) au continuat să-și 
mențină un avantaj clar asupra celor cu cunoștințe mai slabe, de-a lungul unui interval de 
până la 50 de ani. Subiecţii care vorbeau frecvent spaniola au fost excluși din studiu (Bahrick 
și Phelps, 1987) 


UITĂM DEPRINDERILE? 


Îmi amintesc că mersul pe bicicletă mi s-a părut la început o activitate grea și compli- 
cată; o dată ce am învățat însă, nu am mai avut niciodată greutăți, chiar după o perioadă de 
pauză de mai mulți ani. În mod similar, îndată ce am învățat să înotăm, putem înota oricând 
după aceea. Înseamnă oare acest lucru că deprinderile, o dată învăţate, nu se mai uită? 
Pentru a răspunde la această întrebare avem nevoie de mai multe informații. Probabil că ne 
putem permite să uităm destul de mult în legătură cu mersul pe bicicletă, sau înot, înainte 
ca această uitare să determine căderea noastră de pe bicicletă, respectiv înecul. Instruirea 
piloților de aeronava reprezintă un domeniu de formare a deprinderilor care are o mare 
importanţă practică, În mod normal, instruirea se efectuează cu ajutorul simulatoarelor de 
zbor, deoarece este mult mai ieftin să petreci o oră în cel mai scump simulator, decât să 
conduci un aeroplan propriu-zis; această alternativă oferă o securitate mult mai mare. Cu 
ocazia unui studiu, subiecţii au fost instruiți pe un simulator, apoi au fost testaţi din nou 
u a se verifica gradul de reţinere al deprinderilor, după 9-24 luni. Nivelul perfor- 
celași, ceea ce indică absenţa aproape totală a uitării. 

ă absenţă a procesului de uitare nu este valabilă pentru toate 
an sau mersul pe bicicletă implică o deprindere 


pentr 
manţelor a rămas practic a 

continuă sau, altfel spus, cu buclă închisă, în cazul căreia fiecare acțiune este strâns legată 
de acțiunea următoare, oferind un indiciu pentru aceasta din urmă, spre deosebire de de- 
prinderile discrete, sau cu buclă deschisă, ca de pildă scrierea la mașină, în care fiecare 
tastare implică un răspuns separat la un stimul discret, 

Multe deprinderi reprezintă, în realitate, combinaţii ale tipurilor de buclă închisă și 
buclă deschisă, implicând adesea necesitatea unor cunoștințe exacte de tip explicativ. Un 
bun exemplu în acest sens îl constituie deprinderea de a executa o resuscitare cardiacă, 
studiată pe 215 subiecți lucrând în rețeaua comercială sau în birou, care dobândiseră 
această deprindere ca voluntari. Instruirea și testarea lor s-a efectuat cu ajutorul unui 
manechin de dimensiuni similare omului normal, prevăzut și cu dispozitive de înregistrare 
a performanţelor, asigurând o reacție de răspuns. Măsurătorile privind performanţele 
subiecților au fost efectuate pe o perioadă cuprinsă între trei luni și trei ani de la absolvirea 
cursurilor. După cum rezultă din graficul din fig. 22, subiecții au uitat foarte mult, rata 
estimată a supraviețuirii pacienților după resuscitare scăzând de la 100 la sută până la 15 la 
sută, în primul an. Este evident că o asemenea deprindere reclamă efectuarea cu regulari- 
tate a acțiunilor de resuscitare, în cadrul unui curs regulat de împrospătare a cunoștințelor. 


diagnostic 
tehnică 


performanță 
scor total 


punctajul mediu (%) 


Fig. 22 După cum rezultă evident din acest grafic, deprinderile legate de acordarea 
primului ajutor trebuie reîmprospătate frecvent. În studiul de față, nivelul performanțelor 
obținute după numai trei luni nu ar fi fost suficient decât pentru salvarea a doi din zece 
pacienți care necesitau resuscitare. (McKenna și Glendon, 1985). 


Care sunt principiile după care trebuie să ne orientăm dacă dorim ca informațiile 
învățate să fie reținute în modul cel mai eficient posibil? Care este cuantumul acțiunilor de 
reînvățare și cât de des trebuie repetate? Acest lucru depinde, în mod evident, de natura 
materialului. În ceea ce privește deprinderile motorii continue, necesitatea întreținerii este 
foarte redusă, însă în cazul unor deprinderi complexe, ca resuscitarea, necesitatea întreți- 
nerii cunoștințelor este substanţială. 

Găsirea răspunsului la întrebări de acest fel este necesară pentru a putea decide dacă 
este preferabil să încercăm transmiterea deprinderilor de resuscitare cardiacă unui număr 

mare de voluntari, sau să ne concentrăm asupra unui număr mai mic, a căror experiență să 
fie repetată de mai multe ori. Înțelegerea principiilor care stau la baza deprinderilor și 
cunoștințelor reprezintă un domeniu în mare parte neglijat în trecut. Din fericire, ca urmare 
a lucrărilor de pionierat aparținând lui Bahrick, cercetările în această direcţie s-au extins în 
perioada actuală. 


REZISTENŢA LA UITARE 


Deși reactualizarea informaţiei cu o vechime de câțiva ani este în general slabă, oamenii 
își pot aminti unele întâmplări chiar după mai mulți ani, în special dacă evenimentul 
respectiv a fost neobișnuit sau extrem de intens. Un exemplu extrem de grăitor în această 
privință ne este oferit de un studiu asupra unei populaţii de pescari dintr-o provincie din 
Marea Britanie. În iunie 1901, în presa locală apărea următorul reportaj: 


TRAGEDIE STRANIE LA WINTERTON 
Un cadavru găsit în dunele de nisip 


„În cursul după-amiezii de marți, pe dunele de la Winterton, un mare sat de pescari 
situat la opt mile în nordul Yarmouth-ului, a fost făcută o descoperire îngrozitoare. 
Se pare că un pescar împreună cu câinele său, însoțit de un bărbat din Yarmouth se 
plimbau de-a lungul coastei stâncoase când au descoperit cadavrul unui bărbat 
atârnat de un stâlp aflat în partea de sus a dunei și parțial acoperit cu nisip. Cadavrul 
atârna de o funie groasă care fusese strâns legată de stâlp, evident, înfipt în nisip de 
către decedatul însuși. Trăsăturile feței erau de nerecunoscut, fiind acoperite de 
ciuperci. După îmbrăcăminte se părea că trupul era al unui pescar numit Gislam, care 
lipsea de acasă de aproximativ cinci săptămâni și despre care se credea că s-a înecat, 
sau că intrase în marină. Ulterior el a fost identificat ca atare. Locul este foarte săl- 
batic și pustiu, fiind rar vizitat de către locuitorii din Winterton, iar cadavrul nu ar fi 
fost probabil descoperit dacă, întâmplător, câinele despre care am amintit nu i-ar fi 
atras stăpânului său atenţia...“ 


Ancheta a avut loc în ziua următoare, fiind descrisă în ziarul local după cum urmează: 
„Ancheta s-a desfășurat miercuri după-amiază sub conducerea d-lui procuror Chaston în 
calitate de locţiitor împuternicit de către Ducele de Norfolk. Primul martor chemat a fost 
cumnatul decedatului, Albert Robert George, de asemenea pescar, locuitor al Winterton- 
ului. Decedatul, a spus el, avea vârsta de 36 de ani. Uneori el avea un comportament foarte 
straniu, dar martorul nu a putut spune dacă, în asemenea ocazii, el era total responsabil de 
acțiunile sale. Martorul îl văzuse pentru ultima oară în viaţă, la data de 8 mai, în apropiere 
de locuința lui. Cu această ocazie el îl strânsese în brațe pe fiul său Stanley, în vârstă de trei 
ani, spunându-i «La revedere» și apoi plecă. Martorul a presupus că el pleca spre mare. 
Martorul nu avea cunoștință de vreo întâmplare care să-i fi dat motive de supărare. Văduva 
răposatului, Susannah Boulton Gislam, a depus o mărturie care concordă cu datele pre- 
zentate de martorul precedent, fratele ei. Viaţa răposatului său soţ, a spus ea, era asigurată 
din consideraţiuni de prevedere. La data de 8 mai, când ea îl văzuse pentru ultima dată în 
viață, nu avusese loc nici un fel de ceartă între ei, înainte de plecarea lui; el era însă supărat 
deoarece primise o citaţie de la judecătoria de ocol. Martora credea că existau momente 
când el nu era perfect conștient de faptele sale, însă nu îl auzise vreodată amenințând cu 
sinuciderea sau măcar menţionând un asemenea gest. 

3. Ancheta procurorului, o dată încheiată, juriul s-a retras pentru a da verdictul. După 
câtevă minute, primul jurat a anunțat că membrii juriului nu au căzut de acord dacă este 
vorba despre o sinucidere sau despre o alienare temporară. Procurorul li s-a adresat din nou 
subliniind că, în cazul când nu vor cădea de acord, va fi de datoria lui să-i convoace într-o 
sestune periodică a Curţii. După acest anunţ ei s-au retras din nou și au revenit după câteva 
minute cu verdictul: «Decedatul s-a sinucis într-un moment de alienare temporară.»“ 


Măi târziu, în 1973, amintirile unui bărbat cu privire la vara aceea îndepărtată au fost 
reînsuflețite cu ocazia unui interviu. 


Reporter 
Interlocutor 
Reporter 
Interlocutor 


Reporter 
Interlocutor 


Ni s-a spus că, cu ani în urmă, în anumite sate, dacă cineva comitea o 
faptă pe care restul comunității o dezaproba... s-ar putea ca bărbatul 
să-și fi bătut soția, sau soția să-i fi fost necredincioasă... 

Da. Oh, Uuh. 

Este adevărat că oamenii se adunau în timpul nopții pentru a lovi 
tinichele, sau lucruri de acest gen? 

Nu din cauza asta, nu din cauza asta, dar ei..., da, ei făceau asta, da. Eu 
cunosc o întâmplare. 

Cum a fost? Aţi putea să mi-o povestiți? 

Da — este o poveste lungă. Era în 1910. O femeie dorea că soțul ei să intre 
în marină sau să câștige ceva bani — ei n-aveau deloc. Ei bine, puteți 
înțelege, femeie fiind — îl cicălea mereu pentru a-și găsi o... Dar dacă el 
nu putea, nu putea. Într-o zi el s-a dus pe plajă și ultima dată a fost văzut 
la un — la un colț — și a plecat, după cum l-au văzut oamenii, către sud. 
Dar el era șiret. Când știa că oamenii sunt cu toții jos... jos acasă, după 
cină, el s-a întors și a apucat spre nord. Ei... au răscolit dealurile... s-au 
dus la Yarmouth să vadă dacă el s-a îmbarcat pe vreo navă. Dar nimeni 
nu l-a găsit. Nimeni. Şi au renunţat. Ei bine, biata lui soție abia dacă 
ajunse — ei bine ea nu ieșise din casă... Rezultatul a fost - un bărbat 
într-o seară — aceasta s-a întâmplat în mai și, după șase săptămâni, adică 
ar fi în iunie — poate chiar în prima parte a lui iulie, nu pot spune exact, 
un bărbat era... ei bine, așa cum se obișnuia, mergea de-a lungul 
malului... El avea cu el un câine, poate că a trebuit — să iasă pentru a lăsa 
câinele să alerge mult. Și acest câine nu a mai vrut să părăsească locul. Ei 
au urcat dealurile. Şi câinele continua să latre și să hămăie, să latre și să 
hămăie, la o distanță mare de Winterton, către nord. Şi el gândi în sinea 
lui, ce Dumnezeu poate să fie? El îl strigă de mai multe ori. În cele din 
urmă el a trebuit să meargă să vadă — și era chiar aici un bărbat, legat de 
stâlp, aproape atât de înalt. Și el — ei bine el era ciugulit de păsări. 
Îngrozitor. Nu puteai să te uiţi la el. Desigur, el a luat câinele de o par- 
te... Ei bine, el a trebuit să se întoarcă acasă la Winterton să caute paza 
de coastă și să raporteze. Şi desigur că a fost — curând după aceea, o-ei 
bine, o agitaţie. S-a întâmplat ca unii oameni să fie împotriva ei atât de 
mult încât au îmbrăcat o păpușă și i-au dat foc — dar au făcut acest lucru 
după ce s-a întunecat, la ora zece sau unsprezece, şi au mers de jur 
împrejurul locului unde locuiau ei. Acum nu mai ştiu ce cântau, aveam 
numai zece ani. Am uitat... Dar fata aceea bătrână, biata a — ei bine, nu a 
înnebunit, dar a trebuit să meargă la spital unde a și murit. 

Oamenii presupuneau că ea l-a îmboldit, cu cicăleala ei? 

Da, Da. 

Aţi spus că s-a întâmplat în 1910, dar adineaori aţi spus că aveaţi zece 
ani, 

Ei da, aveam zece ani 

Când v-aţi născut? 

În 1890. 

Dacă aveaţi zece ani, a trebuit să se fi întâmplat în 1900. 

Ei bine, nu v-am spus 1900? 

Aţi spus 1910. 

Ei da, ar putea fi 1900. Chiar în perioada de trecere de la secolul XIX la 
secolul XX. Era iunie... era... mai, când s-a întâmplat și — nu vă pot spune 
data exactă — dar el a fost înmormântat — în cimitirul din Winterton. 


Având în vedere că evenimentul se petrecuse cu 70 de ani în urmă, povestirea 


A . 


bătrânului este suprinzător de precisă, chiar în ceea ce privește data, în urma precizărilor 
punctate de reporter. Relatarea amintirii conține o serie de detalii suplimentare, ca 
lătratul câinelui, gândurile omului și așa mai departe, care pot, sau nu, reprezenta o 


amintire exactă 


a faptelor relatate. Se pare că reactualizarea este determinată de natura 


deosebită și macabră a incidentului care îl putea, desigur, transforma într-un soi de istorioa- 
ră locală, relatată din timp în timp de-a lungul anilor pentru a facilita păstrarea amintirii. 


procentul elementelor reactualizate 

Fig. 23 Probabilitatea de reamintire a unui eveniment depinde de numărul încercărilor 
de a-l evoca. Reactualizarea unui eveniment acționează ca o repetiție, reducând procentul 
elementelor uitate, (Linton, 1975) 

Este tentant să presupunem că, deoarece ne amintim un incident care s-a petrecut cu 20 
de ani în urmă, înseamnă că accesăm o memorie cu vechimea de 20 de ani. Putem trage 
această concluzie numai dacă între timp nu am mai reactualizat evenimentul. Dacă l-am 
reactualizat înseamnă că cel puțin am exersat repetitiv memoria și, în cel mai rău caz, ne 
amintim nu evenimentul ca atare, ci reconstituirea lui ulterioară. 

Importanța acestui factor s-a evidenţiat foarte clar într-un studiu efectuat de către 

Marigold Linton, ea însăși fiind subiectul. De-a lungul unei perioade de cinci ani, ea notase 
în jurnalul său, în fiecare zi, câte două evenimente care se întâmplaseră în ziua respectivă. 
La anumite intervale prestabilite, ea a selectat, la întâmplare, unele evenimente din jurnal 
apreciind dacă le putea reactualiza. Deoarece testele se efectuau la întâmplare, exista 
posibilitatea ca unele evenimente să fie evocate de mai multe ori. Astfel, ea a putut să-și 
reactualizeze rezultatele pentru a stabili ce efecte exercitau reactualizările efectuate într-o 
perioadă anterioară asupra reţinerii unui eveniment. Rezultatele cercetătoarei sunt prezen- 
tate în fig. 23; elementele care nu au fost retestate au evidențiat un proces dramatic de 
uitare de-a lungul unei perioade de patru ani (65 la sută uitare). Chiar efectuarea unei 
singure testări a fost suficientă pentru a reduce procentul uitării, iar elementele care au fost 
testate în patru ocazii diferite au evidenţiat, după patru ani, o probabilitate de uitare de 
numai aproximativ 12 la sută, furnizând dovezi suplimentare în privința faptului că 
reactualizarea regulată este eficientă pentru menţinerea informaţiei învățate în memorie. 
Atunci când se ia în considerare acest factor, curbele caracteristice procesului de uitare 
prezintă un aspect în mare parte asemănător curbelor care ar putea fi obținute și din 
reprezentarea grafică a experienţelor lui Ebbinghaus. 


TEORII ASUPRA UITĂRII 


Există două teorii tradiționale asupra uitării. Conform uneia dintre acestea, unele 
amprente din memorie pur și simplu se estompează sau se descompun, întocmai ca un afiș 
expus soarelui și ploii, care se decolorează treptat, până când devine ilizibil. Conform celei 
de-a doua teorii, uitarea se produce deoarece amprentele din memorie sunt dezintegrate 
sau trecute în umbră datorită elementelor nou învățate, cu alte cuvinte uitarea se produce 
datorită unor interferenţe. Care dintre aceste două interpretări ale uitării este corectă? Dacă 
amprentele din memorie se dezintegrează spontan, atunci factorul cel mai important care 
determină procentul în care ne amintim un eveniment ar urma să fie intervalul de timp care 
a trecut de la acel eveniment. Cu cât intervalul ar fi mai lung, cu atât uitarea ar fi mai 
pronunțată. Dacă uitarea ar fi provocată de interferenţe, atunci factorul de importanță 
capitală ar trebui să îl constituie evenimentele care au loc în cadrul intervalului dintre 
momentul producerii evenimentului pe care dorim să îl evocăm și evocarea propriu-zisă; în 
acest caz, cu cât s-ar intercala mai multe evenimente, cu atât uitarea va fi mai pronunţată. 

De obicei, separarea importanței timpului de importanța evenimentelor este dificilă, dar 
în anumite cazuri este posibilă. Într-un studiu semnat de Graham Hitch, împreună cu mine, 
jucătorilor de rugbi li s-a solicitat să-și amintească numele echipelor cu care au jucat la 
începutul campionatului de sezon. Graficul din fig. 24 evidenţiază probabilitatea ca ei să 
reactualizeze numele ultimei echipe cu care au jucat, a echipei din partida precedentă 
acesteia și așa mai departe. În cazul majorităţii jucătorilor s-au înregistrat absentări de la 
unele partide, fie datorită traumatismelor, fie datorită altor angajamente, astfel încât 
pentru unii jucători penultima partidă putea fi cea care avusese loc cu o săptămână în urmă, 

Fig. 24 Graficul evidențiază modul în care jucătorii de rugbi și-au amintit numele 
echipelor cu care au jucat recent, demonstrând tendința generală ca evenimentele recente să 
interfereze cu amintirile păstrate asupra unor evenimente similare, dar mai puţin recente. 
(Baddeley și Hitch, 1977) 


în timp ce pentru alţii, partida penultimă avusese loc cu două săptămâni, sau chiar cu o lună 
în urmă. Datorită acestui fapt a fost posibil să verificăm dacă uitarea depindea de intervalul 
de timp trecut sau de numărul partidelor care s-au intercalat. Rezultatul a fost clar. Timpul 
s-a dovedit relativ lipsit de importanță, dar numărul jocurilor susținute în intervalul res- 
pectiv a reprezentat un factor critic, ceea ce sugerează că, cel puțin în această situație, 
uitarea a fost provocată mai mult prin interferență decât prin dezintegrarea amprentelor. 

Dacă uitarea se produce numai atunci când intervin anumite evenimente similare, s-ar 
putea crede că, în cazul când subiectul este chestionat asupra ultimei date când s-a produs 
un eveniment, evitând ca între acest eveniment și momentul evocării sale să se intercaleze 
orice alte evenimente care ar putea interfera cu amprentele de memorie, uitarea nu se mai 
produce. Pentru testarea acestei ipoteze s-au efectuat o serie de studii, unele asupra 
animalelor, care au fost imobilizate pe parcursul intervalului de studiu. De pildă, într-un 
studiu, s-au utilizat gândaci de bucătărie, folosindu-se faptul cunoscut că atunci când 
aceștia sunt determinaţi să intre într-un con căptușit cu foiţă de hârtie rămân aparent inerți, 
ca și când ar dormi. Cercetătorii au învățat gândacii să evite trecerea într-un compartiment 
întunecat, pe care îl găsiseră mai înainte foarte atrăgător, prin administrarea unor șocuri 
electrice ori de câte ori încercau acest lucru, Ei au retestat insectele după diferite intervale 

de timp, variind între zece minute și 24 de ore. Gândacii imobilizaţi au evidențiat un proces 
relativ redus de uitare (25 la sută) însă „colegii“ lor cărora li s-a permis să umble de 
colo-colo făcând tot ceea ce gândacilor le place să facă, în intervalul de timp cât ceilalți au 
fost imobilizați, au uitat în procent de 70 la sută. 

Imobilizarea subiecților umani este mai dificilă, dar s-au efectuat și unele experienţe în 
care s-a încercat studiul uitării în condițiile unei interferenţe reduse. S-a demonstrat, de 
exemplu, că subiecții care învaţă diferite materiale înainte de culcare prezintă o mai bună 
reținere după 24 de ore decât cei care învaţă dimineaţa și apoi se angajează în activități 
normale ale zilei. Deși lipsa interferenţei ar putea fi unul dintre factorii implicaţi aici, se 
poate spune, aproape sigur, că el nu este singurul deoarece subiecții care învaţă o listă de 
cuvinte în timpul dimineții și apoi dorm, înainte de a o reactualiza, mai târziu, evidențiază 
același procent de uitare ca și cei care rămân treji și activi în cursul aceluiași interval. Una 
dintre cauzele posibile ale faptului că învățarea în timpul serii poate determina o mai bună 
reținere decât învăţarea în perioade mai timpurii ale zilei ar putea consta în faptul că 
procesul fiziologic al consolidării amprentelor de memorie este mai activ în timpul nopții. 
Corpul uman prezintă un număr de ritmuri ciclice care variază de-a lungul unei perioade de 
24 de ore. Cel mai evident dintre acestea este ciclul somn/veghe cu care sunt însoțite și 
multe altele, între care temperatura corpului, care crește în timpul zilei și scade noaptea și 
sinteza unui număr de hormoni dintre care unii ar putea fi importanţi pentru favorizarea și 
consolidarea amprentelor fiziologice care se află, probabil, la baza procesului de învățare. 


SOMNUL ȘI MEMORIA 


S-a sugerat că somnul ar putea avea o importanță în procesul învățării datorită unei 
anumite forme de reorganizare care are loc în timp ce visăm. S-a emis părerea că procesul 
oniric servește organizării evenimentelor pe care le-am trăit în ziua precendentă, corelân- 
du-le cu ceea ce s-a întâmplat mai înainte și eliminând ceea ce este irelevant. Deși aceasta 
este o idee interesantă, există puţine dovezi în sprijinul ei. Intervalul de timp în care o 
persoană adormită visează poate fi determinat prin înregistrarea impulsurilor electrice 
emise de creier în timpul somnului și prin urmărirea mișcărilor globilor oculari. În spatele 
pleoapelor închise, ochii se mișcă rapid, din când în când. Acest fenomen poate fi monitori- 
zat prin intermediul potenţialelor electrice eliberate de mușchii oculari și s-a dovedit a fi 
asociat cu o anumită activitate ritmică a creierului. Dacă persoana adormită este trezită în 
asemenea momente, ea va menționa că se afla în mijlocul unui vis. Somnul însoțit de miș- 
cări rapide ale ochilor (REM) se produce în timpul întregii nopți, dar predominant către 
dimineaţă. Prin prezentarea de materiale în diferite momente ale nopții ar putea fi posibil 
să se inducă un proces oniric mai amplu, sau mai redus, în intervalul dintre prezentarea 
materialului și testare. Așadar, procesul oniric consolidează memoria sau, dimpotrivă, 
exercită un efect opus? Aceeași întrebare poate fi pusă și în cazul când subiecţilor care 
participă la experienţe pe bază de voluntariat li se administrează substanţe inhibitoare ale 
procesului oniric. 

În acest domeniu s-au efectuat o serie de experienţe, dar rezultatele sunt net dezamăgi- 
toare. Unele experienţe evidenţiază o ușoară tendinţă ca somnul cu vise să fie mai util decât 
somnul adânc, fără vise, în timp ce altele susțin contrariul; rezultatul pare a depinde nu 
numai de metoda de manipulare a somnului ci și de tipul materialului pe care o persoană îl 
învaţă, 

În ciuda rezultatelor diferite, majoritatea cercetătorilor în domeniu își interpretează 
rezultatele ca demonstrând mai mult o consolidare decât un proces de tip selectare-eliminare 
a experienţei din ziua precedentă. Indiferent de interpretarea rezultatelor, efectele obser- 
vate sunt reduse și susțin prea puţin punctul de vedere conform căruia visul ar juca un rol 
central în procesul de învăţare, indiferent cât de atrăgătoare ni s-ar părea această idee. 


INTERFERENȚA ȘI UITAREA 


O modalitate mult mai bună pentru investigarea efectelor interferenţei asupra uitării 
este aceea de a abandona ideea inducerii unui interval de uitare, complet lipsit de o 
activitate de interferență, studiind în schimb efectul pe care îl exercită diferite tipuri de 
materiale interferente asupra reactualizării. Un bun exemplu de acest fel îl constituie un 
studiu efectuat acum 50 de ani de către Mc Geoch și MacDonald, în care subiecților li s-au 
cerut să înveţe și să reînveţe liste de adjective. Ei au studiat efectele interferenţei prin 
variațiile activității dintre învăţarea originală și reactualizarea ulterioară. Cercetătorii au 
găsit că amploarea procesului de uitare a fost cea mai redusă atunci când subiecții nu au 
făcut altceva decât s-au odihnit în acest interval, fiind ceva mai ridicată atunci când ei au 
fost puși să înveţe alte materiale (ca, de pildă, numere alcătuite din trei cifre sau silabe fără 
sens). Uitarea a crescut atunci când subiecților li s-a cerut să înveţe liste alcătuite din alte 
adjective, fiind cea mai pronunțată în situația când procesul de învăţare intercalat a pre- 
supus adjective similare ca sens cu cele învățate inițial. Acest rezultat evidențiază trá- 
sătura caracteristică a interferenţei: cu cât materialul interferent prezintă o mai mare 
similitudine cu cel iniţial, cu atât uitarea este mai pronunțată. 

Pentru a ne face o idee asupra rolului pe care îl joacă similitudinea materialelor în 
generarea de interferenţe prezentăm mai jos un material edificator. Acesta include două 
liste, A și B, fiecare cu câte cinci substantive și adjective. Gitiţi lista A încercând să memorați 
adjectivul asociat cu fiecare substantiv. După ce aţi citit, acoperiți lista și încercați să vă 
amintiți adjectivele asociate cu fiecare dintre substantivele listate din nou, dedesubt. 
Repetați operațiunea până când obţineţi cinci adjective corecte și notați numărul încercă- 
rilor de învățare. Treceţi apoi la lista B și repetaţi procedeul. 


Lista A Lista B 


marinar — beat 
actor — îngâmfat 


politician — viclean 


avocat — gălăgios 
cântăreţ — trist 
Testul 
politician? 
marinar? 
cântăreţ? 
avocat? 


actor? 


vicar — voios 
diacon — vesel 
pastor — bucuros 
paroh — jovial 
preot — îngâmfat 
Testul 


pastor? 
preot? 
vicar? 
diacon? 
paroh? 

Veţi găsi, probabil, că este mai ușor să învăţaţi lista A, în cazul căreia cele cinci 
substantive, ca și adjectivele asociate, sunt deosebite unele de altele. faţă de lista B unde ele 
sunt, virtual, sinonime. Acest exercițiu special demonstrează efectele de interferență 
provocate de asemănare. Efecte foarte asemănătoare se obţin și dacă învățați un element iar 
apoi încercaţi să învățați și altceva, foarte asemănător. Veţi învăţa mai greu cel de-al doilea 
element și în timpul acesta veți avea tendința de a-l uita pe primul, într-o măsură mult mai 
mare decât în situația când cele două elemente ar fi fost necoralate. 

Există și alte câteva situații în care procentul confuziilor posibile între setul de elemente 
învățat inițial și cel învățat ulterior este la fel de ridicat ca și în situația menționată mai sus. 
În general însă, învăţarea unui set de fapte tinde să sprijine învățarea altui set. Lumea este 
structurată și coerentă; ea nu reprezintă o colecție de relații arbitrare. Astfel, deși existența 
interferenţei poate fi pusă în evidenţă în mod indubitabil, există unele divergențe de păreri 
în ceea ce privește măsura în care ea este importantă în afara laboratorului. 

Într-un studiu efectuat cu două grupe de studenți, acestora li s-a oferit spre lectură un 
fragment de proză asupra budismului; una dintre grupe a fost solicitată apoi să citească un 
pasaj despre o altă formă de budism, în timp ce celeilalte i s-a oferit un pasaj neutru, despre 
biblioteci. Ambele grupe au fost apoi solicitate să reactualizeze fragmentul inițial de proză. 
Între cele două grupe au existat puţine deosebiri, ceea ce demonstrează că nu s-a produs o 
interferență serioasă. Mai târziu însă, fragmente de proză selecționate mai atent au 
demonstrat că existența interferenţei poate fi demonstrată în reactualizarea pasajelor de 
proză. De pildă, într-un studiu, Crusoe a cerut subiecţilor săi să înveţe un pasaj privitor la 
viața unui poet fictiv, John Payton. Pasajul începea în felul următor: Payton s-a născut la 
Liverpool, la sfârșitul lunii Octombrie 1810. Pe când avea numai cinci ani, tatăl său, care era 
servitor, a fost omorât de un hoț... Textul continua în această manieră ajungând, în final, la 
concluzia: Curând după aceasta însă, el a început să sufere unele hemoragii pulmonare și după 
ce a îndurat multă mizerie, a murit la Geneva, în 12 Aprilie 1859. După ce au studiat și 
reactualizat un fragment de acest fel, subiecții au continuat cu învăţarea altor pasaje de 
natură asemănătoare, fiecare având același cadru biografic și conținând „fapte“ relatare în 
detaliu. Un fragment de acest gen se referea la un poet imaginar, Samuel Hughes; Hughes 
se născuse în Paddington la sfârșitul lunii Octombrie, 1805. Pe când avea doar nouă ani. 
tatăl său, care era țesător, muri înecat. Pasajul se încheia în felul următor: Curând după 
aceasta însă, el a început să sufere unele hemoragii pulmonare și, după ce a îndurat multă 
mizerie, a murit la Paris, în 18 Martie 1846. 

Subiecţilor li s-a cerut apoi să reproducă fragmente separate de informații cu privire la 
primul pasaj, ca de pildă unde s-a născut John Payton, cum a murit tatăl său şi așa mai 
departe. Ei au putut reactualiza numai 54 la sută din informațiile reactualizate de alți subiecți 
cărora, în loc de lectura unor pasaje biografice similare, le-a fost oferit spre citire un mate- rial 
fără legătură cu primul, ceea ce demonstrează că s-a produs o interferență substanțială. 

Trebuie să admitem că experienţele de acest fel sunt duse la extrem, pentru a se obține 
interferenţe maxime. Pentru mine, cel puţin, ele demonstrează cât de bine reuşeşte sistemul 
de memorie să facă faţă unui flux continuu de informaţii, adesea asemănătoare, fără a fi 
obstrucţionat de interferenţe, Gândiţi-vă la un conducător auto care trece de la condusul 
autovehiculului său în Marea Britanie, la condiţiile din Statele Unite, şi invers. Eu de pildă 
mi-am petrecut întreaga viaţă de conducător auto pe banda stângă a şoselei dar m-am 
adaptat destul de ușor la trecerea pe banda dreaptă. În această situație nu trebuie să 
considerăm că nu se produce nici un fel de interferență, însă aceasta este foarte redusă, 

INTERFERENȚA RETROACTIVĂ 


Uitarea informației vechi provocată de informaţia nouă este numită, de obicei, interfe- 
rență retroactivă (IR). Termenul „retroactivă“ implică faptul că interferența se produce în 
urmă, ceea ce nu este strict adevărat. De fapt, materialul nou îl suspendă într-un fel pe cel 
vechi. În general, acest tip de interferență crește o dată cu creșterea volumului noului 
material învățat, ajungând la o cotă dramatică atunci când interferează cu amprente de 
memorie vechi, relativ slabe. 

Interferenţa retroactivă a fost amplu studiată în anii '40 și '50, când s-a explorat o gamă 
largă de mijloace experimentale de producere a efectelor de interferență. Aceste experiențe 
s-au caracterizat prin aplicarea tehnicii de învățare cu ajutorul asociaţiilor-perechi în cazul 
cărora un element, stimulul, este asociat cu un alt element, de răspuns. Prin urmare, dacă se 
învață asocierea cuvântului beat cu marinar și se cere apoi asocierea adjectivului precaut cu 
marinar învăţarea acestuia din urmă are tendința de a diminua eficiența reactualizării 
primului adjectiv (beat). Este ca și când s-ar stabili două asociaţii, care intră în competiţie, 
iar cu cât asociaţia inițială este mai puternică, cu atât ea va rezista mai bine interferențelor 
produse de învăţarea ulterioară a altor elemente. Similar, cu cât învățarea elementelor 
ulterioare este mai solidă, cu atât gradul de interferență cu asociația inițială va fi mai 
puternic. Au existat multe controverse dacă formarea celei de a doua asociaţii (marinar — 
precaut) produce într-adevăr o estompare a celei dintâi sau o adumbrește prin forța ei mai 
puternică. Indiferent ce se întâmplă, nu există nici o îndoială că ceea ce consolidează 
reactualizarea unei asociaţii de termeni minimizează reactualizarea celeilalte. 


8 teste de învăţare 


20 w 4 teste de învățare 


2 teste de învățare 


cuvinte reactualizate corect (procentaj mediu) 


00 


0 4 
numărul testelor intercalate 


Fig, 25 Factorii care influenţează reactualizarea unui paragraf de proză. Cu cât 
paragraful este citit de mai multe ori, cu atât este mai bine reactualizat, dar atunci când 
intervine un alt paragraf, acesta va perturba reactualizarea, prin așa-numitul efect de 
„interferență retroactivă“. (Slamecka, 1960). 

INHIBIȚIA PREACTIVĂ 


Până acum nu ne-am concentrat asupra efectului pe care îl exercită achiziția de noi 
cunoștințe asupra cunoștințelor învățate anterior. Dar dacă reacția mai veche de răspuns își 
face simțită dintr-o dată prezența și câștigă în competiția cu noile cunoștințe? Acest 
fenomen este numit inhibiţie preactivă. Este ca și când o amprentă veche de memorie, care a 
fost dislocată și reprimată de noile amprente, se luptă să-și recâștige terenul, chiar atunci 
când ne așteptăm mai puțin. Personal, ne-am confruntat recent cu o asemenea situație. 
Unul dintre birturile locale pe care le frecventam comercializa bere fabricată de o companie 
numită Wells, care obișnuia să facă o bere cu conţinut foarte ridicat în alcool, numită Fargo. 
Ulterior, ei au înlocuit această bere cu o bere mai slabă pe care au numit-o Bombardier, al 
cărui consum l-am acceptat cu mare plăcere. După aproape un an, revenind la acest local 
după o absenţă de aproape o lună, am comandat o halbă de Fargo și, abia după ce am fost 
întrebat unde am fost în ultimele douăsprezece luni mi-am dat seama că eram victima 
inhibiției preactive (sau ar trebui, oare, numită „prohibiție inactivă“?). 

Prima persoană care a sugerat că inhibiţia preactivă, sau IP, ar putea prezenta o sursă 
majoră de uitare a fost fiziologul american Benton J. Underwood. El a dorit să furnizeze o 
explicație motivului pentru care subiecţii care au învățat o listă de silabe lipsite de sens 
evidenţiază o uitare pronunțată a elementelor învățate, atunci când sunt testați după 24 de 
ore. În acea perioadă se credea că cel mai mare procent al uitării constituia rezultatul 
interferenţei retroactive și că interferența depindea în mare măsură de învățarea de către 
subiect a unor materiale similare, în perioada intercalată între prima experiență de învățare 

și momentul testării cunoștințelor. Deoarece era prea puțin probabil ca subiecții lui 
Underwood, o dată întorși acasă, să se fi „îndopat“ cu silabe fără sens, nu era deloc clar de 
unde venea interferența. Underwood s-a gândit că, deoarece ipoteza interferenţei retro- 
active (IR) produse de un material similar era departe de a fi plauzibilă, interferența 
preactivă reprezenta o posibilitate reală. Cauza interferenţei preactive putea fi următoarea: 
în acel timp, aproape toate cercetările asupra procesului de învățare la om se efectuau 
într-un număr relativ redus de laboratoare care foloseau ca subiecți, în mod obișnuit, 
studenții. Dacă se întâmpla să studiezi într-unul din aceste departamente de cercetare, era 
foarte probabil să fi fost solicitat să petreci un mare număr de ore în laboratorul de învăţare 
verbală, această activitate fiind parte integrantă a programului de studiu. Lui Underwood 
i-a trecut prin minte că ar putea exista o interferenţă provocată de numărul mare al listelor 
anterioare conținând silabe fără sens, pe care le învățaseră subiecții săi greu încercați, 
această interferență determinând uitarea. Din fericire, el a reușit să stabilească numărul 
listelor pe care fiecare subiect le învățase mai înainte și a reprezentat grafic procentul 
efectului de uitare din perioada de 24 de ore luată în studiu, în funcție de această 
experiență anterioară. Cercetătorul a reușit să obțină date similare și pe baza altor studii și, 
integrând toate datele, el a tras concluzia că, cu cât numărul listelor de silabe lipsite de sens 
învățate anterior este mai mare, cu atât crește probabilitatea uitării celei mai recente liste. 

În esență, IP și IR reflectă faptul că experienţele noastre au tendinţa de a interacționa, de 
a se contopi una cu cealaltă, ceea ce conduce la faptul că amprentele din memoria noastră 
privind o experiență oarecare nu pot fi complet separate de reținerile privind alte expe- 
riențe, Cu cât cele două experiențe sunt mai apropiate, cu atât probabilitatea lor de a 
interacționa este mai mare. În multe cazuri, această interacțiune este utilă, deoarece 
elementele nou învățate se sprijină pe cele vechi. Atunci când este necesar ca cele două 
amprente de memorie să fie separate apar probleme care determină creșterea procentului 

de uitare faţă de ceea ce s-ar fi întâmplat în absenţa interferenţei. Trebuie să ținem seama 
de pericolele potenţiale pe care le implică uitarea. De exemplu, formularistica necesară 
studiilor — anchetă sau chestionare - are tendința de a se baza pe amintirile noastre despre 
frecvenţa și incidența evenimentelor și se așteaptă ca noi să dăm răspunsuri cu un grad de 
detaliere total nerealist. Aspectul serios al problemei constă în faptul că martorilor la crimă 
li se acordă o încredere prea mare, considerându-se că reactualizarea evenimentului, 
prezentată de ei, este mai bună, depășind limitele normalului. 


ACCESAREA AMPRENTELOR DE MEMORIE 


Însuși faptul că evenimentele mai vechi sunt supuse inhibiției preactive presupune că 
efectul interferenţei este acela de a micșora accesibilitatea amprentelor mai vechi, nu de a 
le distruge. Dacă materialul care se suprapune poate perturba accesul la amprentele mai vechi 
de memorie, există oare căi prin care să se poată recâștiga acest acces? Problema generală a 
accesului la depozitele memoriei sau a regăsirii amprentelor va fi discutată în Capitolul 9. 

Posedarea unor cunoștințe dar incapacitatea de a le accesa, constituie o experiență 
foarte frecventă. Personal am trăit un asemenea eveniment atunci când soția mea s-a referit 
la o vizită pe care o făcuserăm în orașul Aldeburgh, pe coasta Suffolk, înainte de a ne 
căsători. Pur și simplu nu am putut reactualiza acel eveniment deși eram sigur că fusesem în 
Aldeburgh și puteam evoca imaginea vizuală, vie, a unei plaje foarte întinse acoperite cu 
pietriș mai mult cenușiu, printr-o strânsă asociere cu Benjamin Britten și strălucitoarea sa 
operă romantică Peter Grimes. Imi era greu să apreciez în ce măsură îmi aminteam ceva 
perceput de mine însumi sau scena evocată era determinată de lecturile mele anterioare sau 
imaginile vizionate la televizor. Şi am mărturisit că nu-mi aminteam această vizită. „Adu-ţi 
aminte, s-a întâmplat atunci când te-ai așezat pe niște excremente de pescăruș!“ mi-a spus 
soția. Imediat m-au inundat amintirile — care nu aveau nimic din imaginea tristă și 
romantică a Adelburghului pe care o scanasem mai înainte! 

Este evident că înmagazinăm mult mai multă informaţie decât putem regăsi în orice 
moment. Într-adevăr, există unele păreri conform cărora stocăm fiecare informaţie pe care 
am primit-o, toate informațiile fiind introduse în banca noastră de memorie, așteptând 
introducerea codului potrivit pentru a fi evocate. Una dintre cele mai des citate dovezi în 
favoarea acestui punct de vedere îl constituie raportul eminentului neurochirurg Wilder 
Penfield cu privire la amintirile evocate prin stimularea electrică directă a creierului. 
Penfield a efectuat peste o mie de operaţii pe creier, în cazul cărora s-a ridicat o porțiune din 
craniu și s-a îndepărtat o parte din cortexul cerebral. Scopul acestor operaţii era acela de a 
diminua simptomele de epilepsie prin îndepărtarea din creier a unor zone de ţesut 
cicatriceal care facilitau crizele. În timpul acestor operaţii pacientul trebuia să fie conștient. 
Înainte de îndepărtarea țesutului cortical neurochirurgul procedează la stimularea electrică 
a creierului pentru a urmări funcționarea zonei suspecte. Scopul aplicării acestui procedeu 
constă în evitarea îndepărtării unor zone de importanţă crucială ale creierului, în special a 
acelora care sunt implicate în limbaj și vorbire, în cazul cărora leziuni relativ mici pot afecta 
dramatic capacitatea de a vorbi. 

Un număr total de 40 pacienţi au menţionat că stimularea unor zone din lobul tem- 
poral, realizată de către Penfield, le-a determinat evocarea unor secvenţe retrospective. 
Aceste secvențe retrospective s-au dovedit a fi amintiri ale incidentelor precendente Și 
adesea se derulau cu foarte multe detalii. Blakemore relatează în felul următor: „Unul 
dintre pacienţii lui Penfield era o femeie tânără. În momentul când electrodul stimulator a 

atins o zonă a lobului ei temporal, ea a strigat: «Cred că am auzit, undeva, o mamă, che- 
mându-și băieţelul. Mi se pare că este ceva care s-a întâmplat cu ani în urmă... în 
vecinătatea locuinței mele.» Apoi electrodul a fost mișcat puțin, iar ea a spus: «Aud voci, 
Este noaptea, târziu, în împrejurimi este un carnaval, undeva, un fel de circ ambulant. Am 
văzut o mulțime de camioane mari pe care le foloseau pentru a transporta animalele.» Atât 
Blakemore cât și Penfield presupun că ceea ce fusese evocat erau amintiri exacte ale 
evenimentelor reale, fără a se pierde detaliile, ca și când toate acestea ar fi fost înregistrate 
pe bandă.“ 

Dacă aceste observaţii sunt considerate valabile, ele par a sugera că întreaga noastră 
experiență este păstrată undeva, în creier, în cele mai mici detalii, Totuși, o asemenea 
interpretare a rezultatelor lui Penfield poate da naștere unor obiecţii. În primul rând, 
frecvența acestor secvenţe retrospective a fost extrem de redusă, ele producându-se la mai 
puțin de 4 la sută dintre pacienții testați. 

O obiecție mai bine fundamentată se bazează pe faptul că nu au fost prezentate nici un 
fel de date care să ateste că ceea ce s-a raportat a corespuns, într-adevăr, unor evenimente 
reale. După cum vom vedea mai departe, chiar în condiții normale este posibil să avem o 
imagine clară și detaliată a unui eveniment la care suntem siguri că am participat, dar care 
se dovedește a nu fi avut loc niciodată. Fără îndoială că electrozii lui Penfield au determinat 
regăsirea anumitor elemente stocate în memorie și aceste elemente erau asociate, în mintea 
pacienților, cu sentimente de familiaritate. Nu există însă dovezi că aceste evenimente 
considerate familiare erau justificate; ele ar fi putut reprezenta senzaţii, artificial induse, de 
déjà vu, care reprezintă sentimente nejustificate de familiaritate. După cum vom vedea în 
Capitolul 11, unde vom discuta despre amnezie, lobul temporal și hipocampul sunt, în mod 
sigur, implicate în memoria pe termen lung, dar există un număr considerabil de date care 
sugerează că lezarea acestor zone provoacă tulburări de memorie care pot produce, ele 
însele, pierderea capacității de a aprecia dacă un material este familiar. Pe scurt, secvențele 
retrospective menţionate de către pacienții lui Penfield, deși interesante, nu reprezintă 
dovezi foarte solide în favoarea ipotezei că nu uităm nimic, niciodată. 


7. REFULAREA 


Sigmund Freud, inițiatorul psihanalizei, a avansat o idee privind interpretarea uitării, 
care a fost foarte răspândită timp de mai mulți ani. În cartea sa Psihopatologia vieţii 
cotidiene el a sugerat că multe dintre procesele caracteristice vieții mentale a pacienților 
nevrotici aveau loc și în cazul comportamentului normal. Un proces de acest fel este 
„eroarea freudiană“ în cazul căreia o scăpare de limbaj sau scriere determină comiterea de 
către vorbitor sau scriitor a unei greșeli care îi relevă adevărata opinie. Cu o anumită ocazie, 
președintele Camerei Deputaţilor din Austria a deschis o sesiune parlamentară de la care 
aștepa foarte puţin, declarând sesiunea închisă! Publicaţia British Psychological Society 
Bulletin (Buletinul Societăţii de Psihologie din Marea Britanie), într-o listă a-evenimentelor 
care urmau a avea loc face referire la „Memorabilul profesor Fraud“. Aceasta nu l-ar fi 
amuzat, probabil, pe Freud, dar nici nu l-ar fi surprins. De-a lungul anilor, punctele sale de 
vedere au produs foarte multe controverse și luări de poziţie. 

Freud a sugerat că, în mare parte, uitarea evenimentelor cotidiene ar putea fi generată 
de refularea lor, asociată cu stări de anxietate. El dă exemplul unei persoane care, încercând 
să reactualizeze o poezie, s-a blocat la un vers care descria un pin plin de zăpadă ca fiind 
acoperit „cu un giulgiu alb“. Când i s-a solicitat să facă o asociere liberă cu această 
propoziţie a remarcat că îi amintea de giulgiul folosit pentru acoperirea celor decedați, fapt 
care îl ducea cu gândul la recentul deces al fratelui său datorită unei maladii cardiace 
congenitale de care se temea că îi va provoca și propriul sfârșit. Deşi cazurile de acest gen 
sunt plauzibile, majoritatea exemplelor prezentate de Freud sunt mult mai încurcate și 
îndoielnice. Un sceptic ar putea aduce argumentul că, folosind puțină imaginație și inge- 
niozitate, fiecare cuvânt poate fi, practic, corelat cu orice experiență. 


UITAREA EVENIMENTELOR NEPLĂCUTE 


În laborator s-au făcut o serie de încercări de a produce refulare. Unii cercetători și-au pus 
subiecţii să înveţe liste de silabe fără sens, apoi s-au purtat deosebit de urât cu aceștia, cu scopul 
de a-i face să refuleze orice element asociat cu experimentul. Desigur că subiecții tratați în acest 
mod dau rezultate proaste, dar în sesiunile următoare se comportă mult mai bine, dacă 
experimentatorul îndepărtează „refularea“, anunțându-i că atitudinea lui neprietenoasă făcea 
parte din experiment. Din păcate, în afară de faptul că asemenea experiențe sunt dubioase din 
punct de vedere etic, ele pot fi asociate, la fel de bine, cu refuzul natural al subiecților de a se 
strădui foarte mult să facă faţă cerințelor unui experimentator dezagreabil și grosolan. 

Într-o altă experiență menită să verifice teoria refulării, subiecților li s-a cerut să ela- 
boreze asociaţii cu o serie de cuvinte dintre care unele erau neutre (copac, vacă, fereastră), 
iar altele purtau o încărcătură emoţională (teamă, supărare, ceartă). Imediat după prezen- 


$ Greșeala de scriere a numelui conduce la termenul „fraud“ care în limba engleză înseamnă 
înșelătorie, escrocherie, (n, trad,) 

tarea cuvintelor, subiecților le-au fost date, din nou, aceleași cuvinte și au fost rugaţi să 
reactualizeze asociaţiile pe care le-au stabilit. S-a observat o tendință clară de a-și aminti 
mai puține asociații cuprinzând cuvinte cu încărcătură emoțională, decât asociaţii neutre. 
Superficial, se părea că acest lucru susține punctul de vedere al lui Freud privind refularea; 
se putea presupune că termenii asociați cu anxietatea produc reacţii de răspuns asociate cu 
stări anxioase, fapt pentru care erau refulaţi. Situaţia este îhsă mult mai complexă, 
deoarece există o multitudine de dovezi care sugerează că termenii care produc o stimulare 
puternică sunt mai slab reținuți atunci când testele de verificare se efectuează după o 
perioadă scurtă, însă subiecții și-i amintesc după un interval mai lung. 

a Doi studenţi de la Universitatea din Cambridge, Brendan Bradley și Beverley Morris, s-au 
decis ca; împreună cu mine, să verifice interpretarea menționată mai sus. Noi am rugat su- 
biecţii să elaboreze asociații cu cuvintele neutre sau emoţionale și i-am testat, jumătate ime- 
diat, iar cealaltă jumătate după 28 de zile. Ca și în studiul original, am găsit că asociaţiile cu 
cuvintele emoționale erau iniţial slab actualizate, dar că, după 28 de zile, subiecții și-au amintit 
mult mai bine aceste asociaţii decât pe cele în componența cărora intrau cuvinte neutre. Dacă 
motivul reţinerii iniţiale slabe era refularea înseamnă că subiecții trebuiau să manifeste, în 
continuare, dificultăți în reactualizarea cuvintelor cu încărcătură emoțională; s-a întâmplat însă 
exact invers, ceea ce demonstrează că stimularea și nu refularea anxietății era adevărata cauză. 

Pe scurt, refularea freudiană nu s-a dovedit deloc a fi ușor de demonstrat în condiții de 

laborator. Există însă un domeniu în care s-a afirmat că ea poate fi ușor demonstrată, și 
anume în reactualizarea evenimentelor de viață. Încercați și dumneavoastră. Relatați în 
scris cât mai multe evenimente din primii opt ani de viață. Acordați-vă câteva minute 
pentru a le scoate la iveală deoarece este puțin probabil că vi le veți aminti prea ușor. După 
ce aţi scris cât mai multe evenimente posibil, încercaţi să le clasificați conform categoriilor: 
plăcut, neplăcut sau neutru. Conform unui studiu efectuat de către Waldfogel, citat de 
Hunter, amintirile plăcute vor totaliza aproximativ 50 la sută, cele neplăcute aproximativ 
30 la sută, iar cele neutre aproximativ 20 la sută. Această preponderență a amintirilor 
plăcute față de cele neplăcute este valabilă și pentru perioadele ulterioare ale vieții. S-ar 
putea ca motivul să-l constituie refularea amintirilor neplăcute, dar este posibil și ca 
majoritatea dintre noi să fi avut mai mult experiențe plăcute decât neplăcute. 

Teoria lui Freud susţine că incidentele asociate cu senzația de durere sunt uitate mai repede 
decât cele asociate cu senzațiile plăcute. O problemă legată de aceasta este dacă ne amintim 
durerea ca fiind mai puţin intensă decât a fost în realitate. Unele informații interesante asupra 
acestui subiect au fost furnizate de un studiu efectuat de către Robinson și colaboratorii, care au 
cercetat efectul eficacităţii substanţelor analgezice folosite pentru naștere. Femeile cu care s-a 
lucrat în acest studiu au fost rugate să clasifice durerile pe care le-au simțit în timpul nașterii 
folosind o scală cuprinsă între limitele „absența durerii“ și „cea mai puternică durere ima- 
zinabilă“ acordând anumite punctaje. Și-au notat răspunsurile primite conform acestor cla- 
sificări, atât în timpul nașterii, cât și după 24 ore, 5 zile și apoi 3 luni. 

Robinson și colaboratorii săi doreau să compare trei metode de îndepărtare a durerilor 
de naștere, Graficul din fig. 26 prezintă calificativele acordate durerilor de către paciente, 
atât în sala de nașteri, cât și mai târziu, din memorie, În toate cele trei grupe, amintirile 
asupra durerii s-au dovedit a înregistra o pierdere în intensitate o dată cu trecerea timpului, 
Este oare aceasta o caracteristică a tuturor amintirilor privind o senzație dureroasă, sau se 
limitează la durerile de naștere? Vă. puteţi imagina că există motive biologice serioase 
pentru care o specie care uită cât de dureroasă este nașterea să prezinte o mai mare 
probabilitate de a prospera, față de o specie ale cărei amintiri asupra durerii sunt vii şi de 
lungă durată, 

Fig. 26 Acest grafic evidenţiază atât eficienţa relativă a trei procedee de îndepărtare a 
durerilor de naștere, cât și modul rapid și substanțial de deteriorare a amintirilor privind 
aceste dureri. (Robinson și colaboratorii, 1980). 


De fapt, dovezile care susțin punctul de vedere freudian asupra procesului de uitare sunt 
furnizate nu de procesul normal, ci de uitarea patologică asociată nevrozelor. Acest lucru 
este foarte clar demonstrat în cazurile de amnezie isterică. 


\ 


AMNEZIA ISTERICĂ 


Auzim uneori despre oameni care şi-au „pierdut memoria“ şi sunt găsiți rătăcind prin 
diverse locuri, total inconștienți, neștiind cine sunt, de unde vin, sau cum au ajuns acolo. Cu 
puţină grijă și atenție, memoria revine după câteva zile, deși există cazuri de amnezie 
îndelungată. Aproape întotdeauna, persoanele care prezintă asemenea stări au traversat, 
de-a lungul vieţii, unele crize emoționale. Este ca și cum viața ar fi devenit intolerabilă și 
singurul mod de a-i face față ar fi acela de a înceta, cel puțin temporar, de a mai fi ei înșiși. 

Pentru descrierea acestei pierderi patologice de memorie este folosit termenul fugă. 
Manifestările prezintă diferite tipare, clasificate mai mult pe baza presupunerilor asupra 
modului în care funcţionează memoria, decât pe funcționarea ei reală. În legătură cu 
aceasta, să ne reamintim de așa-numita „mănușă anestezică“, ce constă în pierderea, pro- 
vocată de isterie, a tuturor senzaţiilor la nivelul unei mâini, modelul de extindere a amor- 
țirii urmărind forma mâinii și neavând nici o legătură cu distribuția nervilor în zona 
respectivă, Fenomenul are o cauză psihogenă și nu se bazează pe o disfuneţie nervoasă. 
Deși simptomele specifice bolii isterice diferă de simptomele de natură fizică, aceasta nu 
înseamnă că sunt mai puţin reale pentru pacient, sau că se află sub un control voluntar, 
conştient. 

În general, pacienții afectați de fugă își revin relativ repede, înfruntă cauzele anxietății 
lor și de obicei boala nu recidivează, Există însă pacienţi suferind de isterie ale căror stări 
psihice variază, fiind complet inconștienţi, în anumite stadii, de personalitatea lor, iar în 
alte stadii, de acţiunile lor, Psihiatrul francez Pierre Janet, contemporan cu Freud, descrie 
următorul caz: „Irene era o fată de 20 de ani, puternic tulburată de maladia de lungă durată 
a mamei sale și de decesul acesteia. Mama ajunsese în ultimul stadiu de tuberculoză și trăia 
într-o mizerie neagră, locuind într-o mansardă, împreună cu fiica sa. Fata își îngrijise 
mama, Zi și noapte, timp de două luni, lucrând în acest timp la mașina de cusut pentru un 
câștig foarte modest, necesar existenţei lor. Moartea mamei sale a constituit, pentru Irene, 
un puternic șoc emoțional. Ea a încercat să o readucă la viață, să o facă să respire din nou. În 
încercarea de a-i așeza membrele în poziţie dreaptă, trupul neînsuflețit a căzut pe podea, iar 
fata a făcut efortul de a o ridica și așeza în pat, fără nici un ajutor, 

Uitarea unor experienţe de acest fel nu se aliniază, desigur, mersului normal al 
procesului. După un scurt interval de timp, Irene părea să fi uitat de moartea mamei sale. Ea 
afirma: «Ştiu foarte bine că mama trebuie să fi murit, deoarece mi s-a spus acest lucru de 
mai multe ori, deoarece nu o mai văd și deoarece sunt în doliu; dar sunt cu totul 
nedumerită. Când a murit? Care a fost cauza morții sale? Am fost oare acolo, să am grijă de 
ea? Există ceva ce nu înțeleg. Din ce cauză, iubind-o atât de mult cât am iubit-o, nu sufăr 
mai mult din cauza decesului ei? Nu pot fi tristă; simt ca și când absenţa ei nu ar însemna 
nimic, ca și când ar fi plecat într-o călătorie și se va întoarce curând.» 

Același lucru se întâmpla și dacă i se puneau întrebări cu privire la evenimentele petrecute în 
cele două luni care au precedat moartea mamei. Dacă era întrebată despre boală, nenoro- 
cirile îndurate, nopțile de veghe, grijile legate de procurarea banilor necesari existenței, 
discuțiile cu tatăl său beţiv, toate acestea păreau a-i fi dispărut complet din memorie. 

Ce se întâmplase cu ea? Se întâmplase ceva cu sistemul său nervos astfel încât să se fi 
șters toate urmele oribilelor evenimente prin care trecuse? Oare ea pretindea doar că nu-și 
aminteşte? Ori își amintea, dar nu putea reactualiza informaţiile datorită unor inhibiţii 
puternice? 

Problemele au fost într-o oarecare măsură lămurite de studiul crizelor (sau acceselor) 
prin care a început să treacă la un timp după moartea mamei sale. Uneori ele durau ore în 
șir și în timpul lor ea pierdea contactul cu mediul imediat înconjurător, jucând diferite 
scene cu priceperea unei actrițe. Ea punea din nou în scenă toate evenimentele care 
avuseseră loc la moartea mamei sale, precum și alte episoade neplăcute din viața ei, totul în 
cele mai mici detalii. Ea exprima, prin vorbe şi gesturi, diferitele evenimente prin care 
trecuse, iar în final, la moartea mamei, ea se pregătea să se sinucidă. Ea discuta cu voce tare, 
părând a vorbi cu mama sa, părând a se sfătui cu ea. Fata a mimat încercarea de a se arunca 
în fața unei locomotive. A acționat ca și când s-ar fi pregătit pentru acest act, s-a întins pe 
podeaua camerei așteptând moartea cu groază și nerăbdare. În final ea scotea un țipăt 
teribil, rămânând nemișcată ca și când ar fi fost moartă. Apoi se ridica și începea să joace, 
din nou, una din scenele precedente. După un timp, starea de agitație se potolea, iar ea îşi 
revenea la conștiența normală, își relua activităţile obișnuite, părând total netulburată de 
ceea ce se întâmplase și pierzându-și în același timp memoria referitoare la evenimentele pe 
care le pusese în scenă, reproducândur-le atât de fidel,“ 


PERSONALITATEA MULTIPLĂ 


Un exemplu de refulare extremă îl constituie personalitatea multiplă, în cazul căreia 
aceeași persoană se comportă, în diferite ocazii, ca și când ar reprezenta două, sau chiar mai 

multe personalități diferite, care se exclud reciproc. Situaţia corespunde celei descrise de 
Robert Louis Stevenson în cartea sa Dr Jekill și Mr Hyde. Deși asemenea cazuri sunt relativ 
rare, până acum s-a menționat un număr de peste 100, iar aproximativ-20 dintre cei 
implicați prezentau mai mult de două personalități. Cazul cel mai bine cunoscut este relatat 
în cartea The Three Faces of Eve (Cele trei fețe ale Evei) aparținând lui Thigpen și Cleckley, 
publicată în 1957. Pacienta despre care se vorbește prezenta, la început, numai două 
personalități contrastante: Eve White, care era modestă, blândă, muncitoare și bună, și Eve 
Black, iresponsabilă, violentă și egoistă. Eve Black era conștientă de existența Evei White, dar 
această conștiență nu funcționa și în cazul celeilalte Eve. În timpul terapiei a apărut o persona- 
litate mult mai echilibrată, Jane, care era conștientă de existența celor două Eve și care, 
până la sfârșit, a reușit să formeze un amalgam echilibrat al celorlalte două personalități. 

Nu există nici un dubiu că, în cazurile de acest fel, are loc o refulare. Aceasta joacă 
probabil un rol important în cazul bolnavilor care suferă de forme mai puţin grave de 
nevroză. La nivelul la care prelucrarea nu acționează, o persoană poate refuza, pur și 
simplu, să spună ceea ce nu dorește să audă interlocutorul ei. La un nivel mai subtil însă, 
atunci când se gândește la anumite evenimente sau persoane legate, chiar într-o formă 
îndepărtată, de sursa anxietăţii sale, subiectul va găsi că această situaţie este neplăcută și își 
va direcționa în altă parte căutările din memorie. O asemenea soluție simplă poate ţine 
sursa anxietății la mare distanță de focarul atenţiei. 

Psihanalișii care aparțin școlii lui Freud folosesc metode de tipul asocierii libere și 
interpretării viselor pentru a descoperi aceste surse ascunse de anxietate și pentru a ajuta 
pacienţii să lupte împotriva lor. Validitatea acestor metode a fost supusă unui examen 
foarte detaliat în ultimii ani, datorită înmulțirii cazurilor de molestare a copiilor, după des- 
coperirea, prin terapie, a amintirilor „refulate“. 


MOLESTAREA COPIILOR 


În anii de început ai dezvoltării psihanalizei, Sigmund Freud a observat frecvent că 
pacienții relatau amintiri ale unor avansuri sexuale la care au fost supuși, în copilărie, din 
partea părinţilor. Deși inițial a acceptat aceste acuze, el a decis ulterior că erau fantezii, iar 
această presupunere a așezat-o la baza teoretizărilor sale ulterioare. După Freud, un copil 
se simte atras sexual de către părintele de sex opus, iar refularea acestor sentimente 
inacceptabile din punct de vedere social joacă un rol important în dezvoltarea nevrozelor, 
fiind răspunzătoare de amnezia infantilă, adicăde incapacitatea de a reactualiza orice 
eveni- ment, indiferent de semnificaţie, din primii doi, trei ani de viață (vezi Capitolul 12 
pentru o discuţie mai detaliată asupra amneziei infantile). 

În ultimii ani s-a conturat, ca realitate tragică, faptul că molestarea copiilor reprezintă 
mai mult decât o fantezie din mintea pacienţilor supuși unei terapii. Pe la mijlocul perioadei 
'80, numărul cazurilor de molestare a copiilor în Statele Unite a fost menționat ca depășind 
1,7 milioane. După decenii întregi în care au negat realitatea molestării copiilor, terapeuții 
sunt astăzi foarte activi în ceea ce privește căutarea dovezilor privind molestarea, mani- 
festând adesea mai mult zel decât inteligență. Comentariile prezentate în cele ce urmează 
se bazează în mare parte pe textul unei expuneri prezentate de către Elizabeth Loftus, cu 
ocazia centenarului Asociaţiei Psihologilor Americani, în august, 1992. După cum se va 
vedea din capitolul privitor la depozițiile martorilor oculari, Loftus a efectuat lucrări clasice 
privind aplicarea psihologiei memoriei în evaluarea depoziţiilor făcute de martori în fața 
justiției. fn urma acestor studii, ea este foarte căutată ca expert în ceea ce privește mărtu- 

riile depuse, fapt care i-a stimulat interesul pentru elabor 
evaluarea și ameliorarea practicilor actuale. 


Conceptul de refulare s-a mutat din cabinetul medic 


judecat în Redwood City, California, 1990. În acest caz, martora principală pretindea a-și fi 
redobândit o amintire din copilărie, mai înainte refulată, cu privire la tatăl său, care, după 
ce o molestase sexual, îi ucisese una dintre prietene. În ciuda faptului că mărturiile depuse 
de ea cu diferite ocazii au fost incoerente, juriul a dat crezare martorei, iar tatăl său a fost 
găsit vinovat de omor. 

Au început să apară şi alte cazuri de acest fel, inclusiv cazuri în care diferite persoane au 
fost chemate în judecată cu scopul recuperării daunelor pe care le-ar fi provocat recla- 
manților, prin traumele suferite de ei ca rezultat al molestării sexuale, în copilărie. Într-un 
număr de state, „statutul prescripțiilor“, care specifică în mod normal că o crimă trebuie 
urmărită juridic o perioadă dată de timp, permite acum victimelor să dea în judecată pe 
cineva, oricând, într-un interval de trei ani de la data când și-au amintit un incident an- 
terior. Presa a început, de asemenea, să mediatizeze cazuri în care amintirile privind moles- 
tarea copiilor au fost refulate. O fostă Miss America nu și-a amintit că a fost violată de tatăl 
ei, până la vârsta de 24 de ani, când deja tatăl său murise. 

Cât de plauzibile sunt aceste plângeri? Deși este dificil să se estimeze frecvența cazurilor 
de molestare a copiilor, părerile concordă în ceea ce privește faptul că ele sunt departe de a 
constitui o raritate, aprecierile estimative variind între 10 și 50 la sută. Până la trei sferturi 
dintre femeile incluse în grupe de terapie au fost menționate ca raportând „oarecare 
confirmări“ ale molestării sexuale. Această cifră a frecvenţei nu implică neapărat faptul că a 
existat o refulare, sau o situație de molestare. Un indiciu privind frecvența posibilă a 
refulărilor a fost oferit de un studiu efectuat asupra unui număr de 450 victime ale 
molestării; atunci când acești subiecți au fost întrebaţi dacă au traversat vreo perioadă de 
amnezie privind molestarea, 59 la sută au dat un răspuns pozitiv. Deși respectiva apreciere 
este desigur greu de făcut „post factum“, ea susține, în mod sigur, posibilitatea refulării. 

Merită să menţionăm aici datele care atestă prezenţa refulării, conform unei alte surse. 
Doi psihiatri din Marea Britanie, Taylor și Kopelman, menţionează că 30-40 la sută dintre 
criminalii condamnaţi pentru delicte violente, în special pentru omucidere, nu pot reactua- 
liza crima. Acest lucru se întâmplă în special în cazul când victima este o rudă apropiată, sau 
un iubit ucis într-o crimă pasională. O amnezie psihogenă similară este menționată în cazul 
lui Sirhan Sirhan, care l-a asasinat pe senatorul Robert Kennedy, în 1968. Sub hipnoză însă 
el a putut reactualiza incidentul: „Pe măsură ce Sirhan se străduia și se agita mai mult, el 
reactualiza, progresiv, evenimentul, amintirile izbucnind în timp ce agitația sa se amplifica, 
în crescendo, către momentul asasinatului. În acest punct, Sirhan urla blestemul de moarte, 
executa împușcăturile și apoi părea a se asfixia ca și când ar fi retrăit momentul în care 
garda de corp din Serviciul Secret aproape că îl strangulase, după ce fusese prins. 

Trebuie însă să se țină seama de faptul că studiul lui Taylor și Kopelman s-a bazat pe 
aducerile aminte ale făptuitorului crimei, cu privire la accesele sale de violență. Un alt stu- 
diu efectuat asupra copiilor care asistaseră la uciderea unuia dintre părinții lor menţionează 
că nici unul dintre ei nu evidenţiază fenomenul de refulare; dimpotrivă, ei aveau tendința 
de a reactualiza prea frecvent această experienţă. Într-un studiu privind rapoartele existen- 
te asupra molestării rituale a copiilor, au fost contactaţi 6000 de medici americani spe- 
cializaţi în tratamente ambulatorii. Dintre cei 2700 care au răspuns, 30 la sută au menționat 
că s-au confruntat cu cel puţin un caz în care existau acuze de molestare rituală. Din acest 
grup de medici, peste 90 la sută remarcaseră că pacienţii lor prezentau > mer ae şi 
considerau că ei suferiseră într-adevăr molestările rituale pe care le menţionaseră. Intr-un 

studiu mai restrâns, efectuat de către Loftus, 80 la sută dintre medici au menționat că ei 
cred în autenticitatea faptelor raportate de pacienți, făcând comentarii de tipul: „Dacă o 
femeie spune că i s-a întâmplat, înseamnă că i s-a întâmplat.“ sau „Nu am nici un motiv să 
nu îi cred,“ Dovezile pe care medicii le-au prezentat erau simptomatologica tipică, scăderea 
respectului de sine, disfuncţiile sexuale și comportamentul autodistructiv. Multor medici 
le-a displăcut folosirea termenului „autentic“, considerând că medicul nu are sarcina de a 
pune sub semnul întrebării autenticitatea rapoartelor pacienţilor. 
La prima vedere, o asemenea abordare nesuspicioasă este admirabilă; prima datorie a 
terapeutului este desigur aceea de a-și ajuta pacientul. Totuși, atunci când se ajunge la 
aplicarea procedurilor legale, validitatea acuzei originale capătă o importanță colosală. 
Daunele stabilite prin sentințele judecătorești pentru asemenea cazuri pot fi substanțiale. 
Într-un caz recent, petrecut în Los Angeles, juriul a acordat daune în valoare de 500.000 
dolari unei femei în vârstă de 39 de ani care își dăduse în judecată tatăl. Un judecător din 
Michigan a acordat daune de peste 1 milion dolari într-un caz în care o femeie adultă 
intentase proces tatălui său, defalcând suma în modul următor: acordarea de consiliere 
psihologică și perioada de spitalizare la care a fost supusă — 18.600$; daune viitoare 
(consiliere psihologică, 7 ani) — 165.000$; daune viitoare (spitalizare) — 30.000$; vătămări 
corporale suferite (durere, suferință) — 67.500$; spaimă, șoc — 268.500$; umilire — 250.000$; 
daune viitoare pentru tulburări mentale — 97.222,22$; pierderea câștigurilor și a capaci- tății 
de a câștiga — 252.065,18$. Deoarece tatăl victimei nu dispunea de fonduri bănești sau 
asigurări și nu era nici măcar reprezentat de un avocat, ceea ce s-a obținut a fost un fel de 
victorie a lui Pirrus, însă pentru fiică sentința a reprezentat un fel de „dreptate spirituală“. 

Chiar și atunci când molestarea copiilor nu este încadrată în prevederile cele mai aspre 
ale sistemului american al justiției, acuzaţiile de molestare a copiilor pot fi suficient de 
dăunătoare celor implicați pentru a sugera că ele nu ar trebui automat privite ca fiind reale. 
Loftus menţionează primirea unor scrisori din partea părinților care au fost acuzați de către 
propriii lor copii. lată un extras dintr-o scrisoare aparținând unei mame din California: „Cu 
o săptămână înainte de moartea soțului meu, care a decedat după o luptă de 8 luni cu un 
cancer pulmonar, fata noastră cea mai mică (în vârstă de 38 de ani) m-a acuzat pentru 
faptul că, molestată fiind de către acesta, nu am protejat-o. Noi știam cine este «terapeutul» 
ei: O femeie tânără, ciudată... În săptămânile și lunile care au urmat, natura acuzațiilor s-a 
modificat, în final avansând acuzaţia că soțul meu, împreună cu mine, l-am molestat pe 
nepotul nostru, de care aveam uneori grijă în timp ce fata noastră lucra la picturile ei. Fap- 
tul mi-a frânt inima: este total neadevărat. Fata a rupt toate relaţiile cu ceilalți patru frați ai 
săi. Ea se afla sub influența puternică a unei cărţi, The Courage to Heal (Curajul de a vin- 
deca).“ 

The Courage to Heal se autoprezintă ca fiind un îndrumar pentru femeile care, în 
copilărie, au suferit o molestare sexuală, dând multe indicații cu privire la semnele 
doveditoare. «Dacă nu vă puteți aminti nici o situație anume... dar aveţi totuși senzația că 
ați suferit o molestare, acest lucru probabil s-a întâmplat» (p. 21) și apoi «Până acum, nici 
una dintre persoanele cu care am vorbit nu s-a gândit că ar fi putut suferi o molestare, iar 
apoi, după ce a descoperit că nu fusese... Dacă credeţi că aţi fost victima unei molestări, iar 
în viața dumneavoastră sunt prezente simptome, înseamnă că aţi fost» P. 22). Simpto- 
mele la care se referă sunt: considerația redusă pentru propria persoană, gânduri de 
sinucidere sau autodistrugere, depresie nervoasă și disfuncție sexuală. 

Această tendință de a sugera puternic pacientului că ar fi putut fi victima unei molestări 
sexuale, în cazul când nu păstrează amintirea evenimentului, sau când aceasta N 
confuză, a generat de asemenea o serie de acuze la adresa psihoterapeuţilor. De pildă, 

într-o situație, un avocat a consultat un asemenea terapeut pentru a încerca să facă față 
sentimentelor generate de sinuciderea tatălui său. Deprimarea lui creștea deoarece nu 
realiza nici un fel de progrese, iar terapeutul susținea că trebuie să fie și altceva. Când s-a 
dovedit incapabil de a descoperi altceva, psihoterapeutul l-a uluit cu afirmația: „Nu știu 
cum să vă spun, dar prezentaţi aceleași caracteristici cu unii dintre pacienţii mei care sunt 
victime ale unor molestări rituale sataniste.“ Avocatul neagă faptul că ar fi făcut vreo 
afirmație care să justifice o asemenea concluzie. 

Satanismul și acuzele de molestare rituală constituie o caracteristică stranie a multor 
acuze de molestare a copiilor. Deși există un număr considerabil de dovezi că fenomenul 
molestării copiilor constituie o realitate, dovezile în ceea ce privește ritualurile satanice se 
risipesc. Într-o situație, de pildă, fiica unui tată violent și alcoolic era tratată împotriva 
stărilor depresive de către un psihiatru catolic. După luni de tratament constând în hipnoză, 
fata a început să releve „amintiri“ despre faptul că a fost încarcerată de mama sa și că, pe 
când avea cinci ani, a văzut o bandă de sataniști. Amintirile includeau ceremonii bizare în 
care existau lumânări negre, pocaluri, trupuri mutilate și molestări sexuale; ea era încar- 
cerată de-a pururi în celule invadate de șerpi, iar asupra ei se aruncau membre rupte din 
trupuri de copii. Fata prezenta chiar simptome fizice, ca de pildă o erupție pe gât presupusă 
a se fi produs în momentul când Satana și-ar fi înfășurat coada în jurul trupului ei. Tera- 
peutul său a crezut-o cu adevărat și ulterior s-a căsătorit cu ea, fiind coautor al povestirii ei 
publicate, dar nu există dovezi concrete pentru a confirma autenticitatea povestirii sau 
amintirilor fetei. 

Desigur, cauzele care se referă la evenimente ce au avut loc cu mulți ani în urmă sunt 
greu de evaluat. Așa-zisele amintiri prezentate de-a lungul multor ore de terapie pot 
implica sugestii puternice. Există însă multe cazuri în care amintirile subiecților au fost 
urmărite într-un mod care permitea o evaluare mai obiectivă. În 1988, Paul Ingram, care 
deținea un post important în Departamentul Poliţiei, fiind și președinte al Comitetului 
Republican al Districtului, a fost arestat pentru molestare de minori, în Olympia, Washing- 
ton, într-un moment când molestările rituale satanice erau la ordinea zilei. Poliția, ajutată 
de un psiholog, l-a interogat pe Ingram ore în șir, sugerându-i acte de molestare ca, de 
pildă, molestarea propriei fiice. În final, Ingram a admis că a abuzat sexual de fiica sa și, de 
asemenea că făcea parte dintr-un grup satanist. Acuzarea a apelat la un profesor de 
sociologie de la Universitatea din Berkeley, California, Richard Ofshe, pentru a găsi mai 
multe elemente. Pentru a testa adevărul confesiunii lui Ingram, Ofshe a inventat un in- 
cident privitor la faptul că cei doi copii ai lui Ingram, fiu și fiică, au fost siliți să întrețină o 
relație sexuală în fața acestuia. După ce, inițial, a spus că nu-și amintește despre un 

asemenea incident, Ingram a menţionat că poate reactualiza, vag, anumite scene ale 
incidentului. În ziua următoare, Ingram a solicitat să i se prezinte întregul incident și, la 
scurt timp după aceea, a realizat descrierea detaliată a scenei, pe parcursul a trei pagini. 

În același caz, fiul acuzatului a fost intervievat din nou de către psiholog, cu ajutorul 
unui detectiv. În interviul înregistrat, fiul a povestit visele sale: 


Fiul Am visat niște, of, omuleţi mărunți... omuleți mici care veneau la mine și 
umblau pe mine... umblau pe patul meu. 

Psihologul Ceea ce ai văzut era real. 

Fiul Bine, acesta este un altfel de vis... de câte ori se apropia un tren, se auzea 
un șuierat și... care intra în fereastra mea... Doream să mă scol, dar nu 
mă puteam mișca. Era ca și când așternuturile ar fi fost îndoite şi vârâte 
dedesubt,., Nu îmi puteam mișca braţele, 

Psihologul Vă simţeaţi reținut pe loc? 


Fiul Exact, deasupra mea se afla cineva. 
Psihologul (Numele băiatului), toate acestea ți s-au întâmplat. Totul este real, nu o 
halucinație. 


xi 


Desigur, nu a trebuit să treacă mult timp pentru ca fiul să-și „amintească“ vrăjitoarele care 
îl ţintuiau la pământ, determinându-l să se alăture tatălui său în comiterea abuzului sexual. 

După cum vom vedea în capitolul referitor la depozițiile martorilor, există o mulțime de 
dovezi că amintirile pot fi induse și manipulate cu ajutorul unor metode, de departe, mai 
puţin complicate decât cele descrise mai sus. Așa cum am văzut mai înainte, dovezile 
privind refularea ca atare sunt departe de a fi solide; cunoaștem foarte puțin despre acest 
proces pentru a accepta, fără circumspecţie, autenticitatea multor experiențe relatate, 
Chiar în condiţii ideale putem greși în ceea ce privește „realitatea“ amintirilor noastre. 
Puterea de convingere nu reprezintă, în mod sigur, o călăuză bună în ceea ce privește 
încrederea în fapte sau realitate. Pentru a decide autenticitatea unei amintiri trebuie să 
găsim o modalitate de a separa realitatea de vis, de iluzii sau vorbe goale. 

Fără îndoială că există cazuri reale de molestare a copiilor și este foarte probabil ca 
amintirile privind aceste evenimente să fie uneori refulate. Faptele pe care le-am prezentat 
arată însă că există pericolul real ca psihoterapeuţii să „sugereze“ pacienților existența unor 
traume din copilărie, ca o posibilă modalitate de explicare a simptomelor, deși acestea ar 
putea fi foarte bine cauzate de alți factori. Dacă într-adevăr se stabilesc asemenea diag- 
nostice greșite, acestea pot conduce la o serie nesfârșită de ședințe terapeutice, fără nici un 
rezultat, secătuind pacienţii atât din punct de vedere pecuniar, cât și emoțional, și putând 
genera idei false, mai distructive decât simptomele originale. Dacă se avansează o acuzaţie 
falsă de molestare a copiilor, efectul acesteia asupra familiei pacientului poate fi distru- 
gător, iar simptomele pacientului se pot amplifica mult. 

În sfârșit, există și situaţia mai generală că s-ar putea striga „Lupul!“ de prea multe ori. 
Dacă acuzaţiile se dovedesc a fi, în mod repetat, false, există pericolul ca până și cei care au 
fost cu adevărat molestaţi să nu fie crezuţi. Atunci însăși existența problemei reale a moles- 
tării copiilor va fi negată de societate, așa cum s-a întâmplat și mai înainte. 

Ce trebuie să facă, așadar, un psihoterapeut? Este important să recunoaștem faptul 
că posibilitățile noastre de a deosebi amintirile refulate de invenții sau fabulaţii sunt, în 
prezent, extrem de limitate, în special în cazurile în care intervine sugestia terapeutică. 
Terapeutul trebuie să sondeze terenul cu grijă și circumspecţie, ținând seama de 
observaţia lui Loftus că o convingere prea zeloasă este un substituent periculos pentru 
receptiyitate. 


TER a „i 


DR CD S 9 To 


| 
| 
| 
l 


8. ÎNMAGAZINAREA 
CUNOŞTINŢELOR 


Care este capitala Italiei? Câte luni are anul? Care este președintele actual al Statelor 
Unite? Au șobolanii aripi? Care este formula chimică a apei? Este „umplitudine“ un cuvânt? 
Cu ce se ocupă seismologul? New York-ul se află la sud de Washington? 

În mod sigur, ați considerat întrebările ușoare și ați dat răspunsurile relativ repede. Nu 
ar fi prea greu să umplem întreaga carte cu întrebări de acest gen; cu toții posedăm un stoc 
enorm de cunoștințe generale pe care le considerăm normale, Porțiunea de memorie care 
înmagazinează toate aceste informații este numită, în general, memorie semantică. 

Posedăm cu toții o amplă memorie semantică. Dacă ar fi să oprim pe stradă prima 
femeie întâlnită și să-i testăm vocabularul, am găsi că ea cunoaște sensul unui număr de 
cuvinte situat între 20.000 și 100.000. S-ar putea ca ea să cunoască și o limbă străină. Ea va 
poseda, desigur, o serie de cunoștințe de geografie despre zona în care trăiește și despre 
lume, în general. Datorită faptului că a învăţat să conducă automobilul, să telefoneze, să 
utilizeze cărțile de credit și aşa mai departe, ea se descurcă bine în mediul său de viață. Ea 
posedă, de asemenea, multe cunoștințe de specialitate pe care le-a dobândit în legătură cu 
munca, hobby-urile sau activităţile de agrement. În plus, ea dispune de un bagaj uzual de 
cunoștințe interesante, dar fără importanţă vitală, o mare parte dintre acestea fiind legate 
de mijloacele de răspândire a informației, cunoștințe pe care majoritatea dintre noi le 
păstrăm în minte: fapte și imagini din domeniul politicii, sportului, filmului și muzicii, 
programe TV și publicitate. Abia după ce începem să reflectăm asupra proiectării unui 
depozit de memorie cu capacitate similară, accesibil cu viteză și precizie similară, ne dăm 
seama ce sistem fenomenal de memorie posedăm. 

Dacă am dispune de un calculator cu o memorie foarte amplă și am introduce în 
interiorul său întreaga informaţie necesară, ar putea executa acesta sarcina pe care o 
îndeplineşte memoria umană? Pentru a găsi o anumită informație, întreaga memorie ar 
trebui scanată, până când s-ar obține răspunsul. Dar cum anume ar trebui scanat acest 
depozit? Primele modele de calculatoare erau bazate pe o strategie de căutare serială în 
cazul căreia fiecare locație potențială de memorie era examinată sistematic. Folosirea unui 
asemenea sistem ar însemna că, în cazul când dorim să găsim sensul unui cuvânt, vă trebui 
să luăm, în serie, toate cuvintele din creier, până când l-am găsi pe cel de care avem nevoie. 
Să presupunem că este vorba despre o persoană cu un vocabular destul de redus, de numai 
20.000 de cuvinte. În cazul sistemului de căutare serială, căutarea fiecărui cuvânt ar 
necesita, în medie, 10.000 locaţii de memorie, operație extrem de laborioasă. Înțelegerea 
vorbirii curente reclamă o viteză de căutare mult deasupra limitelor atinse de știința actuală 
a calculatoarelor, 

Este evident că sistemul memoriei umane nu operează prin scanarea tuturor locaţiilor 
de memorie posibile, El se folosește de faptul că limbajul este predictibil, în primul rând la 
nivelul cuvintelor individuale, în cazul cărora substantivul este, de exemplu, urmat aproape 
întotdeauna de adjectiv, apoi la nivelul sensului, caz în care propoziţia „Băiatul a fost 

mușcat de...“ ne permite să îngustăm sfera elementelor care l-ar fi putut mușca pe băiat și, 
în final, predictibilitatea depinde și de nivelul cunoștințelor noastre despre lume. Aceste 
cunoștințe sunt structurate și organizate; cu cât avem cunoștințe mai vaste, cu atât 
organizarea acestora este mai complexă și cu atât încorporarea informaţiei noi este mai 
ușoară. Jucătorilor de șah profesioniști, despre care am vorbit în Capitolul 5, li se pare ușor 
să preia informații asupra unei noi poziţii de joc, deoarece pot suprapune aceste informații 
peste niște cunoștințe despre șah care sunt bogate și flexibile. 

Un exemplu interesant în ceea ce privește memoria jucătorilor de șah l-am întâlnit cu 
ocazia unui studiu pe care l-am efectuat împreună cu colegii. Noi studiam memoria privind 
poziţiile de joc, folosindu-ne de poziţii din partide reale. Deși am căutat să evităm partidele 
clasice, unul dintre subiecții noștri, jurnalist, specializat în probleme de șah, nu numai că a 
fost capabil să identifice una dintre poziţii ca aparținând partidei dintre Kasparov și Karpov, 
ci a observat faptul că noi am introdus o ușoară modificare. 

La un nivel mai puțin complex, un jucător pasionat de bridge dispune probabil de o per- 
cepție mai complexă și mai bogată asupra punctelor forte și slăbiciunilor unei anumite 
formaţii din mâna unui jucător și, datorită acestui fapt, el va fi mult mai bun decât un 
jucător novice, în ceea ce privește reținerea acesteia, după joc. 


ÎNMAGAZINAREA CONCEPTELOR SIMPLE 


Înainte de a trece la citirea acestui subcapitol, efectuaţi testul” de mai jos, stabilind 
timpul care vă este necesar pentru completarea fiecărui set de întrebări. 


Set 1 
Numiţi un fruct care să ÎNCEAPĂ cu litera 


Numiţi un animal care să ÎNCEAPĂ cu litera 
Numiţi un metal care să ÎNCEAPĂ cu litera 
Numiţi o pasăre care să ÎNCEAPĂ cu litera 


Numiţi o țară care să ÎNCEAPĂ cu litera 


Daţi un nume de băiat care să ÎNCEAPĂ cu litera 
Daţi un nume de fată care să ÎNCEAPĂ cu litera 


l Numiţi o legumă care să ÎNCEAPĂ cu litera 


GE 0 O m A O 


Numiţi o armă care să ÎNCEAPĂ cu litera 


Numiţi o floare care să ÎNCEAPĂ cu litera 


gz) 


Timpa necesa OEE e ae a a i L a o 

ud Test parțial adaptat pentru limba română, (n, trad.) 

Set 2 
Numiţi un fruct care să se TERMINE cu litera r 
Numiţi un animal care să se TERMINE cu litera S a a i 
Numiți un metal care să se TERMINE cu litera b AA A che 
Numiți o pasăre care să se TERMINE cu litera | Do Petar targa 2 
Numiţi o țară care să se TERMINE cu litera y n h MAEA te 
Daţi un nume de băiat care să se TERMINE cu litera d DESET AAN 
Daţi un nume de fată care să se TERMINE cu litera n ide 
Numiţi o legumă care să se TERMINE cu litera f 
Numiţi o armă care să se TERMINE cu litera n 
Numiţi o floare care să se TERMINE cu litera | 


Timpul necesar 


Probabil că ați răspuns mult mai repede la Setul 1 față de Setul 2. Ce înseamnă acest 
lucru? Pur și simplu, litera inițială constituie un indiciu mult mai eficient decât litera finală. 
Acest lucru ne furnizează, la rândul său, unele informaţii asupra modului în care sunt 
înmagazinate numele, deoarece nu există nici un alt motiv pentru ca lucrurile să se petreacă 
așa cum am arătat mai sus; în mod logic, s-ar putea proiecta un sistem în care elementele 
înmagazinate să poată fi regăsite după prima ultima, a doua, a patra sau după oricare altă 
literă. 

Elizabeth Loftus și colaboratorii săi au efectuat un număr de experiențe în care au 
explorat acțiunea de găsire a anumitor cuvinte oferind ca indicii categoria și prima literă. Ea 
a stabilit că, prezentând mai întâi categoria (fruct, de pildă) și apoi litera inițială, s-a obținut 
o reacție mai rapidă din partea subiecților, decât invers. Pare mai ușor să se activeze 
categoria fruct, ca element pregătitor al căutării literei inițiale solicitate, decât să se activeze 
toate cuvintele începând, de pildă, cu litera p. Aceasta deoarece categoria fruct constituie 
probabil o categorie coerentă, care poate fi administrată, în timp ce cuvintele începând cu 
litera p prezintă o categorie prea mare și prea difuză pentru a fi utilă. Dovezi că lucrurile se 
petrec astfel au fost furnizate de un studiu în care categoria folosită a fost tipul de psiholog, 
iar litera iniţială a fost reprezentată de inițialele numelui de familie al psihologului. În acest 
caz, O întrebare tipică ar fi „Menţionaţi un psiholog specializat în psihologia dezvoltării, al 
cărui nume începe cu P“ (Piaget), față de cealaltă situație: „Având litera inițială P, 
menționați numele unui specialist în psihologia dezvoltării.“ Studenţii care abia începuseră 
să se specializeze în psihologie nu au prezentat diferenţe de răspuns în funcţie de cele două 
ordine de prezentare, dar cei care erau deja specializaţi au răspuns mai repede atunci când 

li s-a prezentat mai întâi categoria. Probabil că, în cazul lor, se formează deja anumite 
categorii, ca de pildă acea de „psiholog specializat în psihologia dezvoltării“, în timp ce 
novicii au explorat, pur și simplu, întreaga categorie, deoarece neavând informaţia bine 
organizată pe categorii, nu au putut acționa în alt mod, 

INTERFERENȚA ÎN MEMORIA SEMANTICĂ 


Avea Aristotel picioare? George Washington fost prezent la bătălia de la Hastings? Care 
este numărul de telefon al lui Beethoven? Un sistem care în prealabil nu a efectuat alte 
operații decât acelea de a înregistra și accesa informaţia care i-a fost prezentată, va 
răspunde probabil, „Nu știu“, la toate aceste trei întrebări. Este foarte puțin probabil ca 
cineva să vă fi spus, vreodată, în mod specific, faptul că Aristotel avea picioare, dar, cu toate 
acestea, era normal să presupunem că avea. Lipsa picioarelor ar fi constituit un element 
care ar fi fost cu siguranță cunoscut, astfel încât se poate presupune că Aristotel avea 
picioare, deci răspunsul ar fi „Da“. În cazul întrebării legate de George Washington, deși 
probabil că la bătălia de la Hastings au participat foarte mulți oameni ale căror nume nu le 
cunoaștem, faptul că George Washington a trăit cu câteva sute de ani mai târziu ne permite 
să tragem concluzia sigură că el nu a fost prezent. În cazul numărului de telefon al lui 
Beethoven, memoria unui calculator simplu ar căuta sârguincios în listele cu numere de 
telefon și ar livra informaţia că Beethoven nu dispune de telefon sau că acesta este un nou 
abonat al cărui număr nu a fost încă introdus în cartea de telefon. Din nou, cunoașterea 
datei aproximative a morții lui Beethoven și a datei probabile când a fost inventat telefonul 
ne permit să tragem concluzia că el nu putea avea telefon, deci nu putea poseda un număr. 
Psihologii au început să studieze procesul de accesare a cunoștințelor în secolul trecut, apoi 
au neglijat acest subiect timp de aproape 70 de ani. Interesul lor a reînviat când s-au făcut 
încercări de a elabora sisteme de memorie pentru calculator, care să posede ceva din bogăția și 
flexibilitatea memoriei umane. Unul dintre cele mai cunoscute sisteme de acest fel a fost un 
program de calculator elaborat de către Ross Quilian, numit The Teachable Language Compre- 
hender (Program de înțelegere a limbajului pentru învățătură). În centrul acestui program se 
află un sistem pentru reprezentarea și accesarea cunoștințelor. Cunoștinţele sunt stocate pe 
baza unei rețele de concepte corelate; mai precis, această relație este ierarhică, deci cazurile 
mai specifice sunt legate reciproc la un nivel mai abstract. Acest sistem poate fi cel mai bine pus 
în evidență dacă priviţi diagrama din fig. 27, care ilustrează o mostră dintr-un fragment al unei 
rețele de acest tip. Luaţi de pildă conceptul canar; acesta este legat de conceptul general, 
pasăre, care la rândul său este legat de conceptul animal. Fiecare concept este asociat cu un 
număr de atribute; astfel, canar este asociat cu culoarea sa caracteristică, galben, cu faptul că 
poate cânta și așa mai departe. Acest model mai are o caracteristică interesantă anume că 
economisește cantitatea informației înmagazinate prin faptul că, la nivelul conceptului canar, 
sunt stocate numai informații care nu caracterizează toate păsările; iar la nivelul păsări se 
stochează informaţii care nu caracterizează conceptul animale. Pentru a decide faptul că un 
canar poate zbura, programul foloseşte un proces de interferență, trecând de la faptul că un 
canar este o pasăre, la faptul că păsările pot zbura. O altă afirmaţie de tipul „Canarii au piele“ 
presupune o interferență de nivel superior, de la „Canarul este o pasăre“ la „Pasărea este un 
animal“ și apoi la „Animalele au piele“. Pe baza acestui model, Ross Quillian împreună cu 
psihologul Alan Collins au arătat că verificarea propozițiilor prin deplasarea la niveluri 
superioare ale rețelei ar necesita un interval mai mare de timp decât verificarea printr-o 
accesare mai directă. Astfel, verificarea „Canarul este galben“ va lua un timp mai scurt decât 
afirmaţia „Canarul respiră“. Când verificările de acest fel s-au efectuat cu ajutorul voluntarilor, 
aceste lucru s-a dovedit a fi real, 

Pentru a vă face o idee despre exerciţiile de acest fel, încercaţi exemplele de mai jos, răs- 
punzând prin „Da“ sau „Nu“ fiecărei afirmaţii. Acestea nu sunt exact exemplele folosite de către 
Quillian și Collins, ci au foste elaborate de către Neil Thomson împreună cu mine, cu scopul de a 
verifica efectul exercitat de diferite modalităţi de accesare a memoriei semantice, Nu vă va 
surprinde să auziţi că alcoolul micșorează viteza cu care pot fi verificate asemenea propoziții. 


Sb ataifastaa 


St 


T 


ÎNMAGAZINAREA CUNOŞTINŢELOR 123 


me Este acoperit cu piele 
49 — Se poate deplasa 
">> Mănâncă 
Animal a le 
Respiră 


Are aripi ===. / 
Poate zbura = 
ri ara — Are înotătoare 
Are pene at: 
=== Are branhii 


Pasăre 
7 | e Poate înota 

Are picioare sem» 

Este înalt i | Este pestă 

Nu poate zbura Poate mușca periculos icrelor 


Da Nu 
Cotletele de porc pot fi cumpărate de la magazin. 
Jamaica este comestibilă. 
Portocalele sfredelesc dinții. 
California este un stat în America. 
Londra este un loc. 
Cartofii se deplasează în căutarea hranei. 
Perforatoarele sunt oameni de știință. 
Mătușile sunt rude. 
Spaghetti sunt un fel de mâncare. 
Caporalii pot fi cumpăraţi de la magazin. 
Berea este un lichid, 
Ginul este vândut de măcelari, 
Peștii și „chips“-urile sunt băuturi alcoolice, 


Perele sunt comestibile. 

Antarctica îngrijește bolnavii. 
Biftecul este un popor. 

Scaunele sunt mobilă, 

Preoţii poartă îmbărcăminte. 
Muştele transmit boli. 

Primarii sunt reprezentanţii aleși. 
Asia are munți înalți. 

Parisul este o ființă vie. 

Şerpii cu ochelari se deplasează în căutarea hranei. 
Albinele tratează debilii mintali. 
Cuţitele sunt bunuri de larg consum. 
Păstrăvul are înotătoare. 

Veveriţele sunt pești. 

Leii sunt animale cu patru picioare. 
Rechinii au roți. 


Deși Quillian și Collins au obținut rezultate care le susțineau punctul de vedere, sunt 
posibile și alte interpretări. S-ar putea aduce de pildă argumentul că galbenul constituie un 
element care se înmagazinează în mod specific în legătură cu canarii, deoarece această 
culoare constituie una dintre trăsăturile lor dominante, în timp ce prezența pielii și a 
respirației nu constituie trăsături caracteristice. 

Luaţi de pildă următoarele afirmații: „Canarul este o pasăre“ și „Pinguinul este o 
pasăre“. În modelul lui Quillian și Collins ambele ar trebui să necesite același timp de 
verificare deoarece ele implică o simplă trecere de la canar sau pinguin la nivelul imediat 
superior, anume pasăre, dar realitatea este că timpul necesar pentru a decide că pinguinul 
este o pasăre este mai lung decât cel necesar încadrării canarului în aceeași categorie. Din 
ce cauză? S-a sugerat că un concept ca cel de pasăre nu constituie o simplă etichetă atașată 
tuturor tipurilor de păsări. Mai degrabă se poate spune că el include o serie de caracteristici 
pe care toate păsările le posedă însă nu sunt prezente în aceeași măsură la toate păsările. 
Acest lucru a fost testat de către Eleanor Rosch, care a elaborat o serie de propoziții 
conţinând cuvântul pasăre, ca de pildă, „Păsările mănâncă viermi“, „Am auzit o pasăre 
cântând“, „Am privit o pasăre zburând deasupra casei“, „Pasărea se cocoța pe ramură“. 
Încercați acum să înlocuiţi cuvântul pasăre, în fiecare dintre aceste propoziţii, folosind pe 
rând măcăleandru, vultur, struț, pinguin, Evident că, în timp ce măcăleandrul se potrivește 
în toate propoziţiile, vulturul, struțul și pinguinul pot fi înlocuite într-un număr progresiv 
mai redus de propoziţii; pe scurt, pinguinul și struțul sunt păsări mai puţin tipice decăt 
măcăleandrii. Dacă rugaţi diferite persoane să prezinte un număr cât mai mare de păsări, 
ele vor avea tendinţa de a numi păsări tipice, ca măcăleandrul şi mierla, și mai puţin păsări 

atipice ca struțul și pinguinul, deși nu există nici o îndoială că toate acestea sunt păsări. În 
mod similar, dacă ați solicita verificarea propoziţie „Struţul este o pasăre“ aceasta ar lua un 
timp considerabil mai mare decât în cazul când ar trebui decis dacă „Măcăleandrul este o 
pasăre“. 

Ce ne spun toate acestea despre structura sistemului nostru de cunoștințe? Rezultă că 
toate conceptele pe care le folosim nu corespund unor categorii definite rigid; ele sunt mult 
mai larg determinate, Acest lucru a fost observat de filosoful Wittgenstein care a folosit 
categoria jocuri. Care sunt caracteristicile definitorii ale unui joc? Ce au în comun, de 
exemplu, jocurile de rugby, pocher, tenis și șah? Este foarte greu să stabilim chiar numai un 
set de caracteristici comune tuturor acestora. Wittgenstein sugerează că termenii care fac 
parte din categoria jocuri (și din alte categorii) sunt asemănători membrilor unei familii 
care au anumite caracteristici comune; anumiți membri ai familiei pot prezenta mai multe 
caracteristici, în timp ce alții pot avea numai una, două și adesea aceste una, două trăsături 
sunt diferite, de la un membru al familiei la altul. 

Există unele elemente care sunt poziționate la limitele categoriei. Este tomata un fruct 
sau o legumă? Aici problema este determinată de aspectul general și de modul de creștere, 
pe de o parte, și de gustul savuros al tomatei, față de celelalte fructe care sunt, majoritatea, 
dulci. Un alt exemplu este delfinul, care are înfățișarea unui pește, dar despre care ni se 
spune în mod special că este mamifer, pentru a-l exclude din categoria pești. Limitele pe 
care le trasăm în jurul unei anumite categorii pot varia în funcție de context. De pildă, în 
limbaj colocvial ne putem referi la un păianjen ca la o insectă, deși cunoaștem faptul că este 
o arahnidă și că are prea multe picioare pentru a fi insectă. 

Un aspect dat poate avea diferite limite, în situaţii diferite. Termenul „reprimare“ 
sugerează un set de sensuri în discuţia cu un psihanalist și un set diferit de sensuri, atunci 
când se vorbește despre o dictatură; deși cele două seturi de sensuri au o origine comună, în 
context sensul lor este substanțial diferit. În asemenea situaţii, comunicarea depinde în 
mod esenţial de arogările pe care le facem în legătură cu conceptele. 

John Bransford descrie un experiment neprotocolar în care experimentatorul E intra în 
biroul colegului C și spunea, pur și simplu, „Bill are un automobil roșu“. Iată descrierea 
reacţiilor lui C: „El a părut foarte surprins, a făcut o pauză de aproximativ trei secunde și în 
final a exclamat: «Despre ce n... vorbești?» După o scurtă explicație, C a început să râdă și 
i-a mărturisit lui E ce îi trecuse prin cap. La început el crezuse că E vorbește despre o 
persoană numită Bill, pe care C o cunoștea. Apoi C și-a dat seama că E nu putea cunoaște, în 
nici un caz, persoana respectivă și că, în nici un caz, Bill nu și-ar fi cumpărat o mașină roșie. 
Apoi s-a gândit că E ar fi putut încurca numele și că ar fi putut de fapt să spună J (un prieten 
comun al lui C și E). C știa că J își comandase o mașină nouă, dar era surprins că era roșie și 
că îi sosise atât de repede. C a mai realizat și alte câteva ipoteze, toate în numai trei 
secunde, După toate acestea, el a renunțat și a sfârșit prin a-i striga «Despre ce n... 
vorbeşti?“ 


SCHEME 


Fundamentul comun necesar înţelegerii se extinde mult dincolo de limitele acordării 
aceleiași interpretări pentru conceptele simple, Luaţi de pildă următorul fragment, care 
aparține unui studiu efectuat de către Bransford și Johnson: „Procedeul este de fapt foarte 
simplu; La început, aranjaţi articolele pe diferite grupe. Desigur, un singur teanc ar putea fi 

suficient, depinde de cât anume aveți de făcut. Dacă trebuie să mergeţi în altă parte din 
cauza lipsei instalaţiilor, aceasta va constitui o etapă ulterioară; în caz contrar staţi foarte 
bine așa. Este important să nu exageraţi. Este mai bine să lucraţi cu mai puţine lucruri 
deodată, decât să puneţi prea multe. O greșeală vă poate și ea costa mult. La început, 
întregul procedeu poate să pară complicat. Curând însă el va deveni pur și simplu un alt 
aspect de viață. În viitorul apropiat este greu de prevăzut vreun sfârșit al necesității de a 
efectua această operație, dar nimeni nu poate ști. După încheierea operației, aranjați, din 
nou, materialele pe grupe. Apoi acestea ar putea fi așezate la locul lor, În final, ele vor mai fi 
folosite încă o dată și întreg ciclul va trebui repetat. Totul face însă parte din viață.“ 

Atunci când studenţii lui Bransford și Johnson au fost rugaţi să noteze compre- 
hensibilitatea acestui text pe o scală de la 1 la 5, studenții l-au clasificat drept total 
neinteligibil, având o comprehensibilitate medie de 2,29. După cum era de așteptat, 
atunci când studenții au fost rugaţi să reactualizeze textul, performanțele lor s-au 
dovedit foarte slabe, reușind să puncteze numai 2,82 idei din 18 posibile. Unui al 
doilea grup de subiecţi i s-a spus, după ce l-au citit, dar înainte de a-l reactualiza, că 
subiectul la care se referă fragmentul îl constituie spălarea îmbrăcămintei. Această 
informație nu a contribuit cu nimic nici la mărirea gradului de comprehensibilitate al 
pasajului, și nici la intensificarea reactualizării. Unui al treilea grup i s-a anunțat la ce 
se referă fragmentul, înainte de a începe lectura, punctajul comprehensibilității 
atingând în acest caz 4,5 din 5 puncte posibile, iar numărul ideilor reactualizate s-a 
dublat. Încercaţi și dumneavoastră, gândindu-vă că pasajul se referă la spălarea 
obiectelor vestimentare. 

Problema înțelegerii acestei descrieri nu este generată de faptul că cel care a scris-o 
operează cu alte concepte decât cititorii, ci derivă din faptul că cititorii nu dispuneau de 
reperele necesare pentru a-și da seama de tipul situației. Îndată ce ei au cunoscut contextul 
semantic corect, fragmentul a fost imediat înțeles. Acum câțiva ani, psihologul englez David 
Bruce a pus în evidență efecte foarte asemănătoare, în cazul efectuării unei acțiuni care 
presupunea simpla ascultare și repetare a propoziţiilor rostite pe un fond de zgomot. Bruce 
a arătat că atunci când subiecților le-a fost prezentat un context, probabilitatea înțelegerii 
corecte a propoziţiilor a crescut. Dacă, de exemplu, subiecţilor li s-a spus „sport“, proba- 
bilitatea ca ei să raporteze corect o propoziţie de tipul „Centrul nostru înaintaș a marcat 
golul câștigător“, a crescut simţitor. 

Indiciile de acest gen asigură accesul de la un complex întreg de cunoștințe privind un 
anumit subiect. Sir Frederick Bartlett folosea termenul aranjamente pentru a ilustra astfel 
de structuri ale cunoașterii. Teoreticienii care i-au urmat fie că au adoptat terminologia lui 
Bartlett, fie că și-au elaborat, uneori, terminologia proprie, ca de pildă în cazul termenilor 
cadru sau scenariu. Ambii termeni care reprezintă în esență conceptul de schemă sunt 
folosiţi de către informaticieni, care încearcă să elaboreze programul de calculator în 
sprijinul înțelegerii textelor. 


SCENARII 


În esenţă, scenariul este un pachet integrat de informaţii care poate fi folosit în scopul 
interpretării sau înţelegerii unei anumite situaţii, De pildă, în cazul unei povestiri în care 
apare un restaurant, se dă comanda de operare unui program care implică toate informa: 
țiile existente deja despre restaurante: un loc unde în mod obișnuit oamenii stau la mese 
împreună cu alții, unde se gătește, iar mâncarea este adusă la masă de către un chelner care 

o obține de la bucătărie și care așteaptă atât plata, cât și bacșișul și așa mai departe. Acestea 
sunt informaţiile actualizate în cazul unei afirmaţii de tipul „Restaurantul La Luigi este bun, 
însă chelnerii se mișcă greu“, Dacă ar trebui să se relateze întreaga situație, aceasta ar 
implica afirmații referitoare la faptul că mâncarea este adusă de către chelneri, că nu se 
poate comanda până când nu a sosit chelnerul, că nici un fel de mâncare nu se servește 
decât după ce s-a efectuat debarasarea după felul anterior și că viteza de efectuare a acestor 
operaţii este variabilă. Prin contrast, o afirmaţie de tipul „Gym““-ul La Luigi este bun însă 
chelnerii se mișcă greu“ este înșelătoare deoarece scenariul legat de „gym“ și cel care îi 
implică pe „chelneri“ nu se combină: afirmaţia poate căpăta un sens numai dacă am 
presupune că „gym“ este numele restaurantului sau că termenul chelner“ se referă la 
persoane care îndeplinesc o funcţie analoagă, totuși oarecum diferită de acea a chelnerilor 
dintr-un restaurant, eventual aceea de a înmâna cheile de la dulapuri sau echipamentul 
sportiv. Programele elaborate de către Schank, inițiatorul conceptului de scenariu, conțin 
infor- maţii despre scenariile care sunt incluse în ele și, datorită acestui fapt, ele pot depăși 
limitele informațiilor care sunt prezentate explicit în text, putându-se face deducții pe baza 
cunoștințelor existente în prealabil. În acest sens, ele se aseamănă cu comprehensiunea 
umană. 

Schank a efectuat o serie de demonstrații impresionante privind fenomenul de deducție, 
dar pentru aceasta a ridicat o problemă: ce anume trebuie să se includă şi ce nu trebuie să se 
includă într-un scenariu. Trebuie oare ca scenariul „chelner“ să includă faptul că, de obicei, 
chelnerii poartă șosete? Probabil că nu, deoarece majoritatea bărbaților poartă șosete, cel 
puțin în țările occidentale. Dacă ar trebui ca scenariul în includă acest element, ar fi 
necesare informaţii privind modul cum arată șosetele, sau modul în care calitatea lor este 
percepută tactil, precum și faptul că în cazul chelnerilor este mult mai probabil ca șosetele 
să fie negre decât roșii? Probabil că cititorul dispune de asemenea informații potențiale dar 
acestea nu vor fi specificate sau folosite dacă nu este necesar. În mod similar, tipul 
informațiilor specificate într-un scenariu aparținând lui Schank este rareori folosit de către 
un subiect uman, în mod explicit. Să luăm, de pildă, următoarea propoziţie: „John a plecat 
la New York cu autobuzul.“ Aceasta este interpretată, după programul lui Schank, în felul 
următor: „John s-a dus la o stație de autobuz. El a aşteptat câteva minute. A urca în 
autobuz. Şoferul a luat biletul lui John. Acesta s-a îndreptat către o banchetă. El s-a așezat. 
Şoferul l-a dus pe John la New Jork. John a coborât din autobuz.“ 

Desigur, nu este neapărat necesar ca John să se fi așezat pe banchetă; el putea sta și în 
picioare. De fapt, el ar fi putut sta în picioare și nu așezat, în tot timpul călătoriei, de 
asemenea ar fi putut prinde autobuzul imediat, sau ar fi fost necesar să aștepte foarte mult. 
Scenariul ar putea, probabil, specifica și faptul că John a așteptat ca ușa automobilului să se 
deschidă înainte de a urca, sau că a așteptat ca autobuzul să se oprească înainte de a cobori. 

Având în vedere aceste argumente, Schank a continuat să-și dezvolte vechile idei, 
mârindu-le gradul de complexitate, sugerând că structurile de memorie implicate în 
înmagazinarea cunoștințelor schematice sunt mult mai dinamice și interactive decât con- 
ceptul său mai vechi privind scenariile, Mai mult, fiecare scenariu dat este posibil să conțină 
un număr de elemente comune multor scenarii; aceste elemente comune au fost numite de 
el „MOP*“-uri, prescurtarea în limba engleză pentru pachete de organizare a memoriei. 
Rezultă deci că o anumită călătorie cu autobuzul ar putea fi codificată folosindu-se o serie 


+ 


Prescurtarea „gym“ corespunde în limba engleză termenilor gimnastică, sală de gimnastică 
(n. trad.) 

Termenul englez corespunzător chelnerului mai are și sensul de persoană care așteaptă, soli- 
citant, (n, trad,) 

de MOP-uri, între care cele referitoare la: călătorie, condiţiile atmosferice, regulile generale 
de politețe faţă de străini și modelele de interacțiune cu oficialităţile. Orice element care nu 
este standard va fi codificat în mod separat, iar aceste codificări alcătuiesc mecanismul 
reamintirii, procesul prin care o persoană poate încerca să transmită alteia un anumit 
episod pe care îl are în minte: „Îţi amintești?! Atunci când era să-ți uiţi umbrela în autobuz și 
șoferul s-a enervat când te-ai reîntors în autobuz pentru a o regăsi.“ 

Sistemul lui Schank include și concepte care aparțin unui nivel superior și pe care el le 
numește „TOP“-uri, prescurtarea în limba engleză pentru puncte de organizare tematică. 
Acestea se referă la categorii mai lungi, ca de pildă situaţiile în care valorile de familie trec 
pe o poziţie prioritară, sau situaţiile în care nu este posibilă atingerea unui obiectiv. Noul 
mod de abordare propus de Schank pare a furniza o reprezentare mai plauzibilă a 
cunoștințelor de ordin social, într-o formă care poate fi codificată într-un program de 
calculator. În ce măsură un asemenea model va genera o informaţie nouă empiric veri- 
ficabilă, despre modul în care memoria umană înmagazinează și obține informația, rămâne 
de văzut. 


NATURA MEMORIEI SEMANTICE: CUVINTE, IMAGINI SAU PROPOZIŢII? 


Până acum am discutat despre sistemul memoriei semantice fără a spune nimic despre 
unitățile sale componente. Este ușor să facem, de pildă, presupunerea că memoria seman- 
tică privește asociaţiile dintre cuvinte. De fapt, memoria semantică operează mai mult cu 
concepte și idei, care în unele cazuri sunt legate în mod clar de cuvinte dar nu sunt cuvinte în 
sine. Semantica a fost studiată la început de către lingviști și psiholingviști, al căror scop era 
acela de a explora sensul în legătură cu limbajul. Poate că punctul de vedere situat pe o 
poziţie extremă, cu privire la relaţiile dintre limbaj și sens, a fost analizat de către lingvistul 
Benjamin Lee Whorf. El este de părere că limbajul nu constituie o simplă modalitate de 
exprimare a părerii cuiva despre lume ci că limbajul realmente determină respectiva părere. 
„Noi disecăm natura conform unor coordonate stabilite prin limba noastră maternă. 
Categoriile și tipurile pe care le izolăm din întreaga lume a fenomenelor nu le găsim acolo 
din cauză că ar sări în ochii oricărui observator; dimpotrivă, se prezintă prin intermediul 
unui flux caleidoscopic de impresii, pe care trebuie șă le organizăm în mintea noastră, ceea 
ce se realizează, în mare parte, prin sistemul lingvistic pe care îl avem în minte.“ Acest punct 
de vedere asupra limbajului este cunoscut sub numele de ipoteza relativității limbajului. 

Whorf este de părere că oamenii care vorbesc diferite limbi își amintesc lumea în mod 
diferit. În sprijinul punctului său de vedere el aduce exemple privind dificultatea traducerii 
atunci când sunt implicate limbi aparținând unor culturi foarte diferite. El oferă un exemplu 
privind limba apașă în care propoziţia: „Este un izvor care curge șiroaie“ se traduce prin: 
„Aşa cum curge albul apei și izvoarele se mișcă la vale.“ Limba vorbită de eschimoși conține 
un mare număr de adjective care descriu diferite stări ale zăpezii și fără îndoială că per- 
cepția eschimoșilor privind diferențele dintre aceste stări este mult superioară celei pe care 
ar putea-o avea o persoană din zona mediteraneană, Totuși, aici apare o problemă de tipul 
primatului: oul sau găina; în timp ce Whorf susține că limbajul structurează lumea eschi- 
mosului, se poate susţine, la fel de bine, că limbajul eschimoșilor s-a dezvoltat ca urmare a 
percepţiei lui diferite asupra lumii, Cum s-ar putea testa validitatea acestor două puncte de 
vedere? O modalitate ar fi aceea de a demonstra că medii diferite de viață dau naştere unor 
capacități perceptive diferite în lumea animalelor necuvântătoare. S-ar putea afirma, pe 
această bază, că ursul polar are o mai bună capacitate discriminatorie privind diferite tipuri 

de zăpadă, faţă de ursul brun! Totuși, deși efectuarea unei experiențe comparative de acest 
fel ar putea reprezenta o provocare interesantă pentru un specialist în psihologie compa- 
rativă, ea ar fi foarte greu de executat și interpretat. Din fericire există alte modalități de 
atacare a problemei. 

Cu mulţi ani în urmă, doi psihologi americani, Roger Brown și Eric Lenneberg au 
demonstrat că anumite culori sunt foarte ușor de identificat și amintit. Asemenea culori 
„focale“ sunt identificate în mod constant, un număr mare de subiecți numindu-le în același 
fel. Numele acestor culori este de obicei scurt, ca de pildă roșu sau verde; culorile mai greu 
identificate ca de pildă stacojiul și turcoazul sunt, de obicei, cele cu nume mai lungi. Iniţial, 
aceste descoperiri au fost interpretate în lumina ipotezei lui Whorf anume că subiecții 
percep și își amintesc mai bine culorile care corespund unor bune etichete verbale. Eleanor 
Rosch a subliniat însă că și interpretarea alternativă, anume că limbajul rezultă din per- 
cepție, este la fel de plauzibilă. Ea a adus și dovezi convingătoare în sprijinul acestui punct 
de vedere, pe care le-a obținut în urma testării unui grup de vorbitori ai limbii „dani“, limbă 
vorbită, până nu demult, de către o populaţie din Noua Guinee păstrătoare a tradiţiei Epocii 
de piatră. Limba „dani“ prezintă caracteristica interesantă de a conține numai doi termeni 
pentru definirea culorilor, care corespund, în linii generale, extremelor, închis și deschis. 
Rosch a arătat că, în cazul când Whorf ar avea dreptate, vorbitorii de „dani“ nu ar trebui să 
evidențieze tendința normală de a identifica în mod constant și de a învăța mai ușor culorile 
focale. Cercetătoarea a stabilit că, deși nivelul general al performanțelor obținute de către 
vorbitorii de „dani“ a fost mai redus decât cel caracteristic subiecților americani, ei au 
prezentat aceeași tendință de a putea face ușor diferenţa între culorile „focale“ și de a-și 
aminti ușor aceste culori. În ciuda faptului că nu posedau etichete verbale pentru culorile 
roșu, verde și galben, vorbitorii de dani s-au descurcat ușor cu aceste culori, ceea ce 
sugerează că limbajul se bazează pe percepții și nu invers. 

Un punct de vedere situat pe o poziţie mai puţin extremă sugerează că, deși sistemul 
semantic ar putea fi inițial bazat și ghidat de percepția noastră asupra lumii, el codifică 
informația pe baza unui sistem lingvistic. Desigur, acest lucru nu este valabil pentru toată 
informația semantică, deoarece o mare parte a acesteia este situată dincolo de capacitatea 
noastră de exprimare prin cuvinte. Culoarea specială a unui apus de soare, gustul unui 
anumit vin, sunetul viorii unui violonist plin de har reprezintă mult mai mult decât se poate 
exprima prin cuvinte și nu pot fi înțelese pe deplin decât dacă a existat, în prealabil, 
experiența unor asemenea situații. 

In ceea ce privește înțelegerea limbajului, este clar că interpretăm cuvintele în cadrul 
unui context general al cunoștințelor despre lumea reală. De pildă, o propoziţie de tipul, 
„Sandvișul cu șuncă a fost mâncat de supă“ ar putea să pară absurdă deoarece supa nu este 
însuflețită și deci nu poate mânca. Dacă este vorba despre ospătari, însă, ea devine total 
interpretabilă; ospătarii obișnuiesc, uneori, să numească clienții după comenzile pe care 
aceștia le-au făcut, Să luăm, de pildă, afirmaţia, „A se află la dreapta lui B; B este la dreapta 
lui C, deci A se află la dreapta lui C.“ Acest lucru ar putea fi valabil dacă A, B şi Carfi aşezaţi 
la aceeași masă, dreptunghiulară, dar nu ar mai fi real dacă ei ar sta în jurul unei mese 
rotunde, Pe scurt, cuvintele trebuie interpretate în contextul cunoștințelor despre lumea 
reală, care, la rândul lor, se bazează pe cunoștințe care depăşesc cu mult sensul cuvintelor 
individuale, 

Un sistem de memorie semantică bazat exclusiv pe legăturile dintre cuvinte ar fi 
încarcerat în ceea ce Johnson-Laird a numit eroare simbolică. El Îşi ilustrează afirmația prin 
exemplul imaginar al unor extratereștri din spaţiu, care ar încerca să înțeleagă sensul 
limbilor vorbite pe Pământ, pe baza transmisiunilor radio. Dacă ei nu vor putea stabili 

legătura dintre cuvinte și obiectele sau fenomenele la care se referă acestea, extratereștrii 
vor avea puţine șanse de a înțelege limbile pământenilor. 

Un tip de cunoștințe care este greu de reprezentat prin cuvinte îl constituie cunoștințele 
spaţiale. Luaţi, de pildă, cunoștințele care se referă la forma țărilor. În acest domeniu au fost 
efectuate cercetări de către lan Moor cu ajutorul unei tehnici numite de el triangulație 
mentală pe baza termenului folosit în geodezie în legătură cu alcătuirea hărților. El a dat 
fiecăruia dintre subiecții săi câte o bucată de hârtie pe care era figurată o linie verticală 
conținând marcajul nord și un punct bazal ca loc de pornire și le-a solicitat să traseze linii 
reprezentând distanța la care sunt amplasate unele perechi de orașe din Marea Britanie, ca 
de pildă Londra și Edinburgh, Edinburgh și Birmingham, Birmingham și Londra și așa mai 
departe. Estimând media direcțiilor marcate, el a putut construi hărți reprezentând concep- 
tele spaţiale ale subiecților săi despre Marea Britanie. În fig. 28 şi 29 sunt reprezentate 
hărțile întocmite prin calcularea rezultatelor medii pentru două grupe de subiecți, femei 
casnice din Cambridge și respectiv din Glasgow. Nu este o problemă să ghiciţi cărui grup îi 
aparține fiecare hartă. Grupul din Glasgow a manifestat tendinţa de exagerare a dimen- 
siunilor Scoției, pe câtă vreme grupul din Cambridge a exagerat dimensiunile părții sudice a 
Angliei. Marea Britanie prezintă, în linii generale, forma unui triunghi cu baza deviată cu 
câteva grade față de orizontală, însă ambele grupe au „îndreptat“ triunghiul. 

Este foarte greu de argumentat că reprezentarea conceptelor spațiale în memoria 
noastră are o formă pur verbală și este chiar mai greu de susținut o interpretare pur verbală 
a memoriei noastre privind chipurile, gusturile, sunetele, mirosurile și așa mai departe. O 
interpretare lingvistică a tipurilor de categorii semantice pe care le-am discutat la începutul 
capitolului este însă mult mai ușor de argumentat. Există însă unele categorii de tipul fructe, 
unelte de tâmplărie și păsări despre care se pune întrebarea dacă sunt categorii funda- 
mentale lingvistice sau categorii care au, întâmplător, o etichetă lingvistică. 

Într-o experiență efectuată de către Potter și Faulconer, studenții, folosiţi ca subiecți, au 
fost rugaţi să denumească sau să claseze pe categorii imaginile unor obiecte obișnuite, sau 
să citească, sau să repartizeze pe categorii denumirile scrise ale acestor obiecte. Cercetătorii 
au demonstrat că subiecții au putut repartiza imaginea unui câine în categoria animal, sau 
imaginea unui ferăstrău în categoria unelte de tâmplărie, cu aceeași rapiditate cu care au 
repartizat pe categorii aceleași elemente reprezentate prin numele lor iar denumirea, în 
acest ultim caz, a fost mai rapidă decât atunci când subiecţilor le-au fost arătate imagini. 
Dacă o imagine trebuie denumită înainte de a fi repartizată într-o categorie, repartizarea va 
lua întotdeauna un timp mai îndelungat decât stabilirea numelui. 

Este oare posibil ca înmagazinarea conceptelor semantice să fie făcută sub formă de 
imagini? Nu există nici o îndoială asupra faptului că și caracteristicile vizuale şi spațiale 
sunt importante. De exemplu, putem avea un concept despre lucruri rotunde sau lucruri 
roșii, dar este mult mai greu să argumentăm că un concept de tipul dreptate sau vinovăție 
este înmagazinat, în mod primar, pe baza caracteristicilor sale vizuale. Desigur, s-ar putea 
menţiona anumite imagini vizuale care ar putea reprezenta, într-un anumit sens, dreptatea, 
dar aceste imagini ne-ar fi de foarte puţin folos în cazul când ar trebui să decidem dacă, 
într-un anumit tribunal, s-a făcut dreptate. Ipoteza cea mai plauzibilă constă în faptul că, 
probabil, conceptele sunt înmagazinate conform unui cod abstract care poate fi tradus în 
formă verbală sau lingvistică, sau în imagine, atunci când este nevoie, așa după cum 
informaţia stocată într-un calculator poate fi extrasă - conform anumitor comenzi şi tipuri 
de echipament periferic — sub formă de imagine pe ecran, de copie hard, pe imprimantă, sub 
formă de coduri pe discuri flexibile sau sub formă de sunet transmis prin telefon. În toate 
aceste cazuri, informaţia înmagazinată este aceeași, însă forma de afişaj este diferită. 

Fig. 28 Harta din această figură prezintă distanțele corecte dintre toate orașele luate în 
studiu. 


Există variaţii puternice, de la individ la individ, în ceea ce privește măsura în care se pot 
forma imagini vizuale intense. Acest lucru este foarte rar reflectat — dacă este reflectat — în 
felul în care se pot reactualiza evenimente, deși, așa după cum a subliniat Bartlett, indivizii 
care folosesc imagini vizuale pot avea mai multă încredere în capacitățile lor de reactua- 
lizare decât cei care folosesc strategii verbale. Lipsa diferențelor în ceea ce privește reac- 
tualizarea se datorează probabil faptului că elementele reactualizate depind de ceea ce este 
| înmagazinat și nu de metoda de afișaj. Cei ce se bazează pe imagini vizuale pot folosi 
echivalentul unui ecran, în timp ce indivizii bazaţi pe verbalizare utilizează echivalentul 
unei imprimante, dar deoarece ambele tipuri fac apel la același depozit abstract, exactitatea 
elementelor reactualizate nu va fi diferită. 


ÎNVĂȚAREA CONCEPTELOR NOI 


Până acum ne-am ocupat numai cu modalitatea în care sunt înmagazinate și accesate 
cunoștințele existente, dar nu am discutat nimic despre problema de importanță capitală 


SARBI badoo pi 


R 


132 MEMORIA UMANĂ 


John O'Groats 


Fort William 


Inverness 


Newcastle 
Blackpool King's Lynn 
à reat Yarmouth 
Cardiff Ipswich 


Plymouth Southampton 


Fig. 29 Harta din stânga elaborată pe baza schițelor întocmite de către grupul din 
Cambridge prezintă distanţe exagerate în partea de sud a Angliei, în timp ce harta din partea 
dreaptă, elaborată pe baza schițelor grupului din Glasgow, reduce toate distanțele dintre 
punctele situate la sud de Carlisle. (Moar. 1978) 


privind modul de formare a conceptelor, Deoarece aceasta este problema care se află la 
baza întregului proces al învăţării, ea este, evident, foarte importantă și totuși foarte puțin 
înțeleasă, O mare parte din psihologia educării s-a ocupat de memoria episodică (experien- 
ţa de reactualizare) și nu de memoria semantică (dezvoltarea cunoașterii), lucrurile înce- 
pând să se schimbe întrucâtva în prezent, dar numai treptat, 

Problema formării conceptelor a stat în atenţia psihologilor mult timp; în trecut, 
accentul a fost pus mai mult asupra identificării conceptelor decât formării unor concepte 
noi. Într-un studiu de identificare a conceptelor, experimentatorul selectează de obicei, pe o 

bază arbitrară, o anumită combinaţie de caracteristici și îi solicită subiectului să stabilească 
ce anume reprezintă combinaţia. Experimentele efectuate de către Heidbreder la mijlocul 
anilor '40 constituie o bună ilustrare a acestui mod de abordare. Subiecţii lui Heidbreder 
trebuiau să atașeze nume lipsite de sens, ca RELK, FARD și LING, diferitelor categorii de 
obiecte. 

S-ar putea considera că formarea conceptelor de acest tip este analoagă situației cu care 
se confruntă un copil atunci când încearcă să înveţe un limbaj sau să înțeleagă lumea. Ce 
rezultate se obțin în urma acestor studii? După cum este de așteptat, conceptele concrete, 
de tipul clădire, animal, față, sunt mai ușor de învăţat decât cele abstracte, ca dualitate sau 
rotunjime. Un concept bazat pe o caracteristică evidentă, ca de pildă dimensiunile sau 
culoarea, este mai repede asimilat decât un concept bazat pe caracteristici mai puțin 
evidente, ca de pildă orientarea în pagină. În cazul în care sunt implicate două trăsături, 
sunt mai ușor de aplicat reglementări de asociere în baza cărora conceptul se bazează pe 
ambele trăsături (de pildă, verde și pătrat) decât reglementări distinctive, în cazul cărora 
obiectivul trebuie să fie verde sau pătrat. 

Există o literatură bogată cu privire la identificarea conceptelor, adesea asociată cu 
modele relativ tomplexe, care încearcă să prezinte predicții privind modul cum indivizii 
efectuează asemenea operații. Eu însumi urmează a mă convinge de faptul că operațiile de 
identificare a conceptelor au o relație foarte bine conturată cu procesul prin care copiii 
obțin cunoștințe despre lume sau despre limbaj. Deși operaţiile de acest fel prezintă uneori 
o valoare practică, de pildă atunci când trebuie să stabilim că un pacient cu traumatisme ale 
creierului prezintă leziuni ale lobului frontal, eu cred că ele ne spun foarte puțin despre 
modul în care se dezvoltă, sau în care este accesat depozitul bogat al cunoștințelor noastre. 
O direcție de cercetare mult mai promițătoare este aceea abordată de către John Bransford 
și colaboratorii săi de la Universitatea Vanderbilt, Tennessee. Această direcție este descrisă, 
în detaliu, în cartea lui Bransford, Cunoașterea umană, dar o mare parte din ceea ce o face 
interesantă poate fi găsită într-un exemplu ce aparține unei teze de doctorat, susținută de 
unul dintre studenţii săi, K. E. Nitsch. Nitsch a încercat să-și învețe subiecții o serie de con- 
cepte aplicabile în unele situații de ordin social. Iată câteva dintre exemplele folosite de el: 


CRINCH A supăra pe cineva printr-un comportament necorespunzător 
MINGE A se asocia împotriva unei persoane sau a unui lucru 
RELL A salva pe cineva dintr-o situaţie periculoasă sau problematică 


Nitsch era interesat nu numai de modul cum vor fi învățate asemenea definiții, ci și de 
măsura în care ele vor fi generalizate pentru noi situații. Într-unul dintre experimente el a 
elaborat șase concepte de acest fel și a cerut unui grup de subiecţi să le învețe, în așa fel 
încât ei să poată da definiţia ori de câte ori li se prezenta conceptul, în timp ce al doilea grup 
a fost instruit pe bază de exemple până când fiecare subiect a putut încadra corect, într-o 
categorie, fiecare exemplu. Ambele grupe au fost testate apoi pe baza mai multor exemple 
cu totul noi. Cei care au învățat conceptele după definiții au obținut rezultate considerabil 
mai proaste decât cei instruiți pe bază de exemple, 

Un al doilea experiment s-a axat pe o serie de exemple folosite în procesul de învățare. 
De pildă, subiecţilor li s-a explicat că termenul CRINCH a fost folosit inițial de către 
ospătărițe, în timp ce termenul MINGE a fost folosit de cowboy-i. Unui grup i s-au prezentat 
exemple referitoare numai la aceste două situaţii, în timp ce al doilea grup a primit aceleași 
informaţii asupra imaginii conceptului, dar a beneficiat de un număr mai mare de exem- 
plificări, Definiţiile și exemplele sunt prezentate în continuare. 

Grupa 1 - Context constant pentru cuvântul nou 


CRINCH A supăra pe cineva printr-un comportament necorespunzător; inițial folosit de 
către ospătărițe. Contextul utilizării: când un client nu a dat bacșiș; când clienții protes- 
tează împotriva prețurilor meniurilor; când un client pătează, în mod intenționat, fața de 
masă, cu ketchup; când clienții se plâng că serviciul este lent și ineficient, 

MINGE A se asocia în scopul concentrării asupra unei persoane sau asupra unui lucru; 
inițial folosit de cowboy-i și alți lucrători din fermele zootehnice. Contextul utilizării: când 
trei sau mai mulți călăreți solicită același animal; când trei sau mai multe persoane lucrează 
la marcarea unui animal; când trei sau mai multe persoane încercuiesc un lup sau un alt 
prădător pentru a-i împiedica fuga; când trei sau mai multe persoane își unesc forțele 
împotriva unui hoț de vite. 


Grupa 2 - Context variabil pentru cuvântul nou 


CRINCH A supăra pe cineva printr-un comportament necorespunzător, inițial folosit de 
către ospătărițe. Contextul utilizării: când un bărbat nu își scoate pălăria la intrarea în 
biserică; când, cu ocazia unui eveniment public, un spectator se așază în așa fel încât 
blochează perspectiva celor din spatele său; când cineva împrăștie scrum pe o masă 
minunat lustruită; când clienții se plâng că serviciul ospătărițelor este prea lent. 

MINGE A se asocia în scopul concentrării asupra unei persoane sau asupra unui lucru; 
inițial folosit de cowboy-i și alți lucrători din fermele zootehnice. Contextul utilizării: 
când o bandă de marinari nemulțumiți își ameninţă căpitanul cu revolta; când un public 
protestează împotriva unei prestații mediocre pe scenă; când cineva nu se poate apăra 
împotriva unui atac; când un grup de cowboy-i își unesc forțele împotriva unui hoţ de vite. 


După ce subiecţii și-au însușit sensul cuvintelor nou create, CRINCH şi MINGE, într-atât 
încât să le poată folosit corect, ambele grupe de subiecți au fost confruntate cu un set 
complet nou de situaţii, selectate fiecare dintr-un context social diferit de cele cu care se 
întâlniseră mai înainte. Procentul de folosire corectă a scăzut la ambele grupe. În cazul 
Grupei 1 ai cărei subiecți fuseseră pregătiți prin folosirea exemplelor referitoare la același 
context, procentul a scăzut de la 89 la sută în contextul vechi, la 67 la sută într-un context 
nou. 4 

În cazul Grupei 2, instruită cu ajutorul exemplelor privind diferite contexte, scăderea s-a 
produs de la 91 la 84 la sută. Este clar că această ultimă grupă a putut generaliza mai bine 
cunoștințele căpătate, adaptându-le noilor situații. 

Experimentul lui Nitsch a demonstrat un punct simplu, dar important, anume că, în 
cazul când se urmărește învățarea unor concepte care trebuie generalizate, este important 
ca subiectul care învaţă să fie confruntat cu o serie de exemple. Din păcate, și în cazul 
acestei abordări există unele inconveniente. Grupa lui Nitsch care a învăţat cuvintele pe 
baza unui singur context a reușit să înveţe foarte ușor noile concepte după patru încercări 
de exersare, însă grupa instruită prin folosirea a diferite contexte a întâmpinat mult mai 
multe dificultăţi și a necesitat o perioadă mai îndelungată de exersare. 

În următoarea experiență, Nitsch a încercat deci o schemă de instruire hibridă cu 
ajutorul căreia spera să obțină avantajele unei instruiri variate, evitând însă problemele pe 
care le creează prezentarea unei game largi de exemple. În acest studiu s-a lucrat cu trei 
grupe, fiecare dintre acestea fiind supusă unui număr de șapte variante experimentale. 


Grupa instruită pe baza exemplelor aparținând unui singur context a învăţat folosind numai 
exemple ancorate în contextul în care li s-a spus că s-au format concepte, respectiv 

restaurant, cowboy etc. Grupa instruită pe baza unui context variabil a primit exemple 
derivate din diferite contexte, Grupa instruită pe baza unui context hibrid a primit exemple 
derivate din contextul originar urmate de trei scheme de lucru în care contextul a fost 
variabil. În final, toate trei grupele au fost testate pentru a se stabili capacitatea lor de a 
aplica fiecare concept în situații noi. Performanţele obținute sunt prezentate mai jos. 


Concepte corect aplicate 


În context vechi În context nou 
Același context 90% 69% 
Context variabil 92% 82% 
Context hibrid 90% 91% 


Ca și în studiul anterior, toate grupele au atins un nivel al corectitudinii de 90 la sută, în 
cazul utilizării contextului inițial. Ca și mai înainte, subiecţii instruiți pe baza unui context 
limitat au avut mai multe dificultăți în aplicarea conceptelor învăţate în situații noi, față de 
cei care au beneficiat de o instruire variată. Ce se poate spune despre cea de-a treia grupă? 
Sistemul hibrid de instruire s-a dovedit foarte eficient; subiecții din această grupă nu au 
necesitat o instruire mai îndelungată decât grupa instruită pe baza schemei corespun- 
zătoare unui singur context, iar transferul conceptelor la situații noi s-a dovedit mai bun 
decât în cazul grupei instruite pe bază de context variabil. Concluzia este clară: noile 
concepte sunt însușite mai ușor dacă numărul exemplelor învățate este limitat, dar dacă se 
dorește generalizarea informaţiei atunci este important ca subiecții să beneficieze de o 
largă experiență chiar în procesul de instruire. 

Majoritatea cursurilor de instruire profesională încearcă să realizeze scheme de acest 
gen. Un student la medicină va începe prin a învăța, într-o formă suprasimplificată, modul 
în care funcţionează corpul. Apoi va învăța despre efectele diferitelor boli asupra funcției 
normale a organismului. În timpul instruirii de tip clinic el va fi confruntat cu o serie de boli, 
în diferite secții ale spitalelor. În cazul fiecărei secții, numărul bolilor posibile este strict 
delimitat, astfel încât el nu va trebui să se gândească la factorii de ordin neurologic atunci 
când lucrează cu un medic specialist în gastro-enterologie, sau să-și facă probleme cu bolile 
pielii în timpul instruirii în domeniul obstetricii. Ca medic stagiar el se va confrunta, 
probabil, cu un număr mult mai mare de boli, fiind, în același timp, mult mai puțin 
supravegheat. În momentul când studentul și-a încheiat toate treptele pregătirii devenind, 
să spunem, medic internist, el va avea deja suficientă experiență pentru a trece de la 
exemplele de boli din manuale, la bolile indivizilor reali. Oamenii se încadrează rareori în 
cazurile — de orice fel — prezentate în manuale. 


TULBURĂRI ALE MEMORIEI SEMANTICE 


În anul 1888, neurologul Lissauer descria cazul lui GL, un comerciant în vârstă de 80 de 
ani care a fost trântit într-un gard, datorită unui vânt puternic, Ulterior el nu s-a simţit bine 
și a acuzat unele probleme cu vederea, Acuitatea sa vizuală s-a dovedit normală, la fel şi 
capacitatea de a copia desene. Totuși, capacitatea lui de a recunoaşte obiectele era serios 

afectată. Odată, el a luat picturile de pe perete drept cutii și a încercat să scoată diferite 
lucruri din interiorul lor; într-o altă situaţie el și-a încurcat jacheta cu pantalonii. 

Această tulburare care afectează recunoașterea obiectelor, numită agnozie, trebuie 
privită ca o deteriorare a capacității normale de a trece de la percepţia unui obiect la 
înțelegerea sensului său. Sistemul de recunoaștere a obiectelor poate fi afectat în diferite 
puncte; în consecinţă, există pacienţi care pot numi obiectele atunci când le văd, dar nu și 
atunci când le pipăie, precum și pacienţi pentru care este valabilă reciproca acestei 
probleme. Există pacienți care prezintă atât tulburări vizuale, cât și tactile. Un exemplu de 
acest fel îl constituie JR, o tânără care, prin cădere de pe cal, a suferit leziuni severe la 
nivelul capului, determinând instalarea unor probleme majore legate de recunoașterea 
obiectelor. Ea nu putea recunoaște o ceapă, nici vizual, nici tactil, dar atunci când era 
întrebată „Care este leguma care te face să plângi atunci când o cureți?“ nu avea nici o 
dificultate în a da un răspuns corect. Ea prezenta dificultăți de reactualizare a informației 
vizuale privind diferite obiecte numite, în ciuda dovezilor evidente că le recunoștea. Tânăra 
a putut descrie un vultur ca fiind „o pasăre de pradă“, dar atunci când a fost chestionată s-a 
dovedit că ea îi atribuia patru picioare și dinți. Cu trecerea timpului, agnozia ei s-a 
ameliorat. Astăzi ea a făcut progrese importante în ceea ce privește identificarea obiectelor 
familiare prezente în existența cotidiană, dar mai are încă dificultăți. de identificare a 
animalelor model, în cazul cărora imaginea sa vizuală este similară, însă ea nu corespunde 
realităţii din punct de vedere al dimensiunilor, culorii și texturii. 


ORGANIZAREA MEMORIEI SEMANTICE 


Datele prezentate până acum demonstrează natura multiplă a regăsirii informaţiei din 
memoria semantică. Ce știm despre înmagazinarea informaţiei în memoria semantică? Se 
recunoaște deja de mai mult timp faptul că pacienţii care suferă de afazie (defecte de 
înțelegere și exprimare a limbajului) pot avea probleme speciale cu exprimarea diferitelor 
categorii de cuvinte; unii dintre aceștia pot avea probleme cu culorile, în timp ce alții 
întâmpină dificultăți speciale legate de numirea diferitelor părţi ale trupului. În ultimii ani, 
acest fenomen a fost explorat în. detaliu, în special de către. Elizabeth Warrington și 
colaboratorii săi din Londra. Ei au descris cazul unui pacient, JBR, care întâmpină mari 
dificultăți în înţelegerea cuvintelor referitoare la ființe vii, deși numirea obiectelor inani- 
mate nu-i creează probleme. El poate defini torța ca fiind „o lumină ţinută în mână“ și 
servieta ca fiind „o geantă mică folosită de către elevi pentru transportul caietelor“, dar 
elaborează definiţii foarte sărace atunci când este vorba despre plante și ființe vii. De pildă, 
definiţia pe care el a dat-o narcisei a fost „plantă“ iar cuvântul struț a fost clasificat drept 
„neobișnuit“, 

Pacienţii care își pierd capacitatea de a defini precis cuvintele sunt însă, de obicei, 
capabili să prezinte numele categoriei mari din care acestea fac parte. Ei știu că cerbul este 
un animal și că trandafirul este o floare, dar se poate întâmpla să nu fie capabili de a furniza 
nici o altă informaţie despre trandafiri sau să identifice imaginea unui trandafir dintr-un 
grup de alte imagini, în modelele ierarhice ale memoriei semantice, pe care le-am descris 
mai înainte. Asemenea dezorganizări ale memoriei semantice pot fi observate, uneori, în 
urma encefalitelor severe. Ele pot apărea și în stadiile tardive ale bolii Alzheimer, în cazul 
căreia dezorganizarea memoriei semantice este progresivă, Iniţial, această deteriorare 
poate fi specifică conceptelor concrete mai degrabă decât celor abstracte, sau viceversa, 


ÎNMAGAZINAREA CUNOȘTINȚELOR 137 


apoi ea tinde să devină tot mai generală. În unele cazuri poate avea loc o pierdere 
diferențială vizând anumite categorii specifice. 

Zonele creierului cu implicaţii speciale în stocarea informaţiei privind sensul corespun- 
zător obiectelor sunt lobii temporali. Cercetările se află încă la început, dar se pare că 
diferite subzone de la nivelul lobilor temporali sunt specializate în păstrarea informaţiei 
privind forma, gustul sau asocierile între acestea. Deficienţele specifice, de tipul celor pe 
care le-am descris, se produc, probabil, datorită faptului că o zonă este mai puternic 
deteriorată decât altele. De pildă, deteriorarea regiunii specializate în informația vizuală 
sau tactilă poate conduce la dificultăți de stabilire a denumirii obiectelor tridimensionale. 
Pe de altă parte, degradarea unei zone în care sunt codificate asociaţiile verbale poate 
determina instalarea unor dificultăți legate de folosirea cuvintelor și conceptelor abstracte. 
Diferenţierea fructului de legumă poate depinde, în special, de culoare și miros, în timp ce 
diferenţierea unui animal de altul poate depinde, în măsură mult mai mare, de formă. 
Intr-o zi, neuropsihologii ne vor furniza, fără îndoi. lă, o bază mai bogată și mai adecvată 
pentru sprijinirea teoriilor psihologice asupra memoriei semantice. 


0. REGĂSIREA INFORMAȚIEI 


Aș dori să vă imaginaţi că sunteți spioni și vi se cere să memoraţi următorul mesaj 
codificat; concentrați-vă și vedeți cât timp vă este necesar pentru a-l introduce în memorie. 


SESHSA 
RKIWTIC 


Memoria este adesea asemănată cu o bibliotecă vastă, plină cu informații. Însă, pentru 
ca biblioteca să fie utilă, informaţia trebuie să fie accesibilă, ceea ce înseamnă că ea trebuie 
organizată și catalogată. După cum am văzut în Capitolul 5, procesul de organizare prezintă 
o importanță crucială, iar cauza din care derivă această importanță constă în faptul că 
păstrarea informaţiei într-o formă neorganizată și nesistematică nu permite accesarea ei în 
timp util. O memorie neorganizată ar fi asemenea unei biblioteci având încăperile pline cu 
cărți depozitate la întâmplare. Dacă un istoric ar dori să citească despre unele aspecte ale 
Revoluţiei franceze ar trebui să caute printre mii de cărți înainte de a găsi ceva relevant. O 
asemenea bibliotecă ar fi relativ nefolositoare. Modul de organizare a informaţiei constituie 
și el un factor critic. O bibliotecă și-ar putea organiza depozitele după culoarea cărților, 
ţinând toate cărţile cu coperţi roșii într-o încăpere, pe cele cu coperţi albastre în altă 
încăpere, pe cele galbene în alta și așa mai departe, dar acest lucru nu i-ar putea fi de prea 
mare folos istoricului nostru, doar dacă el ar cunoaște, din întâmplare, culoarea coperţilor 
cărții pe care o caută. 

O clasificare mai utilă ar fi pe baza subiectului cărților, subiectele fiind clasificate după 
litera inițială. Acest lucru ar permite cel puţin căutarea la litera F, pentru franceză, şi la 
litera R, pentru revoluție. Să spunem însă că aș dori să găsesc romanul lui Joseph Conrad 
Heart of Darkness (Spiritul întunericului). Ar trebui să caut la literele H, D sau R pentru 
roman? Rezultă în mod clar faptul că mai este nevoie de o clasificare, după autor. 
Presupunând că aș cunoaște, în linii generale, intriga romanului și aș ști că autorul este 
polonez, dar că a scris în limba engleză. O dată ajuns aici, singura mea posibilitate ar fi 
aceea de a abandona catalogul pentru a discuta cu bibliotecarul, sistemul uman al clasifi- 
cării încrucișate fiind mult mai bogat și mai flexibil și nu mai puţin precis decât majoritatea 
schemelor de aranjare elaborate până în prezent pentru biblioteci. 

Este oare memoria noastră de lungă durată asemenea unei biblioteci conţinând canti- 
tatea vastă de informaţie pe care o acumulăm zi de zi, bine codificată și clasată, gata de a fi 
extrasă la momentul potrivit? Desigur, dacă discutăm subiectiv, cantitatea informației pe 
care o uităm este mult mai mare decât cea pe care ne-o amintim. Acum, când scriu acest 
pasaj, aud o mulţime de rândunele ciripind dincolo de fereastra mea, precum și niște mașini 
care trec pe drumul din spatele grădinii. Este greu de crezut că fiecare ciripit și fiecare 
mașină care a trecut sunt reținute în memoria mea. La fel, dacă privesc pe fereastră văd un 
lan de grâu și, în spatele acestuia, o pădure. Va păstra oare memoria mea informaţii despre 
fiecare spic de grâu sau fiecare copac, numai pentru eventualitatea că, poate peste 20 de 
ani, s-ar putea să am nevoie de aceste informaţii? Pare foarte puţin probabil. Și totuși, logic 

vorbind, nu putem dovedi niciodată că nu înmagazinăm toate informaţiile. Probabil că ceea 
ce se stochează este un fel de reprezentare a amintirii de a fi privit pe fereastră, la care se 
adaugă reprezentarea unui lan de grâu și a unei păduri, bazată pe cunoștințele mele 
generale despre grâu și păduri precum și eventual, una, două, caracteristici ale imaginii pe 
care am văzut-o. lar dacă analizaţi aceste lucruri, nu vă sugerează ele oare că memoria de 
lungă durată seamănă nu atât cu o bibliotecă în care, de-a lungul vieţii, informaţia se 
acumulează în mod constant ci mai mult cu o scenă, unde evenimentele noi le dislocă, 
continuu, pe cele vechi. Poate că atunci când uităm, acest lucru se datorează numai faptului 
j că amprenta de memorie a fost distrusă și nu faptului că ea a devenit inaccesibilă. 

Totuși, și acest punct de vedere este prea simplist. Dacă tot ceea ce uităm reprezintă 
distrugerea amprentelor de memorie, atunci suma totală a amintirilor noastre ar trebui să 
reprezinte elementele pe care le reactualizăm în orice moment. Există însă o mulțime de 
date care arată că lucrurile nu stau astfel. Este evident că cunoaștem mult mai mult decât 
putem regăsi la un anumit moment. Deși este posibil ca, într-un moment dat, să nu putem 
reactualiza o anumită informaţie, ea poate fi totuși regăsită, dacă ni se oferă un reper sau 
un indiciu. Indiciile de regăsire permit localizarea informaţiei, care altfel ar fi inaccesibilă. 
Citiţi cu atenție, de două ori, următoarea listă de 28 de cuvinte, apoi luaţi o foaie de hârtie 
și, lăsând lista de-o parte, încercați să scrieți cât mai multe dintre acestea, în ordinea în 
care doriți. 


BD BPP 


cabană, colibă, cort, hotel, stâncă, râu, deal, vulcan, căpitan, caporal, sergent, colonel, 
=N trandafir, violetă, narcisă, bujor, zinc, cupru, aluminiu, bronz, gin, votcă, rom, whisky, 
burghiu, ferăstrău, daltă, cui 


Cele 28 de cuvinte aparțin următoarelor șapte categorii: locuințe, caracteristici naturale, 
grade militare, flori; metale, băuturi alcoolice, unelte de tâmplărie. Scrieţi acum aceste 
categorii pe spatele foii dumneavoastră de hârtie și verificați câte cuvinte puteți reactualiza, 
din fiecare categorie. Comparați acum numărul cuvintelor reactualizate în cele două 
situaţii. Cei mai mulți sunt de părere că furnizarea indiciului de regăsire le oferă posibi- 
litatea de a regăsi cuvinte pe care în prealabil le scăpaseră din vedere. Este ca și când aceste 
indicii v-ar direcționa căutarea în locaţia potrivită de memorie, favorizând astfel accesul la 
amprente care altfel nu ar fi fost regăsite. 

Deși nu există nici o îndoială că atât indiciile de regăsire cât și recunoașterea pot releva 
informaţii care nu ar fi fost regăsite dacă reactualizarea s-ar fi făcut în mod direct, fără nici 
un element de sprijin, s-ar putea aduce totuși argumentul că amprenta de memorie este 
prezentă, dar nu este suficient de puternică pentru a permite reactualizarea. Indiciul 
asigură un plus de informaţie care, împreună cu amprenta slabă, permite reactualizarea 
elementului dat. Dacă ne reîntoarcem la analogia cu biblioteca, este ca și cum am spune că 
problema nu este aceea de a localiza cartea, ci de a o recunoaște, după ce a fost localizată. 


a fi 

r CUM ÎNVĂȚĂM SĂ REGĂSIM INFORMAȚIA 

ini Un experiment efectuat de psihologul canadian Endel Tulving a aruncat ceva mai multă 
are lumină asupra procesului de regăsire. În acest experiment, procedeul de învăţare a listelor 
un de cuvinte aplicat până atunci, a fost modificat. Un experiment tipic, având ca obiectiv 
pre învățarea, presupune ca subiecţilor să li se prezinte o listă de cuvinte (în total 36); 
de subiecţilor li se cere să reactualizeze lista, apoi, după prima reactualizare, lista le este 
gic 

prezentată a doua oară solicitându-li-se a doua reactualizare și așa mai departe, până la 
învățarea întregii liste. Tulving a adus o modificare acestui procedeu prin faptul că a 
introdus trei încercări succesive de reactualizare, după fiecare test de învățare. În acest fel 
subiecții trebuiau să citească întreaga listă de cuvinte, să o reactualizeze, apoi să încerce a 
doua și a treia reactualizare, trecând abia apoi la cea de-a doua citire a listei. După a doua 
citire urmau alte trei reactualizări, apoi o altă prezentare a listei acelorași cuvinte (adică 
învăţare, reactualizare, reactualizare, reactualizare, învăţare, reactualizare, reactualizare, 
reactualizare, învățare, reactualizare, reactualizare, reactualizare și așa mai departe). 

Ce efect a exercitat acest procedeu asupra performanțelor? Oarecum surprinzător, în 
acest regim, subiecții au învățat cu aceeași rapiditate ca și cei în cazul cărora acţiunile de 
învăţare și actualizare s-au succedat în mod alternativ. Rezultă că procesul de căutare și de 
regăsire a elementelor informaționale contribuie, în mod real, la învățare; s-ar părea că 
există un proces de învăţare a regăsirii unui set specific de elemente. 

Atunci când Tulving a analizat, în detaliu, toate cele trei încercări succesive de regăsire, 
el a observat că numărul total al cuvintelor regăsite nu era diferit de la o reactualizare la 
alta, în toate cele trei încercări; dacă subiectul reactualiza cinci cuvinte la prima încercare, 
el reactualiza tot aproximativ cinci la cea de-a doua și la cea de-a treia. Acest lucru nu este 
prea surprinzător, avându-se în vedere absența acţiunilor de învățare, între cele trei 
reactualizări. Surprinzător a fost faptul că, în toate cele trei teste efectuate, nu au fost 
reactualizate în mod constant decât aproximativ jumătate dintre cuvinte; pe restul, su- 
biecții și le-au amintit, dar apoi le-au pierdut din nou. Să presupunem că lista conținea 
cuvintele câine, pisică și canar; câinele ar putea fi reactualizat în toate cele trei teste în timp 
ce pisica ar putea fi reactualizată în primul test, pierdută în cel de-al doilea (în care ar putea 
fi reactualizat canarul) și ar putea reapărea în cel de-al treilea test. Era evident că subiecții 
lui Tulving nu au relevat în nici una dintre reactualizări tot ceea ce cunoșteau, ca și când ar fi 
scotocit într-o cutie conținând tot ceea ce ei stocaseră și din care extrăgeau o dată un element, 
altă dată altul. Acest efect nu este, desigur, limitat la materialele nou învățate. Dacă doriți să 
observați modul cum fenomenul se manifestă și la dumneavoastră, încercați să scrieți, în timp 
de trei minute, numele a cât mai multor țări din Africa. Repetaţi apoi exerciţiul. Veţi observa 
că, la cea de-a doua încercare, apar numele unor țări pe care nu le-aţi inclus în prima listă, dar 
că unele dintre elementele reactualizate anterior dispar de pe listă. 


„PE VÂRFUL LIMBII“ 


Din punct de vedere subiectiv, poate că cea mai convingătoare dovadă că memoria 
noastră conţine informaţii pe care nu le putem accesa este furnizată de situaţia în care ni se 
pune o întrebare la care suntem siguri că știm răspunsul, cu toate că nu îl putem da într-un 
anume moment; simțim că îl avem „pe vârful limbii“. i 

Acum câţiva ani, doi psihologi de la Universitatea Harvard, Roger Brown și David McNeil, 
s-au decis să verifice dacă acest sentiment se baza pe date reale sau era, pur şi simplu, o iluzie. 
Ei au creat o situaţie de tip „pe vârful limbii“ prin citirea unui set de definiții referitoare la 
cuvinte relativ obscure, cerând apoi subiecților să numească obiectul definit. Să luăm, de pildă 
exemplul: „instrument muzical alcătuit dintr-o serie de tuburi lovite cu ciocănele“. Subiecţii au 
fost instruiți să anunțe dacă se găseau în situaţia de a avea informaţia „pe vârtul limbii“ (dea 
convinși că cunosc cuvântul, dar nu îl pot menţiona), Când au apărut situaţii de acest gen, 
subiecţii au fost rugaţi să ghicească numărul silabelor cuvântului și să furnizeze oricare alte 
informaţii în legătură cu el, ca de pildă litera inițială, În ceea ce priveşte aceste informații, 

subiecţii au dovedit o eficiență mult mai mare decât s-ar fi putut obține într-o situație 
întâmplătoare. Alte studii au arătat că atunci când subiecților li s-a dat litera iniţială, 
aceasta a favorizat frecvent găsirea numelui corect, xilofon. Încercarea de a ne aminti numele 
capitalelor diferitelor ţări constituie un bun mijloc de a evoca acest efect. Citiţi repede lista 
țărilor prezentate în continuare, acoperind coloana corespunzătoare inițialei capitalelor lor. 
Eliminaţi țările la care puteți da răspunsul imediat și, de asemenea, pe cele la care nu cunoaşteţi 
răspunsul. Concentrați-vă asupra restului de țări. Aţi reușit? Dacă da, verificați dacă indiciul 
oferit de litere vă declanșează memoria. Verificaţi răspunsurile în pagina 142, 

În general, sentimentul că știți ceva constituie o indicație destul de bună că, într-adevăr, 
știți... dacă vi se oferă indiciul corect. Într-un test de numire a capitalelor, similar celui 
prezentat aici, reactualizarea a fost de peste 50 la sută când s-au oferit indicii pentru orașele 
pe care subiecții credeau că le cunosc, și de numai 16 la sută pentru orașele pe care 
considerau că nu le cunosc. 

Am stabilit deci că, chiar dacă nu înmagazinăm toate elementele sau situațiile cu care ne 
confruntăm, depozitul memoriei noastre conține o cantitate mai mare de informație decât 
putem accesa la un anumit moment. Ce determină, atunci, accesibilitatea acestei informaţii? 


Litera inițială a 


Ara capitalei 
1 Norvegia O 
2 Turcia 
3 Kenya N 
4 Uruguay M 
5 Tibet J7 
6 Australia C 
7 Arabia Saudită Roi 
8 România B 
2 Burma R 
10 Bulgaria Ss 
11 Coreea de Sud S 
12 Siria D 
13 Cipru N 
14 Sudan K 
15 Nicaragua M 
16 Ecuador Q 
17 Columbia B 
18 Camerun Y 
19 Tailanda B 
20 Venezuela C 

Capitalele țărilor listate la p. 141: 1) Oslo 2) Ankara 3) Nairobi 4) Montevideo 5) Lhasa 6) Canberra 
7) Riad 8) București 9) Rangoon 10) Sofia 11) Seul 12) Damasc 13) Nicosia 14) Khartoum 15) Ma- 
nagua 16) Quito 17) Bogota 18) Iaounde 19) Bangkok 20) Caracas 


Revenind la analogia noastră cu biblioteca, o bună regăsire depinde de o codificare bună; 
adică, modul de clasificare a unei cărți la intrarea în bibliotecă determină ușurința cu care ea 
va putea fi accesată ulterior. Să presupunem că ne întoarcem la codul pe care l-ați memorat la 
începutul capitolului. Cât de bine vi-l amintiţi? Încercaţi să-l scrieți. 

Dacă, asemenea redutabilului dr Ebbinghaus, aţi repetat acest cod repede și frecvent, 
fără a recurge la un element artificial, ca de pildă un indiciu mnemotehnic, înseamnă că vă 
amintiți probabil, potrivit de bine, primul rând, dar ce se poate spune despre cel de-al 
doilea? Dacă aveţi o minte special modelată, ca aceea a unui rebusist pasionat, ați observat 
poate că, în cazul când începeți de la litera C de pe rândul al doilea, și treceţi apoi, 
alternativ, în zigzag, pe rândul de sus și pe cel de jos, întreaga secvenţă va forma cuvântul 
catswhiskers*. Dacă aţi observat acest lucru, probabil că aţi reconstituit codul extrem de 
exact. Dacă v-aș fi cerut să recitați secvenţa literelor din rândul superior, probabil că v-ar fi 
mers mai greu decât dacă ați fi memorat-o direct; dacă ați recurs la creion și hârtie, probabil 

că ați putut reproduce codul cu exactitate și viteză destul de mare. Pe scurt, metoda de 
regăsire depinde de modul cum materialul este codificat în timpul învăţării. 


CLASIFICAREA INFORMAȚIILOR LA INTRARE 


Sunt oare toate metodele de codificare și clasificare a informaţiilor de intrare la fel de 
utile, dacă sunt sistematice și logice? În mod sigur, nu. Revenind la analogia cu biblioteca, 
dacă bibliotecarul a clasificat opera lui Shakespeare, Iulius Caesar, la „Istorie“, vom avea 
desigur dificultăți cu regăsirea ei, dacă indiciul care ni se oferă este „dramă“: 

Există variaţii substanţiale în ceea ce priveşte efectele produse de diferitele metode de 
clasificare. Încercați să repartizați pe categorii cuvintele prezentate la pag. 143, marcând în 
dreptul fiecăruia răspunsul „Da“ sau „Nu“. După ce ați terminat, efectuaţi adunarea cifrelor 
prezentate după tabel. 

Încercaţi acum să reactualizați cât mai multe dintre cele 30 de cuvinte pe care le-aţi 
repartizat în cele două coloane. Scrieţi aceste cuvinte în ordinea în care doriți. Aţi observat 
că stabilirea răspunsului „Da“ sau „Nu“ a necesitat trei tipuri de procese: în primul rând a 
trebuit să decideți dacă un cuvânt este tipărit cu caractere aparținând casei cu litere mici 
sau celei cu litere mari**; în al doilea rând, a trebuit să luaţi o decizie asupra sonorității 
cuvintelor așa cum rezultă din pronunțarea lor*** și, în al treilea rând, a fost necesar să 
prelucraţi sensul. 


PR aaaaaaaaaaaaaaaaaamaaaaaamamamamamamaaaaaaaaaaamamuluau 


* În limba engleză, autoritate supremă. Pentru testul în limba română se poate lua un alt 
cuvânt, cu același număr de litere, de pildă impenetrabil, Așezarea literelor va fi: LBREEM / 
IATNPI (n. trad.) 

+* În limba engleză, aceste case au nume specifice, respectiv „casa superioară“ (cu litere mari) şi „casa 
inferioară“ (cu litere mici), fapt care ar putea influența promptitudinea răspunsului. (n. trad.) 

+** În cazul limbii române, testul este mai simplu, având în vedere ortografia fonetică a acestei 
limbi. Testul în limba engleză conţine însă unele capcane, ca de pildă cuvântul pin (ac), 
transcris fonetic prin [pin] nu rimează cu style (stil), [stail]; situaţia ar fi alta în cazul cuvântului 
pine (pin) transcris fonetic prin [pain]. (n. trad.) 

Aparține cuvântul casei" cu litere mici? 
Rimează cuvântul cu câine? 


Este numele unui animal? 


la Pai 


Rimează cuvântul cu ac? 

Este numele unui fruct? 

Aparține cuvântul casei* cu litere mari? 
Rimează cuvântul cu castel? 


VI m Poe 


Este numele unui joc? 
Rimează cuvântul cu trunchi? 
Aparține cuvântul casei cu litere mari? 


Aparține cuvântul casei cu litere mici? 


CV p î.C c_v 


Este numele unei piese de mobilier? 
Rimează cuvântul cu groapă? 
Este numele unei unități de timp? 
Aparține cuvântul casei cu litere mici? 
„Este numele unei legume? 
Este numele unei clădiri? 
Rimează cuvântul cu medalion? 
Este numele unei insecte? 
Aparține cuvântul casei cu litere mici? 
Rimează cuvântul cu praf? 
Aparține cuvântul casei cu litere mari? 
Rimează cuvântul cu merge? 
Aparține cuvântul casei cu litere mari? 
Rimează cuvântul cu hat? 
Este numele unei boli? 


Aparține cuvântul casei cu litere mici? 
Este numele unei țări? 

< Aparține cuvântul casei cu litere mari? 
it Rimează cuvântul cu simplu? 


prinț 
PÂINE++ 
tigru 
SL die ii e e n Deea Aid 
STICLĂ ru 
FOARFECI 
penel** 
PODEA 


statuie 


stejar 


morcov 

MUNTE 

poștalion** 

GÂNDAC DE BUCĂTĂRIE 
TUN 

roată 


carte 


minge** 
CAVOU 
iaht 


pojata catea ui a a age 


dactilografiat 
PANTOF 
TRĂSURĂ 


amplu" 


ei y 


); (n, trad,) 


[1 i 


Adaptări pentru limba română. (n, trad.) 


În poligrafie, cutie în care se păstrează literele, semnele de punctuație etc. de acelaşi caracter. 

Efectuați adunarea 


4+6+3+7+9+1+5+8+3+2= 


Notaţi câte cuvinte ați reactualizat, din fiecare categorie. Cuvintele clasificate conform 
„casei“ au fost: prinț, foarfeci, lampă, masă, stejar, tun, carte, cavou, dactilografiat și trăsură; 
cele clasificate pe baza rimei au fost, pâine, stil, penel, unchi, sapă, poștalion, minge, iaht și 
amplu; cuvintele clasificate după categoria semantică au fost, tigru, sticlă, podea, birou, 
statuie, morcov, munte, gândac de bucătărie, pojar și pantof. 

De obicei, se pare că procesarea superficială a unui cuvânt, adică procesarea lui numai 
după aparenţe, asigură doar o reactualizare sau o recunoaștere slabă. Dacă se acordă 
atenție și sonorității, reactualizarea este mai bună. Cea mai bună procesare se realizează 
însă prin luarea în considerare a sensului cuvântului. Graficul de mai jos reprezintă 
rezultatele obținute într-un experiment similar celui descris mai înainte. Codificarea pe 


baza sensului prezintă un avantaj clar asupra codificării pe baza aspectului vizual sau 
sonorității. 


E i 


procentul cuvintelor reactualizate 
w 
ð 


aspectul cuvintelor sonoritate sens 
nivelul de procesare > 


Fig. 30 Procesarea informației de intrare corespunzător sensului s-a dovedit a lăsa 


amprente mai puternice în memorie decât procesarea 'pe baza aspectului sau sonorități 
(Craik și Lockhart, 1972) 


PROFUNZIMEA PROCESĂRII 


Într-o lucrare care s-a bucurat de o largă apreciere, Fergus Craik şi Robert Lockhart 
sugerau, în 1972, că, volumul informaţiei reținute în memoria pe termen lung depinde de 
cât de „profund“ este aceasta procesată în timpul acțiunii de învăţare. Acest concept al 
„profunzimii“ era bazat pe un punct de vedere poate prea simplist asupra modului cum 

procesăm informaţia. Conform acestei păreri, se presupune că, de pildă, cuvintele scrise 
sunt procesate la început numai pe baza caracteristicilor vizuale care sunt apoi transfor- 
mate într-o reprezentare a sonorităţii cuvintelor și că aceasta evocă, ulterior, sensul care le 
corespunde. Pentru a aprecia dacă un cuvânt aparţine casei cu litere mari sau cu litere mici, 
nu este nevoie decât de procesarea vizuală a informaţiei; un asemenea nivel „superficial“ de 
procesare este presupus a genera o amprentă de memorie relativ slabă, care nu va fi de prea 
mult folos în reactualizarea cuvintelor. Pentru a stabili cum anume sună un cuvânt, trebuie 
însă să se treacă dincolo de această analiză vizuală de suprafață la analiza sonorităţii sale; 
această etapă pare a da naștere unei amprente de memorie mai solide și mai utile. Pentru 
procesarea cuvintelor după sens trebuie să se depășească și acest stadiu, astfel încât să se 
creeze o amprentă mai bogată și mai durabilă. 

Craik și Lockhart nu susțin, desigur, că numai sensul informaţiei este înmagazinat. Dacă 
lucrurile ar sta astfel, nu am putea niciodată învăţa să vorbim sau să înțelegem vorbirea, 
deoarece aceste procese reclamă, ambele, învățarea unor caracteristici auditive „super- 
ficiale“. Există, de asemenea, date care sugerează că ne amintim, cel puţin uneori, unele 
caracteristici fizice ale informaţiei vizuale; de pildă, ne putem aminti locul exact de pe o 
pagină tipărită, unde am citit despre un anumit fapt. Apare însă, aici, problema specificării 
exacte a ceea ce se înțelege prin „profund“. Teoria este greu de verificat în absenţa unui 
mijloc independent care să ne permită să decidem cât de „profund“ este un anumit tip de 
procesare. 

O alternativă pentru conceptul de profunzime ar fi probabil aceea de „amploare“ sau 
„lărgime“ a procesării. Să ne întoarcem, din nou, la bibliotecarul care clasifică volumele din 
bibliotecă. Impărțirea acestora se poate face după dimensiuni, dar simpla cunoaștere a 
dimensiunilor cărții pe care o căutăm nu ne este de prea mare ajutor. Similar, încercarea de 
a accesa un cuvânt pe baza caracteristicilor sale vizuale nu este nici ea de prea mare folos. 
Cele mai multe biblioteci își clașifică volumele după conținut, un asemenea sistem de 
clasificare. fiind suficient de bogat și flexibil pentru a permite identificarea cu aceeași 
ușurință a unei cărți despre swahili*, ceramica specifică dinastiei Ming, prinderea cârtițelor 
sau despre sonetele lui William Shakespeare. 

Esența unui asemenea sistem constă în faptul că este structurat și organizat, dar 
totodată bogat și flexibil. Acestea sunt caracteristicile datorită cărora codificarea semantică 
este atât de larg utilizată în memoria de lungă durată; structura este consolidată prin 
cunoștințele noastre asupra unei lumi structurate și, deoarece este atât de bogată și conține 
atât de multe dimensiuni diferite, dar corelate, ne permite să elaborăm coduri foarte 
precise, care să poată fi totuși regăsite. În general, informaţia codificată pe baza unei 
reprezentări bogate și detaliate a lumii este mai accesibilă decât materialul procesat pe baza 
unei scheme mai simple și mai sărace. 

Ce alte stratageme ar putea fi de folos în clasificarea materialelor noi, astfel încât acestea 
să fie mai ușor de regăsit? După cum este de așteptat, îmbogățirea și complicarea procesului 
de codificare are tendința de a îmbunătăți calitățile de memorare ale materialului. Din 
această cauză, cel căruia i se solicită să elaboreze o povestire legată de un cuvânt va avea 

mai multe șanse să și-l amintească, față de o altă persoană căreia i se cere numai să decidă 
dacă cuvântul respectiv are, sau nu, un sens. Similar, dacă încercați să asociaţi cuvintele om 
și ceas, o propoziţie simplă, de tipul „Omul a scăpat ceasul „ este mai puţin probabil să 
asigure o bună învățare decât o frază mai complicată, de tipul „Omul vârstnic traversă 
curtea conacului poticnindu-se din cauza reumatismului şi îşi scăpă ceasul de aur în puţul 
castelului,“, În general, o codificare efectuată cu ajutorul unui efort mai mare asigură o mai 


š Membrii populației bantu din Zanzibar și de pe coastele învecinate, din Africa. (n. trad.) 

bună regăsire. Este mult mai probabil că, după trecerea unui anumit interval de timp, vă 
veți aminti mai bine o problemă dificilă, decât una ușoară. 


INDICII DE REGĂSIRE 


Să presupunem că ați păstrat în memoria dumneavoastră de lungă durată o anumită 
informaţie pe care aţi încadrat-o într-o anumită categorie sau ați clasificat-o într-un anume 
fel. Cum o accesaţi atunci când vă este necesară? O modalitate de a reactualiza o amintire 
este aceea de a apela la codul integral, sau parţial, care a fost folosit atunci când informația 
a fost clasificată. Revenind din nou la analogia cu biblioteca, dacă piesa Hamlet a fost 
clasificată conform indiciilor, „Shakespeare“, „Dramă“, „versuri“, „Prinț“ și „Danemarca“ 
atunci numai unul dintre aceste subseturi va fi suficient pentru a vă permite localizarea unei 
copii a piesei. Acestea sunt așa-numitele indicii de regăsire, fragmente informaţionale care 
permit accesarea unei amprente de memorie. 

Conceptul indiciului de regăsire a fost introdus în studiul actual al memoriei de către 
Endel Tulving care a adus cea mai importantă contribuţie la procesul regăsirii. Într-o 
experiență, el a prezentat subiecților o serie de cuvinte pentru a fi reținute și apoi 
reactualizate; fiecare cuvânt a fost însoțit de un cuvânt-indiciu care avea o oarecare 
legătură, dar nu prea puternică, cu cuvântul care trebuia reținut. Un exemplu în acest sens 
ar putea fi cuvântul oraș însoțit de cuvântul-indiciu murdar, într-un caz, sau de cuvântul sat, 
în alt caz. Subiecţilor li s-a solicitat să reactualizeze cuvintele originale, fie fără nici un 
ajutor, fie sprijiniți de cuvântul-indiciu. Indiciile au mărit substanţial procentul reactua- 
lizării cuvintelor-țintă. Tulving menţionează că, pentru ca un indiciu de regăsire să fie util, 
el trebuie prezentat concomitent cu cuvântul-țintă. De pildă, deși aglomerat constituie un 
bun cuvânt asociat cu oraș, el nu va acționa ca un indiciu suficient de regăsire dacă nu a fost 

prezentat în timpul învățării. Dacă el nu a făcut parte din procesul de clasificare, nu poate fi 
folosit pentru evocarea amprentei de memorie privind orașul. Tulving a mers mai departe, 
arătând că acest efect este foarte puternic. Într-o serie de demonstraţii ingenioase el a arătat 
că subiecții care învaţă pot fi determinaţi să prezinte cuvinte-țintă, dar nu le pot recunoaște 
ca atare, fiind totuși capabili să le reactualizeze atunci când li se oferă indiciile potrivite de 
regăsire. 

Pentru a înţelege cum se întâmplă un asemenea lucru este necesar să cunoaștem câte ceva 
despre asociația de cuvinte. În asocierea cuvintelor, subiectului i se dă un cuvânt și i se cere să 
răspundă, cât mai repede posibil, prin primul cuvânt care îi trece prin minte. Unele răspunsuri 
date în asemenea ocazii sunt foarte comune: De pildă, în cazul când vă voi prezenta cuvântul 
fierbinte, veți răspunde probabil prin rece; pâinea va evoca probabil untul, negrul determină de 
obicei replica alb și așa mai departe. Tulving a început prin a solicita o serie de răspunsuri 
comune, de acest gen, pe care le-a prezentat apoi subiecților sub forma unei liste care trebuia 
învățată, fiecare cuvânt de pe listă fiind însoțit de un cuvânt-asociat care fusese menționat cu 
frecvență redusă; de pildă rece poate fi un cuvânt mai puţin frecvent asociat cu pământ. După ce 
au învățat lista cuvintelor-țintă, subiecţilor li s-a cerut să reactualizeze cât mai multe dintre 
acestea. Numai câteva dintre cuvintele-țintă au fost corect reactualizate. 

Subiecţilor le-au fost prezentate apoi cuvintele-asociate citate cu frecvență mare împreună 
cu cuvintele-țintă și li s-a solicitat să întocmească lista cuvintelor-țintă. Ei au efectuat această 
acțiune fără prea multe dificultăți; cuvântul fierbinte de pildă a determinat găsirea rapidă a 
cuvântului-ţintă rece. Apoi Tulving a cerut subiecților să parcurgă lista cuvintelor-țintă pe care 
abia o întocmiseră și să menţioneze dacă vreunul dintre acestea se afla pe lista originală. 

Procentul de recunoaștere a listei originale a fost foarte redus. Subiecții au enunțat ușor 
cuvântul rece, ca răspuns la fierbinte, dar nu și-au dat seama că rece se aflase pe lista originală 
care le-a fost prezentată pentru învățare. În final, Tulving a prezentat indiciile originale de 
regăsire, ca pământ și altele, și și-a invitat subiecții să reactualizeze cuvintele-țintă originale. 
Într-un număr substanțial de cazuri, acestea (rece și altele) au fost reactualizate, în ciuda 
faptului că subiecţii le enunțaseră mai înainte dar nu putuseră să le recunoască drept cuvintele 
pe care le învăţaseră iniţial, Deoarece recunoașterea este aproape întotdeauna mai ușoară 
decât reactualizarea liberă, fără ajutorul indiciilor, faptul prezintă un adevărat paradox. Care 
este cauza lui? 

De fapt, un asemenea rezultat pare misterios numai atâta timp cât ceea ce subiectul 
învață corespunde, literal, cuvântului rece. Dacă ne gândim însă mai bine, nu aceasta i se 
cere subiectului să-și amintească; el deja cunoaște cuvântul rece așa că ceea ce i se cere să 
facă este să-și amintească faptul că cuvântul rece a fost prezentat într-o anumită parte a 
experimentului. Pe scurt, subiectului i se cere să-și amintească o experiență, dar să indice 
amintirea sa asupra experienței răspunzând prin cuvântul rece. Dacă i se prezintă cuvântul 
rece împreună cu cuvântul asociat pământ, atunci experiența pe care el o va evoca va 
prezenta, probabil, o combinaţie a acestor două cuvinte, ca de pildă înmormântarea sau 
camparea într-un/pe un pământ rece. Dacă v-aș ruga ca atunci când vă prezint cuvântul 
fierbinte să îmi răspundeți cu primul cuvânt care vă trece prin minte, o dată mai mult, va 
apărea cuvântul rece, dar este foarte puțin probabil ca el să fie asociat cu tipul experienței 
care a însoțit codificarea pământ rece. În acest caz, calificativul va fi stabilit la un nivel 
superficial sub forma termenului „opus“ sau va fi evocat de marcajul de pe robinetul unui 
duș. În consecință, prezentarea cuvântului rece în acest context evocă o experiență care are 
o tangenţă foarte redusă cu experiența originală și, ca atare, ea nu servește ca un bun 
indiciu de regăsire. Atunci când este prezentat cuvântul pământ însă, el îi reamintește 
subiectului experiența anterioară sau, poate, o imagine generată în timpul procesului de 
învățare, care la rândul ei evocă reactualizarea cuvântului rece. 

Există și alte modalități de a evidenția același efect. De pildă, dacă v-aș prezenta o 
propoziţie de tipul, „Omul a acordat pianul.“, dar aș prezenta altei persoane propoziția, 
„Omul a ridicat pianul.“, atunci ceva greu ar constitui un foarte slab indiciu de regăsire, pentru 
dumneavoastră, dar un indiciu foarte bun pentru cealaltă persoană care îl va găsi chiar mai 
bun decât cuvântul pian. Astfel, noi ne amintim experiențele noastre și accesăm memoria prin 
folosirea unui fagment al experienţei trăite, drept cheie pentru dezvăluirea întregului. 


MIROSURILE CA INDICII DE REGĂSIRE 


Mirosurile și gusturile sunt surse foarte puternice de evocare a amintirilor, pentru multe 
persoane, Cel mai cunoscut exemplu pentru literatură este, probabil, oferit de marele 
roman al lui Proust, În căutarea timpului pierdut, la începutul căruia autorul descrie cum 
gustul și mirosul unei madlene înmuiate în ceai de tei îi evocă, cu o forţă extraordinară, 
amintiri din copilărie: „Gustul acesta era acela al bucății de madlenă pe care mătușa Léonie 
mi-o oferea după ce o înmuiase în infuzia ei de ceai de tei... îndată casa veche şi cenușie de 
pe stradă, în care era camera ei, se suprapuse ca un decor de teatru pe pavilionul cel mic 
care dă în grădină, clădit pentru părinții mei în dosul casei... și odată cu casa se iviră și 
orașul, piața unde ai mei mă trimiteau înainte de prânz, străzile pe care le colindam de 

dimineaţa până seara, pe orice timp, drumurile pe care le bătătoream când vremea era 
frumoasă.“ 

Se pare că mirosurile nu sunt deloc afectate de uitare. Într-un studiu, de pildă, Engen și 
colaboratorii săi au cerut subiecților lor să miroase un tampon de vată îmbibat într-o soluție 
aparținând unei colecţii de o sută de mirosuri diferite. După un interval cuprins între 3 și 30 
de secunde, subiecților li s-a oferit să thiroase un al doilea tampon și să decidă dacă mirosul 
era același, sau era diferit. Deși performanţele nu au fost, desigur, perfecte, scorul obținut 
s-a situat mult deasupra unor estimări făcute la întâmplare și nu s-a observat instalarea 
efectului de uitare de-a lungul unui interval de 30 de secunde. Un rezultat similar s-a 
observat și în cazul folosirii unei tehnici ușor modificate. Subiecţii au fost rugați să-și 
amintească un număr de cinci mirosuri diferite, apoi li s-a prezentat un al șaselea miros și li 
s-a pus întrebarea dacă acesta făcea parte dintre celelalte cinci. Din nou, într-un interval de 
30 de secunde, nu s-a produs nici o uitare. 

Având în vedere că pe termen scurt uitarea nu s-a manifestat deloc, Engen și Ross și-au 
extins studiul la memoria de lungă durată pentru mirosuri. Într-o experienţă, subiecților li 
s-a cerut să-și amintească 48 de mirosuri diferite, iar apoi au fost testați, cu 30 de zile mai 
târgiu, pentru 21 de perechi de mirosuri (fiecare pereche constând dintr-o probă aparținând 
celor 48 de mirosuri inițiale și o probă nouă). Mirosurile inițiale au fost identificate corect în 
67 la sută dintre cazuri, iar când subiecţilor li s-a cerut să-și amintească numai 20 de miro- 
suri și nu 48, procentul de recunoaștere a crescut la 77 la sută. Totuși, Engen și colaboratorii 
săi au stabilit că performanţele pot fi reduse dacă o probă aparținând mirosurilor iniţiale 
este însoțită de un miros nou, asemănător cu primul (de exemplu ceapă și usturoi); această 
modalitate de a alcătui perechile a determinat scăderea procentului de detectare de la 77, la 
64 la sută. 

După dovezile de care dispunem și care trebuie să admitem că sunt sărăcăcioase, se pare 
că mirosurile prezintă o mare rezistenţă față de procesul uitării. Din acest punct de vedere, 
ele se aseamănă cu deprinderile motorii, continue. Din ce cauză lucrurile stau astfel? Putem 
avansa numai ideea speculativă că mirosurile sunt relativ izolate față de restul experien- 
țelor stocate în memoria noastră. Cuvintele aparținând unor solicitări verbale sau comen- 
tarii sunt utilizate în mod repetat, în contexte lingvistice diferite, iar cea mai mare parte a 
stimulilor vizuali pe care îi percepem sunt urmaţi de un număr mare de experienţe vizuale 
similare. Mai mult, în cazul informaţiei verbale sau vizuale, ne putem imagina experiența 
trăită și o putem crea din nou. Suspectez însă că abilitatea noastră de a ne imagina mirosuri 
și gusturi este mult mai limitată. Cel puţin în ceea-ce mă privește, îmi este relativ ușor să 
evoc imaginea vizuală a unui trandafir, dar îmi vine mult mai greu să-mi imaginez mirosul 
său. S-ar putea ca acest lucru să mă caracterizeze în exclusivitate, dar cred că nu. Încercați 
să evocaţi atât imaginea vizuală, cât și mirosul următoarelor elemente: ceapă crudă, șoareci 
albi, whisky, frunze arse. În cele mai multe cazuri, eu îmi pot crea oarecare reprezentări ale 
mirosului, dar acestea nu sunt la fel de clare și vii ca și imaginile vizuale pe care le pot crea. 

În timpuri străvechi, memoria durabilă pentru gusturi şi mirosuri ar fi putut fi impor- 
tantă pentru supraviețuirea speciei. Recunoașterea unui anumit gust sau miros și reamin- 
tirea acestuia ne-ar putea împiedica să consumăm o hrană otrăvitoare sau alterată. Un 
număr mare de experimente efectuate asupra animalelor au demonstrat că multe specii au 
performanțe deosebit de bune în ceea ce priveşte detectarea unor asociaţii între gust și 
starea de greață, în timp ce asociaţiile între gust și șocurile electrice sunt mult mai greu de 


ui Fragment reprodus după traducerea aparținând lui Radu Cioculescu, Editura pentru literatură, 
București, 1968, (n, trad.) 

învățat. În Statele Unite, această parte specială a psihologiei a fost aplicată în problema 
practică a descurajării coioților de a ataca mieii. Trupurile mieilor sunt impregnate cu o 
substanţă care le face rău coioţilor, Dacă mănâncă miei, ei se îmbolnăvesc, iar atunci când 
își revin capătă aversiune pentru aceștia. 


INDICII MULTIPLE 


Acum câțiva ani s-a descoperit că performanțele memoriei sunt excelente dacă în loc de 
simpla citire a cuvintelor sau de vizionare a obiectului, subiecții efectuează și unele 
activități. De pildă, ei pot fi solicitați să mâzgălească ceva cu creionul, să inverseze poziția 
unui pahar pentru ouă, să scoată dopul unei sticle etc., în timp ce vizionează cuvintele sau 
obiectele pe care trebuie să le numească. În asemenea condiţii, reactualizarea este exce- 
lentă. Prin adăugarea acțiunii ca o altă dimensiune, reactualizarea pare a deveni mai 
rezistentă faţă de efectele timpului. Se pare că robusteţea și capacitatea de regăsire a 
amprentelor de memorie derivă din faptul că acestea sunt foarte bogat codificate, pe baza 
aspectelor vizuale, semanticii și acțiunii. 

Forța indiciilor multiple poate fi observată deosebit de clar în reactualizarea versurilor, 
ceea ce a ținut să remarce romancierul Anthony Burgess atunci când a lăudat încântarea 
produsă de rostirea versurilor în timpul petrecerilor însoţite de băutură din birturi: 
„Inconvenientul pe care îl prezintă proza este acela că nu poate fi învățată pe de rost, iar 
erorile de memorie ce însoțesc încercările de a o recita nu-i afectează în mod serios 
cadența...“ Totuși, deoarece el afirmă, de asemenea, că „O revenire la cupletele scrise în 
versuri în metru eroic ar putea salva civilizația britanică“, cred că ar fi mai bine să căutăm 
alte dovezi, mai grăitoare. 

David Rubin și Wanda Wallace au efectuat un studiu amplu asupra diferitelor tipuri de 
reactualizare orală, care a inclus și unele cercetări interesante asupra memoriei pentru balade 
a cântăreților de muzică pop din Apalași. Cercetările efectuate cu mulți ani în urmă cu privire 
la recitarea poemelor epice de către barzii păstrători ai tradiției din vechea Iugoslavie au 
arătat că aceștia nu le reproduceau, de fiecare dată, cuvânt cu cuvânt, ci prezentau mai mult o 
reconstituire creatoare a materialului. Având în vedere restricțiile impuse de subiectul 
povestirii și de ritm, fiecare variantă reconstituită a poemelor era foarte asemănătoare 
celorlalte, deosebindu-se numai prin detalii. Rubin și Wallace au constatat existența unei 
situații similare în cazul cântăreților de muzică populară care, în variate ocazii, pot cânta 
diferite versiuni, dar suferă și ei limitările impuse de text și de rimă. De pildă, „Ea striga, 
viteaz căpitan, spune-mi adevărul“ poate deveni „Ea striga,brav căpitan, spune-mi adevărul“. 
Chiar atunci când apăreau schimbări de sens, acestea nu erau mari. Astfel, „Până acum, peste 
ape adânci ea nu navigase/Dar întâmplarea o mare navă în cale îi scoase“ a devenit, „Ea nu 
navigase în larguri, pe apă/Dar văzuse din Spania trei nave cum pleacă“, 

Cântăreții s-au dovedit foarte pricepuţi în elaborarea materialelor conform unui cadru 
standard, Dacă li s-a dat un răgaz de cinei minute pentru a studia un articol de ziar despre 
un dezastru întâmplat pe calea ferată, ei au putut compune un cântec în stilul standard al 
cântecelor din Apalași referitoare la accidentele de tren. După cum subliniază Rubin, 
existența unor materiale de tipul colecţiilor de versuri și cântece folk ce au rezistat trecerii 
timpului se explică prin faptul că ele combină bogăţia codificării semantice cu exigenţele 
poeziei în ceea ce privește rima și ritmul, 

MEMORIA DEPENDENTĂ DE CONTEXT 


Până acum am discutat despre procesul activ al repartizării pe categorii și clasificării 
experiențelor înregistrate precum și despre importanța acestuia pentru memoria de lungă 
durată. Dar ce se poate spune despre caracteristicile acelor experienţe ale noastre care sunt 
legate numai de interpretarea pe care le-o dăm? Să luăm cazul menţionat în secolul al 
XVII-lea de către John Locke, filosof englez al asociaționismului” care istorisește povestea 
unui tânăr care își formase o asociație stranie între dans și o anumită piesă de mobilier: „... s-a 
întâmplat ca în camera în care el învățase [să danseze] să se afle un vechi dulap-gea- 
mantan. Ideea sa despre această piesă deosebită de mobilier de familie se combinase atât de 
puternic cu pașii tuturor dansurilor învățate încât, în camera respectivă, el putea dansa 
excelent, dar numai cu condiţia ca dulapul să se afle acolo; el putea dansa bine și în oricare 
alt loc cu condiția ca dulapul respectiv sau orice alt dulap de același tip să se afle în încă- 
pere“. 

Ideea că reconstituirea condiţiilor în care s-a desfășurat un anumit eveniment va 
determina declanșarea unui flux de amintiri cu privire la evenimentul respectiv s-a bucurat 
de o apreciere deosebită în cărțile polițiste de ficțiune, cel puţin după apariția romanului lui 
Wilkie Collins, Piatra de lună. Aceeași idee a constituit tematica de mare popularitate a 
filmelor polițiste din anii "50. Într-unul din cazurile tipice, martorul-cheie, care văzuse 
crima în dimineaţa fatală, pe când își pregătea micul dejun, nu își poate aminti unele detalii 
de importanţă capitală. Într-o dimineaţă, detectivul iscusit îl transportă înapoi în bucătărie, 
unde zgomotele produse de spargerea ouălor și prăjirea șuncii îi evocă un flux de amintiri 
legate de dovada, extrem de importantă, necesară pentru rezolvarea cazului de crimă 
investigat și pentru salvarea eroului. Dispunem oare de dovezi solide că reconstituirea 
condiţiilor care au însoțit procesul de învățare stimulează reactualizarea? 

Există, de fapt, o mulțime de dovezi că asemenea fenomene se produc. Este ca și cum 
elementele nou învățate sunt izolate de cele vechi, reducând posibilitatea interferenţelor. 
Să luăm, de pildă, exemplul persoanelor care au trăit, un număr de ani, într-o țară străină și 
și-au însușit limba țării respective; ei se reîntorc acasă și, după câțiva ani, au senzația că au 
uitat aproape tot ceea ce au învățat din cea de-a doua limbă. Din fericire, atunci când se 
întorc în ţara străină respectivă, cunoștințele de limbă revin rapid, ceea ce sugerează că ele 
au fost mai mult inaccesibile decât pierdute. 

Cu câţiva ani în urmă am avut ocazia ca, împreună cu Duncan Godden, să explorăm 
așa-numita dependenţă de context, în legătură cu o problemă de ordin practic, antrena- 
mentul scafandrilor de mare adâncime. Unele dintre experiențele mai vechi pe care le-am 
efectuat personal, cu privire la efectul temperaturilor scăzute asupra scafandrilor, au 
evidențiat, în mod cu totul întâmplător, faptul că mediul de adâncime ar putea induce o 
foarte puternică dependență de context. Această presupunere a fost susținută și de obser- 
vaţiile unui prieten care răspundea de o echipă de scafandri însărcinaţi cu observarea 
comportamentului peștilor care erau pe cale de a intra sau ieși din plasa traulului. Iniţial, el 
a solicitat scafandrilor săi ca la ieșirea din mediul marin să prezinte câte o scurtă expunere a 
faptelor, dar a observat că, aparent, ei uitaseră în cea mai mare parte comportamentul 
manifestat de peștii pe care îi văzuseră, În final, el a trebuit să-și trimită în adâncuri 
scafandrii echipați cu reportofoane pentru a comenta, pe loc, activitățile desfășurate de 
peşti; ulterior benzile au fost transcrise, 

Fiind intrigaţi de aceste date, am început, împreună cu Godden, o experienţă în care 
scafandrii au fost puși să asculte 40 de cuvinte fără legătură între ele, fie pe plajă, fie sub 


* Concepție psihologică ce pune la baza vieții sufletești asociația. (n. trad.) 

apă, la o adâncime de aproximativ 3 m. După ce au ascultat cele 40 de cuvinte, scafandrii au 
fost testați, fie în același mediu în care le-au fost spuse cuvintele, fie în celălalt mediu, 
cerându-li-se să reactualizeze cât mai multe cuvinte posibil. Rezultatele au fost foarte clare: 
materialele învățate sub apă au fost cel mai bine reactualizate sub apă, deși reactualizarea 
sub apă a materialului învăţat pe uscat și reactualizarea pe uscat a materialului învățat sub 
apă au evidenţiat aproximativ aceleași rezultate. Într-un alt experiment, Duncan Godden a 
antrenat scafandrii în vederea efectuării unei activități manuale simple, implicând tran- 
sferul unor piulițe și şuruburi de pe un platan de aramă, pe altul. În toate condiţiile, 
scafandrilor li s-a cerut să lucreze numai prin pipăirea pieselor, o situație foarte obișnuită 
pentru echipele de scafandri care acționează în scopuri comerciale și care, adesea, trebuie 
să lucreze în ape atât de murdare încât nu pot vedea nimic. Un grup de scafandri a fost pus 
să lucreze direct sub apă în timp ce un altul a beneficiat la început de un test de exersare pe 
uscat. Întrebarea care îl preocupa pe Godden privea eficienţa relativă a antrenamentului 
efectuat pe uscat, față de aceea a antrenamentului sub apă. Rezultatele au arătat că 
exersarea pe uscat a împiedicat, de fapt, performanțele obținute sub apă, în sensul că, în 
acest caz, rezultatele obținute în prima activitate, desfășurată ulterior sub apă, au fost 
substanțial mai slabe decât dacă, mai înainte, subiecţii nu ar fi beneficiat de nici un fel de 
antrenament. 

Care sunt implicațiile efectului dependenţei de context? Un experiment pe care l-am 
efectuat ulterior, împreună cu Duncan Godden, în care am repetat experimentul privind 
memoria verbală, cu excepția faptului că, în loc de a testa reactualizarea liberă, fără 
ajutorul indiciilor, am folosit un test de recunoaștere, a aruncat o oarecare lumină asupra 
problemei. În aceste condiții, nu am observat nici un fel de dependenţă de context. Subiecții 
noștri au recunoscut același număr de cuvinte independent dacă au fost puși să și le 
amintească în mediul în care le-au învățat, sau într-un alt mediu. Aceste date par a sugera 
că indiciile care țin de condiţiile de mediu pot fi importante, în sensul că facilitează 
localizarea amprentei relevante de memorie, dar nu sunt folosite pentru a evalua dacă 
amprenta este, sau nu, cea potrivită. Într-un test de recunoaștere, în care prin reprezentarea 
cuvântului-țintă accesul la amprenta relevantă devine foarte probabil, nu mai este nevoie 
de ajutorul suplimentar al indiciilor de mediu. 


MEMORIA DEPENDENTĂ DE STARE 


Am arătat că reconstituirea mediului exterior în care a fost învățat un element ușurează 
reactualizarea elementului respectiv. Un efect similar se observă și în cazul când mediul 
intern al celui care a învățat este modificat, prin administrarea unei substanțe chimice, sau a 
alcoolului. Acest efect este cunoscut sub numele de dependență de stare. Goodwin și 
colaboratorii săi menționează dovezi clinice în acest sens. Marii băutori, care ascund 
alcoolul sau banii atunci când se află în stare de beţie, nu-și mai pot aminti ascunzătoarea 
îndată ce au ieșit de sub influenţa alcoolului; când se îmbată din nou ei își amintesc și, cu 
această ocazie, au „șansa“ de a se îmbăta și mai rău. Goodwin a studiat acest efect cu 
ajutorul unei game întregi de teste și a găsit că, în general, ceea ce se învaţă în stare de beție 
se poate reactualiza cel mai bine tot în stare de beţie. Rezultate similare s-au observat și 
pentru o gamă de alte substanţe chimice, ca de pildă protoxidul de azot folosit uneori în 
anestezie, sau marijuana, 

Într-un amplu studiu efectuat recent asupra acestui subiect, Eich a prezentat dovezi 
convingătoare asupra faptului că dependenţa de stare se observă numai atunci când 

memoria este testată prin reactualizare; ea dispare atunci când se folosește testul de 
recunoaştere, aşa cum se întâmplă în cazul dependenței de context. Din nou, starea 
interioară a subiectului îl ajută pe acesta să acceseze o amprentă de memorie, dar, atunci 
când accesul este ușurat prin prezentarea unui element de recunoaștere, stadiul căutării 
inițiale nu mai este necesar. Atunci când trebuie luată o decizie asupra faptului că un 
anumit element a fost prezentat mai înainte, sau nu, nu pare să aibă importanță dacă 
contextul din timpul testării este identic cu cel din timpul perioadei de învățare, 

Aceste ultime concluzii sugerează că regăsirea are cel puțin două componente, prima 
care implică găsirea amprentei de memorie iar cea de-a doua referitoare la o formă de 
evaluare a amprentei. Pe scurt, regăsirea este mult mai mult decât un proces de stabilire a 
indiciului de regăsire corespunzător garantării unui răspuns corect. 


MEMORIA COMPATIBILĂ CU STAREA PSIHICĂ 


Atunci când persoanele care prezintă stări de deprimare sunt solicitate să reactualizeze 
amintiri de natură autobiografică, ele au tendința de a reactualiza incidente nefericite; cu cât 
starea de deprimare este mai pronunţată, cu atât experiența neplăcută este mai repede 
reactualizată. Una dintre problemele legate de interpretarea acestui rezultat este, desigur, 
aceea că stările depresive pot într-adevăr însoţi destinele mai puțin plăcute; poate că din 
această cauză indivizii sunt deprimaţi. Problema a fost evitată, într-un studiu, prin selectarea 
unor pacienți al căror nivel de depresie nervoasă a prezentat fluctuații sistematice în timpul 
zilei, așa cum se întâmplă, uneori, în stările depresive. În intervalele triste ale zilei, pacienții 
prezentau o probabilitate mai redusă de a relata amintiri fericite decât în alte momente ale 
aceleiași zile. Rezultatele similare s-au obținut și cu subiecţii normali, prin utilizarea unei 
metode cunoscute sub numele de tehnica Velton, după numele iniţiatorului său. O stare 
psihică de fericire sau tristețe poate fi indusă prin încurajarea subiecţilor de a reflecta asupra 
unor seturi de afirmaţii triste sau vesele. Atunci când se aflau într-o stare de tristețe, subiecții 
erau mult mai puţin susceptibili de a evoca amintiri pozitive. 

La un moment dat s-a crezut că demonstrațiile de acest “fel indicau existența unei 
memorii dependente de starea psihică, implicând faptul că această stare acționează exact în 
același mod ca și mediul exterior în cazul experimentului cu scafandri pe care l-am descris 
mai înainte; un element care a fost învăţat într-o anumită stare psihică prezintă proba- 
bilitatea de a fi cel mai bine reactualizat în starea respectivă. Acest punct de vedere a fost 
susținut pe baza unei serii de experienţe în care subiecţii au fost hipnotizați și determinaţi 
să adopte o anumită stare psihică în timpul învățării, după care li s-a cerut să reactualizeze 
elementele învățate, în timp ce se aflau în aceeași stare psihică sau într-o stare psihică 
diferită. Rezultatele inițiale au părut promițătoare, însă ulterior s-a dovedit dificil să se 
evidenţieze efectul stării psihice asupra învăţării și reactualizării ulterioare a materialului 
neutru, respectiv dependenţa de starea psihică. Pe de altă parte, se pare că există dovezi 
puternice în ceea ce privește compatibilitatea cu starea psihică. Acest lucru nu se referă la 
materialele neutre, ci la acelea care prezintă o încărcătură emoțională pozitivă sau nega- 
tivă. După cum am văzut mai înainte, subiecţii care se află în stare depresivă întâmpină 
dificultăţi atunci când trebuie să regăsească amintiri plăcute, fenomen care ar putea, foarte 
bine, reprezenta o parte integrantă a stării depresive! Dacă o persoană este deprimată, ea va 
fi susceptibilă de a reactualiza incidente neplăcute din trecut, diminuându-și mai mult 
respectul pentru propria persoană și adâncind starea depresivă. Abordările cognitive ale 
terapiei stărilor depresive implică ajutorarea persoanei în cauză să acceseze amintiri mal 

puțin depresive și să pună mai mult în valoare aspectele pozitive 


ale vieţii, aspecte care au 
tendința de a fi ascunse în cercul vicios al gândurilor depresive, 


ADUCERILE AMINTE 


Deși o mare parte din regăsire 


a elementelor înmagazinate în memoria de lungă durată 
se produce fără efort și în mod a 


utomat, lucrurile nu stau întotdeauna astfel. Atunci când 
încercăm să regăsim ceva care se află la limita accesibilității, se întâmplă un fenomen ce se 
aseamănă mai mult cu căutarea sau chiar cu o rezolvare de probleme. Pentru a mă referi la 
acest aspect activ și interactiv al regăsirii voi folosi termenul de aducere aminte. O parte din 


parfumul unei aduceri aminte poate fi găsită în următoarea relatare, elaborată la câteva zile 
după producerea evenimentului. 


Joi, 16 noiembrie 1978 


Joi am făcut o călătorie la Londra. Pe peron văd o figură vag cunoscută. Îmi con- 
centrez atenția, dar, deoarece persoana în cauză nu dă nici un semn că m-ar recu- 
noaște, presupun că este cineva cu care m-am mai întâlnit în alte ocazii, în tren sau în 
jurul Cambridge-ului, și am uitat. Când mă cobor din tren o văd din nou, deoarece 
călătoriserăm în același vagon. Din nou, mi se pare cunoscută. Cum reflectam asupra 
proceselor specifice amintirii și regăsirii informației, mă decid să încerc să-mi amintesc 
cine este persoana. Apar două asociații, respectiv numele de Sebastian și ceva legat de 
copii. Sebastian mi se pare un indiciu specific și util, dar din păcate tot ceea ce îmi 
evocă este numele unui prieten dintr-un alt oraș, fiul unui prieten din Cambridge, elev 
de școală, și o asociație cu ursuleții din pluș din cartea Evelynei Waugh, Brideshead 
Revisited (O nouă vizită la Brideshead). Sunt, de asemenea, niște asociații vagi cu o 
cameră întunecoasă, plină cu cărți, dar nimic nu este suficient de clar pentru a-mi 
sugera o direcție spre care mi-aș putea îndrepta, cu folos, căutările. 

Ceva mai târziu, fără vreun motiv clar, apare asociaţia „supravegherea copiilor“ și 
reactualizez imediat că fuseserăm amândoi membrii unui grup de asistență reciprocă 
în supravegherea copiilor, că numele lui era într-adevăr Sebastian, deși cel de-al 
doilea nume nu mi-l amintesc, și că locuiește pe o stradă despre care ştiu exact unde 
se află, într-o casă pe care o pot vizualiza relativ ușor. Îmi apare o imagine foarte 
clară a camerei lui de zi, precum și faptul că 'ea conține un număr mare de cărți 
tipărite în condiţii grafice foarte bune și că el însuși este de profesie tipograf. Îmi 
aduc aminte chiar că observasem într-una din camere o mașină de tipărit. Nu am nici 
o îndoială că l-am identificat corect. 

Două zile mai târziu, gândindu-mă la această întâmplare ca la ilustrarea unui 
anumit tip de aducere aminte, observ că încă nu mi-am amintit numele persoanei sau 
al străzii pe care locuiește. Nu am indicii cu privire la numele lui, dar Ştiu că locuieşte 
fie pe „Oxford Road“, fie pe „Windsor Road“, Cele două se intersectează, fiind plasate 
în unghi drept, iar eu am un coleg care locuiește pe una dintre aceste două artere, cea 
pe care nu locuiește Sebastian X, Dacă ar trebui să ghicesc, aș spune că el locuieşte pe 
„Oxford Road“, iar dacă ar trebui să ghicesc din nou, cât mai detașat posibil, aş spune 
că prietenul meu locuiește pe „Windsor Road“, Mă decid deci pentru „Oxford Road“, 
fără însă a avea siguranţa pe care o am în privința identificării lui, Sunt însă sigur că 
persoana nu locuiește pe „Richmond Road“ (deoarece nu cred că cunose pe cineva de 
pe „Richmond Road“), Pure din nou să-mi amintese numele său de familie, 

Sebastian... Nimic. Şi apoi, fără vreun motiv evident, apare numele „Carter“. Mi se 
pare corect, deși nu copleșitor de corect. Sunt atâţia alți „Carter“! Apoi îmi apare 
asociaţia „Penny Carter“, care reprezintă numele soției sale. Sunt foarte sigur că 
acesta este corect și faptul îmi întărește convingerea că numele lui este Sebastian 
Carter. După aproximativ o oră sunt deja convins. 

Merg și verific lista persoanelor implicate în supravegherea copiilor. Nu există 
nici un Carter. Fără să mă descurajez, recurg la cartea de telefon. După atâtea 
eforturi aș merita să am dreptate. „Carter“ locuiește într-adevăr pe Oxford Road. 
Desigur, aceasta nu înseamnă că omul pe care l-am văzut era Sebastian Carter, Mă hotă- 
răsc să-i dau telefon și să-l întreb, Seara, în 16 noiembrie, îl sun pe Sebastian Carter. 
Se afla el, marţi, 14 noiembrie, în trenul de 14,36, către Liverpool Street? Da, se afla. 


Fără îndoială că și dumneavoastră aţi înregistrat experienţe similare și nu trebuie să vă 
conving că procesul aducerii aminte este activ și uneori frustrant. Cu siguranță că există un 
proces aparent inconștient prin care informaţia „explodează“ fără vreun motiv clar. Numele 
„Sebastian“ și asocierea sa cu „supravegherea copiilor“ constituie exemple în acest sens. 
Multe, dacă nu chiar majoritatea lucrurilor pe care ni le amintim nu apar fără efort, fără să 
existe un proces aparent de căutare. Dar dacă în mintea noastră nu apare informația 
potrivită? Părem a prelua fragmentele care se sugerează singure, utilizându-le așa cum un 
detectiv folosește un indiciu. În cazul indiciului „Sebastian“, eu am urmărit o serie de 
asociații plauzibile, fiecare dintre acestea putând fi rejectate. Pe ce baza le-am rejectat? De 
obicei am rejectat acele asociaţii în cazul cărora mi-a fost clar motivul pentru care au apărut 
şi la fel de clar faptul că ele nu duceau nicăieri. Prin contrast, asociația vagă cu copiii a 
condus la „supravegherea copiilor“ și apoi la o imagine clară a casei lui Carter. Aceasta, la 
rândul ei, a generat alte informaţii, inclusiv faptul că Sebastian Carter este tipograf, precum 
şi imaginea vizuală clară a unei mașini de tipărit, văzută în casa lui. Pe scurt, indiciul 
privind copiii a dat naștere la o serie de informaţii care nu ar fi putut apărea numai prin 
simpla sugestie „supravegherea copiilor“; în orice caz, marea majoritate a caselor în care 
am supravegheat copii nu conțineau mașini de tipărit. 

Într-una dintre puţinele experiențe dedicate explorării directe a indiciilor pe care le 
folosim pentru a decide dacă știm sau nu știm ceva, Brown, Lewis și Monk au oferit 
studenţilor pe care i-au folosit drept subiecţi liste conținând nume de orașe, pe care 
trebuiau să și le amintească. Ei au testat memoria lor în ceea ce privește numele, pe baza 
unui test de recunoaștere în care au inclus, în afara orașelor inițiale, un număr de alte orașe, 
precum şi numele orașului de reședință al studentului în cauză. Aproape în toate cazurile, 
studenţii au menţionat, corect, că numele orașului de reședință nu a fost prezentat pe lista 
inițială. Probabil că dacă ar fi fost, ei l-ar fi observat și și-ar fi amintit. 

Să presupunem că vă întreb care este numele dumneavoastră. Presupun că vi-l veţi aminti 
rapid și veți fi sigur că nu greșiți. Și, cu toate acestea, mă îndoiesc că ați efectuat o amplă 
cercetare pentru a obține dovezi menite să confirme exactitatea spuselor dumneavoastră. 
Cum anume știm că avem dreptate? În această privință putem face numai speculaţii. O 
interpretare plauzibilă ar putea fi aceea că orice întrebare care determină un răspuns rapid și 
la care nu există răspunsuri alternative, reale, evocă un grad ridicat de siguranță. 

În ultimii ani s-a constatat un interes tot mai mare pentru diferite tipuri de regăsire a 
informaţiei stocate în memoria de lungă durată, în special pentru a face distincția între 
„a-ţi aminti“ și „a ști“. Într-o experienţă tipică, subiecților li se oferă, pentru a reține, o 
serie de liste de cuvinte și sunt apoi testați prin reactualizare liberă. Pe măsură ce èl 
reactualizează fiecare cuvânt, sunt rugaţi să îl clasifice drept cuvânt amintit (în sensul că 

își amintesc în mod activ experiența de a-l fi întâlnit pe o listă) sau ca fiind cuvânt cunoscut 
(singura informaţie disponibilă fiind aceea că el ar fi fost prezent pe o listă). În mod tipic, 
distragerea atenţiei subiecților în timpul procesului de învățare determină o reducere a 
numărului cuvintelor clasificate drept „amintite“, dar nu exercită aceeași influență și 
asupra cuvintelor clasificate drept „cunoscute“, ceea ce sugerează că acele cuvinte pe care 
subiectul și le amintește reflectă datele de ieșire ale sistemului memoriei explicite, expli- 
cative, în timp ce cuvintele clasificate pur și simplu drept cunoscute par a depinde mai 
mult de resursele memoriei implicite, neexplicative, ca de pildă procesele de întipărire. 

Este vorba despre acces direct sau despre regăsire prin deducție? Deși se poate presu- 
pune că are loc o combinare a accesului direct la informaţie (fenomenul prin care 
informaţia apare de la sine) cu tehnicile indirecte, de deducție, atunci când evocăm 
evenimente din viața noastră, nici unul dintre aceste procese nu este ușor de studiat. Cu alte 
cuvinte, adesea este imposibil a confirma incidentele în detaliu, deci cum putem aprecia 
dacă ele sunt reactualizate corect? Această problemă a fost studiată de către Camp, 
Lachman și Lachman. 

n experimentul efectuat de către acești cercetători s-a lucrat cu două tipuri de întrebări. 
Primul tip de întrebări era astfel formulat încât să poată fi accesat numai în mod direct, altă 
cale nefiind posibilă. Exemple aparținând acestui tip sunt: „Care este numele bărbatului a 
cărui soție s-a transformat într-un stâlp de sare?“ (Răspuns: „Lot“) și „Care este numele 
calului înaripat din mitologie?“ (Răspuns: „Pegas“). În general, dacă subiectul dispune de 
informații de acest gen, ele sunt susceptibile accesării directe şi este puțin probabil ca ele să 
poată fi accesate prin deducție, pe baza altor informaţii disponibile. În cazul celui de-al 
doilea tip de întrebări, există o mai mare probabilitate de a se recurge la deducție ca sursă a 
informării. Exemple de acest fel au fost: „Care oraș din sudul SUA poartă o denumire 
derivată de la un ocean?“ (Răspuns: „Atlanta“) și „Care este personajul cutremurător care a 
murit de foame, în nordul Suediei, în timpul verii?“ (Răspuns: „Dracula“). Vă veți da mai 
bine seama despre procesul de accesare directă și indirectă a informaţiei dacă veți încerca 


să răspundeți la următoarele două seturi de întrebări. Lucraţi cât mai repede posibil, 
marcând A, B, C sau D, în fiecare caz. 


Tipul 1. Întrebări cu acces direct 


1 Cum se numea calul înaripat din mitologie? (A) Pyram, (B) Griffin, (C) Grisines, (D) 
Pegas . 

2 Cine era numit „Old Hickory“? (A) Johnson, (B) Jackson, (C) Taylor, (D) Truman 

3 Cine a scris Coliba unchiului Tom? (A) Stowe, (B) Michaels, (C) Mitchell, (D) Stovall 

4 În ce au fost păstrate Cele zece porunci? (A) Templul lui Joshua, (B) Chivotul Legii, 
(C) Cortul lui David, (D) Cutia lui Aaron 

5 Care este numele bărbatului a cărui soție s-a transformat într-un stâlp de sare? (A) 
Ezekiel, (B) Loca, (C) Ebenezer, (D) Lot 

6 Cine a elaborat conceptul fundamental al inerției? (A) Newotn, (B) Galton, (C) 
Nevell, (D) Galileo 

7 Cine a scris Pygmalion? (A) Shaw, (B) Wilde, (C) Shakespeare, (D) Winthrop 

8 Care este creatura care amuțea atunci când i se dezlega ghicitoarea? (A) Sirena, (B) 
Sfinxul, (C) Haos, (D) Ciclopii 

9 Care este numele fetei care s-a înecat în anul 1969, în urma unui accident de maşină 
în care a fost implicat și senatorul Edward Kennedy? (A) Harris, (B) Harrington, (C) 
Kopechne, (D) Kupchek 

10 Cine a jucat într-un rol principal, alături de Bette Davis, în Ge i s-a întâmplat lui Baby 
Jane? (A) De Havilland, (B) Crawford, (C) Crandall, (D) De Winter 


Tipul 2, Întrebări accesate prin deducție 


1 Care dintre corpurile cerești, în afara Soarelui, poate determina scăderea tempe- ra- 
turii? (A) Capricorn, (B) cometele, (C) Mercur, (D) Luna 
2 Care dintre următoarele lichide este cel mai des folosit de o asistentă medicală, atunci 
când tratează un pacient? (A) mercurul, (B) manganul, (C) apa, (D) săpunul lichid 
3 Care ingredient din benzină nu provine din plante? (A) litiul, (B) petrolul, (C) 
plumbul, (D) octanul 
4 Care este instrumentul muzical confecționat numai din piele și metal? (A) ciclofonul, 
(B) cimbalele, (C) viola, (D) vioara 
Câte dintre lunile anului încep cu o literă diferită de toate celelalte? (A) șapte, (B) 
patru, (C) șase, (D) cinci 
6 Care animal de casă, în afară de păsări, depune ouă? (A) gerbilul”, (B) gupii” 
ciobănescul german, (D) carasul auriu 
7 Care oraș din sudul SUA poartă o denumire derivată de la un ocean? (A) Atlanta, (B) 
Ithaca, (C) Augusta, (D) Indianapolis 
8 Care animal domestic poartă mereu accesorii confecționate de om? (A) porcul, (B) 
~ calul, (C) pisica, (D) canarul 
9 Care continent în afară de Antarctica oferă un habitat natural pentru pinguini? (A) 
America de Sud, (B) Australia, (C) America de Nord, (D) Asia. 
10 Care ingredient folosit în bucătărie se obține din păstăi? (A) nuca de cocos, (B) 
vanilia, (C) cinabrul, (D) mușeţelul 


Răspunsurile corecte pentru întrebările cu acces direct sunt: D B A B D A A B C B. În cazul 
întrebărilor care au necesitat deducții, răspunsurile corecte sunt: D A C B D D A B A B. Camp și 
colaboratorii săi au găsit că subiecții lor au avut nevoie de un timp ceva mai îndelungat pentru a 
răspunde la întrebările care au necesitat o deducție, după cum era și de așteptat, deoarece, în 
acest caz, trebuie să se aplice un procedeu mai complicat de căutare și verificare. Subiecții au 
menționat, de asemenea, că procesul implicat în verificarea răspunsurilor a fost diferit, în cazul 
celor două tipuri de întrebări; în cazul răspunsurilor indirecte a fost necesar un proces mai 
îndelungat de căutare și testare a ipotezelor. Cele două tipuri de întrebări au determinat, de 
asemenea, tipuri diferite de erori. Camp și colaboratorii au împărțit erorile în erori determinate 
de similivudinea fonetică a răspunsului fals cu cel corect (Pyram în loc de Pegas sau cinabru în 
loc de vanilie”""), și erori determinate de o apropiere de sens cu răspunsul corect (ca de pildă 
Galileu, în loc de Newton), Întrebările al căror răspuns presupune o deducție au dat naștere 
unui număr considerabil mai mare de erori de origine semantică comparativ cu întrebările 
accesate direct, în timp ce între cele două categorii de întrebări nu s-au constatat diferențe în 
ceea ce privește probabilitatea comiterii erorilor fonetice, Se pare că factorii de ordin semantic 
și plauzibilitatea semantică prezintă o importanță mult mai mare în regăsirea indirectă a 
informaţiei decât în regăsirea directă, 

, Rozător din genul Gerbillus, care trăieşte în Asia, Africa și în sudul Rusiei, (n. trad.) 

*+ Peşte de apă dulce, adesea ţinut în acvariu, aparţinând speciei Lesbistes reticulatus. (n. trad.) 

+++ Se vor avea în vedere termenii în limba engleză, respectiv „vermilion“ în lac de „vanilla“. 
(n. trad.) 

CE PUTEM ÎNVĂȚA DE LA CALCULATOARE? 


După cum am menţionat mai înainte, cercetările efectuate în ultimii ani asupra memo- 
riei au fost puternic influențate de analogia cu calculatoarele digitale. Modelele de regăsire 
a informaţiei nu reprezintă o excepție. Într-adevăr, faptul că regăsirea constituie o proble- 
mă majoră devine deosebit de evident dacă încercăm să stocăm informaţia într-un calcu- 
lator. Specific vorbind, este clar că programele actuale sunt mult inferioare memoriei 
umane în ceea ce privește flexibilitatea. 

Calculatoarele stochează informaţia în locaţii specifice, astfel încât, dacă locaţia de stocare 
poate fi accesată, regăsirea este perfectă. În absența unui acces precis la locaţia specifică de 
stocare, căutarea în memoria calculatorului nu dă nici un rezultat. Prin contrast, memoria 
umană furnizează, în mod caracteristic, trăsăturile cele mai importante ale unui eveniment, 
pierzând detaliile fine. Într-un calculator, informaţia este păstrată, în mod normal, într-o 
locaţie, astfel încât dacă locația respectivă este supraaglomerată sau distrusă, informația se 
pierde. Pe de altă parte, memoria umană manifestă tendința de a evidenția o calitate 
cunoscută sub numele de „degradare elegantă“. Regăsirea devine mai lentă și mai puțin 
detaliată, pe măsură ce creierul se deteriorează, însă informaţiile esențiale de tipul cine ești, 
de unde vii, sunt enorm de rezistente, chiar la degradări serioase ale țesutului nervos. 

Memoria umană prezintă caracteristica deosebită a adresabilității după conținut; cu alte 
cuvinte, accesarea unui fragment de memorie va avea tendința de a evoca restul infor- 
mațiilor stocate aici. De pildă, dacă v-aș spune că încerc să mă gândesc la un președinte 
american care a fost asasinat în Texas, veţi ști că vorbesc despre John F. Kennedy și veți 
putea să furnizaţi un număr considerabil mai mare de informaţii. 

În ultimii ani, s-au făcut o serie de încercări de a elabora programe de calculator care să 
poată simula unele dintre aceste caracteristici ale memoriei umane. Ele încearcă, de obicei, 
să opereze prin procesarea paralelă distribuită (PPD) în cazul căreia informaţia este stocată 
în interiorul unor reţele care operează în paralel și nu în serie, așa cum se întâmplă în cazul 
celor mai multe calculatoare actuale. 

În anii ’60, modelele psihologice de regăsire aveau tendinţa de a imita modul de operare 
al calculatoarelor existente în perioada respectivă, presupunându-se că locațiile de memo- 
rie sunt scanate în serie, până la atingerea țintei. Un exemplu referitor la această teorie a 
fost elaborat de către Saul Sternberg pentru a explica rezultatele unui experiment asupra 
vitezei de regăsire a informaţiilor stocate în memoria de scurtă durată. Subiecților le-au fost 
prezentate șiruri, alcătuite din una până la șase cifre. Imediat după fiecare șir le-a fost 
prezentat un element de „sondaj“; subiecţii trebuiau să decidă, cât mai repede posibil, dacă 
elementul respectiv făcea parte din șir. Deci, dacă șirul era 719382, iar elementul de sondaj, 
prezentat ulterior, era 1, subiectul trebuia să apese butonul marcat cu „Da“; dacă elementul 
de sondaj era 5, trebuia apăsat butonul „Nu“. 

După cum rezultă din graficul din fig. 31, timpul de răspuns prezintă o creştere liniară 
cu numărul elementelor existente în setul de memorie, indiferent dacă răspunsul care 
trebuie dat este „Da“ sau „Nu“, Sternberg a interpretat aceste rezultate prin prisma faptului 
că subiecții scanează locaţia asociată cu fiecare dintre cifrele prezentate, decizând, la 
sfârșitul șirului, dacă elementul de sondaj se potrivea cu informaţia stocată într-una dintre 

locaţii. Presupunerea contra-intuitivă că subiecții nu răspund imediat ce au detectat că 
elementul de sondaj coincide cu una dintre cifrele prezentate într-un șir, ci aşteaptă până 
când a fost scanat întregul șir, derivă din faptul că răspunsurile prin „Nu“ (care implică, 
neapărat, scanarea tuturor cifrelor) necesită tot atâta timp cât răspunsurile „Da“, pentru un 

Fig. 31 Timpul necesar pentru găsirea elementelor de memorie este proporțional 
cu numărul elementelor din setul stocat în memorie. (Sternberg, 1966) 


anumit număr de cifre. Cu toate acestea, alte caracteristici ale performanțelor, ca viteza de 
regăsire, par a nu se conforma acestui model al „scanării în serie“. De pildă, atunci când un 
element de sondaj corespunde ultimei cifre (de exemplu 7914 — elementul de sondaj 4), 
subiecții răspund extrem de rapid. Aceste date au determinat căutarea unor teorii alter- 
native, dintre care în prezent circulă câteva. Tehnica lui Sternberg este și astăzi folosită 
deoarece permite detectarea efectelor substanțelor chimice și a altor factori de stres. Din 
nefericire, și în ciuda faptului că nu există dovezi precise că scanarea memoriei are loc 
conform unui proces în serie, cercetătorii mai au și astăzi tendința de a raporta rezultatele 
ca și când ei ar estima direct „viteza de scanare a memoriei“. Teoriile nu sunt înlăturate prin 
fapte; ele sunt depășite de teorii mai bune. 


MODELE CONEXIONISTE DE REGĂSIRE 


După cum s-a menţionat mai înainte, una dintre teoriile importante dezvolate în ultimii 
ani a fost procesarea paralelă distribuită, ca metodă de abordare a învăţării și memoriei. 
Această abordare implică existența unei informații foarte solide în conexiunile care se 
realizează între unitățile dintr-o rețea, de unde și termenul de conexionism. Deși o descriere 
detaliată a modelelor de acest fel ar depăși cadrul preocupărilor cărții de față, o scurtă 
descriere a unei abordări a problemei adresabilității după conținut ne va permite să ne 
formulăm o idee despre aceste interesante dezvoltări noi. 

În 1981, J, McClelland a descris modul în care poate fi folosit un model de rețea pentru a 
regăsi atât informaţia generală, cât şi pe cea specifică. Ca exemplu el a optat pentru 
stocarea informaţiei cu privire la membrii fictivi a două bande dintr-un cartier insalubru 
aparținând unui oraș american imaginar, Tabelul alăturat prezintă trasăturile caracteristice 


N 

ale diferiților membri ai bandelor, iar în diagrama din fig. 32 se poate observa modul cum 
aceste informaţii pot fi reprezentate sub forma unei rețele. Săgeata cu două vârfuri 
corespunde unei stimulări pozitive stabilite între două unități, în timp ce unitățile incluse în 
aceeași mulțime se inhibă reciproc, 

Conform modelului conexionist, furnizarea unei informaţii determină activarea celor- 
lalte unități conectate de aceasta. De pildă, numele „Sam“ va determina activarea diferi- 
telor caracteristici asociate acestuia, arătând că el aparține grupei de vârstă între 20 și 30 de 
ani, este agent de pariuri, face parte din banda „Jets“, este căsătorit și absolvent de colegiu. 
Prin același proces se pot furniza alte informaţii și, prin intermediul acestora, se ajunge la 
numele persoanei în cauză. De pildă, care este numele persoanei aparținând grupei între 40 
și 50 de ani, a cărei meserie este aceea de hamal? Distribuirea informației în lungul 
săgeților ne va arăta că persoana face parte din grupul „Jets“ iar nivelul său de instruire 
corespunde gimnaziului. 

O rețea prezintă avantajul unei degradări elegante prin faptul că sistemul poate fi 
distrus parțial fără ca el să cadă în totalitate. El ne va furniza cele mai bune informații de 
care dispune. Informaţia eronată nu are un efect catastrofal. O altă caracteristică a rețelei 
este aceea că include și valorile implicite, adică cele mai bune estimări ale informațiilor care 
nu sunt incluse în rețea. De pildă, în cazul când nu știm dacă Lance este spărgător, agent de 
pariuri sau hamal, rețeaua ne va permite ca, introducând trăsăturile lui specifice, să 
obținem cea mai bună estimare a profesiei sale, pe baza ocupaţiei celorlalți membri ai 
grupului din care el face parte și care i se aseamănă cel mai mult. 


Nume Grupare Vârstă Sai rca Stare civilă Ocupaţie 

Art Jets 40-50 Gimnaziu Necăsătorit Hamal 

Al Jets 30-40 Gimnaziu Căsătorit Spărgător 

Sam Jets 20-30 Colegiu Necăsătorit Agent de pariuri 
Clyde Jets 40-50 Gimnaziu Necăsătorit Agent de pariuri 
Mike Jets 30-40 Gimnaziu Necăsătorit Agent de pariuri 
Jim Jets 20-30 Gimnaziu Divorţat Spărgător 

Greg Jets 20-30 Liceu Căsătorit Hamal 

John Jets 20-30 Ciclul primar Căsătorit Spărgător 

Doug Jets 30-40 Liceu Necăsătorit Agent de pariuri 
Lance Jets 20-30 Ciclul primar Căsătorit Spărgător 
George Jets 20-30 Gimnaziu Divorţat Spărgător 

Pete Jets 20-30 Liceu Necăsătorit Agent de pariuri 
Fred Jets 20-30 Liceu Necăsătorit Hamal 

Gene Jets 20-30 Colegiu Necăsătorit Hamal 


Ralph Jets 30-40 Gimnaziu Necăsătorit Hamal 

Nume Grupare Vârstă pt tă Stare civilă Ocupaţie 

Phil Sharks 30-40 Colegiu Căsătorit Hamal 

Ike Sharks 30-40 Gimanziu Necăsătorit Agent de pariuri 
Nick Sharks 30-40 Liceu Necăsătorit Hamal 

Don Sharks 30-40 Colegiu Căsătorit Spărgător 

Ned Sharks 30-40 Colegiu Căsătorit Agent de pariuri 
Karl Sharks 40-50 Liceu Căsătorit Agent de pariuri 
Ken Sharks 20-30 Liceu Necăsătorit Spărgător 

Earl Sharks 40-50 Liceu Căsătorit Spărgător 

Rick Sharks 30-40 Liceu Divorțat Spărgător 

Ol Sharks 30-40. Colegiu Căsătorit Hamal 

Neil Sharks 30-40 Liceu Necăsătorit Agent de pariuri 
Dave Sharks 30-40 Liceu Divorţat Hamal 


O altă calitate a rețelei, apropiată de cea descrisă anterior, este aceea că ea se poate 
generaliza în mod spontan. De pildă, rețeaua ilustrată în fig. 32 poate produce un 
individ stereotip aparținând grupului „Jets“, care va fi, probabil, necăsătorit, va avea o 
vârstă între 20 și 30 de ani și va fi absolvent doar al ciclului gimnazial, deoarece aceste 
trăsături îi caracterizează pe majoritatea membrilor grupului „Jets“. În sfârșit, este 
important de observat că aceste caracteristici se desprind în mod natural din reţea, ele 
nu sunt încorporate în ea, în mod specific. Modul de abordare conexionist al regăsirii 
informaţiei stocate în memoria umană este mult mai plauzibil decât modelele bazate 
pe tipurile mai vechi de calculatoare având o scanare serială a locaţiilor de memorie. 

Abordările procesului de învățare și memoriei bazate pe conexionism și PPD sunt încă 
controversate, Unii specialiști afirmă că analogia cu procesarea paralelă a informației în 
creier este superficială și eronată, alții obiectează că modelele de acest gen sunt prea 
influențate și scapă restricțiilor, în timp ce alții obiectează că atunci când modelele trebuie 
operate, în condiţii reale, apar mari probleme privind interferența. Punctul meu de vedere 
este acela că abordările de acest gen reprezintă instrumente de valoare pentru dezvoltarea 
modelelor privind procesul de învăţare și regăsire. Ele asigură un limbaj şi o tehnologie 
necesare pentru elaborarea de noi teorii. Multe dintre modele se vor dovedi neadecvate, 
dar, pe termen lung, ele ne-ar putea asigura modalități mai bune de a ne forma o concepție 
despre forța și flexibilitatea memoriei, 

Fig. 32 Această reprezentare simplificată a unei părți a modelului pe calculator elaborat 
de McClelland conţine informaţii incluse în tabelul de la pagina 159, cu privire la cele două 
grupări. Elementele legate prin săgeți cu vârfuri la ambele capete sunt capabile de stimulare 
reciprocă, în timp ce elementele incluse în aceeași mulțime tind să intre în competiție, astfel 
încât stimularea uneia produce inhibarea celorlalte. 


10. DEPOZIȚIILE MARTORILOR 
OCULARI 


Acum câțiva ani, am primit un apel telefonic neașteptat. Un avocat din Londra dorea să 
ştie dacă aș fi pregătit să confirm în fața completului de judecată faptul că o figură văzută o 
singură dată nu poate fi recunoscută după 11 luni. Deoarece nu eram în posesia unor date 
referitoare la durabilitatea memoriei figurilor, l-am refuzat, dar am solicitat mai multe 
informații despre caz. S-a dovedit a fi vorba despre o anchetă privind cazul lui George 
Davis, care avea să devină faimos, un ucigaș profesionist din East End, Londra, care era 
acuzat de atac armat. Probele se bazau, în cea mai mare măsură, pe raportul unui polițist, 
martor ocular, care pretindea că îl văzuse pe Davis foarte rapid și în condiţii care erau 
departe de a fi ideale, cu 11 luni înainte, și care îl identificase ulterior într-o confruntare 
făcută de poliţie. În ceea ce privește depoziția martorului ocular, existau multe puncte 
dubioase, inclusiv faptul că acestuia îi fusese arătată o fotografie a lui Davis, înainte de 
confruntare. Avocatul însă era mai puțin interesat de aceste aspecte ale cazului și, deoarece 
eu nu eram pregătit să atest situația menţionată în legătură cu recunoașterea figurilor după 
un interval de timp, tot ceea ce am putut face a fost să îl recomand unui coleg. Cazul a fost 
judecat și Davis a fost condamnat. 

În lunile următoare, familia și prietenii lui George Davis au lansat o campanie de protest 
foarte puternică și bine organizată. Ei pretindeau că, din cauza cazierului său, el a fost 
condamnat pentru un delict pentru care era total nevinovat. Campania s-a bucurat de mult 
interes, în special după ce participanţii au făcut imposibilă desfășurarea unui meci de 
cricket, pentru calificare, între Anglia și Australia; ei au pătruns, noaptea, pe teren și au 
demontat porțile. 

În general, ucigașii profesioniști acceptă ideea că pot fi prinși, din timp în timp, și nu fac 
prea mult caz de acest lucru. De aceea, vehemența protestului și indignarea familiei lui 
George Davis sugerau că s-ar putea să fie vorba despre un caz căruia nu i se găsise răspunsul 
corect. În final, procesul s-a rejudecat, probele aduse de martorul ocular au fost considerate 
neadecvate, iar George Davis a fost eliberat. Curând după aceea el a fost prins participând la 
un furt, judecat și condamnat. De data aceasta nu s-a înregistrat nici un protest, 


INOCENT SAU VINOVAT? 


Indiferent dacă este, sau nu, demnă de încredere, depoziția martorului ocular are o 
mare greutate, În 1976, Comitetul Devlin a analizat toate acţiunile de confruntare a 
martorilor cu suspecţii care au avut loc în Anglia și Wales, în anul 1973. Acestea au fost în 
număr de peste 2000, iar 45 la sută dintre ele s-au încheiat cu identificarea unui suspect. În 
total au fost aproape 350 de cazuri în care identificarea cu ajutorul martorilor oculari a 
constituit singura dovadă de vinovăţie. Dintre aceștia, 74 la sută au fost condamnați, fapt 
care demonstrează greutatea mare pe care o au depoziţiile martorilor oculari. 

Să analizăm următorul caz, relatat — ca și o mare parte a acestui capitol - după 
excelentul studiu efectuat de către Elizabeth Loftus asupra depoziției martorilor oculari. La 
data de 15 mai 1975, directorul adjunct al unui magazin universal din Monroe, Carolina de 
Nord, a fost forțat să urce într-o mașină, de către doi indivizi, dintre care unul a îndreptat 
către el un pistol și i-a cerut să se culce pe bancheta din spate a automobilului. El abia a 
apucat să arunce o privire asupra celor doi, înainte ca aceștia să-și acopere fața cu măști. 
Apoi au mers la magazin și i-au cerut directorului să deschidă seiful. Directorul i-a convins 
că nu cunoaște combinaţia cifrelor, astfel încât cei doi s-au mulțumit cu 35 dolari din 
portofelul lui și l-au lăsat să plece. 

Victima, Robert Hinson, nu a putut oferi decât puţine informații despre răpitorii săi; el a 
menționat că unul dintre ei avea înfățișarea unui spaniol și că mașina lor era un Dodge Dart, 
din 1965, de culoare foarte deschisă, precum și faptul că unul dintre cei doi semăna cu un 
bărbat care solicitase, recent, o slujbă la magazin. Pe baza dovezilor fragmentare dispo- 
nibile a fost elaborat un portret-robot al unuia dintre suspecți. 

Câteva zile mai târziu poliția oprește un Plymouth Valiant și arestează șoferul și 
pasagerul, Sandy și Lonnie Sawyer. Nici unul dintre aceștia nu arăta asemănător portre- 
tului-robot și nici unul nu solicitase vreo slujbă la magazinul universal, ambii negând că 
ar avea cunoștință despre răpire. La proces, Robert Hinson i-a identificat pe cei doi 
Sawyer ca fiind indivizii care l-au răpit. În ciuda faptului că opt martori au confirmat că, 
în timpul răpirii, Sandy se afla acasă, iar alți patru au susținut că Lonnie era la o 
tipografie unde își vizitase prietena, juriul i-a găsit, pe cei doi, vinovați. În timp ce erau 
scoși din tribunal, Lonnie a strigat: „Mamă, tată, faceţi apel. Nu suntem vinovaţi!“ 

Frații Sawyer au avut norocul de a fi susținuți de o familie hotărâtă și perseverentă, de 
un detectiv particular tenace și de un producător de televiziune care a considerat că acest 
caz merită atenție. Prima fisură a apărut în 1976, când Robert Thomas, închis la un centru 
de reeducare a tineretului, a recunoscut că a fost unul dintre cei care l-au răpit pe Hinson. 
Încurajat de aceasta, detectivul a reverificat unele dintre indiciile mai vechi şi a descoperit 
că Thomas solicitase într-adevăr o slujbă la magazin, cu puțin înaintea răpirii. Mai mult, el 
avea un prieten a cărei mamă poseda un Dodge Dart „1965. Detectivul și-a continuat 
cercetările intervievând câţiva dintre juraţi; unii dintre ei au admis că, deși dovezile nu 
păreau foarte solide, ei au obosit în final și s-au lăsat influențați de majoritate. 

Justificarea rejudecării procesului părea foarte puternică, însă judecătorul a decis, în 
ciuda probelor noi, că trecuse prea mult timp. S-a apelat la guvernator pentru grațiere și, în 
timp ce se aștepta răspunsul, Thomas și-a recunoscut vina în scris, apoi în fața camerelor de 
luat vederi; ulterior a retractat depoziția, dar în final și-a retras retractarea. În ziua 
respectivă, guvernatorul statului Carolina de Nord i-a grațiat pe frații Sawyer. Ei petre- 
cuseră doi ani în închisoare, scăpaseră ca prin urechile acului de sentința de condamnare 
pentru 28 și respectiv 32 de ani, iar procesul intentat în scopul eliberării lor costase mii de 
dolari, epuizând resursele materiale ale familiei. Toate acestea s-au datorat deciziei juriului 
de a accepta declaraţia victimei, care recunoscuse că îi văzuse foarte puţin pe cei doi indivizi 
implicaţi în răpire și care își susținea punctul de vedere împotriva dovezilor prezentate de 
opt martori ce depuseseră mărturie în favoarea faptului că acuzaţii nu puteau fi prezenți la 
locul infracţiunii. Este evident că, în acest caz, au fost angrenate forțe puternice, ca simpatia 
pentru victimă, revolta împotriva atacatorilor și un sentiment că cineva trebuia adus în fața 
justiției, Îndată ce au fost găsiți niște posibili vinovaţi, devine deja ușor să te convingi că 
delictul a fost rezolvat, în special atunci când victima este gata să-l indice pe acuzat. 

MĂRTURII SUSPECTE 


De cel puţin 80 de ani, psihologii manifestă interes privind exactitatea mărturiilor 
depuse de către martorii oculari. În 1895, psihologul J. M. Cattell menționa unele cercetări 
cu privire la exactitatea reactualizărilor făcute de către studenţii săi în ceea ce privește 
evenimentele din viața cotidiană. El le-a pus întrebări cu privire la condiţiile meteorologice 
existente cu o săptămână în urmă - când fusese ninsoare, urmată de ameliorarea vremii. 
Dintre cele 56 de persoane care au răspuns, numai șapte au menţionat prezența zăpezii. 
După cum sublinia Cattell se pare că „relatările privind vremea de acum o săptămână nu 
sunt cu nimic mai exacte decât cele privind timpul probabil de peste o săptămână“. 

Cattell a pus subiecților săi următoarele întrebări: 

Dintre castan și stejar, care își pierde frunzele mai de timpuriu, în toamnă? 
Când se află în câmp, caii își țin capul sau coada în bătaia vântului? 
În ce direcție este orientat vârful seminţelor dintr-un măr? 

Cattell a găsit că exactitatea observațiilor nu a fost mult mai bună decât ar fi fost de 
așteptat dacă subiecții ar fi ghicit, pur și simplu, răspunsurile. Castanii sunt cei care își pierd 
primii frunzele (59 la sută), caii își îndreaptă coada spre direcția vântului (64 la sută), iar 
semințele de măr sunt orientate cu vârful către tulpină (39 la sută). 

În ceea ce priveşte reactualizarea detaliilor privind obiectele pe care le vedem sau le 
utilizăm în fiecare zi, stăm, de asemenea, foarte prost. Psihologii americani Adams și 
Nickerson au solicitat subiecților lor să deseneze ceea ce este figurat pe ambele fețe ale unei 
monede americane de un cent. Subiecţii au reactualizat, în medie, numai trei din cele opt 
caracteristici mai importante ale monedei (un cap, Avem încredere în Dumnezeu, Libertate, 
data, forma, Statele Unite ale Americii, E Pluribus Unum și un cent); chiar dacă subiecții 
și-au amintit caracteristicile monedei, ei nu le-au amplasat corect pe suprafața acesteia. 


Fig. 33 Acestea sunt încercările a opt persoane de a desena, din memorie, o monedă de un 
cent. Dacă nu ne putem aminti corect elemente atât de familiare ca monedele, ce șanse avem 
să ne amintim exact evenimentele bruște, neașteptate? 

Într-o altă experiență, alți doi cercetători americani au solicitat subiecților să deseneze 
toate monedele americane. A existat tendința de a desena în mod asemănător diferite 
monede, toate desenele conținând caracteristicile care apar cel mai frecvent la monede. Când 
li s-a cerut să proiecteze o nouă monedă, subiecții au avut tendința de a figura aceleași 
caracteristici, ceea ce sugerează că au păstrat în memorie o schemă generală corespun- 
zătoare monedelor și nu au reținut trăsăturile specifice ale monedelor individuale. 

S-ar putea presupune, pe drept cuvânt, că un martor ocular care a asistat la un eveniment 
special, ca de pildă o crimă, își va putea aminti mai bine acest eveniment decât caracteristicile 
incidentale ale unei monede sau ale altui obiect „familiar“, Există însă mulți factori care tind 
să întunece și să distorsioneze memoria unui martor ocular, Unii dintre aceștia sunt evidenți. 
De pildă, el vede incidentul numai o singură dată și de obicei în mod neașteptat. Ceea ce vede 
are, de obicei, o durată scurtă, iar criminalul are, de regulă, grijă să minimalizeze șansele de a 
fi recunoscut, Influenţa altor factori poate fi mai puţin evidentă și directă. 


INFLUENȚA VIOLENȚEI 


La începutul anului 1989, într-o seară de duminică, am primit un telefon din partea unei 
persoane care s-a recomandat ca fiind detectiv pe lângă poliţia din San Diego. El cerceta un 
criminal în serie care își ucidea victimele prin tăierea beregatei şi a cărui a șaptea victimă 
reușise să scape. Femeia pretindea că l-ar putea recunoaște pe atacator. Întrebarea pe care 
mi-o punea detectivul era dacă efectul emoției puternice prin care trecuse martora nu putea 
să influențeze exactitatea depoziției sale. 

Acesta este un subiect important și puternic controversat, în privința căruia există 
variaţii în ceea ce privește atât cunoștințele convenționale, cât și cele profesionale. Conform 
unui studiu în care s-a lucrat cu 235 de avocați din America s-a stabilit că 82 la sută din 
martorii apărării erau de părere că emoția puternică poate altera recunoașterea figurilor, în 
timp ce numai 32 la sută dintre procurori au îmbrățișat acest punct de vedere. Cine are 
dreptate? Produce, oare, emoția puternică o marcare atât de pronunțată a experienţei încât 
aceasta se imprimă pentru totdeauna în memoria victimei, ori îi produce o reducere a 
capacității de a evoca amintirile, ca un rezultat posibil al inhibiției? Un număr de studii au 
încercat să răspundă la această întrebare deși, chiar și cei mai zeloși experimentatori nu au 
încercat, din fericire, să-și convingă subiecții că urmează să li se taie beregata, astfel încât 
asupra datelor existente s-ar putea face observația că nu pot fi generalizate pentru condiții 
de emoție extremă. 

Metoda uzuală de investigare a reactualizării evenimentelor ce poartă o încărcătură 
emoțională este de a prezenta subiecților un film sau de a pune în scenă un incident care 
corespunde unui eveniment de importanţă crucială, eveniment care poate fi asociat cu un 
act de violenţă, ca de pildă împușcarea aparentă a unui copil. În general vorbind, datele 
existente par a sugera că amintirea privind un incident violent este mai puternică decât 
aceea care privește un eveniment neutru, însă detaliile asociate sunt mai slab amintite. În 
cazul unui experiment, fixarea oculară a imaginilor a fost folosită în scopul estimării 
cantitative a atenției acordate diferitelor aspecte ale unei scene, care includea, sau nu, 
incidente violente, Violenţa s-a caracterizat prin tendința de intensificare a atenţiei acor- 
date incidentului central, față de elementele periferice, dar chiar şi atunci când timpul de 

vizionare a fost menţinut constant, prin prezentarea foarte rapidă a incidentului principal, 
s-a observat totuși o tendinţă de actualizare mai bună în cazul actelor de violență. 

Răspunsul la întrebarea detectivului din San Diego pare, deci, a depinde de detaliile 
situației, precum și de faptul că faţa atacatorului este văzută ca un element central sau 
periferic sau cuțitul este privit ca element central sau periferic. 

Există într-adevăr unele probe privind existența unui „focar al armei“, în baza căruia 
victima și-ar concentra mai mult atenția asupra armei în sine decât a atacatorului. Într-un 
experiment de simulare efectuat de către Loftus la Universitatea din Michigan, un subiect a 
fost rugat să aștepte în afara laboratorului experimental, înainte de a participa la un 
experiment. În condițiile „absenței armei“, subiectul a ascultat o conversație banală despre 
unele defecţiuni ale echipamentului din sala de experiențe, după care cineva a ieșit din 
cameră ținând în mâinile murdare de unsoare un stilou, a rostit o singură frază și a plecat. 
În condițiile „prezenţei armei“, un alt subiect a fost lăsat să asculte un schimb de replici 
ostile între două persoane, care s-a încheiat cu spargerea unor sticle, ruperea unor scaune, 
urmate de părăsirea încăperii experimentale de către o persoană care ţinea în mână un cuțit 
pentru tăierea plicurilor, plin de sânge; și de această dată, persoana a rostit o singură frază, 
înainte de a pleca. Ulterior, subiecților le-a fost prezentat un album conținând 50 de foto- 
grafii și li s-a cerut să stabilească dacă între acestea se află și imaginea persoanei care a ieșit 
din camera experimentală. În cazul condiţiei „fără armă“, subiecții au identificat fotografia 
corectă în 49 la sută dintre cazuri însă în cazul situaţiei „cu armă“ numai identificările a 33 
la sută dintre subiecți au fost corecte. 

Un singur experiment de acest gen constituie o dovadă destul de puțin consistentă pe 
care să se poată formula o concluzie solidă, dar confirmă totuși rezultatele obținute în alte 
studii, în care se indică faptul că teama poate provoca o diminuare a atenției. Cu alte cuvin- 
te, teama poate aduce în centrul atenţiei o trăsătură esenţială privind o anumită situație, 
însă poate reduce exactitatea relatărilor martorului în ceea ce privește trăsăturile periferice. 


FORMULAREA ÎNTREBĂRILOR 


Martorii oculari sunt adesea solicitați să reactualizeze detalii ale unor incidente care 
s-au petrecut foarte repede și în mod neașteptat. În asemenea circumstanţe, există pericolul 
real ca audierea lor și în special modul de formulare a întrebărilor să provoace o distor- 
sionare a răspunsurilor. Loftus a efectuat o serie de experimente în legătură cu aceasta. 
Într-unul dintre studii, subiecţii au privit un film legat de un accident de automobil și au fost 
apoi întrebaţi: „Care era viteza aproximativă a automobilelor atunci când s-au lovit?" 
Tuturor subiecților li s-a pus aceeași întrebare, cu excepția faptului că termenul lovit a fost 
înlocuit cu izbit, ciocnit, pocnit sau au intrat în contact. Estimările vitezei de deplasare a 
automobilelor au evidenţiat cele mai mari valori (aproximativ 70 km/h) atunci când a fost 
folosit termenul izbit, fiind mai scăzute în cazul cuvântului ciocnit (aproximativ 63 km/h), 
mai mici pentru pocnit (aproximativ 61 km/h) și au continuat să se diminueze pentru lovit 
(aproximativ 55 km/h) și au intrat în contact (aproximativ 42 km/h). Mai mult, atunci când 
au fost întrebaţi, peste o săptămână, dacă geamurile automobilelor s-au spart, sau nu, cei 
care au fost testaţi prin utilizarea termenului izbit au evidenţiat o tendinţă susținută de a 
raporta (în mod incorect) spargerea geamurilor, 

Într-un alt studiu, în care s-a utilizat de asemenea filmul unui accident, subiecților li s-a 
pus fie întrebarea: „Aţi văzut farul spart?“ fie „Aţi văzut un far spart?“ Subiecţii care au 
văzut o versiune a filmului care prezenta farul spart al automobilului au răspuns prin „Da 
la ambele formulări ale întrebării, cu frecvenţă egală, însă cei care au văzut o altă versiune a 
filmului au reactualizat, în mod fals, spargerea farurilor, frecvenţa răspunsurilor false fiind 

de peste două ori mai mare atunci când au fost întrebaţi despre farul spart, față de situația 
în care întrebarea s-a referit la un far spart. În mod clar, subiecții au fost influențați de 
modul de formulare a întrebării. 

O altă serie de experimente efectuate de către Loftus au demonstrat în mod convingător 
că evocarea unui incident, făcută de către un martor, poate fi modificată dacă în timpul 
chestionării sale se introduc, în mod subtil, noi informaţii. Într-unul dintre studii, subiecți- 
lor li s-au prezentat o serie de diapozitive reprezentând un accident de circulaţie în care un 
pieton este lovit pe trecerea de pietoni. O mașină verde a trecut pe lângă locul accidentului 
fără să oprească, apoi a sosit o mașină a poliţiei și un pasager al uneia dintre automobilele 
implicate în accident a fugit după ajutor. Subiecţilor li s-au pus 12 întrebări în legătură cu 
accidentul. Întrebarea nr. 10 se referea la mașina albastră care a trecut pe lângă locul 
accidentului, fără să oprească. 

Când, 20 de minute mai târziu, subiecţii au fost rugați să reactualizeze culoarea mașinii 
care a trecut fără să oprească, cei cărora li s-a prezentat informația falsă au manifestat 
tendința de a opta pentru culoarea albastră sau verde-albastru mai degrabă decât pentru 
verde. Într-un alt experiment, Loftus a reușit să-și convingă subiecţii să menționeze 
existența unui hambar inexistent care le fusese „inserat“ în memorie în timpul chestionării. 

Dacă evenimentele prezentate în relatările martorilor pot fi modificate înseamnă oare 
aceasta că amintirea lor reală s-a modificat sau că se schimbă doar ceea ce ei afirmă? Sunt ei 
oare susceptibili de a face o „presupunere“ diferită sub influența presiunii de ordin social? 
Pentru a găsi răspunsul, Loftus a efectuat un experiment în care subiecții au văzut un 
accident de mașină în care era implicat un pieton, iar un automobil oprea fie la un semn de 
oprire, fie la un indicator de cedare a trecerii. Două zile mai târziu, subiecților li s-au pus o 
serie de întrebări despre accident, dintre care una căuta să-i influențeze în așa fel încât să-i 
îndepărteze de la ceea ce se întâmplase de fapt: dacă ei văzuseră un semn de oprire, 
întrebarea pusă cu scopul de a-i deruta se referea la semnul de cedează trecerea și invers. 
S-a trecut apoi la testarea amintirilor pe care le păstrau ei cu privire la incident, scop în care 
li s-au prezentat perechi de diapozitive și au fost chestionaţi cu privire la semnul de 
circulație pe care îl văzuseră. În cazul celor două diapozitive critice, unul evidenția un semn 
de oprire, iar celălalt un semn de cedează trecerea. Loftus s-a gândit că, în cazul când 
subiecţii și-au amintit, în mod real, versiunea corectă, dar au răspuns altfel numai pentru a-i 
fi pe plac experimentatorului, efectul întrebării derutante ar putea fi înlăturat dacă pentru 
formularea unui răspuns corect li s-ar oferi o recompensă suficient de importantă. În 
consecință, unui grup de subiecți nu i s-a oferit nici o recompensă, unui alt grup i s-a promis 

1$ pentru un răspuns corect, subiecţilor din cel de-al treilea grup li s-au oferit 5$, iar în 
cazul celui de-al patrulea grup s-a anunțat că persoanele care vor obține punctajul cel mai 
ridicat vor fi recompensate cu 25$. În ciuda acestui fapt, un procent situat între 70 și 85 la 
sută dintre cei testați au selectat răspunsuri greșite, în concordanţă cu întrebarea deru- 
tantă; nu s-a observat nici un fel de tendință ca recompensa mai mare să determine o mai 
mare exactitate a răspunsului, 

Alte experimente au arătat că subiecţii au reacționat la fel de repede și convingător la 
informaţiile înșelătoare ca și în situaţiile în care nu le-au fost puse întrebări derutante. În 
final, Loftus a putut demonstra că efectul nu depindea de incapacitatea subiecților de a 
observa, în primul rând, informaţiile de importanţă capitală. Atunci când li s-a cerut 
imediat să prezinte o relatare a ceea ce văzuseră, ei au menţionat, de obicei, informațiile 
relevante, însă subiecții care au menţionat trăsăturile cele mai importante atunci când au 
fost testaţi imediat, au evidenţiat un proces normal de deteriorare a memoriei în cazul când 
li s-a cerut să răspundă, mai târziu, unor întrebări înșelătoare, 

Pe baza acestor date, Loftus a arătat că ceea ce se schimbă sub influenţa informaţiilor 
primite ulterior este amprenta reală de memorie. Admiţând că este logic imposibil să se 
demonstreze vreodată că undeva în creierul observatorului continuă să stea ascunsă o 
amprentă de memorie pură și netulburată, cercetătoarea subliniază, oarecum justificat, că 
toate eforturile ei de a ajunge până la o asemenea amprentă au rămas fără rezultate. Prin 
urmare, se pare că ceea ce ne amintim este un amalgam a ceea ce vedem și a ceea ce gândim 
ulterior. În legătură cu aceasta, Loftus citează o amintire vagă și interesantă aparținând 
psihologului elvețian Jean Piaget: „Una dintre primele mele amintiri ar data, dacă ar fi 
reală, din cel de-al doilea an al vieții mele. Mai pot vedea și acum, cu cea mai mare claritate, 
următoarea scenă în adevărul căreia am crezut până la vârsta de aproape cincisprezece ani. 
Stăteam în căruciorul meu, pe care bona îl împingea pe Champs Elysées, când un bărbat a 
încercat să mă răpească, Eram ținut de hamurile strânse bine în jurul meu, în timp ce bona, 

Fig. 34 Desenele din coloanele de mai sus demonstrează cât de ușor poate fi distorsionată 
memoria prin sugestie, Desenele din coloana din stânga sunt intenționat ambigue, fiind 
însoțite, fiecare, de una dintre cele două etichetări la fel de plauzibile. Atunci când au fost 
rugați să le reactualizeze, desenele subiecților au evidenţiat o orientare în direcția etichetării 
la care au avut acces, așa după cum rezultă din coloana centrală și din cea situată la dreapta. 

curajoasă, încerca să se interpună între mine și răpitor. Ea a fost rănită și, mai văd și acum, 


vag, zgârieturile de pe fața ei. Apoi s-a adunat o mulțime de lume, a apărut un poliţist cu o 
pelerină scurtă și un baston alb, iar omul a luat-o la sănătoasa. Mai pot vedea și acum 
întreaga scenă și o pot chiar localiza, lângă stația de metrou. Când am ajuns la vârsta de 
aproape cincispreceze ani, părinții mei au primit o scrisoare de la fosta mea bonă, prin care 
ne anunţa că s-a hotărât să se alăture «Armatei salvării», Ea dorea să mărturisească unele 
greșeli din trecut și în special să ne înapoieze ceasul pe care îl primise cu ocazia eveni- 
mentului amintit. Ea inventase întreaga poveste, zgâriindu-și singură față. Prin urmare, eu 
trebuie să fi auzit, în copilărie, relatarea acestei păţanii, pe care părinţii mei o crezuseră, iar 
apoi trebuie să o fi proiectat în trecut, sub forma unei informaţii percepute vizual.“ 

Punctul de vedere al cercetătoarei Loftus cu privire la faptul că amprentele originale de 
memorie sunt distruse nu este însă acceptat universal. Doi cercetători, Bekerian și Bowers, 
sunt de părere că amprenta originală supraviețuiește și că poate fi regăsită dacă se folosesc 
metode bazate pe indicii relevante. Ei au găsit că metoda standard folosită de către Loftus, 
de a adresa întrebări într-o modalitate relativ nestructurată, a produs, într-adevăr, un efect 
de influențare indirectă a martorilor, însă distorsiunea provocată a dispărut atunci când 
subiecții au fost chestionați în mod sistematic, începând cu primele incidente și avansând, 
cronologic, până la cele din urmă. Alți cercetători însă, ca McCloskey și Zaragoza, nu au 
reușit să obțină îndepărtarea efectului de influență indirectă, atunci când s-a procedat la o 
reactualizare cronologică, deși au adus probe care susțin faptul că amintirea inițială rezistă, 
dând astfel o altă interpretare efectului produs de adresarea unor întrebări ce conțin 
elemente de derutare a subiecților. Ei au sugerat că informaţia înșelătoare nu are nici un 
efect asupra persoanelor care au reușit să-și amintească bine un incident, dar exercită un 
efect de distorsionare a răspunsurilor la persoanele care au uitat în mod normal, încura- 
jându-le să-și orienteze răspunsurile în direcţia informației înșelătoare. Acest argument nu 
a reușit să o convingă pe Loftus. De fapt, ar fi posibil să existe mai mult decât o singură sursă 
de distorsionare. Cu toate acestea, indiferent de interpretarea teoretică a efectelor de acest 
fel, nu există nici o îndoială că depoziţiile martorilor oculari pot fi distorsionate de 
materialele introduse în timpul verificărilor. Este, în mod clar, extrem de important să se 
țină seama de aceste fapte atunci când se intervievează suspecții și când se interpretează 
probele obținute în condiţii situate sub nivelul optim. 

Ce ar trebui să înveţe avocaţii din aceste demonstrații privind posibilitățile de eroare ale 
depoziției martorilor oculari? Comisia Denning, alcătuită cu scopul de a face o reevaluare a 
depoziţiei martorilor oculari într-o serie de cazuri aparținând justiției britanice, a ajuns la 
concluzia că mărturiile care nu sunt susținute de alte probe nu ar trebui considerate 
niciodată drept suficiente pentru formarea unei convingeri. Poliţia britanică a fost de acord 
că, în ceea ce privește procedurile pe care le aplică, este necesară monitorizarea atentă a 
interviurilor, a căror înregistrare a intrat în practica de rutină. Practica prezentării unei 
fotografii a suspectului, în fața martorilor, înaintea încercărilor de identificare, așa cum s-a 
întâmplat în cazul lui George Davis, trebuie evitată, 

Cercetări ample efectuate în domeniul psihologiei cu privire la acest aspect au condus la 
încercări de a elabora tehnici îmbunătățite de intervievare, bazate pe principii psihologice. 
Un bun exemplu în acest sens îl constituie schema de intervievare cognitivă elaborată de 
către Fisher și Geiselman, Aceasta se bazează pe patru principii generale de regăsire. 

1, Reintegrarea mentală în condiţiile cu care subiectul s-a confruntat în timpul comi- 

terii delictului și în atmosfera tuturor contactelor personale înregistrate în perioada 

respectivă, 

2. Încurajarea relatării fiecărui detaliu, indiferent dacă aceasta este periferic față de 
incidentul central. 

3. Încercarea de a descrie incidentul de mai multe ori, de fiecare dată în altă ordine. 

4. Încercarea de a raporta incidentul de pe pozițiile unor puncte diferite de vedere, 
inclusiv acela al altor participanți sau martori, 

Primele două se bazează pe principiul specificității de codificare, adică încercarea de a asigura 
condiţiile care să permită o apropiere maximă a contextului în care are loc reactualizarea de 
contextul în care martorul a asistat la comiterea delictului. Principiul al treilea și al patrulea 
încearcă să valorifice ideea că regăsirea materialului se poate face pe mai multe căi, diferite, care 
ar putea furniza informații asupra unor aspecte diferite ale experienţei inițiale. 

Într-un test iniţial referitor la această metodă de abordare a interviurilor a fost folosit 
filmul unui delict violent, utilizat și în pregătirea polițiștilor; subiecții au fost intervievaţi 
după 48 de ore pe baza a trei scheme diferite. Prima schemă a corespuns modului de 
interviu pe baze cognitive, cea de-a doua a reprezentat procedura standard aplicată de către 
poliția din Los Angeles, iar cea de-a treia s-a bazat pe hipnotizarea subiecților și solicitarea 
ca ei să reactualizeze incidentul, urmărindu-se procedura standard. Ar trebui, poate, 
subliniat că aplicarea procedeului hipnozei este puternic controversată; în general, cu toate 
că acest procedeu mărește cantitatea informaţiei reactualizate, el mărește, de asemenea, 
susceptibilitatea subiectului la sugestie determinând, adesea, și o creștere a numărului 
informațiilor false. Cele trei metode nu au fost diferite în ceea ce privește cantitatea de 
informații false pe care au generat-o, deși interviul condus conform procedeului standard a 
generat obținerea unei cantități mai mici de informaţie (29,4 elemente), atât față de 
interviul bazat pe hipnoză (38,0) cât și față de cel bazat pe abordarea cognitivă (41,2). 

Într-un al doilea studiu s-a încercat introducerea unor informații înșelătoare prin 
adresarea întrebării „Era nervoasă persoana cu rucsac verde?“, urmată de testarea ulteri- 
oară a subiecților pentru a verifica dacă aceștia vor raporta, în mod fals, că rucsacul era 
verde. Subiecţii testaţi conform procedurii cognitive au fost mai puţini susceptibili de a fi 
influențați prin această informație înșelătoare. 

Fisher și Geiselman au dezvoltat în continuare procedeul interviului cognitiv pe baza 
indiciilor obținute din analiza interviurilor „bune“ și „slabe“, pe care le-au folosit în scopul 
operării unor modificări. Acestea au inclus utilizarea în măsură mai mare a întrebărilor cu 
final deschis față de cele cu răspunsuri simple, „Da“ sau „Nu“, precum și încercarea de a le 
adresa martorului conform ordinii în care acesta a înregistrat experiența. Prin aplicarea 
unor astfel de metode, cercetătorii au găsit că procentajul răspunsurilor corecte a crescut de 
la 40 la sută la aproape 60 la sută. i 

În ultimii ani, un număr considerabil de cercetători au comparat eficienţa interviurilor 
bazate pe metoda cognitivă cu aceea caracteristică tehnicilor standard. Bekerian și Dennett 
au studiat 27 de experimente în care s-a efectuat această comparaţie și au stabilit că, în 
toate cazurile, a existat un avantaj în favoarea interviurilor efectuate prin metoda cognitivă. 
Amploarea acestor avantaje a variat, dar, în medie, s-au obținut cu 30 la sută mai multe 
informații raportate corect, În general, se menţionează o cantitate relativ mică de informații 
false, existând o tendință ușoară de diminuare a erorilor în cazul interviului efectuat 
conform metodei cognitive. 


CUM NE AMINTIM FIGURILE UMANE 


„Nu uit niciodată o figură!“ Auzim adesea afirmaţii de acest gen, dar se justifică oare? 
Muriel Woodhead a manifestat un interes special pentru această problemă şi a efectuat o 

experienţă în care unui număr de aproximativ 100 de femei casnice le-au fost prezentate o 
serie de figuri nefamiliare, fotografiate pe diapozitive, apoi li s-a cerut să le recunoască 
atunci când le-au fost arătate împreună cu o serie de diapozitive similare, dar cu figuri noi. 
Subiecţii au fost rugaţi, de asemenea, să menționeze cât de bună era memoria lor pentru 
figurile umane. În ceea ce privește performanţele obținute în testul de recunoaștere, s-au 
observat diferențe mari, iar aprecierile personale privind memoria pentru figuri au evi- 
denţiat variaţii considerabile. Cel mai interesant fapt a fost acela că nu a existat absolut nici 
o legătură între performanţele obținute și autoapreciere. Unele femei au obținut perfor- 
manțe extrem de bune însă s-au apreciat modest; altele au pretins că au o memorie 
remarcabilă pentru figuri, dar au obținut rezultate foarte slabe; unele s-au apreciat cu 
exactitate destul de bună, dar majoritatea s-au situat pe o poziţie de mijloc. Acest lucru ar 
putea însemna, desigur, că testul nu a fost foarte realist, pentru că nu testase memoria 
pentru figuri în afara laboratorului, și că nici nu i se putea acorda prea multă încredere. 
Profitând de faptul că deja testasem un număr mare de subiecți de-a lungul unei perioade 
de doi ani, sau chiar mai mult, m-am decis, împreună cu Muriel Woodhead, să urmăresc 
acest experiment cercetând dacă, în ceea ce privește memoria diferitelor persoane pentru 
figuri, existau diferențe importante. Am selectat persoane care obținuseră rezultate foarte 
bune, sau foarte slabe, în experiențele anterioare și le-am invitat pentru efectuarea unor 
teste ulterioare. Am observat că persoanele care obținuseră rezultate bune privind memoria 

pentru figuri au obținut, cu ocazia retestării, punctaje substanțial mai mari decât cele cu 

rezultate slabe. Am mai comparat memoria subiecților privind alte două tipuri de materiale, 

cuvintele tipărite și reproducerile picturilor. Scopul acestor teste a fost de a stabili dacă 

performanțele mai bune ale subiecţilor care s-au dovedit buni cunoscători ai figurilor sunt 

aplicabile tuturor aspectelor memoriei, memoriei vizuale generale, sau se reduc la memoria 

figurilor. Subiecţii cu performanţe bune în recunoașterea figurilor umane s-au dovedit buni 

şi în ceea ce privește recunoașterea picturilor, dar nu au evidențiat diferenţe față de cei cu 

performanțe slabe de recunoaștere a figurilor, în ceea ce privește punctajul obținut pentru 

memoria verbală. Datele sugerează că memoria vizuală prezintă niște caracteristici speciale 

care o separă de memoria verbală, dar nu indică o distincţie clară, în cadrul memoriei 

vizuale, în ceea ce privește memoria privind figurile umane și aceea pentru imagini ale 

obiectelor sau peisajelor. 

De fapt, s-a sugerat că memoria pentru chipurile umane depinde de un sistem specific, 
localizat într-o parte specială a creierului. Una dintre probele citate uneori în sprijinul 
acestei ipoteze este furnizată de pacienții care suferă de prosopagnozie, o maladie neuro- 
logică rară, în cazul căreia bolnavul nu poate recunoaște figurile unor persoane altădată 
familiare, deși nu prezintă dificultăți de recunoaștere a obiectelor, şi nici afecțiuni ale 
vederii. Un al doilea argument în favoarea punctului de vedere că percepția și memoria în 
ceea ce privește figurile umane prezintă caracteristici aparte derivă din observația că 
unghiul din care este privită fața unei persoane are o importanță specială. O față aşezată 
invers față de poziţia normală este mai greu de recunoscut decât o clădire așezată invers; de 
asemenea, este foarte greu de perceput expresia emoțională a unei fețe, atunci când 
imaginea ei este inversată. 

ntr-un studiu neuropsihologic, a fost testată memoria pacienților prezentând leziuni ale 
emisferei cerebrale drepte, în ceea ce privește figurile umane și clădirile, orientate fie în 
poziție normală, fie inversate; în cazul figurilor orientate normal, pacienţii martor, având 
alte tipuri de leziuni cerebrale, au făcut mult mai puţine erori decât cei cu leziuni ale 
emisferei cerebrale drepte, Dar atunci când figurile au fost orientate invers, situația s-a 
inversat: pacienţii cu leziuni ale emisferei drepte au obținut rezultate mai bune decât 


172 MEMORIA UMANĂ 


martorii. Situaţia nu s-a repetat în cazul imaginilor sau caselor, pentru care martorii s-au 
descurcat ceva mai bine în ambele cazuri. Deși aceste rezultate ar părea specifice figurilor 
umane, există date care sugerează că lucrurile nu stau astfel. De pildă, un pacient cu leziuni 
ale emisferei cerebrale drepte, care fusese un foarte atent observator al păsărilor, manifesta 
dificultăți mai mari decât recunoașterea figurilor umane; îi venea foarte greu să facă 
discriminările subtile necesare pentru a deosebi o specie sau subspecie de păsări, de o alta. 
Chiar dacă recunoașterea figurilor nu se dovedește a reprezenta o funcţie separată, se pare 
totuși că ea depinde de detectarea diferenţelor relativ subtile privind relațiile dintre 
elementele lor componente, 

Din prima parte a acestui capitol rezultă clar că memoria privind figurile umane este 
foarte susceptibilă la erori. Poate fi ea ameliorată? Acum câţiva ani, Muriel Woodhead și 
Derek Simmonds, împreună cu mine, am fost invitați să evaluăm un curs al cărui unic scop 
era acela de a ameliora capacitatea recunoașterii și reţinerii figurilor umane. Cursul era 
bazat pe un mod de abordare a problemei percepției figurilor, susținut de către Jacques 
Penry, inventatorul sistemului numit „Photo-fit“ (alcătuirea portretului robot). „Photo-fit“ 
se bazează pe asamblarea elementelor care alcătuiesc figura umană cu ajutorul unor seturi 
conținând imagini fotografice ale acestora, respectiv seturi de bărbii, nasuri, ochi, tipuri de 
păr și așa mai departe, toate reproduse după imagini reale. Prin combinarea acestor 
elemente este posibil să se obțină un număr foarte mare de figuri umane diferite. Inven- 
tatorul sistemului susține că un operator iscusit poate reproduce orice figură umană. Penry 
credea că, pentru a percepe și reține fața umană, trebuie să se extragă elemente care 
compun figura și să se repartizeze, în mod sistematic, pe categorii. El vorbește despre 
„citirea“ feţei, constând în observarea elementelor componente și categorisirea lor după 
dimensiuni și forme, luând de pildă nasul și trecând apoi la clasificarea similară a celorlalte 
elemente. Acest punct de vedere nu îi aparține, desigur, lui Penry. Originea lui este mai 
veche, el datând cel puţin de la Leonardo da Vinci care, în tratatul său de pictură, discuta 
asupra memoriei pentru figurile umane, sfătuind artiștii să împartă fața umană în patru 
părți, respectiv fruntea, nasul, gura și bărbia. El povăţuia artiștii să studieze formele posi- 
bile ale fiecăreia dintre aceste trăsături și, îndată ce au stabilit o serie de categorii, să le 
folosească pentru fiecare dintre figurile pe care le observă. Leonardo da Vinci susținea că 
acest procedeu va permite artistului să memoreze orice figură umană pe care a văzut-o o 
singură dată. 

Cursul pe care l-am evaluat, împreună cu colegii mei, era inspirat din modul de abordare 
aparținând lui Penry și acorda o foarte mare atenţie sistemului său de clasificare. Cursul era 
ținut cu mult entuziasm și imaginaţie și includea prelegeri, demonstrații cu ajutorul fil- 
melor, discuţii, prezentări de cazuri și exerciții în teren. Pentru a verifica eficiența cursului, 
noi am efectuat ulterior trei experiențe. În prima, subiecții au fost testați cu privire la 
capacitatea de a memora figurile și de a le recunoaște ulterior. În studiul al doilea și al 
treilea, subiecților li s-a cerut să examineze un set de fotografii ca și cum ei ar reprezenta 
oficialitățile însărcinate cu verificarea pașapoartelor pe un aeroport, urmărind o anumită 
persoană, În toate cele trei studii s-a lucrat, comparativ, cu două grupe de indivizi similari, 
însă o grupă a urmat cursul cu durata de trei zile și a fost, apoi, supusă testelor de evaluare, 
în timp ce indivizii din grupa a doua și-au continuat, în tot acest interval, activitatea 
normală, În cazul primelor două studii, nu s-a observat nici o diferență între cele două 
grupe. Cel de-al treilea studiu a relevat o ușoară diferenţă: indivizii care urmaseră cursurile 
de instruire au obținut rezultate mai slabe decât cei care nu participaseră la curs. 

Din ce cauză a fost cursul atât de ineficient? O posibilitate ar fi aceea că, deoarece ne 
petrecem Întreaga viață recunoscând figurile umane, participarea la un curs de două, trei 

Fig. 35 Diferite categorii de nasuri, schițate de Leonardo da Vinci. 


zile nu are șanse mari de a exercita o prea mare influență asupra modului în care percepem 
aceste figuri. O altă posibilitate ar fi aceea că instruirea s-a bazat pe principii necores- 
punzătoare. Modul de abordare elaborat de către Penry acordă o mare importanță analizei 
unei figuri pe baza separării elementelor sale componente. În acest sens s-ar putea face 
obiecția că perceperea unei figuri umane depinde de modelul conform căruia se efectuează 
procesarea elementelor specifice, ținându-se seama de modul în care fiecare trăsătură este 
corelată cu celelalte și nu izolându-se elementele individuale. Jucătorii de șah profesioniști 
pot percepe și reține foarte bine. poziţiile de șah, deoarece ei țin seama de modelul 
distribuţiei pieselor și nu pentru că se concentrează asupra localizării sau imaginii pieselor 
considerate în mod individual. Acest punct de vedere este concordant cu modul de 
abordare a memoriei bazat pe „nivelurile de procesare“, discutat în Capitolul 9. Conform 
acestei teorii, procesarea „de suprafață“ (citirea trăsăturilor superficiale ale unui stimul) are 
ca rezultat formarea unei memorii slabe, în timp ce procesarea „de profunzime“ (sondarea 
sensului stimulului) permite formarea unei memorii mai bune. 

Karalyn Patterson împreună cu mine am decis să testăm acest punct de vedere prin 
efectuarea unui experiment în care subiecţii au fost rugați să categorisească fotografiile 
unor persoane necunoscute, fie pe baza unor dimensiuni fizice, conform indicațiilor lui 
Penry, fie aplicând mai multe dimensiuni de „profunzime“ ca de pildă onestitatea, inteli- 
gența, vioiciunea. Am mai inclus și un alt factor, anume deghizarea. Raționamentul nostru 
a fost acela că, deși ar putea fi mai ușor să-ți amintești o figură după sinceritatea sau 
inteligența pe care o degajă decât după nas sau după urechi, s-ar putea, la fel de bine, ca 
aprecierea, în linii generale, a unui personaj să poată fi mult mai ușor indusă în eroare prin 
deghizare. Ar putea fi mult mai ușor ca o persoană să fie făcută să pară mai prietenoasă, sau 
mai puțin inteligentă, decât să i se modifice forma feţei sau dimensiunile nasului. 

Drept material de recunoaștere am folosit fotografii aparținând unor actori amatori 
sau colegilor noștri, pe care i-am fotografiat fie nedeghizaţi, fie purtând barbă, perucă, 
ochelari, sau combinaţii ale acestor elemente, Fotografiile au fost realizate din față sau 
profil; un coleg, deghizat în mod corespunzător, s-a oferit să pozeze în fața subiecților. 
Subiecții au fost familiarizați cu câte o fotografie a fiecărei persoane, pentru fiecare 
combinaţie a elementelor de deghizare. Prezentarea fotografiilor a fost repetată până 

când subiecţii au recunoscut, în mod constant, persoanele, reproducându-le, în mod corect, 
numele. Subiecților li s-au prezentat apoi seturi de fotografii ale persoanelor-țintă în toate 
ipostazele posibile ale deghizării, fotografiile fiind luate fie din faţă, fie din profil; aceste 
imagini s-au prezentat împreună cu altele aparținând unor persoane deghizate î în mod 
asemănător, însă necunoscute. Sarcina subiecților a fost de a detecta și stabili numele 
persoanelor-țintă. Rezultatele obținute prezintă două caracteristici interesante. În primul 
rând am stabilit că, în toate condiţiile, subiecții au înregistrat rezultate ceva mai bune în 
recunoașterea figurilor pe care le categorisiseră pe baza unor dimensiuni mai „profunde“, 
privind inteligența, vioiciunea etc. Acest efect nu a fost deosebit de pronunțat, dar nu au 
existat date care să sugereze că analiza unei figuri pe baza trăsăturilor elementelor sale 
componente ar fi utilă, indiferent dacă este vorba despre un obraz deghizat sau nedeghizat. 
În al doilea rând, am stabilit că efectul deghizării este extrem de puternic. De fiecare dată 
când se adăuga sau se îndepărta un element al deghizării, probabilitatea de recunoaștere a 
figurii se micșora. Performanţele subiecților au variat de la extrem de bune, atunci când 
figura a fost prezentată sub forma învățată inițial, până la rezultate obținute practic „după 
ghicit“, atunci când s-au operat modificări ale numărului maxim de trăsături deghizate. 
Nu există nici o îndoială că deghizarea poate fi foarte eficientă. Să luăm cazul unui viola- 
tor din Cambridge. Acum câțiva ani, comunitatea campusului universitar din Cambridge a 
fost puternic afectată de delictele comise de către un violator. Era evident că persoana 
cunoștea foarte bine locul și, prin urmare, era probabil, un localnic. Câteva dintre victimele 
sale l-au putut vedea, dar descrierile date de acestea erau întrucâtva deosebite, deoarece el 
purta uneori perucă, iar o dată era echipat cu o mască purtând pe ea inscripția „VIOLA- 
TOR“. Deşi, conform anumitor standarde, el era probabil apreciat ca nesemnificativ, pentru 
Cambridge reprezenta o amenințare. Au fost preconizate diferite măsuri de precauție, între 
care studenții au avansat oferta binevoitoare de a dormi în dormitoarele fetelor! Pentru a 
nu rămâne mai prejos, Oxfordul și-a generat, și el, un violator propriu, deși acesta nu a 
reușit să capteze atenția presei în măsura în care o făcuse adversarul său din Cambridge. 
Principalele mijloace de a transmite informaţii privind o persoană căutată de autorități 
constau în descrierea verbală, metoda portretului-robot sau schițarea figurii de către un 
desenator. Chiar o descriere verbală foarte exactă constituie, în mod clar, un mijloc nesa- 
tisfăcător de a comunica date privind înfățișarea unei persoane. Încercaţi să vă descrieți 
propria figură. Credeţi că ați putea fi recunoscut de cineva după propria descriere, chiar 
dacă acel cineva ar fi propria dumneavoastră mamă? În consecință, poliţia folosește foarte 
mult procedeul „Photo-fit“ sau sisteme similare, ca „Identikit“, în combinaţie cu desenele 
executate de desenatorii care lucrează ca angajați proprii. Cât de potrivite sunt aceste 
sisteme pentru transmiterea imaginii unei figuri așa cum și-o amintește un martor? Această 
problemă a fost amplu studiată de către Graham Davis, Hadyn Ellis și John Shepherd (un 
grup de psihologi de la Universitatea din Aberdeen) care au obținut, în general, rezultate 
dezamăgitoare. Omul obișnuit are mari dificultăți atunci când trebuie să reproducă o 
figură, chiar și atunci când persoana s-a aflat exact în faţa sa. Atunci când grupul specia- 
liștilor de la Aberdeen și-a testat subiecții cerându-le să alcătuiască un portret-robot al 
originalului unei figuri umane, pe baza procedeului „Photo-fit“, performanţele au fost mai 
bune decât dacă ar fi lucrat la întâmplare, dar nu cu mult mai bune. Dovezile de care 
dispunem arată că nici eforturile depuse de desenatorii poliției nu dau rezultate mult mai 
bune. Din ce cauză? Poate, deoarece singura modalitate de a desena sau a alcătui un 
portret-robot implică folosirea caracteristicilor elementelor individuale, în timp ce, după 
cum am sugerat mai înainte, modul nostru de a percepe figura umană se bazează mai mult 

Fig. 36 Cu ajutorul unei peruci sau bărbi, aveți șansa de a fi recunoscut ca fiind 
infractorul. Figurile văzute dintr-o poziţie de trei sferturi față pot fi recunoscute mult mai 
ușor decât cele văzute din profil. 


pe modele semnificative, decât pe trăsături. Fără îndoială că poliția va continua să 
folosească metode de acest fel, pur și simplu pentru că este atât de atrăgător să faci să 
circule fotografiile unor indivizi căutați, dar este foarte important să se recunoască limitele 
materialelor pe care le pot elabora martorii. 

Să luăm cazul lui David Webb care a fost condamnat la 50 de ani închisoare, în 1976, în 
urma unui viol și a unei încercări de viol însoțite de jaf, infracțiuni comise în două magazine 
cu articole de coloniale și băcănie, din Everett, Washington, SUA. Webb a fost identificat pe 
baza unei fotografii-robot, efectuată cu ajutorul martorilor care l-au și identificat la proces. 
El a fost condamnat, în ciuda inconsistenţei depozițiilor făcute de martorii acuzării şi a 
probelor aduse de martorii apărării că s-ar fi aflat în altă parte în tipul comiterii delictului. 
Câteva luni mai târziu, un alt bărbat a mărturisit că a comis delictele pentru care fusese 
condamnat Webb, Mărturia sa a fost studiată și, în 1978, Webb a fost eliberat. Fără această 
mărturie el s-ar afla și acum în închisoare și probabil că ar mai avea de stat acolo. 

DEFILAREA SUSPECȚILOR ȘI ALCĂTUIREA ȘIRURILOR DE SUSPECȚI 


Evident, suntem mai pricepuţi în a recunoaște figurile decât în a ne reprezenta reactua- 
lizările, fie prin metoda „Photo-fit“, fie prin descrieri. Din această cauză, procedeul defilării 
sau înșiruirea suspecților în fața martorilor constituie un element important al procesului de 
identificare a făptașului. Suspectul este prezentat împreună cu un număr de indivizi care nu 
sunt suspecți, având caracteristici asemănătoare, în linii generale, iar martorul este întrebat 
dacă recunoaște, drept delincvent, vreunul dintre indivizii din șir. Dacă se dorește ca probele 
să fie valide, este desigur extrem de important ca suspectul să nu fie evident diferit de ceilalți 
membri ai șirului (având rolul de a distrage atenţia). Loftus descrie unele tehnici simple care 
permit alcătuirea unor șiruri corecte, astfel încât martorii să nu fie influențați indirect. Au 
existat însă cazuri când această influență a fost extremă: imaginaţi-vă că, în mijlocul unui 

grup de persoane cu părul de culoare deschisă, este amplasat cineva cu părul negru, sau că 
un tânăr suspectat de o crimă cunoscută a fi fost comisă de către o persoană tânără este așezat 
într-un șir alcătuit din bărbați de peste 40 de ani. Într-un caz extrem, când s-a știut că 
suspectul era de origine orientală, șirul a cuprins un singur oriental! 

Asemenea cazuri sunt desigur foarte rare și, în orice caz, trebuie sesizate de către avo- 
catul apărării, în momentul alcătuirii șirului. Dar pot intra în joc și alte influențe, mai 
subtile. De pildă, dacă unul dintre martori descrie criminalul ca fiind un bărbat cu înfățișare 
plăcută, va fi necesar ca întregul șir al persoanelor confruntate cu martorii să arate cât mai 
bine. O altă sursă de influențare este aceea care a acționat în cazul lui George Davis, unde 
fotografia sa i-a fost arătată martorului înainte de defilarea suspecţilor. În asemenea 
împrejurări, martorul poate fi tentat să selecteze figura cea mai familiară din șir, senzația de 
familiaritate fiind creată exclusiv de vizionarea fotografiei. 

O sursă extrem de puternică de influențare o constituie, în cazul recunoașterii, îmbră- 
cămintea. Problema a fost studiată amplu în Australia, de către Donald Thomson, al cărui 
interes a fost deșteptat de un proces, în cazul căruia îmbrăcămintea purtată de criminal a 
constituit un factor foarte important, ceea ce a determinat ca o altă persoană, purtătoare a 
unei vestimentații similare, să fie indentificată ca autor al crimei. Thomson a putut 
demonstra că, atunci când este vorba despre locul delictului, sau îmbrăcămintea crimina- 
lului, contextul are o influență extrem de puternică asupra recunoașterii sau nerecu- 
noașterii unei persoane. El a mai evidenţiat că acest efect este prezent chiar și în cazul 
persoanelor foarte sofisticate, care sunt conștiente de posibilitatea unor influenţe indirecte. 

Thomson s-a implicat activ în prezentarea cazului menționat anterior, ca o dovadă a 
faptului că depozițiile martorilor oculari sunt îndoielnice și, cu o ocazie, a participat la o 
emisiune televizată dedicată acestui subiect. Câtva timp după aceea, el a fost ridicat de poliție 
fără a i se explica motivul arestării. El a presupus că este vorba de o hărțuire neoficială din 
cauza poziţiei sale dure în ceea ce privește calitatea depozițiilor martorilor oculari. O dată 
ajuns la biroul poliţiei, el a fost așezat într-un șir; o femeie care era foarte puternic afectată de 
emoție l-a identificat și apoi i s-a adus la cunoștință că este acuzat de viol. Când a solicitat 
amănunte, a rezultat că violul fusese comis în tip ce el participa la discuţia televizată. 
Thomson a menţionat că avea un alibi perfect și un mare număr de martori, inclusiv o 
persoană oficială, membră a Comitetului australian pentru Drepturi Civile şi un comisar 
adjunct de poliţie. Polițistul care i-a preluat declarația i-a dat atunci replica: „Da, cred că l-ai 
avut martor și pe Isus Hristos și pe regina Angliei!“ A rezultat că, atunci când s-a produs 
violul, femeia urmărea emisiunea la care participase Thomson. El era victima unei situaţii 
adesea numite transfer inconștient, prin care un martor recunoaște corect o figură aparținând 
cuiva văzut mai înainte, însă asociază, incorect, figura respectivă cu delictul, 

Thomson a mai atras atenția asupra unui alt aspect important al identificării, anume 
rolul jucat de alte cunoștințe în afară de amintirile care privesc evenimentul-ţintă. El citează 
un caz al unui acuzat, identificat dintr-un șir al suspecţilor, care și-a schimbat identitatea cu 
un alt individ din celulă. Acuzatul și-a instruit cu minuţiozitate substitutul, care a fost 
intervievat de către avocatul apărării. În justiţie, toți membrii l-au identificat pe substitut ca 
fiind atacatorul! În definitiv, el era persoana care se afla în boxă, nu-i așa? Când șiretlicul a 
fost dat pe față, acuzatul a fost achitat. Martorii au crezut că individul adus în fața 
tribunalului, de către poliție, era fără discuţie cel pe care ei îl selectaseră din șir. 

Ca și în cazul procedurilor bazate pe intervievare, problemele șirurilor i-au determinat 
pe anumiți psihologi să încerce să elaboreze metode mai bune. Aceste metode au o 
importanță specială în cazul mărturiilor depuse de copii, care ar putea fi intimidaţi de 
confruntarea cu un șir de adulți, toți asemănători cu străinul care comisese actul. O ieşire 
din această situație o oferă utilizarea unor înregistrări video conținând șiruri de suspecți, 
metodă care prezintă și avantajul de a nu mai necesita găsirea unor personaje potrivite 
pentru a asambla șiruri, ori de câte ori apare un nou martor. 

O sursă de influențare indirectă a martorilor ar putea fi presupunerea, uneori implicită, 
dar în anumite situații explicită, că șirul îl include pe făptaș. Deoarece s-ar putea ca lucrurile 
să nu stea în acest fel, există pericolul clar de a încuraja falsa identificare. Chiar şi atunci 
când nu se declară în mod explicit că șirul îl conţine pe făptaș, martorii au tendința de a 
considera că el este prezent și se simt obligați să identifice persoana. O modalitate de a evita 
această situație constă în prezentarea, pe rând, a persoanelor din șir fără a spune marto- 
rului câte vor fi prezentate. Acest procedeu a fost aplicat de către Lindsay şi colaboratorii săi 
din Canada, care au efectuat o serie de experimente în care subiecții au vizionat punerea în 
scenă a unui delict — cineva furând, de pildă, un aparat de radio din încăperea în care aștep- 
tau subiecții — ei fiind apoi rugaţi să identifice inculpatul pe baza unui set de fotografii. 
Aceste seturi s-au prezentat fie simultan, fie succesiv, fotografie după fotografie, fie că au 
inclus, fie că nu, fotografia inculpatului. În ceea ce privește probabilitatea identificării 
corecte a hoțului, nu s-au constatat diferențe, însă metoda secvențială (prezentarea foto- 
grafiilor una după alta) a redus numărul situaţiilor în care subiecții au identificat o 
persoană nevinovată ca fiind făptașul. 


11. AMNEZIA 


Amnezia este un termen general care se referă la pierderea temporară sau permanentă a 
unei anumite părți a sistemului de memorie. În Capitolul 5 am vorbit despre amnezia 
isterică, ce se manifestă prin uitarea unei experienţe puternic stresante sau chiar prin 
uitarea propriei identități (fugă). După cum am văzut, amnezia isterică este aproape întot- 
deauna asociată cu necesitatea, conștientă sau inconștientă, de a scăpa de o anxietate 
intolerabilă și este, de obicei, temporară; după un anumit timp, memoria revine la starea 
normală. Din păcate, lucrurile nu stau în același fel și cu majoritatea altor tipuri de amnezie, 
în cazul cărora defectul de memorie se datorează anumitor leziuni ale creierului. 

Cauzele amneziilor de acest fel sunt multiple, de la o lovitură la cap, la lezarea țesutului 
nervos al creierului, provocată de consumul de alcool sau de infecții, și până la efectele 
îmbătrânirii. În toate cazurile, pierderea memoriei este mai specifică în cazul amneziei 
isterice: persoana își pierde rareori simțul identității sau conștiența privind trecutul său, 
dar, de obicei, înregistrează mari dificultăți în ceea ce privește achiziţia informaţiilor noi, 
defect care poate provoca stări de incapacitate extrem de gravă. 


CUM ESTE SĂ FII AMNEZIC? 


În Capitolul 1 am descris situaţia gravă în care se află Clive Wearing care suferă de o 
amnezie atât de puternică încât crede, continuu, că abia și-a revenit după o lungă perioadă 
de inconștiență. Din fericire, stările deficitare ale memoriei sunt rareori atât de intense ca 
aceasta, dar chiar o afectare mai puțin gravă a memoriei poate conduce la stări de 
invaliditate. Experienţa prin care a trecut Malcom Meltzer, specialist în psihologie clinică, 
atunci când, datorită unei stări de anoxie instalate în urma unui atac de cord, a suferit o 
leziune a creierului, ne oferă o oarecare idee asupra stării ce însoțește o afectare moderată a 
memoriei. Din fericire, el a revenit la o stare suficient de bună, care i-a permis să-și reia 
activitatea și să scrie despre experiența sa. 

Meltzer a suferit atacul de cord la vârsta de 44 de ani, când, după o comă de șase 
săptămâni, și-a revenit, dar având unele probleme de memorie, fără să prezinte însă o 
amnezie foarte intensă. El și-a recunoscut familia și o parte dintre prieteni, însă nu pe toți. 
Ştia cine este și care era activitatea sa. La început, credea că are doi copii, deși avea unul 
singur, și considera că are 33 de ani, deși avea 44. Când s-a întors acasă, nu a recunoscut 
drumul, dar casa îi era cunoscută. Totuși, nu-și putea aminti locul obiectelor din casă și a 
fost necesar să reînveţe unele lucruri, ca de pildă cum să acţioneze instalaţia stereofonică, 
cum să schimbe lama dintr-un aparat de bărbierit, sau să fixeze ceasul deșteptător, iar 
procesul de reînvățare a fost relativ lent, El părea să fi pierdut accesul la „scenariile“ privind 
activităţile cotidiene, El menţionează: „Sentimentul generat de această incapacitate de a 
efectua activități pe care le efectuam în trecut era acela de incompetenţă. Când trebuiau 
achitate notele de plată? Cu ce trebuia să repar un scaun rupt? Când trebuie schimbat uleiul 
de la mașină?,.. Care sunt locurile potrivite pentru petrecerea vacanței? Cum ajung acolo? 

Unde stai? Ce ţi-a plăcut și ce nu ţi-a plăcut în vacanţa anterioară?“ El avea, de asemenea, 
unele probleme cognitive, de ordin mai general: „Organizarea procesului de gândire era 
afectată... Aveam probleme cu reținerea faptelor și din această cauză îmi era greu să le 
organizez... Compararea elementelor în condițiile existenței mai multor variabile este 
dificilă atunci când nu poți să reții variabilele, sau să reții comparația atunci când ai 
făcut-o.“ 

Memoria spaţială îi era de asemenea perturbată: „Chiar în interiorul clădirii, mă 
pierdeam mereu și uneori aveam nevoie de zile întregi pentru a-mi da seama și a-mi aminti 
cum să ies din clădire. Puteam să mă pierd chiar într-o plimbare efectuată în împrejurimile 
casei.“ 

Aceste probleme i-au afectat, desigur, viața. Deficitul de memorie îi stânjenea și relaţiile 
i interpersonale: „Purtarea unei conversații putea să se transforme într-un chin. Adesea, 
vorbind cu oameni pe care îi cunoșteam, aveam probleme atunci când trebuia să-mi 
i amintesc numele lor, dacă erau căsătoriți sau în ce relații mă aflasem, în trecut, cu ei. Mă 
necăjeam atunci când întrebam despre soția cuiva, pentru a afla apoi că fusesem la 
înmormântarea ei, cu doi ani în urmă... Adesea, dacă nu exista șansa să spun imediat ceea 
; ce aveam în minte, uitam, iar conversaţia trebuia să se schimbe, orientându-se către un alt 
subiect. De aceea nu puteam să discut despre prea multe lucruri. Nu îmi puteam aminti prea 
mult despre evenimentele sau faptele curente pe care le citeam în ziar sau le vedeam la 
televizor. Uitam până și savuroasele pasaje picante ale șuetelor. Astfel, pentru a avea ceva 
de spus, obișnuiam să vorbesc despre mine și despre «situaţia» mea. Conversația cu mine 
devenise plictisitoare.“ 

Chiar și distracţia devenise dificilă: „Urmărirea filmelor și programelor de televiziune se 
transformase în muncă. Dacă era vorba despre o povestire, problema era aceea de a-mi 
aminti începutul ei și cine erau personajele... În ceea ce privește emisiunile sportive de la 
televiziune, era o problemă să-mi amintesc apartenenţa fiecărei echipe, care dintre ele 
conduce, care jucători au marcat și cum se leagă toate acestea de performanţele din trecut.“ 

În ciuda acestor handicapuri, Meltzer a perseverat și, cu ajutorul primit din afară, el și-a 
putut reveni până la o stare suficient de bună, care i-a permis să-și reia activitatea și să 
elaboreze cel puţin o lucrare, care ne oferă posibilitatea unei analize interesante a proble- 
melor ce însoțesc chiar amneziile relativ moderate. 

CAUZELE AMNEZIEI 


Aproape toți factorii care determină leziuni ale creierului tind să diminueze ritmul de 
iziție a informației noi şi viteza de regăsire a cunoștințelor existente. Există însă anumite 
Zone ale creierului care prezintă o importanţă capitală pentru memorie și care, în caz de 
leziuni, pot provoca efecte mult mai grave aparținând stării numite amnezie. Zonele despre 
care vorbim controlează un circuit care leagă lobii temporali ai creierului cu cei frontali şi 
așa-numitul sistem limbic, ce include un număr de structuri, ca hipocampul și corpii 
mamilari. Lezarea acestor zone poate fi provocată de mai multe cauze, ca encefalita, care se 
datorează unor procese infecțioase ale creierului, anoxia, de pildă în cazul lui Meltzer, 
loviturile sau sindromul Korsakoff. Cea mai comună cauză a ultimei afecțiuni o constituie 
alcoolismul; consumul prelungit de alcool însoţit de o proastă alimentaţie duc, în cele din 
urmă, la un deficit de vitamină B (tiamină), care afectează în mod catastrofal funcția 
cognitivă, În această stare, persoana este confuză și dezorientată. Tratamentul cu tiamină 
conduce la ameliorarea stării de confuzie, dar, până la această fază, anumite zone ale 

creierului cu importanță capitală pentru memorie puteau fi deja afectate, astfel încât săse | 
producă o amnezie permanentă, Această amnezie se poate instala ca afecțiune singulară, 

dar cel mai adesea este însoţită de alte stări de deficit intelectual. Leziunile de la nivelul 
lobului frontal produc, cel mai des, stări deficitare legate de componenta executivă centrală 

a memoriei de lucru, 

Cea mai comună cauză care determină instalarea unor tulburări ale memoriei la 
pacienții tineri o constituie probabil amnezia traumatică determinată de leziuni ale creie- 
rului provocate de traumatisme craniene (leziuni cerebrale care apar chiar atunci când 
cutia craniană nu este străpunsă de un proiectil sau un alt obiect contondent). Accidentele 
rutiere constituie cea mai frecventă cauză a leziunilor cerebrale de acest fel. O accelerare 
sau decelerare bruscă poate provoca la nivelul capului răsucirea sau ruperea meningelor 
care acoperă creierul și leziuni ale lobului temporal, deoarece creierul este împins cu putere 
către oasele craniene și traumatizat de protuberanțele situate pe fața interioară a acestora. 


AMNEZIA TRAUMATICĂ 


Cu patru zile înainte de a scrie aceste rânduri, mă aflam în mașină, într-un șir de 
vehicule, așteptând să traversez un drum foarte aglomerat, către litoral. În fața mea se afla 
un automobil, iar în fața acestuia un tractor cu remorcă. Dintr-o dată, un om purtând o 
cască albastră de protecție a zburat prin aer în fața tractorului și a aterizat în drum, 
rămânând nemișcat. Era un motociclist al cărui vehicul lovise, se pare, un automobil care 
cotise către drumul lateral pe care ne aflam noi. O femeie din automobilul aflat în fața mea 
a ieșit afară și a început să plângă isteric, strigând că accidentatul era fiul cuiva, în timp ce 
un grup de persoane s-au adunat pentru a oferi primul ajutor, așa cum se putea, încercând 
să cheme o ambulanță și să controleze circulaţia. Era vorba despre un alt caz de leziune la 
nivelul capului. Care erau șansele de supraviețuire ale tânărului? Dacă reușea să supra- 
viețuiască, ce viață urma să ducă el? 

S-a estimat că, în Marea Britanie, există anual un număr de 7500 de cazuri de traumatis- 
me la nivelul capului, ale căror victime sunt în special tinerii. Aproximativ 97 la sută dintre 
cei care reușesc să ajungă la spital supraviețuiesc, cu diferite grade de infirmitate. Un 
număr redus, cei mai ghinioniști, rămân cu un intelect atât de puternic afectat încât sunt, 
practic, reduși la stadiul de „legumă“, dar majoritatea sunt aproape total recuperați. Însă 
chiar dacă victima unui accident este suficient de norocoasă pentru a se recupera total, ea 
trebuie să parcurgă o perioadă lungă de dificultăţi, de ordinul lunilor. O lovitură puternică 
la cap poate provoca pierderea conștienţei pe o perioadă cuprinsă între câteva secunde și 
câteva luni, iar în cazurile extreme victima nu își mai recapătă niciodată” conşștiența. 
Procesul de recuperare este treptat și depinde de îngrijirea și monitorizarea atentă. 

La ieșirea din comă, pacientul parcurge, de obicei, o stare de confuzie cunoscută sub 
numele de amnezie post-traumatică, El pare conștient și adesea este capabil de o conversație 
fluentă. Cu toate acestea, el poate fi dezorientat, neștiind unde se află și neputând să-și 
amintească atunci când i se spune. S-ar putea ca el să nu recunoască obiecte sau persoane 
cunoscute sau ar putea fi incapabil de a-și forma o imagine consistentă şi coerentă despre 
persoana sa, sau despre situația sa. Această stare de confuzie poate dura de la câteva 
minute până la perioade de ordinul lunilor, dar este aproape întotdeauna trecătoare. În 
stadiul următor, pacientul își poate forma o imagine, din ce în ce mai coerentă, despre sine 
și despre mediul înconjurător, dar este probabil ca el să nu-și amintească încă nimic despre 
accident și să prezinte o stare de amnezie care se poate întinde pe o perioadă de câțiva ani în 

urmă. Această stare este cunoscută sub numele de amnezie retrogradă. După cum rezultă 
din cazul pe care îl prezentăm în cele ce urmează, această formă de amnezie poate dispărea 
treptat. 


AMNEZIA RETROGRADĂ 


Un ingrijitor al terenurilor de golf, în vârstă de 22 ani, a fost aruncat de pe motocicletă, 
în luna august a anului 1933. El prezenta o contuzie în zona frontală stângă și o ușoară 
sângerare a urechii stângi, dar examinarea cu ajutorul razelor X nu a relevat prezența 
fracturilor. La o săptămână după accident el era capabil de conversaţie iar personalul 
medical considera că el își recăpătase total conștiența. Însă atunci când a fost chestionat, el 
a afirmat că data calendaristică era 22 februarie 1922 și că este școlar. Nu avea nici o 
amintire despre o perioadă de cinci ani pe care o petrecuse în Australia și nici despre cei doi 
ani când lucrase în Marea Britanie, pe un teren de golf. La un interval de două săptămâni 
după accident, el și-a amintit de cei cinci ani petrecuți în Australia precum și de faptul că 
revenise în Marea Britanie, dar ultimii doi ani erau complet absenți din memoria sa. Trei 
săptămâni după traumatism el s-a întors în satul unde lucrase timp de doi ani. Totul părea 
străin; nu-şi amintea nici măcar faptul că ar fi fost acolo mai înainte. Băiatul s-a rătăcit în 
localitate de mai multe ori. Simțindu-se încă străin în cartier, el s-a întors totuși la lucru, 
fiind capabil a-și exercita atribuţiile în mod satisfăcător, dar având dificultăți în a-și aminti 
ceea ce făcuse în timpul unei zile. După aproximativ zece săptămâni de la accident, și-a 
amintit, treptat, evenimentele din trecut și, în final, și-a amintit totul până la un moment 
situat cu câteva minute înainte de accident. 

Tendinţa clară de reducere în timp a perioadei asupra căreia s-a întins amnezia 
retrogradă este foarte caracteristică, la fel ca și incapacitatea de recuperare a ultimelor 
secunde dinaintea accidentului. De ce se întâmplă astfel? Determină oare victima acci- 
dentului o reprimare a evenimentului, refuzând să îl reactualizeze deoarece îi creează o 
stare psihică dureroasă? Aceasta nu este o explicație complet plauzibilă deoarece trauma- 
tismele capului provocate de răni penetrante sau contuzii, care nu determină o pierdere a 
conștienței, nu sunt însoțite de această perioadă de amnezie totală, în ciuda faptului că 
incidentele sunt evident semnificative din punct de vedere emoțional și foarte neplăcute. Se 
poate oare ca persoana să nu poată, pur și simplu, prelua informaţia din afară, în ultimele 
câteva momente? Acest punct de vedere este respins de studiile efectuate de către Yarnell și 
Lynch asupra jucătorilor de fotbal american care au suferit comoții cerebrale ca urmare a 
loviturilor. Imediat după ce și-au recăpătat cunoștința, ei au fost rugați să descrie ultima 
fază la care participaseră înaintea incidentului (de exemplu 32 „pop“)”. Imediat după șoc ei 
au putut răspunde la întrebare, ceea ce dovedește că informația respectivă fusese sigur 
înregistrată. Dacă au fost întrebaţi, din nou, după intervale cuprinse între 3 și 20 de minute, 
ei nu au mai putut reactualiza nimic din informaţiile relevante. Un studiu ulterior asupra 
memoriei jucătorilor de fotbal, efectuat în afara terenului, pe subiecţi care prezentau alte 
tipuri de traumatisme, au arătat că această uitare foarte rapidă nu reprezenta o caracte- 
ristică a capacității memoriei jucătorului obișnuit de fotbal american! Se pare că orice 
amprentă de memorie reclamă un anumit interval de timp pentru a se consolida. O lovitură 
la cap sau, posibil, trecerea prin creier a unui curent electric previne, după cum vom vedea 
mai târziu, procesul fiziologic al consolidării și din această cauză nu este păstrată nici o 
înregistrare permanentă, 


Poe vme i 5... 


T TD TO S 99 TO 19 po vo o 


De la „pop fly“, o minge înaltă, (n. trad.) 


MEMORIA UMANĂ 


182 


Câteva secunde de amnezie reprezintă un preț mic pentru recuperare în urma unui 
traumatism al capului, însă este oare acesta singurul preț? Din păcate nu, deoarece procesul 
de recuperare este, în mod caracteristic, treptat, fiind adesea însoţit de probleme cognitive 
și emoționale. Mulţi pacienţi se plâng de dificultăți de concentrare, de faptul că obosesc 
foarte repede și de dificultăți de memorie. Ei pot prezenta stări de iritabilitate nervoasă și 
accese bruște de furie, pot trece prin perioade în care manifestă un comportament nesupus 
inhibiției, copilăresc, care în cazurile extreme poate reflecta o personalitate aparent 
alterată. Tocmai aceste modificări sunt considerate cel mai greu de acceptat de către familia 
bolnavului, mult mai greu decât o invaliditate fizică. Este foarte greu de făcut față 
sentimentului că cineva nu este numai handicapat, ci a devenit o persoană complet diferită. 

Amnezia retrogradă nu este însă limitată la pacienții amnezici care au suferit trauma- 
tisme. Într-adevăr, cea mai mare parte a pacienţilor care au probleme cu achiziția de 
cunoștințe noi (amnezie anterogradă) vor avea și amnezie retrogradă, deși întinderea celor 
două tipuri de amnezie nu este neapărat corelată. În mod tipic, amnezia retrogradă se 
întinde pe întreaga durată a vieții, putând însă prezenta gradiente, fiind de obicei cea mai 
densă în cazul evenimentelor recente și mai puțin pronunţată în ceea ce privește faptele și 
evenimentele din perioada timpurie a vieții pacientului. 


AMNEZIA PURĂ 


În toate cazurile discutate până în prezent problemele de memorie au reprezentat 
numai una dintre multiplele probleme care afectează intelectul. Adesea este greu de aflat în 
ce măsură o problemă de memorie este primară, reflectând o incapacitate de bază a 
sistemului de memorie, și în ce măsură ea apare drept consecință a altor probleme. La 
persoanele care au suferit traumatisme ale craniului, problemele de memorie se manifestă 
adesea printr-o dificultate de concentrare și pot fi complicate de prezența unor traumatisme 
la nivelul creierului, care pot produce probleme legate de percepție, înțelegerea limbajului 
sau dificultăți privind personalitatea individului. 

Există însă un număr redus de pacienți care suferă de o amnezie foarte intensă și totuși 
capacitățile lor intelectuale generale nu sunt afectate. Deși comparativ rare față de alte 
cazuri, aceste situaţii prezintă un interes considerabil datorită faptului că ajută la înțele- 
gerea memoriei normale și a celei amnezice. 

Cazul cel mai celebru de amnezie relativ pură este acela al pacientului HM care a devenit 
amnezic în urma unei intervenţii chirurgicale având drept scop reducerea unor atacuri 
foarte puternice de epilepsie. Una dintre cauzele epilepsiei o constituie prezența țesutului 
cerebral cicatriceal, iar în unele cazuri îndepărtarea acestui țesut poate reduce substanțial 
numărul atacurilor. Astăzi, dacă s-ar efectua asemenea operații, ele s-ar limita la o singură 
parte a creierului, deoarece majoritatea funcţiilor creierului au unele reprezentări în 
ambele emisfere. În cazul lui HM s-a procedat la îndepărtarea țesutului nervos din ambele 
emisfere ceea ce a avut drept rezultat instalarea unei amnezii puternice. El era totuși 
capabil de a vorbi normal și își putea aminti perioada timpurie a vieții sale, dar părea 
incapabil de a memora materiale noi, Eficiența sa în ceea ce priveşte memorarea listelor de 
cuvinte era îngrozitor de slabă, la fel și capacitatea de a se familiariza cu chipurile umane 
din jurul său, El își menţinuse capacitatea de a realiza deprinderile vechi, ca de pildă cosirea 
unei pajiști, dar nu își putea aminti unde era ținută coasa. Amnezia sa avea anumite 
avantaje minore, de pildă putea citi continuu aceleași reviste fără a se plictisi, dar avea şi 
unele costuri bizare, În timp ce se afla în spital, unchiul său favorit decedase. Atunci când 


PO EP PY MA pate po Po pi pei 


Ps IU M 1 


+ 


mD PD D 


D e 


D? cai 
9 


crt 


Ji 


AMNEZIA 


BOE 183 


întrebase despre bătrân, i se anunţase moartea acestuia și manifestase o stare de mare 
mâhnire. În numeroase ocazii ulterioare el a întrebat despre unchiul său și, de fiecare dată, 
la auzul veștii, a suferit la fel de mult ca și prima oară. Problemele pe care le avea cu 
memoria ii creaseră o stare de incapacitate atât de pronunțată încât nu și-a mai putut 
îndeplini obligațile specifice muncii pe care o desfășura, 

Desigur, neurochirurgii au învățat din cazul lui HM că nu este necesară îndepărtarea 
țesutului echivalent din ambele emisfere cerebrale, astfel că nu s-a mai înregistrat nici un 
caz similar. Există însă un număr de alte situații în care apar rezultate oarecum similare. 
Infecțiile pot provoca vătămarea acelor zone ale creierului care au o importanță esențială 
pentru memoria de lungă durată. Cei care suferă lovituri pot prezenta traumatisme pe 
ambele părți ale creierului, în zonele mediatoare pentru memorie. Otrăvirea cu petrol 
lampant poate produce o amnezie relativ pură. Cauza cea mai frecventă a amneziei intense 
și relativ specifice o constituie, se pare, sindromul Korsakoff. 

n amnezia pură sunt afectate ambele părți ale creierului; sunt implicați lobii temporali 
și/sau hipocampul (o structură subcorticală) și/sau corpii mamilari (structuri mici, dar 


cazurile în care este cunoscută atât natura psihologică detaliată a afecțiunii cât și natura 
anatomică a leziunilor cerebrale sunt chiar mai rare. Totuși, pacienţii „pur“ amnezici pre- 
zintă un tablou simptomatologic în mare parte asemănător. 

Pacienţii cu amnezie pură pot părea cu totul normali la prima vedere. Vorbirea lor şi 
comportamentul social sunt complet neafectate. De obicei ei pot discuta cu destulă ușurință 
despre perioada timpurie a vieţii lor. Ei pot fi conștienți, sau nu, de faptul că suferă de o 
afectare a memoriei; dacă sunt conștienți, își pot forma anumite strategii prin care să 
ascundă acest lucru. Un pacient suferind de sindromul Korsakoff, pe care îl cunosc, este un 
maestru absolut în acest sens, dispunând de un repertoriu bogat de răspunsuri social 
acceptabile care îl ajută să întrețină o conversaţie fără a deconspira faptul că nu-și amin- 
tește nimic despre subiectul acesteia. Întrebat ce crede despre politica economică a guver- 
nului, el va răspunde, probabil, ceva în genul „Desigur, politicienii sunt toți la fel, nu-i așa?“ 
Intrebat despre cine crede că are șanse să câștige o competiţie sportivă, ca de pildă „Cupa 
FA“ este probabil că va comenta ceva de felul „Ambele echipe sunt bune, astfel încât jocul va 
fi foarte strâns“. Acest pacient fusese, înainte, patronul unui birt. 

În contrast cu fluența aparentă a limbajului, un pacient amnezic se poate pierde total în 
cazul când trebuie să răspundă unei întrebări privind ce a mâncat la micul dejun, ce zi a 
săptămânii este, sau chiar ce lună a anului. Când i s-a cerut să spună numele primului mi- 
nistru, un pacient a dat răspunsul: „Winston Churchill“, care murise în 1965. Atunci când i 
s-a spus că răspunsul său nu este tocmai corect, el a sugerat „DI Attlee“ (care murise în 
1967), iar apoi a spus că, pur și simplu, nu îl interesează politica. Poţi pierde o dimineaţă 
întreagă cu un asemenea pacient, pentru ca după-amiaza să nu te mai recunoască. Pentru 
un pacient care altfel este indemn din punct de vedere intelectual şi care își recunoaște 
boala, situația este foarte alarmantă. Ea este uneori descrisă ca fiind asemănătoare trăirii în 
vis, fără un sentiment de continuitate, însoţit de incapacitatea de a ieşi din vis sau dea face 
planuri de viitor. O asemenea persoană, chiar dacă are o stare fizică bună şi un nivel al 
inteligenței peste medie, nu se poate descurca în viaţă decât în condițiile asigurării unei 
Protecții atente, ii i b - 4 

Cazurile de amnezie pură și intensă sunt rare și din cauza interesului teoretic pe care îl 
Prezintă ele sunt foarte mult studiate. Care sunt, deci, caracteristicile acestui tip de 

amnezie? Memoria de scurtă durată poate fi aproape normală, deci un pacient amnezic 
tipic va prezenta o capacitate normală de reținere a cifrelor conform testelor de tip „digit 
span“ și va putea deci reproduce imediat un număr de telefon, similar unei persoane cu 
memorie normală. Performanţele sale vor rămâne intacte și în ceea ce privește testul 
Peterson cu privire la uitarea pe termen scurt (pagina 26), care implică păstrarea în me- 
morie a unei cantități mici de informaţie timp de aproximativ 20 de secunde, timp în care se 
execută o numărătoare inversă, pentru a evita exersarea repetitivă. Anumiți pacienți 
amnezici s-au dovedit a avea dificultăți în executarea unei astfel de acţiuni, dar probabil că 
acest lucru se datorează mai mult unor tulburări intelectuale generale decât unui deficit al 
memoriei pe termen scurt. Dacă li se prezintă un șir de cuvinte pentru a-l memora, amne- 
zicii vor prezenta tendința, normală, de a reactualiza foarte bine ultimele câteva cuvinte, 
dar vor obține rezultate slabe în ceea ce privește primele cuvinte ale șirului, a căror reținere 
este atribuită, în mod normal, memoriei de lungă durată. 

Subiecţii amnezici prezintă, de asemenea, probleme serioase în ceea ce privește o serie 
întreagă de teste destinate memoriei de lungă durată. Deși capacitatea lor de a repeta un șir 
de cifre este normală, îndată ce acest șir depășește cantitatea de informaţie pe care ei o pot 
reactualiza în cadrul unei reprize de testare, performanţele scad în mod catastrofal. 
Amnezicii se prezintă foarte slab și în ceea ce privește învățarea perechilor de cuvinte. 
Capacitatea lor de a reproduce o povestire simplă, după un scurt interval, este dezas- 
truoasă. Listele de cuvinte necorelate sunt învățate foarte greu, rezultatele fiind aceleași, 
indiferent dacă testarea se efectuează prin reactualizare sau recunoaștere. Capacitatea de 
a-și aminti chipurile umane este slabă, situaţia fiind aceeași și în cazul memorării unor 
imagini vizuale complexe, fapt care dovedește că deficitul de memorie nu este pur verbal. 


AMNEZIA ȘI MEMORIA COTIDIANĂ 


Până nu demult, majoritatea testelor de măsurare clinică a capacităților mnezice se 
bazau pe teste standard de laborator, ca de pildă învățarea unor liste de cuvinte necorelate. 
Pacienţii amnezici care sunt supuși testelor de acest gen obiectează uneori, în mod oarecum 
justificat, că problema lor nu constă în incapacitatea de a învăța să asocieze perechi de 
cuvinte, sau în a recunoaște imagini geometrice necunoscute, ci în incapacitatea lor de a se 
descurca în viaţa cotidiană. Din acest motiv m-am hotărât, împreună cu colegii mei Alan 
Sunderland și John Harris, să stabilesc în ce măsură estimările clinice standardizate privind 
memoria reprezintă predicții utile ale incapacității memoriei de a face față situațiilor din 
viața cotidiană. 

Subiecţii cu care am lucrat erau pacienţi cu traumatisme craniene moderate până la 
grave, care au determinat o perioadă de amnezie post-traumatică de cel puțin 24 ore. Le-am 
prezentat o serie de teste standardizate destinate memoriei, cunoscute ca fiind susceptibile 
de a sesiza efectele traumatismelor capului. Aceste teste au inclus învățarea asociațiilor de 
cuvinte perechi, recunoașterea cuvintelor, chipurilor umane și imaginilor, precum și re- 
actualizarea unei scurte știri, Cel de-al doilea aspect al studiului nostru era mai incitant. 
Cum vom putea măsura memoria cotidiană? Nu putem urmări fiecare mişcare a pacienţilor | 
timp de săptămâni în șir, și chiar dacă am putea, cum am reușit să ne dăm seama că s-au 
comis erori? În final, ne-am orientat asupra a două metode, elaborarea unui chestionar 
despre frecvenţa erorilor cotidiene și a unui jurnal care să fie completat în fiecare seară. În 
același timp, am solicitat unei rude apropiate, de obicei soția sau mama, să completeze 

| chestionarul și să țină și ea un jurnal, 

Fig. 37 Efectul informației recente este bine conservat la pacienții amnezici. Ei îşi 
amintesc bine ultimele cuvinte ale unei liste. Performanţele lor privind primele cuvinte sunt 
foarte slabe, comparativ cu ale subiecților fără probleme de memorie. (Baddeley și War- 
rington, 1970) : 


Ce s-a întâmplat? Am descoperit că chestionarea pacienților în legătură cu erorile lor de 
memorie nu constituia o modalitate prea demnă de încredere; ei, pur și simplu, uitau ce 
uitaseră! Chestionarele și jurnalele completate de către rude erau mai exacte; ele ne-au 
permis să studiem corelația dintre performanţele obținute în cazul testelor obiective şi 
frecvenţa erorilor memoriei cotidiene. Am observat că, în cazul majorității măsurătorilor 
efectuate prin teste obiective, corelația cu memoria cotidiană tindea a fi extrem de scăzută, în 
ciuda faptului că măsurătorile ca atare erau, în mod clar, sensibile la efectele traumatismelor 
craniene. Luate separat, aceste teste nu au constituit o estimare bună a memoriei cotidiene. 

Aproximativ în timpul când scriam această lucrare, o specialistă în psihologie clinică de 
la Oxford, dr Barbara Wilson, încerca să atace aceeași problemă. Observând că noi nu am 
avut succes cu metoda chestionarelor, ea a elaborat o nouă abordare. Aceasta implica 
observarea tipului erorilor de memorie cel mai frecvent raportate de către pacienți și 
încercarea de a elabora teste simple pentru măsurarea fiecărui tip de eroare. Rezultatul 
final al cercetărilor s-a materializat într-un test privind memoria comportamentală, numit 
Rivermead Behavioural Memory Test (RBMT). 

Elementele componente ale RBMT sunt prezentate mai jos. Subtestele constau în pre- 
zentarea portretului unei persoane al cărei nume trebuia reținut de către pacient, și două 
estimări privind memoria de perspectivă (subiecții trebuie să-şi amintească ce au de făcut). 
Una dintre acestea implică solicitarea pacientului de a prezenta un obiect care îi aparține, 
ca de pildă un pieptene, care este apoi ascuns într-un anumit loc, pacientul trebuind să îl 
ceară la sfârșitul testului, Un al doilea test de estimare a memoriei de perspectivă se 
bazează pe folosirea unui dispozitiv de tip ceasornic, reglat în așa fel încât să sune după 20 

de minute de la începerea testului, moment în care pacientul este instruit să întrebe când va 
avea loc următoarea repriză a testului. Alte subteste constau în recunoașterea desenelor 
corespunzătoare unui număr de 20 de obiecte și a fotografiilor aparținând unui număr de 
cinci persoane necunoscute, Memoria spațială este testată prin solicitarea pacientului de a-l 
imita pe cel care îl testează, urmărindu-l de-a lungul unui traseu scurt prin cameră și lăsând 
un lucru oarecare într-un anumit loc, Pacientul este rugat, de asemenea, să-și amintească o 
scurtă știre din presă, atât imediat, cât și după un interval scurt. Orientarea în timp și spațiu 
este testată prin adresarea unor întrebări privind când și unde are loc testul. Întregul test 
durează aproximativ 30 de minute și, de obicei, este agreat de subiecți, chiar de către pa- 
cienții cu probleme ale memoriei. Dar este el oare edificator? 


Testul RBMT privind memoria comportamentală 


Subiecţii trebuie să execute următoarele acțiuni: 
1 Să-şì amintească un nume nou — prenumele 
2 Să-şi amintească un nume nou — numele 
3 Să-și amintească un obiect personal 
4 Să-și amintească o programare 
5 Să recunoască fotografii 
6 Să-și amintească o știre de ziar 
7 Să recunoască figuri umane 
8 Să-și amintească un nou traseu — reactualizare imediată 
9 Să-și amintească un nou traseu — reactualizare întârziată 
10 Să-și amintească să transmită un mesaj 
11 Să se orienteze 
12 Să-și amintească data 


Eficiența RBMT a fost testată, prima oară, cu ajutorul terapeuților specializați în tratarea 
bolilor profesionale, de la Centrul de recuperare Rivermead, care au fost rugați să repar- 
tizeze pacienţii lor în două categorii, respectiv cu și fără tulburări de memorie suficient de 
grave pentru a interfera cu terapia care li se aplică. Testul s-a dovedit destul de eficient 
pentru separarea pacienţilor în grupele cu/fără probleme semnificative ale memoriei. O 
verificare mai riguroasă s-a obținut însă prin solicitarea terapeuților de a păstra un jurnal al 
erorilor de memorie înregistrate de pacienți de-a lungul multor ore de tratament și de a 
corela apoi performanţele stabilite prin RMBT cu frecvenţa erorilor de memorie. Corelația 
s-a dovedit foarte puternică. 

Totuși, ambele estimări despre care am vorbit s-au bazat pe performanţele obținute în 
cadrul clinicii. Ce se poate spune despre performanțele din lumea de afară? Informațiile 
privind această problemă au fost furnizate într-un studiu de urmărire în care Wilson a 
retestat 28 de pacienţi cu care lucrase la Rivermead, cu cinci sau zece ani în urmă. În afara 
multor alte estimări detaliate, cercetătoarea a categorisit fiecare pacient în funcție de 
capacitatea/incapacitatea sa de a se descurca în mod independent (definită prin încadrarea 
într-un serviciu cu program normal și/sau un trai independent). Între punctajul obținut la 
RBMT și independenţă a existat o relaţie clară, relație care nu a putut fi evidențiată cu 
ajutorul altor teste de memorie, mai convenționale, Aceasta nu înseamnă că testele 
standard nu sunt utile ci, pur și simplu, că funcţia lor este aceea de a testa aspecte specifice 
ale memoriei și nu de a asigura predicții privind probabilitatea apariţiei unor probleme ale 
memoriei în viața de zi cu zi, 

RMBT a fost tradus în multe limbi străine și au apărut versiuni modificate pentru 
testarea copiilor și a persoanelor mai în vârstă, În forma sa actuală însă, testul nu este 
potrivit pentru subiecţii cu memorie, comparativ, normală; el este pur și simplu prea ușor. 
i prezent, elaborăm o versiune mai dificilă care pare foarte promițătoare în acest sens. 
Această versiune ar putea fi, de pildă, utilizată pentru a se stabili dacă un anumit 
medicament influențează performanțele memoriei cotidiene a persoanelor normale. 


PACIENȚI AMNEZICI POT TOTUȘI ÎNVĂȚA 


Una dintre temele care au apărut în capitolele precedente se referă la părerea că 
memoria nu reprezintă un singur sistem ci, mai degrabă, un complex de subsisteme. Sunt 
toate acestea afectate de amnezie? Cu siguranță că nu. Memoria de scurtă durată a 
amnezicilor este, de obicei, normală dacă este apreciată prin prisma capacității de reținere a 
cifrelor sau prin efectul elementelor recente în reactualizarea liberă. Memoria semantică 
poate fi şi ea bine conservată, așa cum se poate aprecia pe baza testelor de vocabular sau a 
vitezei de verificare a propoziţiilor. Tulburările grave devin evidente numai atunci când 
subiecții amnezici încearcă să adauge noi materiale în memoria lor semantică. Ei întâmpină 
mari dificultăți în achiziționarea cunoștințelor lor în ceea ce privește problemele curente 
sau învățarea numelor persoanelor cu care se întâlnesc în mod regulat. Aceleași dificultăți 
apar și în legătură cu dezvoltarea experienţei profesionale. De pildă, un pacient amnezic 
fusese expert în laseri. La câtva timp după instalarea bolii, i s-a prezentat un articol asupra 
dezvoltărilor recente din domeniul tehnologiei laserilor, pe care a fost capabil de a-l 
înțelege și explica psihologului. Atunci când a fost chestionat, mai târziu, el nu a dat nici un 
fel de semne că și-ar fi însușit materialul nou, probabil deoarece memoria semantică 
depinde de memoria explicită sau episodică, în ceea ce privește achiziția cunoștințelor noi. 

Tipul procesului de învățare pe termen lung pe care l-am discutat până acum s-a axat 
numai pe memoria explicativă care presupune învățarea, în mod explicit, a elementelor noi 
sau reamintirea unor experiențe particulare. Prin contrast cu distrugerea totală a capacității 
de a învăța în acest fel, învățarea neexplicativă sau implicită este de obicei menținută la 
pacienții amnezici. Acest lucru este valabil în ceea ce privește toate cele patru subtipuri 
propuse de Squire. 


Priceperile Pacientul amnezic HM și-a însușit destul de bine priceperile de bază nece- 
sare în mecanica auto. Doi adolescenţi care deveniseră amnezici în copilărie au învățat, 
într-un ritm normal, o operaţie de reglare a motorului. 


n Imprimarea Vă veți aminti că acest termen se referă la creșterea performanțelor atunci când 
e este vorba despre elemente prezentate anterior. Întipărirea pe cale verbală poate fi detectată în 
a mai multe moduri. Unul dintre acestea constă în prezentarea unei versiuni fragmentate a 
a cuvântului original, subiectului revenindu-i sarcina de a identifica cuvântul. De pildă, dacă ați citit 
le de curând cuvântul crocodil, veţi putea găsi un cuvânt care să corespundă fragmentului c-o-0-- 
a probabil mult mai repede decât dacă ați fi citit cuvântul aligator sau aţi fi văzut o imagine 
Ja reprezentând un crocodil. Pacienţii amnezici prezintă acest efect, în mod foarte clar. 

zu O altă versiune a imprimăririi poate fi observată în cazul activității de completare a 
Je tulpinii cuvintelor; subiectului i se arată, la început, un cuvânt (ex, librar) şi ulterior i se dă 
ce indiciul ([i,..), Atunci când i se cere să prezinte un cuvânt potrivit modelului menţionat, atât 
Je subiecții amnezici, cât și cei normali vor prezenta mai degrabă cuvântul anterior, imprimat 


în memorie, decât un alt cuvânt, reprezentând un răspuns alternativ, ca de pildă libret. Însă 

atunci când sunt solicitați să recunoască cuvântul librar, care fusese prezentat recent, 
amnezicii înregistrează rezultate foarte slabe. 


Gondiţionarea clasică Una dintre primele observaţii asupra conservării cunoștințelor 
învăţate se referă la un efect care se bazează, probabil, pe condiţionarea clasică, Psihiatrul 
elvețian Claparède a observat acest efect strecurându-și în palmă un ac, înainte de a strânge 
mâna unui pacient amnezic, cu ocazia vizitei de dimineaţă. În ziua următoare, pacientul nu 
părea să-și reamintească acest lucru dar, cu toate acestea, s-a sustras strângerii de mână. 
Experimentele mai convenționale au confirmat faptul că reacțiile condiționate sunt într-ade- 
văr conservate la pacienţii amnezici. 


Procesul învățării neasociative În acest sens, un bun exemplu este cel al exerciţiului cu 
melodia coreeană descris la pagina 83, La prima audiție, subiecții au tendinţa de a considera ca 
nefiind prea plăcute melodiile necunoscute, aparținând unor stiluri cu care nu sunt fa- 
miliarizați. Pe măsură ce sunt ascultate mai mult, ele sunt din ce în ce mai agreate. Același efect 
se constată și la amnezici, deși aceștia neagă faptul că ar mai fi ascultat muzica, înainte. 


Care sunt implicaţiile acestor rezultate pentru înțelegerea amneziei? Mai întâi, ele 
par a confirma concluzia generală că pacienții amnezici se comportă rău în activitățile 
care necesită reamintirea sau reconstituirea unor evenimente mai vechi. Capacitatea 
de a realiza aceste activități pare a depinde de operarea circuitului cerebral care 
implică lobii temporali, hipocampul și lobii frontali; lezarea acestui circuit pare a 
provoca o incapacitate de evocare a trecutului. Pe de altă parte, activitățile de învățare 
implicită sau neexplicită pe care pacienții amnezici le pot efectua au, toate, carac- 
teristica generală că pot fi efectuate fără a fi necesară reamintirea cunoștințelor 
învăţate anterior. Cunoștinţele achiziționate sunt demonstrate prin performanțe, nu 
prin reactualizare. 

Probele care dovedesc conservarea capacităților de învățare implicită la pacienții 
amnezici ridică, mai departe, întrebarea dacă memoria implicită este cu adevărat afectată. 
Ea se dovedește a fi, desigur, foarte robustă, chiar în cazul unor situații care afectează 
procesul învățării implicite, ca de pildă schizofrenia. Încep însă să apară date cu privire la 
faptul că diferitele subtipuri ale procesului de învățare neexplicativă pot fi afectate în mod 
diferit. De pildă, în boala Alzheimer, imprimarea pe cale verbală poate fi distrusă, deși 
însușirea unor deprinderi este conservată. La pacienţii care suferă de boala Huntington, o 
altă formă de demenţă, situația este inversă, în sensul că însușirea priceperilor este 
afectată, în timp ce întipărirea verbală este normală. 


CONTROLUL PROBLEMELOR MEMORIEI 


În ce măsură pot fi ajutaţi pacienții amnezici? Este posibil să se înlocuiască o memorie 
deficitară? În prezent, răspunsul este „Nu“, deși astăzi există o foarte mare agitație cu 
privire la posibilitatea tratării deficienţelor cognitive prin implant de țesut nervos. Cerce- 
tările efectuate asupra șobolanilor au arătat că acele zone lezate ale creierului care afec- 
tează capacitatea de a învăţa pot fi, într-o oarecare măsură, înlocuite, dacă în creier sunt 
implantate celule fetale, Folosirea celulelor fetale elimină problemele de rejet. Necesitatea 
de a dispune de țesut fetal nu constituie, neapărat, un factor limitativ pe termen lung, 
deoarece se pare că în viitorul nu prea îndepărtat vor apărea metode biotehnologice de 
obţinere a materialelor de acest gen. 


AMNEZIA 


x - introducerea strategiei imaginilor vizuale 


MH 


| numelor reactualizate 
= 
= 


numaru 


0 
(0) 1 2 3 4 5 6 7 8 9 FOs -Fbi 12 
numărul sesiunilor zilnice de testare 


Fig. 38 Cele patru grafice evidențiază modul în care a început să se îmbunătățească 
memoria pentru cuvinte, în cazul unor pacienți amnezici, după introducerea unui procedeu 
de mnemotehnică vizuală. Chiar dacă memoria dumneavoastră este normală, imaginile 
vizuale constituie un bun mijloc de a vă aminti numele persoanelor. (Wilson, 1986) 


Abordarea este, în mod clar, promițătoare. Implantul de țesut uman este deja studiat la 
pacienții care suferă de boala Parkinson. Totuși, mai sunt încă multe probleme tehnice de 
rezolvat până când implantul să devină un tratament standard în boala lui Parkinson și va 
trebui să treacă un timp chiar mai lung până când se va putea estima dacă implantul poate 
oferi, sau nu, o soluție pentru pacienții amnezici. 

Până atunci, pacienții pot fi totuși ajutați, deși într-o manieră mai puțin spectaculoasă. 
Există trei modalități promițătoare de abordare; toate acestea implică o analiză atentă a 
problemelor pacientului și selectarea pentru tratament a unei probleme atât maniabile, cât 
și importante pentru el. Cele mai bune rezultate s-au obținut până în prezent prin acordarea 
de ajutor din afară sub forma unor jurnale zilnice și „memento“-uri. Acestea vor fi discutate 
la Capitolul 14, 

Cea de-a doua metodă se concentrează asupra reminiscențelor memoriei explicative şi 
folosește procedee mnemotehnice cunoscute ca utile subiecților normali. Un exemplu de 
acest gen este prezentat în graficul din fig. 38, care evidenţiază rezultatele unui studiu în 
care patru pacienți amnezici au fost învățați să rețină nume de persoane, cu ajutorul 
imaginilor vizuale, De pildă, dacă numele terapeutului pentru boli profesionale era Codrin, 
pacientul era sfătuit să și-l amintească prin crearea imaginii unor codri și a unei plante de in, 
aceste imagini urmând a fi legate de o trăsătură specifică terapeutului, eventual de faptul că 
purta cămăși de in, În absenţa aplicării unui procedeu de mnemotehnică, toți cei patru 
pacienți au înregistrat performanţe slabe, înscrise în grafic pe nivelul de bază. Îndată ce a 
fost introdusă mnemotehnica, pentru fiecare pacient în altă zi, performanţele s-au îmbu- 
nătățit simţitor, 

"Fig. 39 Aceste patru grafice evidenţiează viteza cu care patru pacienți amnezici au 
învățat o terminologie privind calculatorul. De la o sesiune de exersare la alta, au fost 
necesare indicii de stimulare a memoriei din ce în ce mai scurte. (Glisky, Schacter și Tulving, 
1986) 


Cea de-a treia abordare terapeutică implică folosirea capacităților conservate ale memo- 
riei implicite. Această strategie este mult mai dificilă decât ne-am putea imagina, deoarece 
memoria explicită pare a fi folosită chiar și în dobândirea de noi priceperi, chiar dacă ne 
gândim numai la reținerea instrucțiunilor și la corectarea greșelilor mai vechi. Totuși, prin 
aplicarea atentă a unui procedeu de completare a tulpinii cuvintelor și a metodei de 
„dispariţie a indiciilor“, cercetătorii Glisky, Schacter și Tulving din Toronto și-au învățat 
pacienții elemente aparținând tehnicii de calcul. Să luăm de pildă învățarea sensului 
termenului buclă. Aceasta s-a făcut prin prezentarea definiției termenului („Porțiune 
repetată a unui program — BUCLĂ“) urmată de testarea reactualizării, care s-a făcut prin 
omisiunea ultimei litere a cuvântului-țintă. De fiecare dată când subiecții au reușit să | 
completeze cu succes cuvântul, era eliminată încă o literă, până când, în final, pacienții au 
fost capabili de a reproduce întregul cuvânt, îndată ce li se prezenta definiția. Subiecții au 
fost instruiți de două ori pe săptămână și, prin folosirea metodei prezentate mai sus, ei au 
trecut de la î învățarea terminologiei la dobândirea unor priceperi simple necesare muncii cu 
calculatorul. La început, programul de instruire a fost puternic sprijinit din afară, acest 
sprijin fiind apoi, treptat, retras, cu condiţia ca nivelul performanțelor să nu scadă. 
Rezultatul final a fost un proces de învățare destul de rigid și inflexibil, dar care a permis 
pacienţilor ca, treptat, să dobândească noi priceperi. Această abordare oferă o linie posibilă 
de elaborare a procedeelor terapeutice noi, deși înțelegerea noastră privind modul cum 
trebuie făcută instruirea în absența memoriei explicite se află încă într-un stadiu foarte 
timpuriu de dezvoltare, 

Care este amintirea dumneavoastră cea mai timpurie? Ce altceva vă mai puteți aminti 
din perioada respectivă? Poate că vă amintiți numai un singur incident izolat. Sunt foarte 
puţini cei care își amintesc evenimente din viața lor, înainte de vârsta de doi, trei ani. 
Studiile sistematice efectuate asupra memoriilor autobiografice aparținând diferiților au- 
tori sugerează că perioada de viață de până la cinci ani este săracă în amintiri, fenomen 
cunoscut sub numele de amnezie infantilă. 

Deși amnezia infantilă este cunoscută de mai multă vreme, ea nu este ușor de studiat. 
Una dintre probleme este identificarea evenimentelor importante pentru copil, care să 
poată fi datate și verificate precis de către o a treia parte. Din această categorie face parte și 
nașterea unui frate sau a unei surori, fapt care a constituit obiectul a numeroase studii. 
Într-unul dintre experimente s-a lucrat cu elevi de liceu și copii în vârstă de patru, șase, opt 
și doisprezece ani, care au fost rugaţi să reactualizeze evenimentul nașterii unui frate, sau a 
unei surori, petrecut în perioada când ei aveau vârsta de trei până la unsprezece ani. Copiii 
au fost chestionați cu ajutorul unor întrebări de tipul, „Cine a avut grijă de tine în timp ce 
mama se afla la spital?“, „A primit cadouri nou-născutul?“, „Ai primit și tu cadouri?“ și așa 
mai departe. Aceleași întrebări le-au fost adresate și mamelor. Surprinzător, studiul nu a 
relevat decât diferențe mici în ceea ce privește uitarea, în perioada de după eveniment, dar 
s-a constatat un efect clar al vârstei. Copiii care erau în vârstă de sub.trei ani în momentul 
evenimentului nu și-au amintit, practic, nimic, în timp ce cei care aveau vârsta de trei, până 
la cinci ani și-au amintit aproape tot atât de mult ca și cei de vârste mai mari. Pe scurt, 
fenomenul amneziei infantile a fost confirmat. 


AMNEZIA INFANTILĂ 


Din ce cauză ne amintim atât de puţin despre primii ani ai vieții noastre? Au fost propuse 
un număr de interpretări, cea mai dramatică fiind, probabil, sugestia lui Freud că amnezia 
infantilă se produce din cauză că copiii își reprimă instinctul sexual față de propriii părinți. 
Acceptarea existenței unor asemenea instincte reprimate constituie o condiție importantă 
în psihanaliza clasică. 

O altă interpretare constă în faptul că, în primii ani de viaţă, creierul, sau mai exact 
hipocampul, nu este suficient de maturizat pentru a susține o memorie explicită. Se 
presupune că copiii mici sunt dependenţi de procesul învăţării implicite care nu asigură o 
bază pentru reactualizarea experienţelor lor. 

+ Oa treia interpretare are tangenţă cu faptul că limbajul unui copil mic se află în proces 
de dezvoltare, Pe măsură ce limbajul se dezvoltă, poate oare structura mentală a unui copil 
suferi modificări datorită cărora experienţele mai vechi să devină inacceptabile? Acest 
punct de vedere reprezintă de fapt o versiune particulară a unei ipoteze mai generale 
Privind regăsirea, conform căreia copiii își pot forma amintiri depozitate în memoria 

Fig. 40 Atunci când elevii de colegiu au fost solicitați să reactualizeze nașterea unui frate, 
sau a unei surori, ei nu și-au amintit, practic, nimic despre eveniment, dacă atunci aveau 
vârsta de până la trei ani, ceea ce exemplifică fenomenul cunoscut sub numele de „amnezie 
infantilă“. (Sheingold și Tenney, 1982) 


episodică, dar au dificultăți cu regăsirea acestora. O regăsire adecvată depinde de înca- 
drarea evenimentelor într-o schemă sau într-un cadru suficient de bine structurat. S-ar 
putea ca asemenea scheme să nu fie încă dezvoltate la copii. Revenind la analogia cu 
biblioteca, este ca și când primele cărți ar fi greu de găsit deoarece ele au fost achiziționate 
înainte de dezvoltarea sistemului de catalogare. 

Probleme speciale apar atunci când trebuie puse întrebări despre memoria episodică a 
copiilor la care limbajul nu s-a dezvoltat încă. Cu toate acestea, în ultimii ani, au fost 
elaborate tehnici ingenioase de studiere a măsurii în care copiii își pot aminti diferite 
experiențe pe care le-au avut. O serie specială de studii s-a bazat pe interesul pentru 
capacitățile auditive ale copiilor mici. Situația creată în test a constat în încurajarea copiilor 
mici de a apuca un obiect generator de sunete (o jucărie zornăitoare), testele fiind conduse 
atât la lumină cât și la întuneric. Copiii cu vârsta între 6 și 40 de săptămâni care au fost supuși 
testărilor au fost retestați după doi ani și s-au dovedit mai abili în prinderea jucăriei decât 
copiii care nu mai fuseseră testaţi, ceea ce sugerează existența unei oarecare rețineri, de la o 
vârstă foarte crudă. În primul studiu s-a lucrat cu multe sesiuni de testare, însă într-un alt 
studiu s-au folosit copii care avuseseră o singură experienţă, la vârsta de șase luni, fiind apoi 
testați după un an sau doi. Cei care avuseseră experiența ascultării zornăitoarei au reacționat 
mai bine față de sunet și s-au alarmat mai puţin atunci când în cameră s-a făcut întuneric. 
Performanţele copilașilor cu „experiență“ au fost îmbunătățite prin prezentarea unui element 
„evocator“ (o singură prezentare a zornăitoarei) înainte de începerea sesiunii de testare. 

Cercetările de acest fel dovedesc faptul că procesul de învăţare poate avea loc, cu 
siguranță, în primele câteva luni de viaţă, iar efectul exercitat de „evocator“ sugerează că 

regăsirea ar putea reprezenta un factor important care condiționează performanţele. 
Totuși, activitatea descrisă mai înainte ar putea fi interpretată ca un test privind procesul de 
învățare implicită și nu un test al memoriei explicite, explicative. Este evident că natura 
procesului de învățare specific primelor stadii ale copilăriei trebuie studiată mai detaliat. 


AU SUGARII O MEMORIE EPISODICĂ? 


Probabil că investigația cea mai amplă asupra memoriei sugarilor a fost efectuată de 
către Carolyn Rovee-Collier și colaboratorii săi. Ea a arătat că, pentru a urmări procesul de 
învățare la sugari, este important să se genereze situaţii care să-i intereseze și să le ofere 
motivații. Cercetătoarea a obținut aceste situații prin suspendarea unui element mobil 
deasupra țarcului în care se afla copilul sau prin atașarea acestui element la picior. Atunci 
când sugarul dă din picioare, elementul mobil se mișcă. Sugarilor pare a le place acest lucru 
şi învață repede să dea din picior atunci când este prezent obiectul. Graficul din fig. 41 
demonstrează ce se întâmplă atunci când obiectul mobil este reintrodus, după o perioadă 
de întrerupere cuprinsă între una și paisprezece zile. Atât sugarii în vârstă de două luni, cât 
şi cei de trei luni prezintă reţinere la nivelul memoriei, deși, în cazul celor în vârstă de două 
luni performanţele scad până la un nivel comparabil cu cel de bază, atunci când se produce 
o întrerupere de două zile; cei în vârstă de trei luni evidenţiază un efect vizibil chiar după o 
întrerupere de o săptămână. Similar studiilor descrise mai înainte, cu privire la localizarea 
sunetului, prezentarea unui element „evocator“ (în acest caz un obiect mobil, care este 
prezentat înainte de începerea studiilor) determină revenirea memoriei, practic la nivelul 
inițial, chiar atunci când testarea se efectuează după o lună; elementul evocator este 
suficient pentru a determina o lovire semnificativă cu piciorul. 

Procesul învăţării care are loc în aceste împrejurări pare a fi absolut specific. 
Copilașii care au fost instruiți cu ajutorul unui element mobil alcătuit din cuburi 
galbene, de exemplu, nu vor reacționa față de un element mobil din fluturi de metal. 
Dacă însă copiii sunt instruiți cu o gamă de elemente mobile diferite, pare a se produce o 
generalizare, cu rezultatul că prezentarea unui nou obiect mobil va determina cu 
ușurință bătaia din picior. Pe scurt, sugarii sunt capabili de a-și forma ceva analog unui 
concept. O altă caracteristică a procesului de învățare constă în faptul că el se dovedește 
a fi sensibil față de context. În consecință, dacă un sugar este testat în dormitor sau în 
bucătărie și nu în țarcul rezervat testelor, unde s-a înregistrat experiența, el nu va mai 
da din picioare, Similar, dacă decorul din interiorul țarcului este modificat, reacția de 
răspuns este mai redusă. 

Considerate în totalitate, aceste elemente demonstrează că sugarii pot învăța să reacțio- 
neze față de stimuli specifici și au o capacitate de reţinere a elementelor învățate, cel puţin 
pentru o perioadă de ordinul săptămânilor, Procesul lor de învăţare este specific și 
dependent de context, dar dacă li se oferă condiţii potrivite ei dovedesc că pot generaliza 
ceea ce au învăţat. Aici pare a exista mai mult un proces de învăţare de tip explicit, 
explicativ, decât o memorie implicită, Ar fi foarte interesant să testăm măsura în care 
amnezicii adulți sunt capabili de a învăța asociaţii echivalente dacă ar fi implicată o 
activitate specifică adulţilor, dar similară lovirii obiectului mobil. 

Fig. 41 Chiar și sugarii în vârstă de două luni oferă dovada că își „amintesc“ experiența 
de a fi descoperit că o jucărie mobilă se mișcă atunci când ei dau din picioare. La cei în vârstă 
de trei luni, efectul este foarte clar. (Rovee-Collier, 1989). 


MEMORIA AUTOBIOGRAFICĂ A COPIILOR MICI. 


Cea mai solidă dovadă cu privire la natura explicită a procesului de învățare la copiii 
mici este, probabil, cea furnizată de amintirile autobiografice ale celor aflați la vârsta când 
pot utiliza limbajul. Katherine Nelson descrie un număr de cercetări de acest tip. Într-un 
studiu efectuat asupra copiilor mici în vârstă de 21 până la 27 de luni, mamele au fost 
rugate să realizeze însemnări zilnice privind modul în care se manifestă memoria copiilor 
lor. La copiii mici, aceasta lua, de obicei, forma reamintirii locurilor unde erau ținute 
anumite obiecte (de pildă, unde anume ținea bunica cutia cu biscuiţi). Copiii mai mari însă 
și-au putut aminti anumite evenimente (de pildă o situaţie în care un alt copil a rupt o 
jucărie, cu ocazia unei petreceri). 

Memoria amplasării obiectelor este, desigur, ceva care poate fi testat experimental. 
Copiii în vârstă de doi ani sunt în stare să-și amintească, foarte bine, unde le-a fost ascunsă o 
jucărie preferată. Există însă și unele păsări, ca de exemplu unele specii de piţigoi, care își 
pot aminti peste 100 de locuri unde și-au ascuns hrana şi încetează a le mai vizita îndată de 
| hrana a fost îndepărtată; aceasta este o performanță impresionantă, deși nu constituie 
neapărat o dovadă de memorie autobiografică. Natura memoriei animalelor rămâne 
controversată și nu intră în sfera preocupărilor aceste cărți. 

Deoarece interpretarea datelor pur comportamentale rămâne problematică, să revenim 
la reactualizarea verbală a copiilor care abia au învățat să vorbească. Nelson descrie cazul 
similar, curios, al fetiţei Emily care își formase obiceiul de a monologa în pătuțul său, 
înainte de a adormi, De la vârsta de 21 de luni, până la 36 de luni, monologul ei seral a fost 
înregistrat și analizat, La vârsta de 21 de luni ea reactualiza deja evenimente care se 

petrecuseră cu două luni în urmă, ca de pildă faptul că mașina familiei fusese avariată. 
Monologul său era extrem de nestructurat și nu cuprindea evenimente remarcabile sau 
deosebit de importante, ca de pildă Crăciunul sau nașterea unui frățior. Ea discuta mai 
degrabă lucruri banale, ca de pildă faptul că a fost luată de la grădiniță, sau că, la locul de 


joacă, ceilalți copii s-au certat, 


Deși majoritatea amintirilor lui Emily datau din ziua precedentă, unele aparțineau totuși 
perioadelor mai vechi, de pildă cu șase luni în urmă. La vârsta de aproximativ 24 de luni, ea 
a început să formuleze reguli explicite, de generalizare („Nu poți merge la subsol în pi) 
«jama», sau, „Când Emily. merge la mormor (bunica) în timpul zilei... așa face Emily 
uneori“) sau speculații despre viitor („Poate că doctorul îmi va scoate pi «jamaua».“ La 
vârsta de aproximativ 36 de luni, Emily și-a încetat monologurile și studiul s-a încheiat. 
Lămuririle pe care le aduce cu privire la dezvoltarea memoriei episodice sunt curioase. În 
această relatare specială și precoce a amintirilor referitoare la anumite evenimente din 
viața unui copil în vârstă de doi ani, a fost cu siguranță implicată memoria episodică. 
Studiul a adus, de asemenea, o oarecare contribuție la dezvoltarea cunoștințelor asupra 
memoriei semantice. 

Pare probabil ca memoria semantică și cea episodică să se dezvolte interactiv. Unele date 
în acest sens sunt oferite de un studiu efectuat asupra copiilor de grădiniță care participau la 
un număr de până la patru instruiri în cadrul unor ateliere de creație și care au fost supuși 
unor teste de reactualizare după un interval de o lună. În general, copiii mai mari și-au 
amintit mai bine, iar cei care participaseră la patru ședințe de lucru și-au putut aminti mai clar 
ce s-a întâmplat la ultima ședință și ce evenimente se întâmplaseră la ședințele anterioare. Cu 
alte cuvinte, copiii mai mari sunt mai performanți în ceea ce privește separarea episoadelor 
specifice dintr-o memorie generică sau semantică aflată în dezvoltare. 

Care este rolul părinților în dezvoltarea memoriei copiilor? Există unele dovezi că 
diferitele stiluri de interacțiune conduc la o dezvoltare timpurie, diferită, a memoriei. O 
modalitate de stimulare a memoriei o constituie reamintirea reciprocă: „Iţi amintești când 
am fost în Vermont și l-am vizitat pe vărul Bill?“ O altă cale este mai „practică“; de pildă, un 
copil poate fi încurajat să-și folosească memoria pentru a rezolva o problemă, ca de 
exemplu asamblarea unei figuri fragmentate, de tip „puzzle“: „Unde trebuie pusă această 
piesă? Îţi aduci aminte că am asamblat această figură ieri.“ 

Intr-un studiu, mamele și copiii au fost urmăriți în timp ce vizitau un muzeu. Modelele 
de interacțiune au fost categorisite fie ca interacțiune liberă, în stilul reamintirii, fie ca 
interacțiune mai practică. Când, după o săptămână, cele două grupe au fost supuse unor 
teste de verificare a cunoștințelor reținute, atât mamele cât și copiii aparținând grupului 
bazat pe o interacțiune liberă, în stilul reamintirii, au putut răspunde, în medie, la 13 
întrebări din 30, în timp ce grupul mai practic a răspuns la numai 5. Datele de acest gen nu 
trebuie să beneficieze de o supraestimare, însă ele sugerează, totuși, că modul în care 
părinţii interacționează cu copiii s-ar putea dovedi un domeniu demn de atenție, având în 
vedere implicaţiile sale în ceea ce privește procesul de învăţare de lungă durată. 

Sunt deci copiii amnezici? Şi dacă da, din ce cauză? Pare sigur faptul că adulții sunt 
amnezici pentru majoritatea evenimentelor petrecute în timpul primilor cinci ani de viață. 
Cu toate acestea, experimentele efectuate de către Rovee-Collier sugerează că sugarii în 
vârstă de numai două, trei luni pot învăţa asociaţii complexe, iar copiii care abia încep să 
vorbească dau dovada unei capacități de a reactualiza evenimente specifice din perioade 
anterioare destul de îndepărtate, Copiii mici pot învăţa și îşi pot aminti. Pe de altă parte, 
însă, ritmul uitării a fost foarte rapid în cazul sugarilor în vârstă de două luni şi destul de 
rapid, la trei luni, Faptul că elementele evocatoare au fost suficiente Sugerează că nu este 


ii 

vorba despre o problemă de incapacitate de înmagazinare a informației, ci de neputința de 
a o regăsi. Ar putea adulții regăsi informaţiile din primul lor an de viață dacă li s-ar oferi 
indiciile corecte de regăsire? O modalitate de abordare a acestui subiect constă în folosirea 
hipnozei și „regresiei în timp“. Așa cum se întâmplă de obicei în hipnoză, există o problemă 
de interpretare a rezultatelor. Sunt oare evocările sub hipnoză amintiri adevărate, sau 
subiectul se află într-o stare de sugestibilitate avansată fiind, pur și simplu, încurajat să 
confabuleze? 

Revenind la amnezia infantilă, cum se împacă cele trei interpretări prezentate la 
paginile 191-192? Interpretarea freudiană nu implică uitarea rapidă care este observată în 
perioadele de început ale copilăriei; pare prea puţin probabil ca sugarii în vârstă de trei luni 
studiați de către Rovee-Collier să fi uitat jucăria mobilă datorită faptului că trebuiau să-și 
reprime amintirile lubrice despre părinţii lor. În general, nu cunosc nici o problemă 
obiectivă care să confirme punctul de vedere freudian asupra amneziei infantile și o 
consider ca având numai o importanţă istorică. 

Punctul de vedere conform căruia creierul unui copil nu este suficient de maturizat 
pentru a susține amintiri de tip episodic nu explică nici rezultatele obținute de Rovee- 
Collier. Împotriva acestei păreri s-ar putea aduce argumentul că sistemele memoriei 

k implicite nu necesită structuri cerebrale susținătoare ale memoriei explicite, deși sensi- 
bilitatea față de contex face ca acest lucru să pară puțin probabil. Studiul de caz efectuat 
asupra lui Emily sugerează, în mod clar, existența unor amintiri de tip episodic, la vârsta de 
21 de luni, unele dintre acestea fiind mai vechi, aparținând unei vârste mai mici. Pe scurt, se 
pare că copii mici oferă dovezi în privința faptului că pot învăța și își pot aminti, dar au 
probleme substanţiale cu regăsirea. În copilărie parcurgem un proces de edificare a unei 
imagini interioare asupra lumii; de-a lungul timpului, aceasta va asigura cadrul necesar 
regăsirii explicite a experienţelor înregistrate. 


COPIII CA MARTORI 


Având în vedere faptul că copiii își pot aminti anumite evenimente, se pune întrebarea 
cât de bună sau cât de demnă de încredere este memoria lor? Reactualizarea unor 
evenimente de către copiii mici a fost cercetată într-o serie de studii. Unul dintre acestea a | 
fost dedicat cercetării modului în care un grup de copii în vârstă de cinci ani a păstrat 
amintirea unei vizite efectuate la muzeul evreiesc din New York; vizita a inclus explicații cu 
privire la metodele folosite în arheologie și la necesitatea săpăturilor dedicate descoperirii 
uneltelor vechi. Reactualizarea a evidenţiat faptul că subiecții au uitat foarte mult. Cu toate 
acestea, atunci când li s-au oferit indicii relevante, copiii au putut reactualiza, după șase 
ani, 87 la sută dintre informaţiile originale. Există și alte surse care au adus date în sprijinul 
faptului că oferirea de indicii este foarte importantă în cazul copiilor. În cazul experi- 
mentării unei versiuni pentru copii a testului Rivermead destinat memoriei compor- 
tamentale, subiecților li s-a cerut să reactualizeze o povestire scurtă; după reactualizare lì 
s-au pus întrebări ajutătoare cu privire la elementele omise, Întrebările s-au dovedit 
deosebit de utile pentru copiii în vârstă de cinci și șase ani, dar nu au ridicat prea mult 
performanţele copiilor mai mari. Din păcate, desigur, asemenea întrebări pot foarte uşor 
distorsiona memoria copiilor, dacă nu sunt formulate foarte atent, așa după cum am văzut 
în Capitolul 10, fapt care ridică problema dacă mărturiile copiilor nu sunt foarte expuse 


sugestiei, 


SU VT ma i, 

Importanța mărturiilor depuse de copii a crescut în ultimii ani datorită faptului că 
amploarea fenomenului de molestare a copiilor a fost mai bine înțeleasă. În cazurile de 
acest gen, probele aduse depind, în mod inevitabil, de mărturia depusă de unul sau mai 
mulți copii. În anul 1983, o femeie în vârstă de 36 de ani, care conducea o grădiniţă, a 
fost acuzată de omor și de 12 cazuri de molestare a copiilor, acuzația bazându-se în 
principal pe mărturiile depuse de 29 de copii din grădiniță. Sistemul juridic american 
este extrem de irascibil în situaţiile când trebuie să se bazeze pe mărturiile copiilor, 
poate din cauza ecoului pe care l-a avut vestitul proces al vrăjitoarelor din Salem, când, 
în 1682, un număr de 20 de persoane au fost spânzurate, în urma acuzațiilor din partea 
unui grup de fetițe între cinci și doisprezece ani, care au raportat că le-ar fi văzut pe 
acuzate transformându-se în pisici și câini și zburând apoi, călare pe mătură. 

Cât de susceptibili la sugestie sunt copiii? Unele studii au arătat că ei sunt mai 
susceptibili la întrebările derutante decât adulții, însă alte studii susțin părerea contrară. 
Un posibil răspuns la aceste date contradictorii a fost oferit de către Stephen Ceci și cola- 
boratorii săi, care au găsit o sensibilitate crescută față de sugestii la copiii de trei, până la 
patru ani, susceptibilitate care s-a redus atunci când ei au crescut, astfel încât la vârsta de 
zece, până la doisprezece ani, nu au prezentat o susceptibilitate mai mare la sugestii decât 
adulții. Cercetătorii au folosit o metodă conform căreia unor grupe de copii li s-a citit o 
povestire despre o fetiță numită Lauren, aflată în prima ei zi de școală. Lauren mănâncă 
ouă, la micul dejun, apoi are dureri de burtică, de care uită atunci când este lăsată să se 
joace cu jucăria altui copil. Introducerea informaţiei false s-a făcut prin adresarea 
întrebării: „Îți aduci aminte de povestea cu Lauren, pe care a durut-o capul deoarece și-a 
mâncat prea repede budinca de cereale? Apoi s-a simțit mai bine, când s-a dus să se joace 
cu jocul prietenei ei.“ Copiii au fost testați în mod individual, pentru a se stabili dacă au 

Fig, 42 Acest grafic ilustrează influenţa exercitată de informația înșelătoare asupra 
memoriei copiilor de diferite vârste. Atunci când nu se oferă o informaţie înșelătoare, 
reactualizarea este, mai mult sau mai puțin, egală pentru întreaga gamă a vârstelor luate în 
studiu, dar în condiţiile exercitării unei influenţe indirecte, copiii mai mici sunt mai ușor 
derutaţi. (Ceci, 1988), 

înțeles povestea, apoi experimentatorul a plecat. După două zile s-au efectuat, din nou, 
teste individuale, cerându-li-se să aleagă între două imagini, una înfățișând-o pe Lauren 
mâncând ouă, cealaltă, cereale; o altă pereche de imagini o înfățișau pe Lauren având 
dureri de stomac și respectiv de cap. Rezultatele acestui experiment sunt înfățișate în 
graficul din fig. 42. 

Geci și colaboratorii săi au arătat mai departe că informaţia falsă a avut o influență mai 
mare atunci când a fost prezentată de un adult, decât când prezentarea s-a făcut de către 
un alt copil. Alte rezultate obținute au sugerat atât existența unei influența indirecte la 
copiii care au ghicit, deoarece de fapt uitaseră (conform predicțiilor pe care le-ar fi făcut 
McCloskey și Zaragoza), cât și dezorganizarea elementelor învăţate anterior (conform 
predicției pe care ar fi făcut-o Loftus). Ceci și colaboratorii săi au tras concluzia că copiii 
mici sunt ceva mai sensibili la o influenţă indirectă, în timp ce această influență creează 
mai puţine probleme la copiii de peste cinci ani. Acei cercetători au subliniat și faptul că 
experienţele lor s-au bazat pe un material uman neutru. Copilul care a traversat o 
experiență terifiantă s-ar putea comporta într-un mod diferit. 


UITĂ COPIII MAI REPEDE DECÂT ADULȚII? 


Specialiștii din domeniul justiţiei sunt de părere că mărturia copiilor nu este demnă de 
încredere, deoarece ei uită mai repede. Acest lucru a fost studiat recent de către Flin și 
colaboratorii săi din Scoţia, care au comparat copiii în vârstă de șase ani și nouă ani cu 
adulții. Pentru a servi scopului experimentului, incidentul pe care subiecții trebuiau să și-l 
amintească a fost pus în scenă: o asistentă medicală ține o prelegere despre igiena 
alimentară, dar este întreruptă atunci când aparatul de proiecție și cutia de diapozitive sunt 
răsturnate de către doi bărbaţi care o ajutau și care încep să se certe, aruncând vina unul 
asupra celuilalt; sora îi concediază și continuă prelegerea fără a mai folosi diapozitive. 
După cum rezultă din graficul din fig. 42, cantitatea de informaţie reactualizată de cele trei 
grupe a fost foarte asemănătoare, atunci când testul s-a efectuat în ziua următoare. Când 
însă testul s-a reluat după cinci luni, adulții au uitat foarte puțin, copiii de opt ani au 
evidenţiat o oarecare uitare, iar cei de șase ani au uitat foarte mult. În ceea ce privește 
sugestibilitatea subiecților, așa după cum rezultă din introducerea unor date eronate în 
timpul interviului, probele aduse sunt relativ puţine, dar introducerea acestor date s-a făcut 
numai în cazul chestionării copiilor și a avut influență în special în cazul testelor efectuate 
după cinci luni. Rezultatele menţionate susțin punctul de vedere conform căruia copiii pot 
fi martori relativ buni, dar justifică și practica judiciară aplicată în Marea Britanie, conform 
căreia mărturiile copiilor trebuie înregistrate pe casete video, cât mai curând după produ- 
cerea evenimentului la care se referă. 


CE SE ÎNTÂMPLĂ ÎN TIMPUL DEZVOLTĂRII CAPACITĂȚILOR COGNITIVE? 


Psihologia dezvoltării se ocupă cu înţelegerea proceselor care stau la baza maturizării 
individului, din copilărie până la stadiul de adult, Pe la mijlocul acestui secol, domeniul a 
fost dominant de ideile psihologului elveţian Jean Piaget care era de părere că dezvoltarea 
capacităților cognitive ale copilului parcurge o serie de stadii distincte. Piaget îşi susținea 
punctul de vedere printr-un număr de demonstraţii ingenioase şi adesea contraintuitive, 
dovedind lipsa aparentă de logică a copiilor mici. Cercetările ulterioare au arătat însă că 

Fig. 43 Copiii uită informaţia mai repede decât adulții, însă mărturia lor nu trebuie 
privită, neapărat, ca nefiind demnă de încredere. Rezultatele acestui studiu susțin punctul de 
vedere conform căruia probele prezentate de copii trebuie obținute cât mai curând posibil 
după producerea evenimentului. (Flin, 1992) 


problema copiilor nu este de obicei absența capacităților logice; ea este, mai degrabă, de- 
terminată de o serie de alți factori, inclusiv incapacitatea de înțelegere a formei lingvistice a 
întrebării, susceptibilitatea față de nevoile de ordin social mai mult decât față de cele de or- 
din logic ale unei situații și limitele capacităților memoriei. În urma respingerii teoriei lui Piaget, 
au început să se elaboreze alte abordări, multe dintre acestea urmărind să obțină informații mai 
detaliate asupra unor anurhite activități, pe baza aplicării diferitelor abordări ale procesării 
informaţiei, adesea derivate din teoriile asupra psihologiei cognitive a adultului. 

Una dintre teoriile cunoscute în acest domeniu aparține lui Case, care explică dezvol- 
tarea performanțelor cognitive ale copiilor pe baza unui model privind memoria de lucru. 
Acest model are în vedere un sistem cu capacități limitate, care guvernează atât înmaga- 
zinarea temporară a informaţiei cât și procesarea acesteia. Cu cât capacitatea de înmaga- 
zinare este mai mare, cu atât capacitatea disponibilă pentru procesare este mai redusă, și 
invers, Case consideră capacitatea totală a acestui sistem al memoriei de lucru ca rămâ- 
nând constantă, însă, pe măsură ce copiii cresc; ei pot depozita tot mai multă informație, 
dezvoltându-și și capacitatea de a procesa informația mai rapid, deci, de a-și folosi mai 
eficient memoria de lucru de care dispun. Observaţi că acest punct de vedere este similar, 
dacă nu identic, cu părerea lui Baddeley și Hitch privind memoria de lucru. El oglindește, de 
asemenea, conceptul nostru iniţial privind existenţa unui sistem executiv central, presupus 
a avea atât capacitatea de înmagazinare, cât și de procesare, Mai târziu, desigur, noi am 
trecut de la ideea că sistemul executiv ca atare depozitează informaţia, la punctul de vedere 
conform căruia acest sistem conţine un planificator de atenţionare care depinde, din punct 
de vedere al înmagazinării, de sistemele subordonate și de memoria de lungă durată. 

Modelul lui Case nu conţine nici un echivalent direct pentru bucla fonologică și nici pentru 
sistemul reprezentărilor schematice prezentate în modelul lui Baddeley și Hitch și, cu toate 
că a fost adoptat cu succes în studiul diferențelor individuale privind memoria de lucru (de 
către Daneman și Carpenter, de exemplu), nu s-a încercat, din câte cunosc, aplicarea lui în 
interpretarea datelor neuropsihologice, 

Una dintre cele mai marcante trăsături ale dezvoltării copilului o constituie modul de 
dezvoltare a capacității de reținere a cifrelor, estimată conform testelor șirului limită (testul 
„digit span“). Case Susține că această creștere a capacității de reținere a cifrelor se explică 
prin faptul că copiii mici au o pricepere mai redusă de identificare a cifrelor, fapt datorită 
căruia identificarea necesită implicarea unei proporţii mai ridicate a capacității de proce- 
sare a memoriei de lucru, lăsând disponibilă o capacitate mai redusă de depozitare; pe 
măsură ce copiii cresc, ușurința identificării se mărește, capacitatea memoriei de lucru 
implicate se reduce și pot fi înmagazinate mai multe cifre. El a verificat acest lucru printr-o 
serie de studii; într-unul dintre acestea au fost testați copii în vârstă de trei, până la șase ani, 
pentru a se stabili capacitatea lor de reținere a cuvintelor și viteza cu care pot identifica și 
repeta un cuvânt rostit. Cele două estimări au fost puternic corelate. O altă experiență a fost 
dedicată încercării de a reduce viteza de repetiție a adulţilor la acea caracteristică copiilor; 
acest lucru s-a realizat prin folosirea unor silabe necunoscute, lipsite de sens, în locul 
cifrelor. Acest artificiu a avut efectul dorit, reducând viteza de identificare, astfel încât a 
devenit echivalentă vitezei cu care copiii în vârstă de șase ani identifică cifrele. Conform 
predicțiilor, capacitatea de reținere a unui asemenea material a fost echivalentă cu șirul 
limită privind reținerea cifrelor la copiii în vârstă de șase ani. 

Nicolson a sugerat o altă interpretare a creșterii capacității de reținere a cifrelor, pe baza 
buclei fonologice a lui Baddeley și Hitch, avansând ipoteza că factorul de importanță 
capitală era viteza exersării articulatorii repetate și nu timpul de identificare. El a studiat 
efectul lungimii cuvintelor pentru diferite vârste și a putut arăta că atât rezultatele obținute 
pentru copii, cât și cele specifice adulților se situează de-a lungul aceleiași drepte, ceea ce 
sugerează că, în cazul copiilor, repetarea este mai rapidă, permițând reținerea mai multor 
elemente la nivelul buclei fonologice. Aceste rezultate au fost reproduse, ulterior, de mai 
multe ori. În continuare, Hitch și colaboratorii săi au comparat timpul de identificare și 
viteza de repetare, efectuând un studiu în care copii în vârstă de opt și unsprezece ani au 
numit, repetat și reactualizat cuvinte alcătuite din una, două sau trei silabe. Rezultatele au 
confirmat punctul de vedere că viteza de articulare joacă rolul capital, și nu timpul de 
identificare, ceea ce susține interpretarea bazată pe participarea buclei fonologice. În 
concluzie, aceasta sugerează că modelul lui Case trebuie completat în așa fel încât să 
dispună de un sistem asemănător buclei fonologice. 

Totuși, pare puţin probabil ca viteza de articulare să fie singura variabilă care se 
dezvoltă în timpul creșterii copilului. Chiar capacitatea de reținere trebuie să fie influențată 
și de alți factori, în afara repetării informaţiei pe de rost. În ultimii ani, s-a acordat un 
interes considerabil strategiilor adoptate de copii în situațiile care implică folosirea memo- 
riei. Având în vedere aspectul care ne interesează, mă voi limita la discutarea activității 
simple pe care o desfășoară un copil atunci când încearcă să-şi amintească o serie de 
imagini sau cuvinte, 

Atunci când adulților li se prezintă imagini fără nici o legătură între ele, ei tind, în mod 
spontan, să le codifice sub forma unor cuvinte și să le repete în gând. Se știe, cel puţin din anii 
'60, că copiii în vârstă de până la șase ani nu manifestă tendința de a folosi repetarea verbală 
spontană atunci când își amintesc imagini sau obiecte, Pe de altă parte, chiar la copiii în vârstă 
de numai patru ani s-a stabilit prezenţa efectului exercitat de lungimea cuvântului, presupus a 

reflecta exersarea articulatorie repetată. Factorul cel mai important se dovedeşte afi modul 
de prezentare a materialului; dacă prezentarea se face auditiv, chiar copiii mici au enaki 
de a apela la un sistem oarecum analog repetärii în gând; dacă materialul este folosit su 
formă de imagini sau obiecte, strategia potrivită pentru recodificarea în cuvinte nu se 
formează decât atunci când copiii ajung la vârsta de șase, până la opt ani. Acest lucru a fost 
demonstrat foarte bine într-un studiu în care Hitch și colaboratorii săi au cerut copiilor cu 
vârste de șase și zece ani să-și amintească secvențe de elemente ale căror nume erau 
formate din una, două sau trei silabe, prezentate fie sub formă de imagini, fie sub formă de 
cuvinte. Grupul în vârstă de șase ani a evidenţiat un efect clar al lungimii cuvântului, atunci 
când prezentarea s-a făcut pe cale verbală, în timp ce, la copiii în vârstă de zece ani, efectul 
lungimii cuvântului s-a observat atât pentru cuvintele rostire, cât și pentru imagini. 

O altă modalitate de a stabili modul în care copiii codifică materialul este aceea de a 
apela la similitudine, fie prezentând secvențe de elemente ale căror nume au o sonoritate 
asemănătoare (lac, mac, rac), fie secvenţe de obiecte vizual asemănătoare (toc, stilou). Se 
pot, de asemenea, compara modurile de codificare a cuvintelor lungi (crocodil, hipopotam), 
cu cele scurte (cal, masă). În două cercetări efectuate pentru a urmări comparativ perfor- 
manţele copiilor de șase și zece sau unsprezece ani, subiecților li s-au arătat imagini, apoi li 
s-a cerut să le identifice în ordinea în care au fost prezentate. Copiii în vârstă de cinci ani au 
avut probleme cu imaginile vizual asemănătoare, ceea ce sugerează că ei au recurs la 
folosirea sistemului de reprezentare prin diagrame vizuo-spaţiale, dar nu au făcut dovada 
înmagazinării informaţiei prin folosirea buclei articulatorii; acest lucru a fost dovedit de 
faptul că nici similitudinea fonologică și nici lungimea numelui nu au acționat ca factori 
importanți. Copiii având vârsta de zece până la unsprezece ani au evidențiat o situație total 
opusă, ceea ce indică faptul că ei se bazau în special pe codificarea verbală, folosind 
exersarea mentală repetată. 

Din ce cauză trebuie să cunoaștem modul în care copiii își amintesc secvențe de imagini 
sau cuvinte? Unul dintre motive este acela că metoda de codificare influențează procesul de 
învăţare pe termen lung. Deoarece copiii Își petrec o mare parte din timp învățând, indiferent 
dacă este vorba despre aspecte teoretice sau practice, este bine să cunoaștem mai mult despre 
acest subiect. Există, de pildă, o serie de date care atestă faptul că acei copii care întâmpină 
probleme în procesul de învățare a cititului prezintă și o capacitate redusă de reținere a 
cifrelor. Faptul nu implică, neapărat, o legătură cauzală. S-ar putea ca atât învățarea cititului 
cât și reținerea cifrelor să depindă de un al treilea factor, comun. Acest al treilea factor ar 
putea fi eventual numit „conștiență fonologică“, adică măsura în care un copil poate analiza 
limbajul, la nivel de subcomponente. S-a sugerat că a învăța citirea unei limbi ca engleza 
implică „spargerea codului alfabetic“, ceea ce înseamnă că un cuvânt vorbit poate fi scindat în 
subcomponente, care pot fi apoi organizate pe litere. Conștiența fonologică s-ar putea 
dezvolta ca rezultat al contactului cu poeziile pentru copii și jocurile de cuvinte. 

Copiii preșcolari pot profita de exerciţiile care au drept scop formarea conștienței 
fonologice. Acesta este un domeniu în care se efectuează astăzi o serie de studii, dar 
rezultatele sunt încă departe de a fi clare. Cititul este o deprindere complexă care necesită o 
serie de subprocese, inclusiv conștiența fonologică și memoria fonologică. Diferitele meto- 
de de predare privind cititul pun accentul pe folosirea diverselor subsisteme cognitive, 
având părți bune și puncte slabe. Treptat, ne dăm seama care Sunt acestea și nutrim 


speranţa că, într-o zi, predarea cititului se va face pe baza unei corecte înțelegeri științifice 


și nu pe baza unor opinii ale educatorilor, susținute zgomotos, dar în mare parte nefun- 
damentate, 


13. MEMORIA ȘI ÎMBĂTRÂNIREA 


Îmi amintesc de perioada când încă aveam o memorie bună. Aceasta se întâmpla în jurul 
vârstei de 35 de ani. Îmi aduc aminte de acele timpuri deoarece, pe atunci, îmi petreceam 
unul dintre concediile de studii în străinătate. Începusem să scriu o lucrare despre memorie 
și nu întâmpinam nici un fel de dificultăți în a-mi aminti experiențele edificatoare, iar 
numele autorilor, data și locul de publicare a lucrărilor îmi veneau în minte foarte ușor. 
Gazda mea, mai în vârstă cu zece ani decât mine, m-a avertizat că nu peste mult timp s-ar 
putea întâmpla ca lucrurile să înceapă să se schimbe. Avea dreptate. Câţiva ani mai târziu, 
au început să se facă simţite semnele acestei schimbări, în sensul că mi se întâmpla să-mi 
dau toată osteneala să caut în memorie numele unui cercetător, dar să nu mi-l pot aminti 
deși știam bine unde lucra și cunoșteam totul despre el. Primele semne de îmbătrânire! Ei 
bine, nu chiar primele. Ca jucător entuziast, dar netalentat, de rugby, trecusem deja de 
vârsta la care cea mai mare parte a colegilor mei talentaţi își agățaseră deja ghetele în cui. 
Eu am continuat însă să joc un număr bunicel de ani, compensându-mi scăderea vitezei de 
alergare prin șiretlicuri ieftine. Rostogolindu-mă către locul unde anticipam că jocul urma 
să se oprească, reușeam adesea să ajung în acelaşi timp cu colegul mai tânăr care mă marca 
și care, fără îndoială, se obișnuise cu ieșirile mele în direcția greșită, atunci când făceam o 
anticipare greșită. 

Aceste rătăciri autobiografice au scopul de a marca două probleme legate de îmbătrâ- 
nire. Prima este aceea că îmbătrânirea nu este un fenomen care începe la o anumită dată — 
de pildă, atunci când cineva iese la pensie sau împlinește șaptezeci de ani — ci un continuu 
proces de schimbare. Diferitele noastre activități ating intensitatea maximă la momente 
diferite. Gimnastele ating apogeul carierei în perioada când ajung la pubertate; despre 
matematicieni se spune că elaborează cele mai originale lucrări înainte de 30 de ani; marii 
dirijori par a-și putea continua activitatea până când cad de pe pupitrul orchestrei. Cred 
însă că gimnastele care înaintează în vârstă își găsesc alte surse de împlinire, așa cum 
jucătorii de rugby ajunși la maturitate găsesc alte modalități, mai puţin violente, de a-și 
petrece după amiezile de sâmbătă. 

Cea de-a doua observație a mea se referă la faptul că problema îmbătrânirii trebuie 
abordată din unghiul optimizării. În rugby, aceasta înseamnă să-ți folosești capul, pentru 
a-ți salva picioarele. In ceea ce privește memoria, optimizarea înseamnă a găsi modalități 
de a ne asigura că susceptibilitatea ei mai mare față de erori să nu conducă și la o scădere a 
eficienţei totale, De aceea, pentru fiecare aspect al memoriei pe care îl voi descrie, voi 
menţiona laturile negative și pozitive. Latura negativă este aceea că memoria se înrăută- 
țește cu vârsta, iar cea pozitivă constă în faptul că există modalități prin care se poate face 
față acestei situații, Prin prezentarea așa-numitelor laturi bune, nu doresc să neg faptul că, 
în totalitate, memoria se înrăutățește, prezentând primele semne de deteriorare la o vârstă 
deprimant de tânără, și nu sunt convins că toate handicapurile sunt binecuvântări ascunse. 
Nu voi utiliza acronimul nou inventat AAMI (degradarea memoriei asociată cu vârsta) 
deoarece mi se pare că urmărește crearea unei noi boli, care să poată fi apoi tratată foarte 
costisitor, 

VÂRSTA ȘI PROCESAREA COGNITIVĂ 


Deși memoria constituie probabil facultatea cu cea mai evidentă deteriorare dependentă 
de vârstă, ea nu este totuși singura. În interpretarea deficitului de memorie asociat vârstei 
este important să se țină seama de diminuarea generală a capacităților cognitive. Geron- 
tologul american Warner Schaie, care a testat capacităţile cognitive ale unui grup de 
cetățeni din Seattle, Washington, de-a lungul unei perioade de ani — testele sale incluzând 
estimări ale raționamentului și capacităților spațiale și verbale — a arătat că, începând cu cel 
de-al șaselea deceniu de viață, există un declin treptat al acestor capacități. Deteriorarea nu 
se accelerează până în deceniul al optulea. Desigur, datele obținute de către Schaie reflectă 
performanțe medii și nu performanţe individuale. Au existat o serie de încercări de a explica 
declinul capacităţilor cognitive în funcție de vârstă, pe baza unei singure variabile. Două 
variabile au fost studiate mai în detaliu, anume inteligența fluidă și viteza de procesare. 
Inteligența fluidă este termenul aplicat performanțelor obținute în testele de inteligență în 
care punctajele ridicate sunt corelate cu procesarea curentă a informaţiei și nu cu cunoștin- 
țele dobândite anterior. Inteligența fluidă scade o dată cu creșterea vârstei, în contrast cu 
inteligența cristalizată care este estimată prin teste bazate pe cunoștințele acumulate, ca de 
pildă cele referitoare la vocabular. Inteligența cristalizată se menține și poate continua să 
crească, o dată cu vârsta. În ceea ce privește viteza de procesare, explicația constă în faptul 
că, pe măsură ce înaintăm în vârstă, ritmul în care sistemul nervos poate recepta și 
transmite informația se diminuează. Există însă și o a treia posibilitate, care implică 
memoria de lucru. - 

Piz. 44 Nivelurile medii ale coeficientului de inteligență (IQ), estimate cu ajutorul 
testelor verbale sau al testelor de performanţă privind inteligența, evidențiază o ușoară dar 
susținută scădere în funcție de vârstă. (Salthouse, 1992) 

Fig. 45 Nu totul se înrăutățește pe măsură ce îmbătrânim. Vocabularul, estimat prin 
capacitatea de a face distincția între cuvinte reale și pseudocuvinte, se îmbunătățește o dată 
cu înaintarea în vârstă. (Baddeley, Emslie și Nimmo-Smith, 1993) 


MEMORIA DE LUCRU ȘI ÎMBĂTRÂNIREA 


Memoria de lucru, sistemul care ne permite să păstrăm și să manipulăm simultan 
informația, cunoaște scăderi în funcție de vârstă, fapt care a fost sesizat începând cu anii 
'60. Graficul din fig. 47 prezintă efectul îmbătrânirii asupra a două măsurători estimative 
ale memoriei de lucru, una de natură lingvistică iar cealaltă bazată pe calcule aritmetice; în 
acest caz, datele au fost obținute dintr-un studiu aparținând unei serii de cercetări efectuate 

Fig. 46 Greutatea creierului uman scade o dată cu creșterea vârstei, 


Rea E: 


MEMORIA ȘI ÎMBĂTRÂNIREA 205 


capacitatea 
de calcul 


capacitatea da 
de recepție auditivă 


unități de degradare 


vârsta cronologică (ani) 


Fig. 47 Graficul prezintă efectul vârstei asupra memoriei de lucru. Nivelul zero cores- 
punde performanţelor subiecților tineri. Pe măsură că îmbătrânim, eficiența noastră scade, 
atât în ceea ce privește cifrele (capacitatea de calcul), cât și în ceea ce privește cuvintele 
(capacitatea de recepție auditivă). (Salthouse, 1992) 


de către Timothy Salthouse. Deși se pare că există date care atestă anumite deficiențe ale 
sistemului executiv al memoriei, care se instalează o dată cu îmbătrânirea, natura exactă a 
acestora nu este deocamdată foarte clară. De pildă, efectuarea simultană a două acțiuni, ca 
de pildă verificarea unor propoziţii și reactualizarea unor cifre, nu prezintă mai multe 
probleme la cei în vârstă, față de cei tineri. Totuși, creșterea complexității uneia dintre 
aceste acțiuni (de pildă, complicarea propoziţiilor) se pare că exercită un efect mai pronun- 
țat asupra celor mai în vârstă, ale căror performanţe sunt mai puternic diminuate decât cele 
aparținând tinerilor. Vom reveni mai târziu asupra problemei complexității gramaticale. 

Partea proastă este aceea că, pe măsură ce îmbătrânim, reacționăm, se pare, tot mai 
încet. Dacă nu putem ține sub control ritmul intrării fluxului informațional, suntem expuși 
unui număr mai mare de erori decât tinerii. Dacă însă îl putem controla, atunci micșorarea 
vitezei de desfășurare a evenimentelor va menține o rată scăzută a erorilor pe care le 
comitem. În cazul conducerii auto, această reducere a vitezei se face pe seama creșterii 
nivelului de frustrare al șoferilor tineri din spatele vehiculului nostru! 

Există oare vreo veste bună în privința frontului memoriei de lucru? Da. Cei mai în 
vârstă profită, desigur, de experiența lor mai îndelungată. Într-un studiu care a comparat 
eficiența dactilografelor tinere cu cea caracterisică unora de vârstă mijlocie, Salthouse a 
descoperit că cele două grupe se deosebeau foarte mult în ceea ce privește timpul 
fundamental de reacție și viteza de procesare a informaţiei, estimate conform unor teste de 
laborator, dar nu au prezentat diferențe privind viteza de dactilografiere. Acest lucru se 
explică prin faptul că dactilografele mai în vârstă puteau privi textul mai departe şi puteau 
efectua o mai amplă pre-planificare, Situaţiile din laborator în care stimuli selecționați la 
întâmplare necesită o reacție imediată nu sunt, desigur, tipice pentru situaţiile din viața 


reală, care sunt structurate și, în mare măsură, previzibile. Personalul mai în vârstă poate 
învăța să profite mai mult de această predictibilitate, 


Ce se poate spune despre sistemele sobordonate ale memoriei de lucru? Vestea bună 
„digit span“ privind 


constă în faptul că, în general, cel puţin așa după cum rezultă din testele 


Li 

capacitatea de reținere a cifrelor, sistemul buclei fonologice se menţine destul de bine, deși, 
așa după cum vom vedea în pasajul despre producerea limbajului, operarea acestui sistem 
în asociere cu sistemul executiv central se află, după cât se pare, în declin. Sistemul 
diagramelor vizuo-spaţiale pare a prezenta un grad de deteriorare mai evidentă, indiferent 
dacă aceasta se măsoară în funcţie de capacitatea de a manipula imagini spaţiale, ca de 
pildă în testul de pliere a hârtiei, prezentat la pagina 208, sau în funcţie de alte activități 
mai apropiate de situaţiile naturale. De pildă, atunci când Rabbitt a testat locuitori vârstnici 
și mai tineri din Oxford, care trăiau în acest oraș de 30 de ani, rugându-i să efectueze o 
plimbare mentală pe o anumită stradă și să descrie magazinele amplasate acolo, subiecţii 
mai în vârstă au obținut performanţe semnificativ mai slabe. Totuși, atunci când a adresat 
întrebări specifice, de tipul „Există acolo o cofetărie?“ sau „Există o curățătorie?“, ei s-au 
dovedit perfect capabili de a răspunde corect. Totuși, atunci când un experiment similar a 
fost efectuat în Newcastle, cu o stradă mai mare și mai complexă, subiecții mai în vârstă au 
dat rezultate mai slabe în ambele teste. Într-un studiu american, care a examinat capa- 
citatea persoanelor în vârstă și a celor tinere de a găsi diferite mărfuri într-un magazin 
universal, tinerii s-au descurcat mai bine în cazul când magazinul era necunoscut, dar 
atunci când subiecții trebuiau să găsească mărfurile în magazinul pe care îl frecventau în 
mod obișnuit, cele două grupe s-au comportat în mod asemănător. 

Ce se poate spune despre activitatea care implică o componentă executivă centrală a 
memoriei de lucru? O asemenea activitate o constituie jocul de șah. Se pare că priceperea 
de a juca șah, care este măsurată cu ajutorul unui sistem standardizat de apreciere (indicele 
Elo), scade continuu începând de la vârsta de 40 de ani, în special la acei mari maeștri care 
continuă să joace și care pot fi, desigur, cel mai puţin afectaţi de trecerea timpului. Charness 
a comparat jucători tineri și jucători mai în vârstă, având indicii Elo echivalenți, și a 
descoperit că, în timp ce jucătorii tineri au în vedere o gamă mai largă de:mișcări potenţiale, 
jucătorii mai în vârstă se dovedesc a analiza situațiile mai în profunzime. Rabbitt, aplicând 
un procedeu în cazul căruia jucătorilor li s-a cerut să gândească cu voce tare, a observat că 
jucătorii mai în vârstă erau mult mai susceptibili de a reconsidera o mișcare pe care o 
rejectaseră anterior, uitând analiza pe baza căreia o respinseseră și selectând-o din nou, în 
mod nefericit. 

O activitate practică pe care o executăm cu toții este aceea de producere a limbajului. 
Susan Kemper de la Universitatea din Kansas a efectuat o serie de studii interesante asupra 
influenței vârstei asupra limbajului folosit de subiecți. Un studiu privea analiza detaliată a 
jurnalelor de însemnări zilnice aparținând unora dintre primii locuitori din Kansas. Compa- 
rând textele scrise de aceștia la diferite vârste, Kemper a putut studia folosirea limbajului 
de-a lungul unei perioade de 70 de ani. Cercetările ei iniţiale s-au axat pe gramatică, privind 
în special anumite forme de sintaxă, care pun un accent special pe memoria de lucru. Una 
dintre aceste forme o constituie înlocuirea prin pronume a unor substantive menționate 
anterior, lată un exemplu: „Unchiul meu John era miner și lucra în minele de cărbuni din 
nord. El s-a pensionat de timpuriu, în urma unui accident petrecut în subteran.“ Graficul din 
fig. 51 prezintă frecvența substituirii substantivelor prin pronume, de-a lungul anilor, 
evidențiind totodată probabilitatea cu modul de operare a acestei substituţii să genereze un 
text ambiguu, ca de exemplu: „Unchiul Archie și unchiul George au emigrat în America. El a 
lucrat în Detroit, în industria automobilelor.“ După cum rezultă din grafic, pe măsură de 
subiecţii înaintau în vârstă, substituirea prin pronume devenea tot mai puțin frecventă, dar 
cu un grad de ambiguitate din ce în ce mai ridicat, Subiectele discutate în mod special s-au 
modificat și ele de-a lungul timpului; în perioada de tinereţe autorii însemnărilor vorbeau 

Fig. 48 Capacitatea de a manipula și inspecta imagini mentale pare a scădea o dată cu 
avansarea în vârstă. Atunci când au fost solicitați să-și amintească amplasarea magazinelor 
pe o stradă cunoscută, subiecții mai în vârstă s-au comportat mult mai rău decât cei de vârstă 
mijlocie, dar au avut mai puține dificultăți în ceea ce privește răspunsul la întrebările privind 
magazinele și amplasamentele. (Rabbitt, 1989) 


mai mult despre evenimentele curente și activitățile zilnice; pe măsură ce înaintau în 
vârstă, ei scriau mai mult despre oameni și despre trecut. 

Kemper și-a continuat cercetările, adunând date suplimentare privind subiecți contem- 
porani care au fost solicitați să scrie despre diferite teme, fiind, de asemenea, supuși unor 
teste de verificare a capacităţilor cognitive. Cercetătoarea a lucrat cu un număr mare de 
repetiții privind însemnările zilnice și a stabilit că textele elaborate de persoanele mai în 
Vârstă se caracterizau, în special, printr-o utilizare mult mai redusă a așa-numitor propoziţii 
cu ramificație de stânga. O propoziţie cu ramificație de stânga corespunde situației în care 
informaţia inițială nu devine inteligibilă până la citirea informaţiei ulterioare. Înțelegerea 
depinde, în acest caz, de păstrarea informației inițiale până la sosirea celei finale. „Un 
acoperiş deasupra capului este dreptul fiecărui om.“ este o propoziție cu ramificație de 
stânga, iar echivalentul său cu ramificație de dreapta ar fi, „Fiecare om are dreptul la un 
acoperiş deasupra capului.“ Kemper a demonstrat că tendința de a folosi propoziții cu 
ramificație de stânga a fost semnificativ asociată cu capacitatea de reținere a cifrelor, fie 
conform prezentării normale a șirului, fie în ordine inversă, fapt care corelează puternic 
feomenul cu bucla fonologică și componentele executive ale memoriei de lucru. 

Lucrările efectuate de Kemper demonstrează, în mod elegant, că o îndemânare frec- 
ventă exersată, de tipul scrisului, reflectă diminuarea treptată a capacității memoriei de 
lucru, în funcţie de vârstă. Atunci când cercetătoarea a solicitat unui grup de profesori 
specialiști în literatură să estimeze valoarea literară a materialelor culese de ea, atât a 
celor vechi, cât și a celor contemporane, a existat un consens în privinţa faptului că textele 


mai vechi erau interesante, fiind și superioare din punct de vedere stilistic. Încă o veste 
bună! 

prima adoua atreia a patra 
pliere pliere pliere pliere perforare desfacere 


E an 
ai Ce ie 
Jaai a-e 
Jna aE 


numărul plierilor 


Fig. 50 Aceasta este reprezentarea grafică a testului de pliere a hârtiei, destinat verificării 
capacității de vizualizare. Cu cât numărul plierilor necesare pentru producerea modelului de 
puncte prezentat în dreapta este mai mare, cu atât performanțele subiecților scad mai mult, 
în toate grupele de vârstă, scăderea fiind cea mai pronunțată la grupa având cea mai mare 
vârstă. (Salthouse, 1992) 

Fig. 51 Vârsta influențează folosirea unor construcții gramaticale. Autorii însemnărilor 
zilnice din studiul efectuat de Kemper au evidențiat o tendință din ce în ce mai redusă de a 
folosi pronume în locul substantivelor menționate anterior, pe măsura avansării în vârstă, 
iar atunci când efectuau asemenea substituții exista o mare probabilitate de introducere a 
unor ambiguități. (Kemper, 1990) a 


MEMORIA DE LUNGĂ DURATĂ 


Hazel Emslie și lan Nimmo-Smith împreună cu mine am efectuat recent un test asupra 
recunoașterii și reactualizării vizuale și verbale pe termen lung. Ca material vizual ne-am 
oprit asupra unor imagini de uși care prezintă avantajul de a fi semnificative, fără a putea fi 
însă asociate, fiecare, cu un nume specific: de pildă ușa unui grajd care poate fi supusă 
testelor de recunoaștere fiind introdusă într-un set de imagini cu uși de grajd, asemănătoare 
în linii generale, dar neavând o denumire specifică. Drept echivalente verbale am selectat 
diferite nume de persoane; acestea pot avea un înțeles, dar, de-a lungul timpului, pe 
parcursul unor ani îndelungați, dacă nu chiar secole, se pare că s-a uitat sensul original al 
unor nume ca: Rex", Virginia"*, Potter***, Fletcher****, Smith***** și altele. 


Rege, stăpânitor (latină) 

De la virgo, fecioară (latină) 
Olar (engl) 

Cel care face săgeți (engl,) 
Fierar (engl.) (n. trad.) 


Lidia 
De d 

procentul rezultatelor corecte 


16-31 32-47 48-63 64-79 80+ 


Fig. 52 În testul efectuat cu ajutorul „ușilor“ și „numelor“, am observat că atât recu- 


noașterea vizuală cât și cea verbală au scăzut în funcție de vârstă. (Baddeley, Emslie și 
Nimmo-Smith, 1995) 

Fig. 53 În testul bazat pe utilizarea de „forme“ și „persoane“, având drept scop mai mult 
reactualizarea decât recunoașterea, performanțele au cunoscut un declin mai abrupt în 
funcție de vârstă. Capacitatea noastră de a recunoaște lucrurile pare a avea o durată mai 
mare decât capacitatea de a reactualiza activ; aceasta este una dintre trăsăturile caracte- 


ristice ale procesului de îmbătrânire. (Baddeley, Emslie și Nimmo-Smith, 1995) 


A 


= 

Graficul prezentat în fig. 52 evidențiază performanţele generale ale testelor noastre 
privind ușile și numele, care au inclus două seturi a câte douăsprezece uși și două seturi a 
câte douăsprezece nume, în fiecare serie paralelă fiind inclus câte un test mai ușor de 
recunoscut, destinat persoanelor cu probleme de memorie. După cum vedeţi, perfor- 
manţele scad treptat, o dată cu avansarea în vârstă. Graficul din fig. 53 prezintă rezultatele 
a două teste de reactualizare. Reactualizarea vizuală a inclus învățarea a patru versiuni 
diferite ale unei cruci; subiecții trebuiau la început să copieze fiecare versiune, pentru a 
demonstra că dispun de priceperea manuală necesară, urmând ca apoi să deseneze cele 
patru cruci, din memorie. 

Subiecților li s-au permis trei încercări pentru a învăţa crucile, urmate de o reactualizare 
ulterioară, la un interval de 20 de minute. Reactualizarea verbală a implicat învățarea și 
reactualizarea numelor a patru persoane reprezentate prin imagini: un doctor, un vânzător 
de ziare, un poștaș și un preot. Deși toate cel patru teste, respectiv două de recunoaștere și 
două de reactualizare, au evidenţiat o scădere treptată a performanțelor, reactualizarea s-a 
dovedit mai puternic influențată de vârstă decât recunoașterea. Aceasta este o observație 
frecventă și dovedește probabil că procesele de regăsire sunt mai vulnerabile în fața 
procesului de îmbătrânire. Totuși, faptul că memoria recunoașterii este și ea afectată 
dovedește că problema nu se reduce numai la regăsire. 

Un factor care contribuie la deteriorarea procesului de învățare pe termen lung la 
persoanele mpi în vârstă este faptul că acestea manifestă tendința de a nu mai codifica 
materialul într-o manieră la fel de amplă și complicată ca tinerii. Faptul a fost demonstrat cu 
succes într-un studiu în care subiecților, mai bătrâni și mai tineri, li s-au prezentat liste de 
cuvinte; într-o situație, ei au fost rugați, pur și simplu, să le memoreze, lăsând la alegerea lor 
metoda de procesare, iar în altă situație, profunzimea codificării a fost controlată prin 
solicitarea subiecților de a face aprecieri semantice în legătură cu fiecare cuvânt, fără a li se 
indica, în mod specific, memorarea cuvintelor. Subiecţii tineri s-au descurcat semnificativ mai 
bine decât cei în vârstă, atunci când li s-au furnizat instrucțiunile generale privind învățarea, 
dar superioritatea aceasta s-a diminuat foarte mult atunci când s-a ajuns la codificarea 
semantică; diferența de vârstă s-a diminuat și mai mult într-un experiment ulterior, în care 
instrucțiunile de codificare semantică au fost combinate cu testarea prin recunoaștere și nu 
prin reactualizare. Se pare că atunci când sunt lăsați să se descurce așa cum pot, oamenii mai 
în vârstă tind să realizeze o codificare mai puţin bogată a informaţiei și o regăsire mai puțin 
eficientă decât tinerii, așa că nu este surprinzător că își amintesc mai puțin. 

Desigur, este posibil ca subiecții mai în vârstă să fie deprinși cu utilizarea mai eficientă a 
strategiilor de învățare. La Berlin, Paul Baltes a efectuat o serie amplă de studii în care atât 
subiecții mai în vârstă cât și cei tineri au fost inițiați într-o serie de metode mnemotehnice 
necesare învățării listelor de cuvinte. El a stabilit că rezultatele ambelor grupe s-au 
îmbunătățit simţitor atunci când au fost aplicate procedeele mnemotehnice, subiecții mai în 
vârstă având performanţe superioare celor tineri, neantrenați. Totuși, este puțin probabil ca 
o persoană mai în vârstă să poată deveni vreodată la fel de pricepută ca un om tânăr care a 
beneficiat de practică sau instruire echivalente. Strategiile bune sunt de ajutor, însă ele nu-i 
pot asigura unui om de 70 de ani memoria unui tânăr de 20, 

Există însă anumite condiţii specifice procesului de învățare, în cazul cărora diferențele 
dintre bătrâni și tineri sunt foarte mici, În această categorie se încadrează reținerea 
activităților autoconduse care reclamă interacţiunea subiectului cu elementele ce trebuie 

amintite (exemplu: cutie de chibrituri = se ridică cutia cu chibrituri şi se scutură; creion — se 
ia un creion și se scrie cu el; ceașcă — se răstoarnă o ceașcă cu gura în jos). În cazul 
activităților autoconduse, diferenţele de memorie dintre tineri și bătrâni pot fi nule. Iniţial 

s-a crezut că acest lucru ar putea reflecta existența unui tip special de memorie cu codificare 
automată, dar cercetările ulterioare sugerază că reactualizarea este bună deoarece infor- 
maţia este multiplu codificată: vizual, prin marcare verbală și prin acțiune. Prin urmare, 
codificarea multiplă, codificarea materialului ce trebuie reținut prin cât mai multe moda- 
lități posibile, devine o strategie pentru fortificarea memoriei. Aceasta este o descoperire 
recentă, care, după câte cunosc, nu a fost încă exploatată pentru a fi transpusă într-o 
metodă bazată pe mnemotehnie. Va constitui oare aceasta o direcție promițătoare pentru 
cercetările aplicate viitoare? 


MEMORIA DE PERSPECTIVĂ 


Când memoria subiecților în vârstă de peste 60 de ani a fost testată prin testul 
Rivermead (privind memoria comportamentală) componenta care s-a dovedit cea mai 
sensibilă la efectele vârstei a fost memoria de perspectivă. Acest rezultat a fost confirmat 
prin folosirea unui test nou pentru memoria de perspectivă, care implică citirea unui pasaj 
de proză care include o serie de instrucţiuni. De pildă, subiectului i se poate spune „Marcaţi 
o cruce în căsuţa de la capătul fiecărui paragraf“, „Subliniaţi cuvântul vulpe, atunci când 
apare ulterior în text“ sau „La un interval de trei minute faceți un semn la marginea 
rândului pentru a arăta cât de departe ați mers cu testul.“ Când testul a fost efectuat de 
către subiecți în vârstă și subiecți tineri, cei mai bătrâni au obținut rezultate mult mai 
proaste. Deficitul dependent de vârstă a fost evidențiat și cu ajutorul unui test ingenios pe 
calculator care simulează activitatea de pregătire a micului dejun; subiecții trebuie să 
întindă masa și în același timp să înceapă pregătirea variatelor feluri de mâncare, care 
reclamă un timp diferit de fierbere sau coacere. Subiecții mai în vârstă reușeau, aproape 
întotdeauna, să ardă pâinea prăjită...! 

Există deci rezultate clare care dovedesc fapul că memoria de perspectivă se deterio- 
rează cu înaintarea în vârstă. Pe de altă parte, chestionarele adresate subiecților tineri și 
celor mai în vârstă cu privire la scăpările memoriei demonstrează că tinerii menționează 
mereu faptul că uită unele programări sau întâlniri sau uită să execute la timp anumite 
operații. Se întâmplă oare ca subiecții mai în vârstă să uite... cât de des uită? Aparent, 
lucrurile nu stau astfel. O serie de studii au testat memoria de perspectivă prin solicitarea 
subiecților de a da unele telefoane, la anumite date, de-a lungul unei perioade de zile sau 
săptămâni. În general, tinerii uită să dea telefoanele, într-un număr semnificativ mai mare 
de ori, chiar și atunci când li se oferă o recompensă bănească pentru obținerea unor 
rezultate bune. Acest lucru nu poate fi pus pe seama absenței unor activități mai solicitante 
la persoanele pensionate, deoarece subiecții de vârstă mijlocie, aflați încă în activitate, sunt, 
și ei, mai buni decât tinerii. Nivelul mai bun al performanţelor obținute de către subiecții 
mai în vârstă se datorează cel mai probabil faptului că ei utilizează mai consecvent și în 
măsură mai mare o serie de elemente care sprijină memoria externă, ca de pildă jurnalele 
de însemnări zilnice și listele de tipul „ce am de făcut.“ 


MEMORIA SEMANTICĂ 


În legătură cu memoria semantică putem oferi atât vești bune, cât și vești proaste, 
calitatea veștilor depinzând de modul în care se efectuează estimările acestei memorii. Nu 
există nici o îndoială că, pe măsură ce îmbătrânim, viteza și fluența accesului la depozitele 

de memorie se diminuează. Graficul cu coloane prezentat în fig. 54, evidenţiază rezultatele 
i unui studiu de găsire a cuvintelor, la subiecții tineri și la cei bătrâni, cu sau fără ajutorul 
y indiciilor. Subiecților li s-au oferit definiții ale cuvintelor-țintă și au fost solicitați să spună 
4 aceste cuvinte cât mai repede posibil. De pildă, dacă cuvântul-țintă era unicorn, definiția 
0 putea fi „Animal mitic având în frunte un singur corn drept.“ Alternativ, subiecților li s-au 
oferit definiţii, fiind solicitaţi să prezinte cuvintele-țintă corespunzătoare, cu ajutorul indi- 
ciilor; în cazul unicornului se puteau oferi fie literele iniţiale (uni- - ), fie un cuvânt cu struc- 
tură asemănătoare (ca uniform), fie un cuvânt fără vreo corelație semantică (lumânare), fie 
un cuvânt corelat semantic cu cuvântul (balaur). Cuvintele cu structură similară au avut 
tendința de a îmbunătăți accesul la cuvântul corect, în timp ce asemănarea înțelesului a 
avut un efect redus asupra accesului. Indiciile au fost, în general, mai puțin utile subiecților 


ÎI mai în vârstă. Pe măsură ce îmbătrânim, devenim, se pare, mai puțin capabili de a găsi 
A cuvântul potrivit și tot mai dispuși să renunțăm la strădaniile noastre atunci când ne apare 
at în minte cuvântul necorespunzător. După cum vom vedea mai departe, una dintre proble- 
A) mele majore ale vârstei înaintate ar putea consta mai mult în incapacitatea de a inhiba 
ţi materialul irelevant, decât în aceea de a-l accesa pe cel relevant. 

d Această situaţie este însă temperată de faptul că depozitul nostru de cunoștințe continuă să 
ca crească, pe măsură ce îmbătrânim. În multe societăți cu tradiţie, cei bătrâni sunt prețuiți pentru 
de cunoștințele pe care le-au acumulat și pentru înțelepciunea lor. Ar fi interesant să dispunem de 
i un test al înțelepciunii. Din păcate însă, lumea de astăzi se schimbă atât de repede încât 
pe acumularea înțelepciunii este adesea pusă în umbră de necesitățile legate de adaptare. 

să 

e 

p ÎNVĂȚAREA IMPLICITĂ 

jò Datele de care dispunem în legătură cu acest subiect sunt oarecum confuze. Cei mai în 
Și vârstă evidenţiază efectele normale în ceea ce privește imprimarea (prezentarea anticipată 
ră a cuvântului crocodil, de pildă, ușurează găsirea unui cuvânt care să corespundă schemei 
jte c-o--d-l). Există unele sugestii cu privire la faptul că învățarea procedurală, așa după cum 
t rezultă din ritmul achiziției de deprinderi motorii noi, este deteriorată la cei în vârstă. 

rea Perioada de după ieșirea la pensie nu este probabil cea mai indicată pentru a învăța să 
gi | facem acrobații. Într-adevăr, din acest punct de vedere se poate spune că, la gimnastele 

are olimpice, vârsta bătrâneţii începe la aproximativ 12 ani. 

po 

p 

w INFLUENȚE BIOLOGICE ASUPRA ÎNVĂȚĂRII ȘI MEMORIEI 

4s Indiferent dacă ne place sau nu, pe-măsură ce îmbătrânim, psihologia noastră se 

g modifică. Unele dintre aceste schimbări au implicații în ceea ce privește învățarea şi 


memoria, De-a lungul timpului, soția mea s-a împrietenit cu o vecină mai în vârstă. În 

timpul săptămânii, vecina noastră primește prânzul acasă printr-un serviciu voluntar, 

numit „Meals on Wheels“ (cantina mobilă) care își face livrările în timpul amiezii. Dumi- 

nica, dacă suntem acasă, soția mea îi duce prânzul, vecinei, în jurul orei 1:30 pm. 

Recent, soția mea a observat că memoria bătrânei sale prietene pare a se înrăutăți în 

j timpul zilelor de duminică, Se întâmpla oare acest lucru din cauză că stătuse un timp 
"i prea îndelungat fără hrană? Servirea unei mici gustări la mijlocul dimineţii a fost, se 

Fig. 54 Subiecţii tineri și bătrâni au evidențiat performanțe la fel de bune în ceea ce 
privește depistarea corespondenţelor între cuvinte-țintă și definiţii, atunci când le-au fost 
prezentate ambele elemente. Atunci când se oferă definiţia și se solicită cuvântul, cei în vârstă 
au șanse mai mici de reușită decât tinerii, cu excepția situațiilor când se prezintă primele 
litere, drept indiciu. (Poon, Rubin și Wilson, 1989) 


pare, utilă. Într-un studiu recent cu privire la efectele nivelului glucozei sanguine asupra 
memoriei celor în vârstă, subiecții au fost solicitați să renunțe la micul dejun și să se supună 
unor teste de laborator, în cadrul cărora li s-a administrat fie o băutură cu glucoză, fie un 
placebo, cu zaharină. S-a constatat o tendință semnificativă de creștere a performanțelor 
memoriei în cazul consumului băuturii cu glucoză, așa după cum a rezultat din efectuarea a 
două acțiuni implicând memoria verbală de lungă durată, una referitoare la învățarea 
listelor de cuvinte, iar cealaltă la reținerea unui paragraf de proză. Măsurarea nivelului 
glucozei sanguine a demonstrat că subiecţii care au înregistrat cele mai mari creșteri ale 
acestuia după consu- mul băuturii cu glucoză au evidențiat și cel mai puternic efect de 
îmbunătățire a memoriei de lungă durată. La subiecții tineri nu s-a observat nici un efect 
echivalent, aceștia având capacitatea de a-și menține la valori mai bune nivelul glucozei 
sanguine din perioadele de lipsă a alimentaţiei. Aceasta sugerează că persoanele în vârstă 
trebuie să mănânce puţin, de mai multe ori pe zi, și nu să consume mari cantități de hrană, o 
dată, sau de două ori pe zi. 

Un al doilea factor biologic privește efectele stresului competițional asupra perfor- 
manțelor, Problema a fost studiată de către psihologii suedezi Thomas Bäckman și Bo 
Molander, ambii mari amatori de minigolf, un joc pentru care în Suedia există competiții 
speciale. Minigolful este foarte potrivit pentru studii experimentale deoarece fiecare orifi- 
ciu de prindere a mingii ridică aceleași probleme tuturor competitorilor, efectele factorilor 

de mediu fiind minime, sau total inexistente, dacă se aplică metoda lui Băckman și 
Molander de joc pe teren acoperit. Acești cercetători au urmărit efectele vârstei asupra 
performanţelor obținute în condiţii de stres, comparând jucătorii tineri cu cei de vârstă 
mijlocie (în jur de 50 de ani), în condiţii de joc normal și de competiţie. Ei au stabilit că, în 
cazul când doi jucători, unul mai în vârstă și unul tânăr, obțineau aceleași rezultate în 
timpul antrenamentului, în timpul competiției tinerii aveau tendința de menţinere a perfor- 
manţelor înregistrate anterior, în timp ce, la cei de vârstă mijlocie, performanţele au scăzut. 

Concentrarea atenției poate fi determinată indirect, prin măsurarea ritmului cardiac. 
Atunci când un jucător de golf se concentrează în vederea executării unei lovituri de 
maximă importanță, ritmul cardiac tinde să scadă în timpul perioadei de pregătire; după 
executarea loviturii el se accentuează. În condiții de competiţie, jucătorii tineri au continuat 
să evidenţieze acest tip de comportament fiziologic, fapt care nu s-a întâmplat la cei bătrâni. 
Într-un alt studiu, în care cele două grupe încercau să ignore informaţiile care le distrăgeau 
atenția, tinerii au reușit mult mai bine decât cei în vârstă. Când s-a ajuns la numărarea 
punctajului corespunzător diferitelor răspunsuri, jucătorii de vârstă mijlocie au observat că 
diverse elemente irelevante pe care și le aminteau aveau tendința de a împiedica reactua- 
lizarea detaliată. Băckman și Molander au tras concluzia că, o dată cu trecerea anilor, 
subiecții se concentrează tot mai greu, iar inhibarea influențelor potențial perturbatoare 
devine tot mai dificilă în condiţii de stres. 

Totuși, Băckman și Molander au descoperit importante variații individuale ale efectelor 
vârstei asupra rezistenţei la stres. Sportivii de vârf, ca de pildă marele jucător american de 
fotbal Joe Montana, care ocupa poziţia de fundaș central, continuă să joace bine și după 
împlinirea vârstei medii de retragere din sport. Este, desigur, posibil să se elaboreze tehnici 
de relaxare și stăpânire a stresului. Asemenea tehnici apar adesea în programele destinate 
ajutorării celor în vârstă pentru a face față limitărilor la care este expus sistemul de 
memorie o dată cu îmbătrânirea. 


DIFERENȚE INDIVIDUALE PRIVIND EFECTELE ÎMBĂTRÂNIRII 


Toate studiile asupra îmbătrânirii au demonstrat practic faptul că, pe măsură ce oamenii 
îmbătrânesc, diferențele dintre indivizi se amplifică. Acest lucru s-ar putea datora, parțial, 
unor factori asociaţi îmbătrânirii, cum ar fi deteriorarea stării de sănătate, care tinde a fi 
corelată cu scăderea performanțelor cognitive. Totuși, chiar la persoanele în vârstă, care 
sunt sănătoase, există o gamă foarte largă de manifestări ale declinului cognitiv, datorită 
cărora predicțiile individuale pot fi extrem de hazardate. 

Este oare posibil ca diferitele capacități mentale să se diminueze, în ritm diferit, la unul 
și același individ? Sau, reluând afirmaţia lui Patrick Rabbitt, „Atunci când cade, cade oare 
totul deodată?“ Studiul efectuat la Seattle, menționat la începutul acestui capitol, lămu- 
rește oarecum această problemă, Cele două grafice din fig. 55 și 56 prezintă similitudinea 
declinului a două, trei, patru sau cinci funcții, măsurate de către Schaie pe parcursul unei 
perioade de șapte ani, consecutiv. Declinul este, fără îndoială, uniform. După cum rezultă 
din partea inferioară a graficelor, situaţia tipică este aceea că numai una sau două funcţii 
evidenţiază un declin puternic. 

În ce măsură se pot face predicții la momentul începerii declinului, la un anumit individ? 
Pentru a răspunde acestei întrebări, Schaie a aplicat o serie de tehnici folosite inițial de 
către experţii în asigurări, Se pare că vârsta medie la care declinul intelectual poate fi 

Fig. 55 Graficul evidențiază modul în care se produce declinul a cinci capacități diferite, 
în funcție de vârstă: înţelegerea cuvintelor, orientarea spațială, deprinderile legate de 
folosirea cifrelor, raționamentul inductiv și fluența rostirii cuvintelor. (Schaie, 1989) 


detectat, pentru prima oară, este în jur de 65 de ani, ceea ce înseamnă că performanţele 
determinate la 65 de ani vor fi în mod tipic mai slabe decât la 58. Totuși, declinul poate fi 
influențat și de alți factori, în afara vârstei. În cazul femeilor, este probabil ca declinul să nu 
fie detectabil până la aproximativ 70 de ani. Dacă instruirea dumneavoastră depășește 
nivelul mediu, declinul evident va fi probabil întârziat cu câte un an, pentru fiecare an de 
învățământ pe care l-aţi parcurs peste medie. Dacă succesul dumneavoastră în viață a 
depășit media, declinul mai poate fi amânat cu încă trei ani. Dar, dacă ați început să 
evidențiați un comportament mai rigid, traseul descendent poate începe cu șase ani mai de 
timpuriu. 

Putem face ceva pentru a întârzia procesul declinului intelectual? Schimbarea sexului 
nu ar da probabil rezultate, iar în momentul când cineva începe să devină conştient de 
deteriorarea sa cognitivă este probabil prea târziu pentru a se gândi la numărul anilor de 
studii pe care i-a parcurs. Succesul este util — „Lui, cel ce are, mai mult i se va da.“ Aproape 
singurul lucru pe care am putea să încercăm să-l schimbăm este comportamentul; evident, 
nu este bine să dăm dovadă de prea multă rigiditate, nici în ceea ce priveşte obiceiurile, nici 
atitudinile. Trebuie să ne menţinem flexibilitatea cât mai mult posibil. Schaie însuși este 
foarte optimist. El menționează o serie de programe de instruire care au înregistrat câteva 
succese; într-un studiu, de pildă, aproximativ 40 la sută dintre participanții care prezen- 
taseră un oarecare declin intelectual de-a lungul unei perioade de 14 ani au putut reveni la 
nivelul anterior al funcţiei urmărite, nu numai în ceea ce privește activităţile specifice 
pentru care s-a practicat instruirea, ci și în alte activități pe care subiecții nu le-au exersat în 
mod direct. În general, preceptul „Folosește-o sau pierde-o“ pare a fi foarte potrivit și în 

Fig. 56 Acest grafic evidențiază probabilitatea pentru una, două, trei, patru sau toate 
cele cinci abilități studiate de a fi afectate de trecerea timpului. Deci, răspunsul la întrebarea 


„Atunci când cade, cade oare totul deodată?“ este un categoric „Nu“ (Schaie, 1989) 


cazul memoriei. Există un număr din ce în ce mai mare de grupe de lucru și sesiuni-atelier 
pentru stimularea memoriei persoanelor în vârstă, care par a se bucura de un oarecare 
succes. Unul dintre aceste procedee va fi descris în capitolul următor. 


BOALA ALZHEIMER 


Nu numai că abilităţile noastre senzoriale și cognitive își pierd din ascuțime pe măsură 
ce îmbătrânim, dar suntem expuși și suferințelor produse de un număr de boli. Unele dintre 
acestea, ca de pildă bolile cardiovasculare, pot exercita efecte secundare mai mult sau mai 
puțin importante asupra funcției cerebrale și, posibil, asupra memoriei. Alte maladii, ca de 
pildă demențele, au un efect mult mai puternic și progresiv asupra eficienței cu care 
învăţăm și ne amintim. Există multe forme de demenţă, majoritatea fiind, din fericire, rare. 
Există și forme mai frecvente, ca de pildă boala Huntington, degenerescența progresivă à 
creierului, care produce mișcări necontrolate (contorsionări) şi o deteriorare mentală 
treptată; afecțiunea se moștenește, ceea ce înseamnă că persoanele expuse acestui risc vor 
cunoaște situația din timp și vor trebui să se obișnuiască cu ideea că, la bătrânețe, s-ar putea 
confrunta cu ea. Demenţa multiinfarct este afecțiunea în care efectul unui număr de 
infarcte minore se cumulează, fiecare la rândul său reducând eficiența creierului; boala 
Poate fi tratată, într-o oarecare măsură, prin administrarea unor medicamente, pentru a 
reduce probabilitatea infarcturilor. Cea mai frecventă formă de demenţă este însă, de 
departe, boala Alzheimer (BA). Ea produce peste 50 la sută dintre cazurile de demență 

întâlnite la bătrâni, fiind prezentă la aproximativ 10 la sută din populaţia trecută de 65 de 
ani, probabilitatea de apariție crescând o dată cu vârsta, 

Diagnosticul bolii Alzheimer este dificil, fiind stabilit cert post-mortem, când, în creier 
pot fi observate plăci senile caracteristice și aglomerări neurofibrilare. Deoarece aceste 
semne fizice ale bolii nu sunt ușor detectabile la pacientul în viață, este necesar să ne bazăm 
pe dovezi de tip comportamental și psihologic, după ce s-a exclus posibilitatea altor cauze | 
ale demenței. Forma exactă a tulburărilor psihologice poate varia de la un pacient la altul, | 
în special în stadiile de debut ale bolii, rezultatul fiind acela că nici un simptom nu este 
recunoscut ca având o importanță capitală. 

De aceea, diagnosticarea bolii depinde de performanţele pacientului: dacă acestea se 
situează la un nivel inferior procentului de bază reprezentând 5% din populație, în ceea ce 
priveşte două sau mai multe zone ale următoarelor opt aspecte ale cunoașterii: 

1 Orientarea în timp și spaţiu 

2 Memoria 

3 Limbajul 

4 Controlul mișcărilor și acțiunilor 

5 Atenţia | 

6 Percepția vizuală | 

7 Rezolvarea problemelor | 

8 Activitatea socială 

Cum nu există teste normative general acceptate privind aceste opt aspecte, diagnosticul | 
rămâne o problemă. Un pacient ale cărui performanţe se situează la un nivel inferior, în 
cazul a două sau mai multe dintre aspectele menţionate, are șanse să fie catalogat 
provizoriu cu „BA posibilă“. Diagnosticul nu este confirmat decât dacă reducerile perfor- , 
manţelor se dovedesc progresive, în cazul testelor efectuate câteva luni mai târziu. Folosind | 
cele mai bune metode de care dispunem, o clinică de cercetare care acordă un interes 
special bolii Alzheimer are șanse să pună diagnosticul corect de boală în 90 la sută din | 
cazuri (considerând situațiile în care diagnosticul este confirmat prin examinări post-mor- i 
tem). În cazul practicii clinice generale, diagnosticarea corectă se caracterizează, aproape f 
sigur, printr-un procent mai scăzut., | 

Cele mai multe cercetări se efectuează asupra pacienților care prezintă forme ușoare sau 
moderate ale bolii, deoarece cei care prezintă forme grave nu pot urmări instrucțiunile și nu 
își pot concentra atenția în măsură suficient de mare pentru a putea participa la teste. 
Pacienţii care suferă de forme ușoare ale BA se pot descurca binișor în casa proprie, deși ar 
putea avea nevoie de un anumit sprijin, atât financiar cât și în ceea ce privește rezolvarea 
sarcinilor gospodărești. 

Ei pot fi conștienți de declinul lor cognitiv și vor trebui, probabil, să se retragă din acti- 
vitate, dacă cumva nu au și procedat astfel, mai de timpuriu, în special atunci când au slujbe 
solicitante (deși cunosc cazul unui detectiv american și al unui judecător italian, ambii 
diagnosticaţi ca suferind de BA, care și-au continuat activitatea, în mare parte ajutaţi de 
către colegii lor), Pacienţii cu BA manifestă adesea tendinţa de a se retrage din activitățile 
sociale. Ei devin dependenţi de alte persoane și în ceea ce priveşte transportul, parțial 
datorită faptului că se rătăcesc. Judecătorul menţionat mai sus, căruia îi plăcea să conducă, 
a rezolvat această problemă punându-și șoferul să conducă mașina în fața sa și urmărindu-l 
cu mașina proprie. Pe mășură ce boala progresează, iar erorile de memorie și raționament 
generează probleme în ceea ce privește gătitul, curăţenia și capacitatea de a-și administra 
medicația, pacienţii necesită un ajutor specializat. Deși boala poate debuta prin afectarea unui 
număr de aspecte relativ izolate, pe măsură ce avansează devine generalizată, în final bolnavul 

Fig. 57 Demența constatată la bătrâni are multe cauze, dar boala Alzheimer este cea mai 


frecventă. Procentele figurate în această diagramă se bazează pe studiile efectuate în Statele 
Unite, descrise de către Selkoe. (1992). 


cunoscând o stare de declin cognitiv general, caracterizat prin incapacitatea de a-și 
recunoaște propria familie, sau pe cei care îl îngrijesc. 

Având în vedere atât larga răspândire a BA, cât și problemele diagnosticării timpurii ale 
acesteia, caracteristicile deficitului cognitiv specifice pacienților cu BA au fost amplu 
studiate. Problemele de memorie constituie adesea primul semn al bolii, ele agravându-se 
pe măsură ce boala progresează. Totuși, după cum am arătat mai înainte, deteriorarea 
memoriei este o caracteristică a fenomenului normal de îmbătrânire şi chiar un deficit 
disproporționat al memoriei nu constituie neapărat un simptom al BA. Din această cauză, 
cercetătorii manifestă un interes susținut pentru categorisirea mai precisă a deficitului de 
memorie caracteristic bolii Alzheimer, atât pentru a evita o falsă diagnosticare, cât și 
datorită faptului că tratamentul are mai multe șanse în stadiile timpurii ale bolii. 


MEMORIA DE LUNGĂ DURATĂ ÎN BA 


Deficitul cel mai clar și mai evident în BA îl constituie memoria episodică de lungă 
durată, după cum rezultă din testele de executare a unor activități standard, ca de pildă 
învățarea perechilor de elemente asociate sau reactualizarea unui pasaj de proză, sau din 
testele cu orientare mai ecologică, așa cum este testul Rivermead privind memoria compor- 
tamentală, Pacienţii cu BA se comportă, de obicei, nesatisfăcător în efectuarea acestor teste, 
dar același lucru este valabil și pentru pacienţii ale căror leziuni cerebrale sunt provocate de 
alte cauze, fapt datorită căruia testarea bolnavului de-a lungul unei perioade mai 
îndelungate este extrem de importantă, oferind posibilitatea de a se stabili dacă deterio- 
rarea este, sau nu, progresivă, Totodată, există și posibilitatea aplicării altor măsuri care 

permită elaborarea unui diagnostic corect. O caracteristică ce diferențiază BA de sindromul 
amnezic clasic o constituie afectarea modului de operare a memoriei semantice. Un test 
sensibil al acesteia îl constituie fluența verbală, în care pacientul este solicitat să prezinte în 
timp de 60 de secunde cât mai multe exemple aparținând unei anumite categorii seman- 
tice. Pacienţii care suferă de BA efectuează foarte lent testul bazat pe propoziţii stupide 
(vezi pag. 123) și sunt înclinați să comită un număr mare de erori. 

Pe măsură ce demența avansează, problemele memoriei semantice se agravează, tre- 
când de la problemele simple ale căutării cuvintelor, la identificarea greșită a obiectelor și la 
pierderea completă a unor anumite concepte. Deși stadiile timpurii pot foarte bine reflecta 
probleme legate de percepții și găsirea cuvintelor, faptul că anumite concepte devin total 
inaccesibile, o dată cu trecerea timpului, sugerează că însuși procesul de stocare al repre- 
zentărilor ar putea fi, în final, afectat de boală. Memoria autobiografică se deteriorează și 
ea. A fost efectuat un studiu de verificare a modului în care pacienţii cu BA reactualizează 
fapte privind viața lor și evenimentele prin care au trecut în diferite momente. Ulterior, | 
corectitudinea acestor reactualizări a fost verificată cu ajutorul rudelor. Rezultatele au 
evidenţiat o puternică tulburare a memoriei pentru fapte și evenimente, existând însă și un 
gradient al acestor tulburări, în sensul că experiențele cele mai recente s-au dovedit cele 
mai vulnerabile la boală, chiar dacă ele au avut loc înaintea debutului bolii. 


y ÎNVĂȚAREA IMPLICITĂ LA BOLNAVII CU BA 


Tabloul rezultatelor privind procesul învățării implicite și al memoriei pacienților sufe- 
rind de boală Alzheimer este oarecum complex. Unii pacienți s-au dovedit a prezenta o 
memorie implicită normală. De pildă, într-un studiu, subiecții au fost solicitați să decidă, cât | 
mai repede posibil, dacă un șir de litere prezintă un cuvânt adevărat, sau un pseudo-cuvânt; | 
atât pacienții BA, cât și martorii au evidențiat un avantaj substanțial atunci când elementul | 
a fost repetat. Într-un alt studiu, subiecților li s-a cerut să apese patru taste, ca răspuns la | 
apariția a patru spoturi luminoase pe ecranul unui calculator. Succesiunea apariţiei acestor | 
spoturi nu a fost întâmplătoare, ele fiind utilizate repetat după fiecare secvență de zece, i 
fără ca subiecții să cunoască acest lucru. Atât pacienții cu BA, cât și martorii, şi-au mărit | 
viteza de acțiune pe măsură ce au exersat și au manifestat aceeași încetinire a ritmului | 
atunci când secvenţa după care s-a efectuat repetarea a fost modificată. Pacienţii cu BA s-au | 
deosebit de martori deoarece, aparent, nu au observat repetarea, deși performanțele pe 
care le-au obținut au arătat că ei au învățat totuși acest lucru, în mod implicit. 

Aceste date sunt însă contrazise de un număr de alte demonstrații în care subiecții au făcut 
dovada incapacității lor de a parcurge un proces de învățare implicită, în special în activități 
de tipul completării tulpinii cuvintelor (de pildă li se dă cuvântul metal, iar subiecţii sunt 
solicitați să prezinte un cuvânt care începe cu met-). O părere ar fi aceea că pacienții cu BA nu 
pot procesa în mod adecvat cuvintele atunci când le sunt prezentate. Acest lucru ar putea 
explica, parțial, o a doua situaţie în care ei fac dovada că nu pot parcurge procesul învățării 
implicite; subiecţii cu BA cărora li s-a prezentat imaginea desenată a unui obiect, urmată de 
prezentarea ulterioară a unui fragment al obiectului original, nu au făcut dovada că îşi pot 
imprima în memorie obiectul respectiv, deoarece nu au reușit să-l identifice după fragmentul 
prezentat, Din nou, problemele pe care acești bolnavi le au în legătură cu percepția iar fi 
putut împiedica să codifice, în mod adecvat, figura prezentată iniţial, | 

MEMORIA DE LUCRU ÎN BA 


Se cunoaște deja de câtva timp că pacienţii au de obicei o reținere redusă a cifrelor. 
Performanţele lor sunt slabe și în privința testului „Corsi Block Tapping“, echivalentul 
vizuo-spaţial al testului „digit span“ privind șirul limită al cifrelor reținute; în testul Corsi 
Block, experimentatorul ciocănește în diferite locuri, iar subiectul trebuie să copieze 
succesiunea loviturilor. Performanţele sunt apreciate după secvența maximă corect repro- 
dusă. O a treia modalitate tradițională de măsurare a memoriei de scurtă durată o 
constituie efectul elementului recent în reactualizarea liberă; în acest caz, subiecţilor le este 
prezentat un șir de cuvinte fără legătură, fiind solicitaţi să le reactualizeze în orice ordine. 
Tendinţa de reactualizare a ultimelor câteva cuvinte este destul de bine conservată la 
pacienții cu BA, deși reactualizarea primelor cuvinte din listă poate fi afectată în mod clar. 

O interpretare a acestor date ar fi aceea că ele reflectă un deficit al componentei execu- 
tive centrale a memoriei de lucru care influențează indirect cele două teste de reținere 
menționate mai sus, însă are o implicație minimă în ceea ce privește efectul elementului 
recent. Acest punct de vedere este sprijinit și de studiile asupra capacității memoriei verbale 
imediate la pacienții cu BA. Acestea demonstrează că, deși performanțele generale sunt 
reduse, grupele cu BA prezintă efectele standard privind atât similitudinea fonologică, cât și 
lungimea cuvintelor. Faptul sugerează că ei folosesc bucla fonologică în mod normal, adică 
efectuează codificarea cuvintelor după sonoritatea lor, și le rețin prin exersare mentală 
repetată. 

Împreună cu câțiva colegi italieni, ne-am decis să încercăm să testăm, în mod mai direct, 
ipoteza privind componenta executivă centrală. Am solicitat unui grup de pacienți cu BA, 
unui grup de subiecți normali, în vârstă, și unui grup de subiecți tineri să efectueze o acțiune 
care presupune executarea simultană a două operații. Prima operație constă în urmărirea 
vizuo-spaţială a unei ținte; subiecții trebuiau să menţină un bastonaș indicator în contact cu 
un spot luminos mobil (viteza de deplasare a spotului a fost astfel ajustată încât nivelul 
general al performanţelor să fie echivalent la toate cele trei grupe). Scopul acestei operații a 
fost acela de a solicita diagrama vizuo-spaţială. Cea de-a doua operație, reținerea cifrelor, a 
fost selectată cu scopul de a solicita bucla fonologică. Din nou, nivelul de dificultate a fost 
astfel reglat încât performanţele celor trei grupe să fie echivalente, din punct de vedere al 
erorilor, deși pacienții cu BA își puteau aminti secvenţe mai scurte de cifre față de cele două 
grupe de control. Cea de-a treia etapă a experimentului a presupus efectuarea, în mod 
simultan, a ambelor operaţii. În aceste condiții, pacienţii cu BA au efectuat un număr mai 
mare de erori decât oricare dintre cele două grupe martor în ceea ce priveşte reținerea 
cifrelor, performanţele lor fiind mai slabe și în ceea ce privește operația de urmărire a 
spotului. Performanțele grupelor martor, atât bătrâni cât şi tineri, au scăzut foarte ușor 
atunci când cele două operații s-au efectuat concomitent, dar nu în aceeași măsură ca în 
cazul grupului cu BA. 

Intr-o experiență efectuată ulterior, am studiat aceiași pacienţi cu BA pe care i-am testat 
de trei ori pe an. Am observat că, în ceea ce privește capacitatea lor de a efectua cele două 
operaţii, urmărirea spotului și reținerea cifrelor, în mod separat, nu au existat deteriorări, 
însă performanţele privind efectuarea lor în mod simultan au evidenţiat o scădere siste- 
matică, pe măsură ce boala a progresat. O altă operaţie în care a variat numai gradul de 
dificultate nu a prezentat deteriorări mai puternice în cazul pacienţilor având o evoluție 
mai severă a bolii, față de cei cu afectare ușoară, ceea ce sugerează că factorul de 


importanţă capitală îl constituie coordonarea și nu simplul nivel de dificultate al operaţiei, 

Continuăm să investigăm acest test deoarece pare a fi sensibil la deficiențele provocate de 
boala Alzheimer, fiind aparent neafectat de procesul îmbătrânirii normale. 


TRATAMENTUL BOLII ALZHEIMER 


Se poate vindeca BA? În prezent, răspunsul care trebuie dat este „Nu“. Datorită 
importanței și anvergurii acestei probleme, există o necesitate presantă de a identifica 
deficiențele neuropsihologice și neurochimice răspunzătoare de boală, urmând a folosi 
rezultatul cercetărilor pentru a elabora tratamentul necesar. Există un număr mare de date 
cu privire la faptul că pacienţii cu BA prezintă un deficit al substanței neurotransmițătoare 
acetilcolina, cunoscută a avea un rol important în învățare și memorie. Această descoperire 
a generat inițial mari speranțe legate de terapia bolii; pacienților li- s-a administrat 
substanța deficitară, acest procedeu fiind însă descris ca echivalent cu încercarea de a 
combate o criză de combustibil dintr-o țară, zburând pe deasupra ei și turnând din canistre 
petrolul care lipsește. Din păcate, această ironie s-a dovedit foarte potrivită deoarece 
singurul efect al administrării de colină a fost acela de a face pacienţii să prindă miros de 
peşte stricat. În următoarea etapă s-a administrat lecitină, un precursor al colinei. Deși 
terapia cu lecitină, lipsită de miros, a fost cea mai bună, în prezent se pare că acetilcolina 
constituie numai unul din factorii neurochimici deficitari în cazul BA. Puțin probabil ca 
tratamentul să se bazeze pe administrarea directă a unei singure substanțe „deficitare“, dar 
în perspectivă se pare că o anumită formă de tratament neurofarmacologic va reprezenta 
soluția cea mai probabilă. 

Implantul de țesut, care presupune implant de țesut cerebral fetal, în vederea remedierii 
deficienţelor de ordin neurochimic, reprezintă o alternativă potenţială la medicație. În 
prezent, această metodă este aplicată în principal în boala Parkinson, în cazul căreia 
neurotransmițătorul dopamină este cunoscut a fi deficitar, tratamentul medicamentos do- 
vedindu-se, numai parţial, eficient. Rezultatele preliminare sunt încurajatoare, dar această 
metodă este încă departe de a fi viabilă ca procedeu terapeutic de rutină la pacienții umani, 
iar cercetătorii sunt încă departe de a elabora un tratament echivalent pentru boala 
Alzheimer. 

Până atunci însă, tot ceea ce terapeuţii pot face este să încerce să-și ajute pacienții și, 
totodată, pe cei care îi îngrijesc, pentru a putea controla boala. Din păcate, strategiile de 
îmbunătățire a memoriei pe care le vom prezenta în capitolul următor sunt mai puțin utile 
pacienţilor cu BA, decât subiecţilor normali, din cauza naturii progresive a deficienţelor 
caracteristice BA. Pe de altă parte, mijloacele de intervenţie din exterior pot da rezultate 
bune, în special dacă sunt introduse în stadiile incipiente, când pacientul este cel mai 
susceptibil de a învăța cum să le folosească, Chiar strategii relativ simple pot fi utile, dacă 
sunt aplicate în mod corespunzător, Moffat, care a avut o experiență considerabilă cu 
pacienţii în vârstă sau atinși de demenţă, a descris un pacient care își pierdea pipa și 
ochelarii, prin casă, spre desperarea sa. El a fost ajutat prin procedeul extrem de simplu de 
a-i recomanda să păstreze obiectele pe care le pierdea într-o geantă de culoare portocaliu 
strălucitor, Îndată ce a deprins acest obicei, geanta a devenit ușor detectabilă, iar ochelarii, 
sau pipa, ușor de găsit. Un alt pacient se tulbura foarte puternic atunci când era lăsat singur, 
fiind incapabil de a-și aminti unde au plecat cei care îl îngrijeau, sau când se vor întoarce. 
Problema a fost rezolvată prin montarea unei etajere pe care cei care îngrijeau bolnavul 

lăsau întotdeauna mesaje cu privire la momentul când au plecat și la momentul întoarcerii. 
Pacientul a fost învăţat să folosească etajera și, în consecință, a devenit mult mai puţin 
neliniștit atunci când era lăsat singur. Asemenea strategii nu pot reprezenta niciodată mai 
mult decât paliative, dar dacă sunt bine conduse ele pot reduce, cel puțin parţial, stresul și 
frustrarea provocate de BA. 

Din fericire, la majoritatea dintre noi, erorile de memorie sunt pe departe mai reduse 
decât cele caracteristice bolnavilor cu BA, iar deprinderile cognitive de care dispunem sunt 
mult mai mari. Suntem într-o situație mult mai bună în ceea ce privește posibilitatea de a ne 
îmbunătăți funcționarea memoriei, cu condiția identificării problemei în mod corect şi 
pregătirii pentru a ne folosi toate forțele şi ingeniozitatea în scopul rezolvării sale. 


14. CUM SĂ NE ÎMBUNĂTĂȚIM 
MEMORIA 


Avem cu toții tendința de a ne plânge de memoria noastră. În ciuda eleganţei sale, 
sistemul memoriei umane nu este infailibil și trebuie să învăţăm să trăim cu posibilitățile 
sale de eroare. Se pare că, din punct de vedere social, sunt mult mai acceptabile scuzele care 
dau vina pe o memorie proastă, fiind de asemenea mult mai acceptabil de a motiva anumite 
absenţe din viața socială prin „memoria groaznică“, decât de a atribui aceste situații 
stupidități sau lipsei de sensibilitate. Cât cunoaștem însă despre memoria noastră? Evident, 
pentru a ne da seama cât de proastă ne este memoria, trebuie să ne amintim erorile acestei 
memorii. Una dintre pacientele manifestând cea mai gravă amnezie din câte am avut ocazia 
să testez era o femeie suferind de sindromul Korsakoff cu pierderea memoriei datorită 
alcoolismului cronic. Testul a implicat prezentarea unei liste de cuvinte; după fiecare listă 
ea comenta, surprinsă de incapacitatea ei de a reactualiza cuvintele: „Mă mândresc cu 
memoria mea!“ Ea părea să fi uitat imediat cât de proastă îi era memoria. 

Una dintre principalele probleme ale încercării de a ne evalua propria memorie constă în 
faptul că, atunci când facem acest lucru, o comparăm, implicit, cu memoria altor persoane. 
De obicei nu știm cât de bună, sau proastă, este memoria altora și de aceea este foarte ușor 
să adoptăm un punct de vedere greșit cu privire la propria noastră memorie. 


MEMORIA COTIDIANĂ 


+ 

În ultimii ani, interesul privind verificarea memoriei cotidiene a crescut simţitor. Desigur, 
este foarte greu să obținem o estimare a memoriei care intervine în viața cotidiană, deoarece 
aceasta este răspunzătoare de multe acțiuni și depinde în măsură foarte mare de stilul de 
viață al persoanei implicate. Au existat totuși încercări de testare pe baza chestionarelor de 
memorie. Unul dintre chestionarele de acest gen, elaborat de către colegii mei John Harris și 
Alan Sunderland, este prezentat, într-o formă adaptată, în pagina următoare. Vă sugerez să îl 
completaţi și dumneavoastră, notându-vă punctajele obținute în fiecare dintre careurile de la 
sfârșitul întrebărilor. Când aţi terminat, rugați un prieten apropiat, preferabil pe cineva care 
locuiește împreună cu dumneavoastră, să vă prezinte propriile estimări asupra memoriei 
dumneavoastră, folosind același chestionar. Cum se prezintă estimarea dumneavoastră 
comparativ cu aceea a prietenului și cu punctajul mediu obținut de către Harris și Sunder- 
land? Să presupunem că există discrepanțe între estimările dumneavoastră şi cele ale 
prietenului. Care dintre ele este corectă? Evident, răspunsul la această întrebare depinde de 
elementul pe care dorim să îl apreciem. Este mai probabil ca dumneavoastră înșivă să 
cunoaşteţi mult mai bine dacă aveţi dificultăţi cu însușirea pieselor sau filmelor, iar dacă nu 
vă plângeţi de asemenea dificultăţi, alţii nu au de unde să le cunoască. Uitarea unor 
progamări sau rătăcirea lucrurilor prin casă constituie un element evident, care poate fi lesne 
apreciat de un prieten care trăiește în preajma dumneavoastră, 

CHESTIONAR DE MEMORIE 


Acest chestionar a fost elaborat de către John Harris și Alan Sunderland pentru a verifica 
erorile memoriei cotidiene. Acordaţi-vă un punctaj cuprins între 1și 9 pentru fiecare dintre 
întrebările de mai jos, apoi faceţi totalul. Acordaţi punctajul după cum rezultă din cele ce 


urmează: 


O OI NUP UN 


10 


Deloc, în ultimele șase luni 
Aproximativ o dată, în ultimele șase luni 


Mai mult decât o dată la șase luni, dar mai puțin decât o dată pe lună 


Aproximativ o dată pe lună 


Mai mult decât o dată pe lună, dar mai puţin decât o dată pe săptămână 


Aproximativ o dată pe săptămână 


Mai mult decât o dată pe săptămână, dar mai puțin decât o dată pe zi 


Aproximativ o dată pe zi 
Mai mult decât o dată pe zi 


Uitaţi unde vă puneţi lucrurile? Rătăciți lucrurile 
prin casă? 

Se întâmplă să nu recunoașteți locuri despre care 
vi se spune că le-aţi vizitat des, mai înainte? 

Vi se pare greu să urmăriți povestirile prezentate 
la televizor? 

Vi s-a întâmplat să uitaţi de o schimbare produsă 
în rutina zilnică, de pildă schimbarea locului în 
care păstraţi ceva sau modificarea orei la care 
are loc un anumit eveniment? Vi s-a întâmplat ca 
din greșeală să procedați conform vechiului 
obicei? 

A fost necesar să vă întoarceţi pentru a verifica 
dacă aţi efectuat o operațiune pe care trebuia să 
o efectuaţi? 

Aţi uitat când-s-a întâmplat ceva? De pildă, dacă 
ceva s-a întâmplat ieri, sau săptămâna trecută? 
Vi s-a întâmplat să uitaţi complet să luați cu 
dumneavoastră unele lucruri sau să uitaţi 
anumite lucruri după care să fie necesar să vă 
întoarceți? 

Aţi uitat că vi s-a spus ceva ieri, sau acum câteva 
zile, și a fost necesar să vi se amintească? 

Aţi început cumva să citiți ceva (o carte sau un 
articol dintr-un ziar/revistă) fără să vă dați 
seama că l-aţi mai citit o dată? 

Vi s-a întâmplat vreodată să bateţi câmpii despre 
lucruri neimportante și irelevante? 

11 Vi s-a întâmplat să nu vă puteți recunoaște din 
vedere rudele apropiate sau prietenii pe care îi - Fe) 
întâlniți frecvent? 11 | | j 

12 Ați avut dificultăți în formarea unei noi 
deprinderi? De pildă învățarea unui joc nou sau 


[=] 


manipularea unui nou dispozitiv, după ce l-ați | 7| | ] 
acționat o dată sau de două ori? 12 __] 
13 Vi s-a întâmplat să vă simţiţi că aveți „pe vârful 


limbii“ un cuvânt? Ştiţi ce este dar nu îl puteți 
găsi, 13 a 
14 Aţi uitat vreodată, complet, să efectuaţi lucruri 

despre care ați spus că trebuie să le efectuaţi sau : 

pe care vi le-aţi planificat? 14 Ea 
15 Ați uitat detalii importante cu privire la ceea ce 

ați făcut sau la ceea ce vi s-a întâmplat cu o zi în 

urmă? 15 [a] 
16 Vorbind cu cineva, vi s-a întâmplat să uitaţi ceea 

ce tocmai ați spus cu câteva clipe înainte? Poate 

că ați întrebat „Despre ce vorbeam?“ sau „Unde 

eram?“ 16 bad 
17 Vi s-a întâmplat ca, citind un ziar sau o revistă, 

să nu puteți urmări firul unei povestiri sau să 

uitaţi despre ce se vorbește? {Z E] 
18 Aţi uitat să spuneți cuiva, ceva important? Aţi 

uitat să transmiteți un mesaj sau să amintiţi 

cuiva, ceva? 18 [] 
19 Aţi uitat cumva detalii importante privind 

propria persoană? De pildă data nașterii, locul 

unde domiciliați? 19 fess] 
20 Vi s-a întâmplat să încurcați detaliile a ceea ce 

v-a spus cineva, creându-vă o stare de confuzie? 20 a 
21 Vi s-a întâmplat să spuneți cuiva o istorioară sau 5 

21 


ogrpSga 


o glumă pe care i-ați mai spus-o înainte? 
22 Aţi uitat cumva detalii în legătură cu lucrurile pe 

care le efectuaţi în mod regulat, acasă sau la 

serviciu? De pildă detalii în legătură cu ceea ce 

trebuie să faceţi sau când trebuie să executați o 

anumită operație? 22 [|] 
23 Vi s-a părut cumva că figurile unor oameni de 


E A E DL 
=) îs] El [E] 


seamă pe care îi vedeți la televizor sau în Pe 
| fotografii nu vă sunt cunoscute? 23 
| 24 Aţi uitat unde sunt ținute lucrurile, în mod 
| normal, sau le-aţi căutat într-un alt loc? 24 Br 
| 


25 a) Vis-a întâmplat să vă rătăciţi sau să apucaţi 
pe un drum greșit în timp ce faceţi o 
călătorie, o plimbare sau o deplasare în 

interiorul unei clădiri, unde aţi mai fost 
DESEORI înainte? 25a A 
b) Vi s-a întâmplat să vă rätăciți sau sä 
apucați pe un drum greșit în timp ce faceți o 
călătorie, o plimbare sau o deplasare în 
interiorul unei clădiri, unde aţi fost numai 
O DATĂ sau DE DOUĂ ORI înainte? 25b ii 
26 Vi s-a întâmplat ca, din greșeală, să efectuaţi de 
două ori o operație de rutină? De pildă să puneţi 
două măsuri de ceai în ceainic sau să vă 
periaţi/pieptănați părul după ce abia aţi efectuat K 
această operație? 26 
27 Ați repetat cuiva, ceva ce tocmai ați terminat de 
relatat sau i-ați pus aceeași întrebare de două ori 
ar [d 


în șir? 
tai Total [| 


* Aceste punctaje au fost obținute de către Harris și Sunderland. Valorile medii nu sunt neapărat 
reprezentative pentru populaţie, în general. 


Eee Eis:l 
E pi e E 


Un punctaj total de 27-58 semnifică faptul că memoria dumneavoastră este, în general, 
bună; 58-116 corespunde memoriei medii, iar 116-243 corespunde unei memorii situate 
sub valoarea medie. S-ar putea, pur și simplu, ca acest ultim punctaj să arate că duceți o 
viață prea agitată. 

Statistic vorbind, cu cât numărul situaţiilor expuse erorilor este mai mare, cu atât 
numărul erorilor raportate în general va fi mai mare. 


CERINȚE PRIVIND MEMORIA 


Un factor care complică valoarea estimărilor privind propria capacitate a memoriei își 
are originea în faptul că viața oamenilor este foarte diferită. Există persoane care pot duce o 
viață bine structurată și protejată, care solicită foarte puțin memoria, în timp ce altele pot 
duce o existență foarte activă și stresantă. Dacă ele au o capacitate a memoriei egală, 
persoanele din cel de-al doilea grup vor fi, în mod clar, expuse unui număr mult mai mare 
de erori de memorie decât cele din primul grup. 

O explicaţie similară ar putea fi valabilă și în cazul observaţiilor făcute de numeroși 
cercetători, inclusiv de către noi, cu privire la faptul că persoanele vârstnice menționează 
adesea mult mai puţine erori de memorie decât cele tinere, Aceasta se explică prin faptul că 
peruci mai în vârstă tind să ducă o viață mai organizată și mai ordonată decât cei tineri. 

n cadrul unei familii, mama acţionează adesea ca o memorie, nu numai în ceea ce priveşte 

propriile activități, ci și în cele aparținând soțului și copiilor ei. Pentru a realiza această 
sarcină ea va recurge, probabil, în măsură mai mai mare decât ceilalți, la sprijinirea 
memoriei, utilizând de pildă calendare sau jurnale de însemnări și, în consecinţă, ea va face 
probabil mai puţine erori, Aceste mijloace organizate ar putea fi aplicate, probabil, până la 
o vârstă înaintată, ț 

John Harris a efectuat un studiu pentru a stabili care sunt mijloacele mnemotehnice cel 
mai frecvent folosite. El a testat un grup de studenţi și o serie de femei casnice. Chestionarul 
pe care l-a folosit el este prezentat, într-o formă modificată, la pagina 229. Încercaţi să 
răspundeți și dumneavoastră acestor întrebări, completând careurile destinate răspun- 
surilor. Observaţi, comparativ, aplicarea procedeelor mnemotehnice de către dumnea- 
voastră și subiecții folosiţi în testele lui Harris. Cifrele prezentate corespund categoriilor 
celor mai frecvente selectate (în ordine descrescătoare, acolo unde nu există egalitate). În 
general, Harris a remarcat că cele două grupe ale sale s-au caracterizat prin aproximativ 
același tipar de utilizare a mijloacelor mnemotehnice, dar cu unele diferențe minore; de 
pildă, femeile casnice erau mult mai puţin tentate decât studenții să-și noteze pe mâini ceea 
ce aveau să-și amintească, folosind în schimb calendarele! 

Din studiul lui Harris a rezultat că, practic, fiecare persoană face apel, într-o oarecare 
măsură, la diferite mijloace de sprijinire a memoriei, dar acestea sunt în cea mai mare 
măsură mijloace externe, ca de pildă jurnale de însemnări, calendare, liste și programări. În 
ultimii ani, am observat o proliferare enormă a mijloacelor comerciale de sprijinire a 
memoriei, adesea bazate pe noile dezvoltări din domeniul microelectronicii; umilul jurnal 
de însemnări zilnice sau registrul au fost înlocuite cu calculatorul personal portabil, 
completat cu tastatură și ecran. În 1988, Douglas Herrmann și Susan Petro au publicat o 
lucrare privind informațiile pe care le-au cules de-a lungul timpului cu privire la 74 de tipuri 
de mijloace de sprijinire a memoriei, existente în comerț. Din păcate, s-a dovedit dificil a se 
stabili cât de utile sunt, într-adevăr, aceste mijloace. Cercetătorii au chestionat, totuși, un 
grup mic de persoane cu privire la mijloacele de sprijinire a memoriei pe care le considerau 
cele mai utile. Între cele mai utile s-au situat mijloacele tradiționale de tipul calendarelor, 
registrelor de evidență a programărilor și ceasurilor deșteptătoare. Lanţurile pentru chei 
dotate cu semnal sonor (o cheie pierdută poate fi regăsită lovind palmele) au fost socotite 

ca foarte utile, similar automatelor de recepționare și înregistrare a apelurilor telefonice, 
ceasurilor și calculatoarelor care dispun de dispozitive de „reamintire“. Pentru a fi corecți în 
ceea ce privește mijloacele de sprijinire a memoriei, existente în comerț, trebuie să 
recunoaștem că numărul relativ mic de subiecți, folosiţi în studiu, s-ar putea să nu fi dispus 
de aceste mijloace. 


Cât de des apelați la folosirea mijloacelor de sprijinire a memoriei? 


Notaţi utilizarea fiecăruia dintre mijloacele listate mai jos cu un punctaj cuprins între 1 
și 6, folosind sistemul de notare prezentat mai jos. 


O Niciodată folosit 4 Folosit de trei până la cinci ori în ultimele 2 
1 Folosit de mai puţin de trei ori în ultimele 6 săptămâni 

luni 5 Folosit de șase până la zece ori în ultimele 
2 Folosit de mai puţin de trei ori în ultimele 4 2 săptămâni 

săptămâni 6 Folosit de unsprezece ori sau mai mult, în 
3, Folosit de mai puţin de trei ori în ultimele 2 ultimele 2 săptămâni 

săptămâni 

John Harris a efectuat un studiu pentru a stabili care sunt mijloacele mnemotehnice cel 
mai frecvent folosite. El a testat un grup de studenți și o serie de femei casnice. Chestionarul 
pe care l-a folosit el este prezentat, într-o formă modificată, la pagina 229. incercaţi să 
răspundeți și dumneavoastră acestor întrebări, completând careurile destinate răspun- 
surilor. Observaţi, comparativ, aplicarea procedeelor mnemotehnice de către dumnea- 
voastră și subiecții folosiți în testele lui Harris. Cifrele prezentate corespund categoriilor 
celor mai frecvente selectate (în ordine descrescătoare, acolo unde nu există egalitate). În 
general, Harris a remarcat că cele două grupe ale sale s-au caracterizat prin aproximativ 
același tipar de utilizare a mijloacelor mnemotehnice, dar cu unele diferențe minore; de 
pildă, femeile casnice erau mult mai puţin tentate decât studenţii să-și noteze pe mâini ceea 
ce aveau să-și amintească, folosind în schimb calendarele! 

Din studiul lui Harris a rezultat că, practic, fiecare persoană face apel, într-o oarecare 
măsură, la diferite mijloace de sprijinire a memoriei, dar acestea sunt în cea mai mare 
măsură mijloace externe, ca de pildă jurnale de însemnări, calendare, liste și programări. În 
ultimii ani, am observat o proliferare enormă a mijloacelor comerciale de sprijinire a 
memoriei, adesea bazate pe noile dezvoltări din domeniul microelectronicii; umilul jurnal 
de însemnări zilnice sau registrul au fost înlocuite cu calculatorul personal portabil, 
completat cu tastatură și ecran. În 1988, Douglas Herrmann și Susan Petro au publicat o 
lucrare privind informaţiile pe care le-au cules de-a lungul timpului cu privire la 74 de tipuri 
de mijloace de sprijinire a memoriei, existente în comerț. Din păcate, s-a dovedit dificil a se 
stabili cât de utile sunt, într-adevăr, aceste mijloace. Cercetătorii au chestionat, totuși, un 
grup mic de persoane cu privire la mijloacele de sprijinire a memoriei pe care le considerau 
cele mai utile. Între cele mai utile s-au situat mijloacele tradiționale de tipul calendarelor, 
registrelor de evidență a programărilor și ceasurilor deșteptătoare. Lanţurile pentru chei 
dotate cu semnal sonor (o cheie pierdută poate fi regăsită lovind palmele) au fost socotite 

ca foarte utile, similar automatelor de recepționare și înregistrare a apelurilor telefonice, 
ceasurilor și calculatoarelor care dispun de dispozitive de „reamintire“. Pentru a fi corecți în 
ceea ce privește mijloacele de sprijinire a memoriei, existente în comerț, trebuie să 


recunoaștem că numărul relativ mic de subiecţi, folosiți în studiu, s-ar putea să nu fi dispus 
de aceste mijloace. 


Cât de des apelați la folosirea mijloacelor de sprijinire a memoriei? 


Notaţi utilizarea fiecăruia dintre mijloacele listate mai jos cu un punctaj cuprins între 1 
și 6, folosind sistemul de notare prezentat mai jos. 


(6) Niciodată folosit ; 4 Folosit de trei până la cinci ori în ultimele 2 
1 Folosit de mai puţin de trei ori în ultimele 6 săptămâni 


luni i RY 5 Folosit de șase până la zece ori în ultimele 
2 Folosit de mai puţin de trei ori în ultimele 4 2 săptămâni 


săptămâni 6 Folosit de unsprezece ori sau mai mult, în 


3, Folosit de mai puţin de trei ori în ultimele 2 ultimele 2 săptămâni 
săptămâni 


t Culorile red (roșu), 

1 Listele de cumpărături 
2 Mijloacele ajutătoare bazate pe folosirea primelor 


litere De pildă, inițialele cuvintelor din propoziţia 
„Richard of York Gave Battle in Vain“ (Richard 
de York a avut o bătălie la Vain) corespund, 
așezate succesiv, inițialelor culorilor care 
alcătuiesc curcubeul" 


3 Jurnalele de însemnări zilnice 
4  Rime „În una mie patru sute nouăzeci-și-doi; 


Columb pe ocean naviga, cum știm noi“ ajută la 
reținerea datei de 1492. 


5 Metoda amplasării în spațiu. Elementele care 


trebuie amintite sunt imaginate ca fiind 

amplasate într-o serie de locuri familiare. Când 

se solicită reactualizarea, subiectul privește 

către aceste locuri. 

6 Scrisul pe mână (sau pe oricare altă parte a 
corpului, sau pe îmbrăcăminte) $ 

7 Metoda povestirii Alcătuirea unei povestiri care 

leagă elementele ce trebuie amintite, în ordinea 

corectă. 

8 Refacerea mentală a succesiunii unor evenimente 

sau acțiuni pentru forțarea memoriei Procedeul 

este util pentru a ne aminti unde am pierdut, sau 

am lăsat ceva, sau când anume s-a întâmplat 

ceva semnificativ. 

9 Ceasul deșteptător (sau orice dispozitiv de acest 

gen) util numai pentru trezirea din somn 


10 Dispozitiv de avertizare sonoră cu timp reglabil 


folosit numai la gătit 


11 Ceas cu alarmă (sau alt dispozitiv cu alarmă, 


cum ar fi ceasurile de mână, radiourile, 
dispozitivele cu timp reglabil, telefoanele sau 
calculatoarele) folosite pentru alte scopuri în 
afară de deșteptare sau gătit 


12 Metoda cuvintelor-jalon „Una este luna; două, 


rouă; trei, miei etc,, ca metodă de reținere a 


a 3 
CE- F- 
PEE: 
EFA 


ua [_] 


| orange (portocaliu), yellow (galben), blue (albastru), 
(violet), În limba română există un procedeu mnemotehnie corespunzător: 
uşor de memorat, este alcătuit din inițialele culorilor succesive ale curcu 

indigo (indigo), violet 
acronimul ROGVAIV, 
beului. (n, trad.) 

unor liste de elemente în ordine corectă (vezi y 9 
pag. 88-89)“ 12 |__ o| 


13 Transformarea numerelor în litere, de pildă, 13 | ] 


pentru amintirea numerelor de telefon 

14 Memento-uri De pildă scrierea pentru sine, a 
unot note sau liste cu „Ce trebuie să fac“ 

15 Asociaţii chip-nume Transformarea numelor 
diferitelor persoane în cuvinte având un înțeles 
și cuplarea lor cu o trăsătură deosebită a feţei. 
De pildă, d-l Deleanu având barba roșie poate Ra 
fi imaginat ca având în barbă niște dealuri. 15 

16 Căutare în ordine alfabetică Trecerea de la o 
literă a alfabetului la alta, pentru a găsi inițiala 
unui nume, De pildă, începe numele unei = 
persoane cu A... B... Da? C! C de la Ciobanu... 16 

17 Calendare, dìagrame de perete, planificări 17 IER] 
anuale, panouri de afișaj etc. 

18 Solicitarea anumitor persoane să-și amintească e 
diferite lucruri pentru dumneavoastră 18 

19 Lăsarea unor obiecte în locuri speciale sau 
neobișnuite astfel încât să poată acționa ca 19 En 
elemente pentru aducere-aminte A 


[=] 
ea 
o 


si) =] Lele] 
3) [elle] 


[=] 


Existența a două sau a mai multor punctaje indică diferențe mari între indivizi, fiecare 
dintre numere corespunzând unei subgrupe dintre cele testate. 


Subiecţii lui Harris au menţionat foarte puţine procedee de mnemotehnică internă de 
tipul celor promovate la cursurile de instruire. Fac aici referire la cursurile de tipul celor 
conduse de Lorayne și Lucas, descrise în revista Time ca fiind „un sistem fără greș pentru a 
ne aminti orice“. Ce presupun aceste sisteme? Deoarece cartea de față nu își propune să 
constituie un îndrumar pentru antrenarea memoriei, ar fi util să subliniem gel puțin o parte 
dintre cele mai răspândite sisteme mnemotehnice, înainte de a vorbi despre principiile 
generale ale ameliorării memoriei. 


MNEMOTEHNICI BAZATE PE IMAGINI VIZUALE 


Procedeele mnemotehnice bazate pe imagini vizuale sunt cunoscute din timpuri foarte 
vechi. După Cicero, ale cărui scrieri datează cu un secol înainte de Hristos, primul procedeu 
de acest fel a fost imaginat de către poetul grec Simonides, cu aproximativ 500 de ani 
înainte de Hristos, Se pare că un grec care repurtase o victorie strălucitoare la Jocurile 
Olimpice a organizat, în casa sa, un banchet, pentru a o sărbători. Simonides a fost invitat să 
participe și să recite versuri în cinstea învingătorului, La scurt timp după ce şi-a încheiat 
elogiul, Simonides a fost chemat afară... spre norocul său, deoarece îndată după ce a părăsit 
clădirea, încăperea unde avea loc banchetul s-a prăbușit, ucigând și mutilând oaspeții. 
Multe trupuri erau de nerecunoscut, Cum puteau oare rudele să identifice victimele și să le 
asigure o înmormântare așa cum se cuvine? Simonides și-a dat seama că putea să-și 


A 

amintească foarte ușor locul unde se aflau majoritatea oaspeților atunci când el părăsise 
sala, fiind astfel capabil a identifica trupurile. Această întâmplare l-a pus pe gânduri. Dacă 
memoria sa vizuală era atât de bună, nu o putea oare utiliza pentru reactualizarea altor 
materiale? El a imaginat un sistem conform căruia vizualiza, în detaliu, o încăpere, 
imaginându-și apoi amplasarea a diferite elemente în diferite locuri. De câte ori trebuia 
să-și amintească aceste elemente, el le căuta „cu ochii minţii“, în locurile corespunzătoare. 
Sistemul s-a răspândit printre oratorii clasici, ca de pildă Cicero, fiind și astăzi utilizat. 
Shereshevskii, specialistul rus în mnemotehnică folosea și el acest sistem (pag. 89). După 
cum vă veți putea da seama, dacă îl încercaţi în mod serios, sistemul poate fi utilizat eficient 
şi ușor. 

Pentru început, gândiți-vă la zece locuri din casa dumneavoastră, fiind atent ca succe- 
siunea deplasărilor de la un nivel la altul să fie normală, ca de exemplu de la ușa de intrare 
în holul casei, la bucătărie, apoi spre dormitor și așa mai departe. Verificaţi dacă vă puteți 
imagina că vă deplasați normal, fără dificultate, urmărind traseul care trece prin aceste 
locuri. Gândiţi-vă apoi la zece elemente și imaginaţi-vă că ele se află așezate în aceste 
locuri. Dacă primul element este o pipă, v-o puteți imagina ca ieșind din cutia de scrisori 
situată la ușa de intrare, înfășurată în nori grei de fum, care se revarsă către stradă. Dacă al 
doilea element este o varză, vă puteți imagina că întregul dumneavoastră hol este ocupat de 
o varză imensă și așa mai departe. 

Încercați acum să creați imagini la fel de șocante, asociind locurile selectate de dumnea- 
voastră cu cuvintele de mai jos. 

Personal, am utilizat această metodă mnemotehnică foarte des în orele mele de labora- 
tor din cadrul universității și am observat că este foarte eficientă. Deși este mult mai ușor să 
se lucreze cu cuvinte concrete, ca de pildă nume de obiecte, metoda este eficientă și pentru 
reținerea unor cuvinte abstracte ca, de pildă, „adevăr“, „speranță“, „patriotism“ și așa mai 
departe, cu condiția să putem genera imagini satisfăcătoare. Folosirea imaginilor poate fi 
împiedicată fie prin prezentarea foarte rapidă a unui material, fie, așa după cum am putut 
vedea în capitolul privind memoria de lucru, prin introducerea unei activități spațiale 
interferente; deci nu încercaţi să aplicaţi metoda amplasării elementelor în timp ce coborâți 
cu schiurile de pe munte, sau în timp ce conduceţi automobilul. 


cămașă vultur clemă trandafir aparat foto 
ciupercă crocodil batistă cârnat primar 


Se poate utiliza, în mod repetat, același set de amplasamente atâta timp cât sunt reținute 
numai cele mai recente elemente care le-au fost alocate; elemente mai vechi alocate 


4 acelorași amplasamente vor suferi efectele obișnuite ale interferenţei, cu condiția ca ele să 
e nu fi fost conectate, în mod deliberat, într-un lanţ coerent. Se poate, desigur, crea un sistem 
cu mai mult de zece amplasamente; această situație este caracteristică sistemelor mnemo- 
e tehnice clasice și sistemelor complexe, oarecum mistice, elaborate în Evul Mediu. Vă 
Zi sugerez să încercaţi acum să reactualizaţi cele zece elemente prezentate mai înainte. Nu, nu 
i vă uitaţi, Bazaţi-vă pe imaginile pe care le-aţi creat în diferite amplasamente din jurul 
i dumneavoastră, pentru care ați optat, 
4 Există o similitudine evidentă între metoda amplasamentelor şi metoda cuvintelor- 


jalon, descrisă în paginile 88-89, Diferenţa principală constă în faptul că sistemul jaloanelor 
și se bazează pe folosirea cifrelor și nu a amplasamentelor, corelând numerele cu imagini prin 

intermediul rimelor: una - luna; două — rouă; trei — miei și așa mai departe. Un sistem 
intermediar elaborat la Cambridge, în timpul secolului al XVII-lea, de către Henry Herdson, 
se baza pe o serie de imagini vizuale ale obiectelor a căror formă era asemănătoare cu 
diferite numere. În acest sens, cifra 1 poate fi reprezentată printr-o lumânare sau un turn, 2 
printr-o lebădă, 3 printr-un trident și așa mai departe. Primul obiect va fi imaginat, deci, ca 
interacționând, într-un fel, cu lumânare, al doilea cu o lebădă... O variantă mai complicată 
a acestui sistem, folosită în combinaţie cu o mnemotehnică bazată pe amplasamente, a fost 
aplicată în secolul al XVIII-lea de către Gregor von Feinaigle, specialist în mnemotehnică. 

Una dintre cele mai largi utilizări actuale ale mnemotehnicii imagistice privește învă- 
țarea limbilor străine, în cazul cărora aplicaţiile variază de la predarea mnemotehnicii 
imagistice până la prezentarea unor cursuri întregi dedicate vocabularului și gramaticii. 
Michael Gruneberg, un psiholog care manifestă un interes special pentru aplicațiile practice 
ale cercetărilor privind memoria, a aplicat mnemotehnica bazată pe imagistica vizuală în 
învățarea vocabularului și gramaticii limbii ruse și a altor șapte limbi europene. Programele 
originale destinate vorbitorilor de engleză au fost elaborate sub forma unor programe de 
calculator, fiind însoțite cu benzi audio, pentru învățarea pronunţiei, iar ultimele dezvoltări 
au fost publicate sub formă de carte. După cum a rezultat din rolul de revizuire pe care îl 
joacă bucla fonologică în învățarea limbilor străine, imaginile vizuale sunt potrivite pentru 
a învăţa să înțelegem o limbă străină, deși repetarea pe de rost este mai potrivită pentru a 
învăța să o vorbim, fapt care sugerează că sunt de preferat benzile audio care pun accentul 
pe repetarea exactă. . 


MNEMOTEHNICA VERBALĂ 


Deși mnemotehnica de tip clasic se bazează în special pe imagini vizuale, situația a 
fost diferită în timpurile mai vechi. În secolul al XVI-lea de pildă, Peter Ramus a elaborat 
un sistem în care informaţia era reprezentată sub forma unui arbore cu ramuri ierar- 
hizate, conceptele abstracte ramificându-se progresiv într-un număr din ce în ce mai 
mare de noțiuni concrete. Susținătorii sistemului ramist aduceau argumentul că acest 
sistem prezintă avantajul de a nu cere celui care învață să-și amintească o cantitate atât de 
mare de informaţie suplimentară irelevantă, cât necesită sistemele bazate pe amplasa- 
mente și cuvinte-jalon. Puritanii se manifestau în favoarea sistemelor verbale, dintr-un 
alt motiv, oarecum curios: ei considerau imaginile ca fiind vicioase, putând genera 
„pasiuni carnale perverse“. 

Mnemotehnica verbală s-a dovedit foarte potrivită cu sistemul victorian tradițional de 
învățământ, bazat pe învăţarea pe de rost, care solicita ca nefericitul elev să memoreze un 
număr mare de fapte, ca de pildă data urcării pe tron a diferiților regi sau a diferitelor 
regine. Directorul unei școli din Yorkshire, reverendul Brayshaw, a publicat, în 1849, o 
carte intitulată Mnemotehnica metrică, conţinând o selecție de rime acoperitoare pentru 
2000 de date și informaţii numerice aparţinând fizicii, astronomiei, istoriei şi geografiei. 
Sistemul aflat la baza mnemotehnicii elaborate de către Brayshaw era foarte vechi, datând 
cel puţin din secolul al XVII-lea. El se baza pe substituirea numerelor prin consoane și 
utilizarea consoanelor pentru a crea cuvinte, lată codul folosit de Brayshaw: 

1 2 3 4 5 6 7 8 9 o 00 

| B D G J l M p R T W St 

C F H N Q V X 

] 

i S 4 

Z 

: Pentru a transforma o secvență numerică într-un cuvânt se selecta una dintre consoa- 


nele corespunzătoare, inserându-se vocale, acolo unde era necesar. Deci, pentru a repre- 
zenta anul declanșări primului război mondial, 1914, se puteau folosi consoanele CTBS 
care puteau fi transformate în cuvintele CAT BASE (pisică, bază). De fapt, având în vedere 
că toate datele la care se referă Brayshaw erau situate după anul 1000 d.Hr., el obișnuia să 
ignore prima cifră, corespunzătoare miilor. lată câteva exemple ale rimelor sale, a căror 
folosire permitea accesarea unor date referitoare la suveranii Angliei. 


Prin MeN (om) lângă Hastings, William se-ncoronează. 1066 

Iar RaP (lovitură) din New Forest pe Rufus detronează. 1087 

Coat (coasta) Gaule urâtă e de Henric Întâi ce și-a pierdut copilul înecat. 1100 
Ca un BeaGLe (copoi) cu Maud să lupte Stephen a plecat. 1135 


Informaţia vitală privind data este întotdeauna prezentată în cel de al doilea sau în al doilea 
și al treilea cuvânt de la începutul versurilor, fiecare vers conținând numele monarhului și unele 
date deosebite legate de persoana sa. Din fericire, memorarea datelor nu mai reprezintă astăzi 
o trăsătură esențială a metodicii de predare a istoriei. Sistemul poate fi totuși adaptat altor 
scopuri. De pildă, Ernest Wombaugh din California a modificat sistemul în așa fel încât să îi 
permită regăsirea capitolului și versetului din care fac parte 1200 de citate selectate din Biblie 
(este desigur altceva decât primele 2000 de zecimale ale lui pi). Poate că ar merita ca testul să fie 
adaptat pentru învățarea șirurilor enorme de numere de telefon, a codurilor poștale care par să 
aibă roluri din ce în ce mai importante în viața modernă. 

Există multe alte situații în care mnemotehnica se dovedește utilă și este larg folosită. 

Luaţi de pildă culorile spectrului în cazul cărora se pot crea o serie de procedee mnemo- 
tehnice, de la simplul acronim ROGVAIV (roșu, oranj, galben, verde, albastru, indigo, 
violet) la versurile burleşti de tip Brayshaw ca de pildă Richard of York Gains Battles in Vain 
(Richard de York câștigă luptele de la Vain). Studenţii în medicină care învaţă anatomia 
sunt, se pare, nevoiţi să învețe pe dinafară tot atât cât învățau elevii lui Brayshaw și de aceea 
ei mai cumpără, și acum, cărți de mnemotehnică pentru a le veni în ajutor. Unul dintre cele 
mai bune procedee mnemotehnice se referă la numele nervilor cranieni care pot fi învățate 
cu ajutorul următorului vers: „On Old Olympia's Towering Top A Finn And German Vault and 
Hop“ (Pe vârful semeţ al Olimpiei vechi un finlandez și un german se arcuiesc și sar) 
(olfactiv, optic, oculomotor, trohlear, trigemen, abducens, facial, acustic, glosofaringian, 
vag, accesor și hipoglos). Problema constă în faptul că numele acestor nervi pot fi cu- 
noscute, dar reamintirea nu este sigură, sau este dificil ca nervii să fie menționați în ordinea 
r corectă; ritmicitatea versului, precum și faptul că el are un oarecare sens, la care se adaugă 
9 prezenţa indiciilor de regăsire marcate prin primele litere ale cuvintelor constituie factori 
g care facilitează o reamintire ușoară. 
2 O altă mnemotehnică, de un alt tip, de care eu nu m-am putut niciodată dispensa, este 
d aceea care permite amintirea numărului zilelor dintr-o lună, Ea începe în felul următor: 
i Treizeci de zile au Septembrie, Aprilie, Iunie şi Noiembrie, toate celelalte au treizeci-și-unu, excep- 
tând.., Uit întotdeauna restul, dar știu că este vorba despre luna Februarie și anii bisecți, 

Problema reţinerii numărului de zile din fiecare lună, precum și modul în care ea este 
rezolvată de societăţile omenești aparținând diferitelor culturi este excelent prezentată de 


PD W d NO PT 95 0 


234 MEMORIA UMANĂ 


către Hunter. Se pare că Italia, Franţa și Olanda se folosesc de rime asemănătoare celor 
englezești, ca formă și funcție. Grecia, Finlanda, Rusia, China, Tibetul și marea majoritate a 
Americii de Sud folosesc un sistem care se bazează pe numărarea articulaţiilor bazale ale 
degetelor, Închideți pumnul și numărați lunile, în mod alternativ, folosind atât articulațiile 
cât și golurile care se creează între acestea. Ianuarie este situată pe articulație, deci este o 
lună lungă, urmează Februarie așezată în golul dintre articulaţii, deci este o lună scurtă, 
Martie este lungă, Aprilie este scurtă, Mai este lungă, Iunie scurtă, Iulie lungă. Cu aceasta 
ați ajuns la sfârșitul primului set de articulaţii. Continuaţi, revenind din nou la locul de unde 
ați început numărătoarea. Acest lucru vă va conduce la August, o lună lungă, Septembrie, 
scurtă, și așa mai departe. În alte sisteme culturale sunt folosite mijloace diferite de 
rezolvare a problemei. Calendarul iranian consideră primele șase luni ca având, fiecare, 
câte 31 de zile, următoarele cinci ca având 30 de zile, ultima lună având 29 de zile, cu 
excepția anilor bisecți. Tailanda are un calendar similar calendarului nostru, dar lunile au 
sufixe care indică numărul zilelor; lunile alcătuite din 31 de zile se sfârșesc în om (Januarie 
este numit Magarakom, Martie, Minakom etc.) iar lunile de 30 de zile sunt terminate în on 
(Septembrie este Kanyayon, Noiembrie Prusjikayon etc.), in timp ce Februarie are un sufix 
special, an, numindu-se Kumpapan. Pe scurt, lunile reprezintă o problemă în multe culturi, 
iar mnemotehnica este, de obicei, utilizată pentru a facilita reamintirea numărului lor 
diferit de zile. 

Înainte de a încheia discuţiile asupra mnemotehniei verbale este necesară poate o 
istorioară de avertisment. În timp ce scriam despre mnemotehnie, într-o lucrare anterioară, 
mi-am amintit un procedeu mnemotehnic pe care mi-l spusese un prieten și care ne permite 
să executăm operația, oarecum lipsită de utilitate, de a ne aminti primele 20 de zecimale ale 
valorii lui pi. lată versurile cu ajutorul cărora ne putem aminti: 


PIE / PLĂCINTĂ* 


I wish I could remember pi / Pe pi aș vrea să mi-l pot aminti. 
Eureka cried the great inventor / Evrika strigă inventatorul. 
Christmas pudding / Budinca de Crăciun. 
Christmas pie / Plăcinta de Crăciun. 

Is the problem's very centre / Este al problemei centru. 


Din păcate nu mi-am putut aminti în nici un fel cum se poate ajunge de la rimă la cifrele 
corespunzătoare zecimalelor. Am dat atunci un telefon prietenului meu, iar el mi-a explicat 
că trebuie, pur și simplu, să numeri literele fiecărui cuvânt pentru a ajunge la valoarea 
3,14159265358979323846. Când, în sfârșit, cartea a fost publicată, i-am arătat prietenului 
meu pasajul respectiv, pentru a mi se spune că greșisem, deoarece primul trebuia să fie „| 
wish I could determine pi“ (Aș vrea să-l pot determina pe pi) ceea ce înseamnă că pe locul 
celei de-a cincea zecimale se află cifra 9 și nu 8. Așa după cum a subliniat prietenul meu, 
psihologii își amintesc (corect sau greșit), dar matematicienii detemină! 


TRADIȚIA RITUALĂ ȘI ORALĂ 


Cu toate că mnemotehnica este utilă în societatea occidentală contemporană, rolul pe 
care îl joacă este destul de mic! Motivul este simplu: informaţiile importante sunt de obicei 
scrise sau înregistrate pe film sau benzi magnetice, În societățile care nu dispun de un 


+ În limba engleză PIE (plăcintă) și PI (se pronunță identie [pi]) 

| limbaj scris însă, tradiția depinde în mod esenţial de memorie și din această miar sr 
J mijloacele de conservare și comunicare a tradițiilor au o importanță vitală. Un mijloc de 
J conservare constă în folosirea ritualurilor. Hunter descrie ritualul din ceremonia japoneza a 
) sabiei: fiecare pas al acestui proces complex este marcat de un act ritual. Ritualul religios 
3 are adesea scopuri similare; el amintește participanţilor anumite aspecte ale credinţei lor. 
À lată o descriere a sărbătorii Paștelor evreiești, aparținând lui Paul Levy, publicată în 
J Observator, cu câțiva ani în urmă. 


„Masa (şi scena pentru repovestirea istoriei Paștelor) este pregătită pentru așazarea a 
trei bucăți de pască... Acestea nu reprezintă numai pâinea nedospită din călătoria izrae- 
liților ci și sărăcia pe care ei au îndurat-o atât în Egipt, cât și în deșert.“ 

„Pe masă se află un ciolan prăjit, de miel, pentru a comemora sacrificiul pascal pe care 
fiecare familie îl aducea la Templu, în timpuri străvechi.“ Pe masă există ouă fierte ca 
„simbol al sacrificiului festiv care însoțea întotdeauna mielul pascal.“ 

„Se mănâncă plante amare, de obicei hrean, pentru a aminti participanților la Seder că 
viața sclavilor din Egipt era amară. Un amestec de nuci, mere, vin dulce și mirodenii, 
charoset, păstrează amintirea mortarului folosit de evrei în timpul cât au fost siliți să 
muncească la construirea «orașelor comori» ale egiptenilor.“ 

„Se mănâncă plante verzi ca pătrunjel și creson pentru a simboliza revenirea primăverii 
şi reînnoirea vieții, dar acestea sunt înmuiate în apă sărată în memoria lacrimilor vărsate de 
către evreii înrobiți.“ 

„Cea mai plăcută parte a serii constă în cele patru pahare de vin obligatorii — din care 
celui mai tânăr membru al familiei îi este permis să soarbă numai o înghițitură. Profetului 
Elijah i se rezervă un loc la fiecare masă, deoarece se presupune că va vizita fiecare casă de 
evrei în timpul Sederului. Iar paharul lui de vin este golit o dată cu celelalte.“ 

„În afară de faptul că ajută la crearea unei atmosfere de veselie în timpul sărbătorilor, 
vinul joacă și un rol simbolic în acest ritual. La un anumit moment al ceremoniei, sunt 
picurate zece picături de vin, reprezentând cele zece urgii suferite de egipteni înainte de a-i 
da lui Moise consimțământul de a-i scoate din Egipt pe fiii lui Israel. Îmi amintesc bine 
bucuria malițioasă care se citea pe chipul bunicii mele, atunci când conducea ceremonia, 
pedepsindu-i pe egipteni, trimițând asupra lor lăcuste și bube. Era imediat după război şi 
orice copil știa că «egiptenii» la care ea se gândea erau germani.“ 

Societăţile care nu dispun de un limbaj scris sunt puternic dependente de tradiția orală 
incluzând informațiile importante sau semnificative, în diferite forme de versuri sau 
Cântece care sunt transmise din tată în fiu. În asemenea societăți există o anumită persoană 
însărcinată cu reamintirea acestor informaţii. Populaţia din Ruanda, Africa Centrală, are 
patru bărbați însărcinați cu acest obiectiv. Sarcina primului (Abacurabwenge) este aceea de 
a reține lista suveranilor și reginelor-mame; cel de-al doilea (Abateekerezi) trebuie să-și 
amintească cele mai importante evenimente desfășurate în timpul diferitelor domnii; al 
treilea (Abasizi) păstrează amintirea faptelor și calităților suveranilor, iar cel de-al patrulea 
(Abiiru) trebuie să păstreze secretele dinastiei, 

Aceste tipuri de informații sunt foarte importante pentru o societate şi există date care 
sugerează că, atunci când o societate se schimbă, legendele se schimbă o dată cu ea. Goody și 
Watt prezintă un exemplu privind schimbarea legendelor în statul Gonja din Ghana de Nord, 
care era condus de mai multe căpetenii. Exista obiceiul ca aceste căpetenii să preia, pe rând, 
conducerea întregului stat, Situaţia care a condus la acest obicei este consemnată într-o 

legendă care povestește cum statul a fost fondat de către un bărbat care avea șapte fiii. El a 

dat fiecăruia dintre ei câte un teritoriu și le-a poruncit să conducă statul, pe rând. Această 
legendă a fost consemnată iniţial în jurul anului 1900, De atunci însă, numărul teritoriilor a 
fost redus de la șapte, la cinci: acum se povestește că fondatorul avea numai cinci fii. 

În comunitățile cu puternice tradiţii orale, memoria este frecvent suplimentată prin ritm și 
muzică. În cea mai mare parte a Africii, tobele sunt utilizate ca un indiciu mnemotehnic. În 


departe, unui alt membru vârstnic, Mesagerul lua bastonul pe care îl trans- porta la grupul 
invitat și îl transmitea, făcând referiri la semnele de pe el, Semnele nu reprezentau un limbaj 
scris prin faptul că mesagerul nu putea să citească mesajele pe care nu le ascultase, dar ele 
reprezentau indicii de regăsire pentru un mesaj oral. 

MIJLOACE DE AJUTORARE A MEMORIEI 


O societate în care un număr mic de oameni știu să scrie și să citească trebuie să se 
bazeze în măsură mare pe memorie și prețuiește în mod corect capacitatea de reținere a 
unor cantități mari de informaţie, în detaliu. Într-o societate asemenea celei în care trăim, 
nu suntem obligaţi să încredințăm totul memoriei. Acest lucru trebuie să-l facem numai în 
problemele foarte importante. Din acest motiv, la nivelul comitetelor se încheie minute, 
companiile încheie rapoarte, iar avocaţii încheie acorduri scrise, Acestea reprezintă precau- 
ţii împotriva distorsiunilor sau dezintegrărilor la care este expusă memoria umană. Trebuie 
însă să mărturisesc faptul că, până și în ceea ce privește cumpărăturile, îndată ce lista 
depășește un număr de trei, patru, elemente, nu-mi pot imagina casa ca împodobindu-se cu 
ele, dacă nu întocmesc o listă scrisă. Este mai convenabil, așa după cum un jurnal zilnic este 
și el mai convenabil deoarece ne scapă de supărarea de a nu ne fi amintit ceva. Există însă și 
situaţii în care asemenea mijloace tipice, ca jurnalele de însemnări și listele de cumpărături, 
nu sunt potrivite. a E 

Tipul acestor probleme speciale variază de la o persoană la alta și, după cum variază 
problemele, și soluțiile sunt diferite. Nu există altă alternativă decât atacarea fiecărei 
probleme separat, folosindu-se cât mai multă inteligenţă și ingeniozitate. Deși nu sunt 
reguli speciale de îmbunătățire a memoriei, există un număr de principii generale, care vă 
vor ajuta să obţineţi cât mai mult de la memoria dumneavoastră. 


` 

După cum sper că am demonstrat în capitolele precedente, memoria umană este un 
sistem extrem de eficient de păstrare și regăsire a informaţiei. Totuși, ne dăm cu toții seama 
că memoria ne părăsește uneori, în special atunci când îmbătrânim. Erorile memoriei sunt 
adesea simple și ușor de remediat, ca de pildă situaţia în care este menţionat un incident în 
care este implicat un prieten comun, dar numele acestuia este uitat. Alte greșeli ale 
memoriei pot fi mai serioase; lipsa de la o întâlnire poate duce la răcirea unei potențial 
importante relații de muncă sau la pierderea unui contract valoros. Dacă sunteți student, 
trebuie să vă amintiți informaţiile pentru a trece examenele; dacă aveţi o slujbă care 
necesită relații cu diferite persoane, va trebui să vă amintiţi chipuri și nume. 

tr-un sens însă, nu ne putem schimba memoria. Prin aceasta înțeleg că nu cunosc nici 
o cale prin care sistemele neuronale care stau la baza memoriei să poată fi sistematic 
îmbunătățite. Ceea ce putem face este să utilizăm sistemul într-un mod eficient. 

Mai întâi este important să acceptați faptul că memoria dumneavoastră nu constituie un 
sistem, similar inimii sau plămânilor, în cazul cărora se pot prescrie anumite exerciții simple 
de „antrenare“, Această părere greșită, foarte frecventă în rândul educatorilor secolului al 
XIX-lea, se bucură și astăzi de acceptul servil al unor persoane. De pildă, terapeuţii implicați 
în probleme de limbaj încearcă, destul de frecvent, să-și ajute pacienţii cu probleme de 
memorie prin practicarea jocului Kim (pacientului i se arată o tavă cu obiecte care apoi este 
acoperită, pacientul încercând să-și amintească un număr cât mai mare posibil de obiecte). 
Oricât de bine intenţionată ar fi această acţiune, șansele ca ea să ajute, în mod real, 
pacientul sunt foarte slabe, 

lan Hunter, a cărui excelentă carte despre memorie conţine două capitole utile cu privire 
la îmbunătăţirea performanţelor acesteia, citează un experiment publicat de către W. G. 

Sleight în 1911, în care 84 de școlăriţe în vârstă de 12 ani au fost testate în ceea ce priveşte 

abilitatea de a memora date și evenimente istorice, liste de silabe lipsite de sens, versuri din 
poezii, pasaje de proză, liste de nume, poziții ale orașelor și râurilor pe o hartă, un 
aranjament de forme vizuale și o succesiune de litere ale alfabetului. Fetele au fost apoi 
împărțite în patru grupe; trei dintre acestea au fost puse să execute exerciții de memorie 
timp de jumătate de oră pe zi, patru zile pe săptămână, de-a lungul unei perioade de șase 
săptămâni, ceea ce totaliza un număr de 12 ore de practică. O grupă a exersat memorarea 
poeziilor, alta a memorat informații cantitative, ca de pildă formule științifice și distanțe 
geografice, iar celei de-a treia i s-au dat pasaje de proză privind subiecte geografice, istorice 
și științifice, fiind solicitată să reproducă, din memorie, conținutul acestora. A patra grupă a 
funcționat ca martor și nu a exersat nimic. Toate cele patru grupe au fost apoi retestate, 
folosindu-se un material similar celui utilizat la începutul experimentului. Practica memo- 
rării unui anumit tip de material a intensificat, oare, performanţele ulterioare în ceea ce 
priveşte învățarea materialelor de același tip? Rezultatele lui Sleight au fost fără echivoc: 
grupa martor, care nu a beneficiat de nici un fel de exerciţii, a dat rezultate la fel de bune ca 
și celelalte grupe, neevidențiind, practic, nici un fel de diferențe în ceea ce privește 
performanţele, față de grupele care au exersat. 

Un număr de alte studii au evidenţiat rezultate negative similare. Unul dintre cele mai 
interesante a fost studiul lui Daniel Wagner privind capacitatea memoriei elevilor marocani 
din zonele rurale, care urmau școli de studiere a Coranului. Deși o mare parte din pro- 
gramul lor de studiu era destinat memorării versetelor din Coran, performanţele obținute 
de ei în testele de memorie care implicau alte tipuri de materiale s-au dovedit slabe 
comparativ cu cele ale altor elevi marocani sau americani. Ei s-au dovedit, de asemenea, a 
utiliza în mică măsură metodele mnemotehnice. 

În contrast cu aceste rezultate, Hunter citează un experiment efectuat de către Wood- 
row și publicat în 1927, care a implicat un număr de 182 studenţi. Aceștia au fost testați 
inițial pentru urmărirea mai multor aspecte ale memoriei, prin executarea unor acțiuni de 
reactualizare a poeziei și prozei, învățarea sensului în limba engleză a unor cuvinte turcești, 
a datelor unor evenimente istorice, precum și efectuarea unui test tip „memory span“ bazat 
pe folosirea consoanelor. O grupă a alocat un total de trei ore, distribuite pe o perioadă de 
patru săptămâni, activităților de memorare a poeziilor și șilabelor lipsite de sens. În cazul 
celei de-a doua grupe, același interval de timp a fost alocat instruirii privind tehnicile de 
memorare a poeziei și silabelor lipsite de sens. Cea de-a treia grupă a servit ca martor și nu a 
efectuat nici un fel de activități de exersare a memoriei. În retestarea efectuată la sfârșitul 
intervalului de patru săptămâni, prima grupă nu s-a comportat nici mai bine, nici mai rău 
decât martorul. Cea de-a doua grupă, în cazul căreia s-a aplicat programul de instruire, s-a 
comportat mult mai bine decât celelalte două grupe, în cazul tuturor testelor, inclusiv în 
alte câteva teste total diferite de cele efectuate în perioada de instruire; tehnicile pe care 
subiecții acestei grupe le-au învățat i-au menţinut în condiții bune. 


ÎMBUNĂTĂȚIREA MEMORIEI PERSOANELOR VÂRSTNICE 


În ultimii ani, s-a constatat un reviriment al interesului pentru programele de îmbună- 
tățire a utilizării memoriei la bătrânii normali și la pacienţii cu tulburări cerebrale. Un 
program de acest fel este descris de către McEvoy și Moon, care au lucrat în Florida cu un 
grup de 34 de subiecţi având vârsta medie de 68 de ani în momentul participării la cursul de 
îmbunătăţire a memoriei, Cursul a avut în vedere mai multe aspecte. 

Nume și chipuri Subiecţii au fost învățați cum să folosească mnemotehnica imagistică 
pentru a face legătura între o figură umană și un nume; această tehnică presupunea 
corelarea unui nume nou cu o persoană deja cunoscută, precum și metode de exersare 
repetată extensibilă, în cazul cărora subiecții se autotestează, inițial la intervale mici, 
mărind apoi treptat intervalul dintre testările succesive. 

Programări S-a pus accent pe folosirea unor mijloace de ajutor externe precum calen- 
darele, notele zilnice, precum și pe importanța verificărilor regulate ale angajamentelor din 
perioada următoare, Ga ş 

Activități de rutină În acest sens, programul a urmărit îmbunătățirea gradului de 
siguranță privind executarea de către subiecţi a unor activități de rutină, ca de pildă luarea 
medicamentelor sau udarea plantelor. Și în acest caz s-a discutat utilitatea unor mijloace 
externe de sprijinire a memoriei, ca de pildă jurnalele de însemnări zilnice, sau cutiile 
pentru livrare automată a pastilelor, precum și importanţa formării unor obiceiuri solide și 
a încercărilor de a lega o activitate necesară de un eveniment constant, ca de pildă luarea 
pastilelor după micul dejun. 

Orientarea spațială În legătură cu aceasta s-au avut în vedere probleme de tipul uitării 
locului unde a fost parcată mașina sau pierderea în spaţiu, ca de pildă într-un magazin 
universal necunoscut, sau în orașe noi. Subiecţii au fost învăţaţi să folosească atât codifi- 
carea vizuală, cât și cea verbală, să acorde atenție punctelor de reper și să se asigure că, 
mergând într-o anumită direcție, au privit mereu în urmă pentru a se familiariza cu calea de 
întoarcere. Aceste deprinderi au fost exersate în timpul deplasărilor prin complexe de 
construcții necunoscute. 

Localizarea obiectelor Dificultatea de a ne aminti unde se găsesc lucrurile este o 
problemă obișnuită, având mai multe cauze. Uneori ea se datorează faptului că am așezat 
acest obiect, fără să ne gândim, într-un loc neobișnuit sau neintenționat, sau faptului că 
obiectul este amplasat de fiecare dată în alt loc, ceea ce creează confuzie referitor la 
identificarea locului unde se află în prezent sau unde se afla de obicei. O altă situație este 
aceea că obiectul se află la locul său, dar pur și simplu nu îl vedem. Pentru a face față acestei 
probleme trebuie să învăţăm să păstrăm lucrurile întotdeauna la locul potrivit, evitând să le 
amplasăm undeva, fără a ne gândi. Problema de a nu observa existența într-un anumit loc a 
unor lucruri poate fi ameliorată dacă obiectele respective sunt făcute mai „vizibile“ sau dacă 
repetăm căutarea mai atent și în mod mai sistematic. 

Concentrarea atenției S-a stabilit necesitatea menținerii concentrării atenției în timpul ascul- 
tării sau citirii informaţiei și s-au prezentat strategii de verificare și revizuire a materialelor. 

În vederea evaluării cursului, subiecților li s-a cerut să completeze un chestionar înainte 
de începerea prelegerilor și un altul după un interval de două săptămâni. Chestionarul a 
cuprins probleme legate de cele șase direcții abordate în cursul de instruire precum și 
aspecte legate de alte patru direcţii, neincluse în program. S-a observat o tendinţă clară de 
ameliorare în majoritatea direcțiilor pentru care s-a realizat instruirea, însă această tendin- 
ță nu s-a constatat în ceea ce privește problemele concentrării şi pierderii obiectelor; în 
privinţa direcțiilor neincluse în programul de instruire nu s-a observat nici o îmbunătățire. 
Rezultatele obținute sunt modest încurajatoare, același lucru fiind valabil şi pentru rapoar- 
tele întocmite în urma unor studii în care pacienţii cu tulburări cerebrale, generatoare ale 
unor probleme de memorie, au fost încurajați să se alăture unor grupe de exersare a 
memoriei pentru a-și însuși strategii și tehnici utile, Ameliorările nu sunt impresionante 
dar ele sunt reale atunci când sunt estimate obiectiv și sunt apreciate de către participanți. 

Vă va fi oare de folos aplicarea neformală a unor astfel de principii? Răspunsul este că 
atât aceste principii precum și altele similare vă vor ajuta să vă ajutaţi singur, cu condiția ca 

dumneavoastră să fiți pregătit să urmăriţi, cu inițiativă și insistență, obiectivul ameliorării 
memoriei. Va trebui să vă formaţi noi obiceiuri, iar acestea nu se pot forma fără un oarecare 
efort, astfel că prima întrebare care se pune este dacă simţiți nevoia serioasă de a vă 
îmbunătăți memoria, și dacă da, care anume dintre aspectele acesteia. 

Dacă vă îngrijorează memoria dumneavoastră, ţineţi un jurnal de însemnări zilnice și 
notați erorile de memorie pe care le comiteţi. Acest lucru prezintă două avantaje: în primul 
rând veţi constata că problemele memoriei dumneavoastră nu sunt atât de grave după cum 
v-aţi imaginat, iar în al doilea rând, va releva acele situații care produc cele mai multe 
neplăceri. 


ATENȚIA ȘI INTERESUL 


După cum rezultă din capitolele anterioare, tot ceea ce se introduce în memoria de lungă 
durată necesită un sprijin din partea dumneavoastră. După cum am putut vedea din 
campania publicitară de saturație, condusă de BBC, chiar reluarea de o mie de ori a 
prezentării aceleiași informații nu garantează „lipirea“ acesteia de memorie, dacă ascultă- 
torul nu-i acordă atenţie și nu o prelucrează în mod activ. Aproape sigur că aici se găsește 
motivul care determină dificultăţile obișnuite de a ne aminti numele persoanelor pe care 
le-am întâlnit pentru prima oară. Atunci când facem cunoștință cu unele persoane, atenția 
noastră are tendința de a se focaliza asupra înfățișării lor și discuțiilor protocolare, 
rezultatul fiind acela că, adesea, numele acestora „ne intră pe o ureche și ne iese pe cealal- 
tă“. Dacă doriți să vă îmbunătăţiți memoria în ceea ce privește reținerea numelor persoa- 
nelor după prima întâlnire, nu există altă posibilitate decât de a le aborda în mod conștient, 
iar dacă este necesar, de a le solicita să repete numele. Din punct de vedere social, este mult 
mai puțin jenant de a solicita cuiva să-și repete numele atunci când faceți cunoștință, decât 
de a mărturisi ulterior că l-aţi uitat; a solicita repetarea numelui presupune interes, în timp 
ce uitarea lui poate conduce la concluzia că nu ați acordat interes suficient persoanei 
respective, deoarece nu i-ați reținut numele. În mod similar, este bine să privim cu atenție o 
persoană atunci când facem cunoștință cu ea; a manifesta interes pentru înfățișarea cuiva 
pe care abia l-am cunoscut este mai măgulitor și preferabil situaţiei de a ne uita fix la el cu 
ocazia unei întâlniri ulterioare, scormonindu-ne creierii pentru a afla dacă într-adevăr l-am 
mai întâlnit, și dacă da, care este numele lui. Dacă ați învățat numele, este bine să verificați, 
din când în când, dacă îl puteţi reactualiza. Încercați la început după o pauză scurtă, mărind 
treptat intervalul dintre testări. Însuși procesul reactualizării vă va ajuta să învățați numele. 

Același principiu se aplică și în cazul când doriţi să vă amintiţi conținutul unei cărți pe 
care o citiţi. Dacă parcurgeți cartea cu un ochi la text și altul la televizor, nu vă puteți 
aștepta să vă însușiţi prea multe informații din conținutul acesteia. Unul dintre motivele 
pentru care șahiștii de renume au o memorie fenomenală privind jocul de șah, sau fanii 
fotbalului care își amintesc echipele anului precedent, constă în faptul că ei manifestă un 
interes pentru aceste probleme și urmăresc cu aviditate informaţiile care le privesc. 

Relaţia dintre interes, experiență și memorie nu se limitează, desigur, la cultura occi- 
dentală, Sir Prederick Bartlett a menţionat încercarea sa de a verifica afirmația că populația 
Swazi din Africa de Sud prezintă capacităţi remarcabile ale memoriei. El a început prin a 
solicita un băiat Swazi să transmită un mesaj în cealaltă parte a satului. Mesajul conținea 
zece elemente, iar călătoria a durat aproximativ două minute. Băiatul a comis două erori 
majore, situaţie care ar fi fost de așteptat și în cazul unui copil englez, de aceeași vârstă. La o 
concluzie similară s-a ajuns și în urma supunerii adulților Swazi la o serie de teste de 


CUM SĂ NE ÎMBUNĂTĂŢIM MEMORIA 241 


memorie. Ulterior, un fermier alb a sugerat că ar trebui efectuate teste asupra unuia dintre 
îngrijitorii cirezilor sale, cu privire la memoria lui pentru vite. Omul a fost adus și i s-a 
solicitat să prezinte o listă a vitelor cumpărate, cu un an în urmă, de către un alt angajat, 
împreună cu cât mai multe detalii asupra acestora. El s-a așazat pe vine și cu mare 
rapiditate a prezentat lista a nouă tranzacții, dintre care următoarele două sunt tipice: 

„De la Mbimbimaseko, un bou tânăr, cu un smoc alb în coadă, pentru suma de 2£; de la 
Ndoda Kedeli o juncă tânără, roșie, provenind de la o vacă roșie, având burta albă, contra 
sumei de 1£.“ Cele nouă tranzacții au fost confruntate cu lista vânzărilor din evidențele 
fermierilor și s-a stabilit că toate erau corecte, cu excepția câtorva detalii, ca de pildă, o 
diferenţă de preț de 10 șilingi și o culoare discrepantă, în cazul unui animal. Cauza acestei 
memorii remarcabile în ceea ce privește tranzacțiile cu animale constă în faptul că vitele 
prezintă un interes enorm pentru populaţia Swazi, dat fiind rolul important pe care acestea 
l-au jucat în structura lor socială. 

În ceea ce privește însușirea materialelor noi (asociații de fapte, limbi străine) modul în 
care acestea pot fi cel mai bine organizate în vederea învățării depinde în cea mai mare 
măsură de materialul însuși și de nivelul interesului pe care îl manifestă cel care învață. În 
general este util ca materialele noi să fie raportate, cât mai mult și mai complicat posibil, la 
propria persoană și la condițiile proprii, în timpul care ne este disponibil. Un exemplu bun 
în acest sens ne este prezentat într-un studiu aparținând lui Chase și Ericsson, în care unui 
individ i s-a solicitat să realizeze sarcina, deloc promițătoare, de a-și îmbunătăți perfor- 
manţele de reținere a cifrelor, estimate conform testelor „digit span“; în total el a exersat 
peste 200 de ore, repartizate pe o perioadă de 18 luni, și a fost încurajat să facă tot ce îi 
stătea în putere pentru a-și mări capacitatea de a reține și repeta secvențe de cifre, 
prezentate consecutiv, în ritmul de o cifră pe secundă. La sfârșitul celor 18 luni, el a devenit 
capabil de a repeta secvenţe de peste 70 de cifre (după cum vă amintiţi, majoritatea indi- 
vizilor pot repeta șiruri de șase sau șapte cifre, un număr de zece sau peste zece constituind 
o situație excepțională). Cum a procedat acest subiect? 

In primele patru ore de exercițiu, subiectul lui Chase și Ericsson, SF, a evidențiat un 
foarte redus progres, dar în cea de-a cincea zi, șirul său limită de reținere a cifrelor a crescut 
de la opt, la zece cifre. De la zece în sus șirul limită a continuat să crească într-un ritm de 
aproximativ o cifră pe săptămână. În cea de-a cincea sesiune de lucru, care a avut o 
importanță capitală, s-a întâmplat ca SF să găsească o strategie de codificare a cifrelor care i 
se prezentau. S-a întâmplat ca el să fie un alergător talentat de curse mijlocii și lungi, 
dispunând de cunoștințe detaliate asupra timpilor corespunzători diferitor distanțe și 
standarde. Ceea ce a făcut el a fost o recodificare a secvenţelor de numere care i se pre- 
zentau, sub forma unor timpi de alergare; deci șirul 3 4 9 2 devenea 3 minute 49,2 secunde, 

o cifră apropiată de recordul mondial pentru o milă. El avea la dispoziţie 11 categorii majore 
de tipuri de alergare, de la o jumătate de milă, până la cursa maraton, iar în fiecare dintre 
aceste categorii există o mulțime de subcategorii. 

activitățile pe care le efectuează, oamenii a căror memorie este foarte solicitată îşi 
elaborează procedee mnemotehnice proprii. Ericsson descrie cazul unui chelner care folosea o 
serie complexă de diferite strategii pentru a-și aminti comenzile, de la codificarea semantică, 
A bazată pe scanarea clienților și a gusturilor posibile ale acestora, la mnemotehnica imagistică, 
a pentru a-și aminti măsura în care ei doreau fripturi în sânge, sau bine prăjite, şi la secvenţe de 
a iniţiale pentru reținerea salatelor, O altă abordare aplicată într-o şcoală de barmani a fost 
a studiată de către psihologul american King Beach; în acest caz, cursanți erau încurajați să 
á folosească faptul că diferitele cocteiluri se serveau în pahare de diferite forme şi dimensiuni şi în 
o diferite asociaţii de culori, pentru a-și sprijini memoria privind comenzile. Atunci când 
e 

cocteilurile erau amestecate în pahare identice, de culoare neagră, barmanii cu experiență 
începeau să comită erori, însă paharele identice au exercitat o influență redusă asupra 
novicilor a căror reținere mai puţin demnă de încredere s-a bazat însă pe repetarea în gând. 

Concluzia generală care poate fi trasă din aceste exemple diferite este aceea că o 
memorie bună cere atenţie și organizare, care se pot obține chiar și în cazul celor mai puțin 
interesante materiale. Dacă sunteți student și urmăriți un program de studii, ce puteți face 
pentru a vă concentra atenția asupra acestui material care poate fi, oricum l-am judeca, 
obositor și plictisitor? 

Va trebui să începeți prin a selecta un mediu de lucru în care să nu existe prea mulți 
factori de distragere a atenției. Preferințele oamenilor în privința celor mai stimulative 
medii de muncă variază, unii preferând izolarea totală și liniștea, alții susținând că pot lucra 
cel mai bine pe un fond muzical de intensitate ridicată, Eu personal găsesc că atunci când 
am de executat o activitate puternic solicitantă, o atmosferă înconjurătoare care cuprinde 
anumiţi factori de distragere a atenţiei este uneori mai productivă decât o liniște totală. 
Dacă ați găsit un mediu bun de muncă, folosiți-l în mod regulat; o dată cu trecerea timpului, 
veţi găsi că vă vine din ce în ce mai ușor să adoptați obiceiul de a studia acolo. 

ncercați să citiți orice material, cât mai activ cu putință, nu în spiritul cuiva care 
încearcă să memoreze, ci în spiritul cuiva care pune întrebări autorului. Încercaţi să corelați 
ceea ce spune el cu cunoștințele pe care le aveţi deja. Dacă găsiţi că materialul este foarte 
atrăgător, de ce să nu încercați să exploataţi lipsa de satisfacție imaginându-vă cum ar 
răspunde autorul la criticile dumneavoastră? S-ar putea foarte bine să găsiți că acest lucru 
vă asigură o înțelegere mai bună a textului, chiar dacă nu vă apropie de punctul de vedere al 
autorului. 

Acest lucru este foarte eficient dacă citiți un text de istorie sau biologie, dar ce se 
întâmplă dacă învățați o limbă străină? Din nou, sunt aplicate aceleași principii generale. 
Dacă învățați limba pentru a putea susține o conversaţie, este esenţial să nu vă limitați 
atenția la învățarea pe de rost a gramaticii și vocabularului, ci să folosiți activ cuvintele și 
frazele, pe măsură ce le învățați. Imaginaţi-vă că vă aflaţi în diferite situații și încercați să 
formulaţi cererile sau răspunsurile corespunzătoare. Este, desigur, mai ușor dacă aveți 
colegi care învaţă și ei limba, sau, chiar mai bine, dacă deja o cunosc. Unii elevi găsesc că le 
este util să folosească mnemotehnica bazată pe imagistica vizuală pentru a învăța unele 
aspecte ale limbii, care presupun învățarea pe de rost, cum ar fi vocabularul. Dar dacă doriți 
să vorbiți o limbă străină, nu există altă alternativă decât aceea de a o exersa. Acordați 
atenție sonorității și ritmului secvențelor de cuvinte, precum și sensului lor. În sfârșit, 
încercaţi să aveţi în vedere tot ceea ce doriți să rezolvați cu ajutorul acestei limbi străine. 
Țineţi seama de scopul dumneavoastră privind învățarea limbii și căutați să vă conduceţi 
exersarea limbii în așa fel încât să servească scopului respectiv. 


ORGANIZAREA 


Încă în 1891, marele psiholog american William James sugera că toate ameliorările 
memoriei constau în ameliorarea metodelor obișnuite de a înregistra faptele. Nu mai trebuie 
spus că acest lucru rămâne adevărat, După cum am mai menţionat, memoria de lungă durată 
este asemenea unei biblioteci enorme. Dacă, în interiorul ei, informaţia nu este înmagazinată 
în mod organizat și sistematic, este puţin probabil că va fi regăsită atunci când este necesară. 
Organizarea este utilă în două moduri: ea structurează ceea ce deja s-a învăţat, astfel încât 
reactualizarea unui fragment de informaţie să poată asigura accesarea restului informaţiei, 

| iar în al doilea rând ea corelează materialul nou învățat cu informaţia deja existentă, ceea 

ce înseamnă că, cu cât structura cunoștințelor existente este mai bogată, cu atât este mai 

ușoară înțelegerea și reactualizarea materialului nou. Un student care se află la începutul 

învăţării unui nou subiect găsește lucrările de cercetare ca fiind extrem de laborioase și greu 

de înțeles, în timp ce un cercetător cu experiență în domeniu poate citi aceleași lucrări 

foarte repede, extrăgând esenţialul într-o fracțiune din timpul necesar studentului. — 

Cum trebuie să vă organizați materialul nou? Evident, acest lucru depinde în măsură 

mare de natura materialului pe care încercaţi să îl încredințați memoriei. În general însă , 

este bine să corelați materialul nou cu propria persoană și cu propriile interese, cât mai 

bogat și mai complicat posibil, în timpul pe care îl aveţi la dispoziţie. Să presupunem, de 

pildă, că eu aș dori să memorez codul poștal de la serviciul meu, CBZ ZEF. Ce asociație îmi 

evocă el? Primele două litere sunt ușor de reţinut, ele fiind o prescurtare pentru Cam 

Bridge, orașul în care locuiesc: ar mai exista, poate, posibilitatea de a reține literele ca pe o 

abreviere standard pentru „Confined to Barracks“ (Consemnat în Cazarmă), imaginân- 

du-mă consemnat în birou. Numărul 22 mi l-aș putea aminti ca fiind numărul de yarzi 

dintre liniile de serviciu în jocul de cricket, deci m-aș putea imagina ca fiind consemnat în 

cazarmă şi împiedicat să joc cricket. În ceea ce privește EF, mi l-aș putea aminti ca fiind 
literele cinci și șase din alfabet, precum și din codul meu. 


EXERSAREA 


Indiferent cât de ingenioase ar fi tehnicile dumneavoastră de memorare, nu vă puteți 
sustrage efectelor ipotezei timpului total, conform căreia cantitatea informaţiei învățate 
depinde de timpul pe care l-ați dedicat învățăturii. Acest lucru este valabil indiferent dacă 
încercați să învățați numele unei persoane pe care abia ați întâlnit-o, dacă încercați să 
memorați un număr de telefon sau dacă încercați să înțelegeți un concept dificil din fizică. 
Independent de toate acestea, este important să vă organizați cât mai bine timpul de 
exersare. Dacă întreg timpul de exersare este adunat într-o sesiune de învățare de tip 
maraton, aceasta nu va constitui o modalitate eficientă de a învăța. Câte puțin și des este o 
strategie mai bună. 

Romancierul Arnold Bennett a scris pe vremuri o carte intitulată How to Live on 24 Hours a 
Day (Cum să trăieşti 24 de ore pe zi) pe care îmi amintesc că am citit-o pe când eram student. 
Principala temă a cărții, cel puțin aşa cum îmi amintesc, era aceea că există mult mai multe 
lucruri de făcut, de citit, de învăţat sau subiecte de meditație, decât timpul pe care îl avem la 
dispoziție. Cu toate acestea însă, viața noastră este plină de intervale — intervale în care 
așteptăm autobuzul, când așteptăm la spălătorie, când traversăm orașul pe jos — și în tot acest 
timp gândurile noastre zboară libere. Bennett era de părere că aceste interludii neocupate pot 
fi și trebuie folosite în mod productiv pentru a ne gândi și a ne face planuri în legătură cu noi 
proiecte, pentru a elabora soluţii la problemele curente, sau pentru a repeta materialele pe 
care încercăm să le învăţăm, Ca student ce nu dorea să dedice o parte prea mare a vieții sale 
sociale pregătirii examenelor, am adoptat politica de a elabora rezumate foarte scurte, dar 
sistematice, ale subiectelor pe care trebuia să le repet, purtându-le întotdeauna cu mine, 
într-un carneţel de însemnări. Găseam că pot astfel să folosesc, în mod foarte productiv, cele 
câteva minute pe care le petreceam așteptând autobuzul, 

Dacă știți că veţi avea nevoie să utilizaţi materialul nou învăţat într-o largă varietate de 
situaţii, încercaţi să modificaţi modul în care îl repetaţi. Apelând la un nou exemplu 

academic, putem spune că examinatorii așteaptă de multe ori ca studenţii să răspundă 
întrebărilor într-un mod care depășește simpla regurgitare a datelor cuprinse în obiectul de 
studiu; ei caută priceperea destul de rară de a aplica conceptele într-o modalitate diferită 
sau corelarea unor concepte care au fost tratate separat. Dacă vă concentrați numai asupra 
memorării materialelor, fără a vă gândi la acestea, veţi găsi probabil că manipularea 
ulterioară a materialului respectiv este foarte dificilă, iar toate raționamentele noi vor 
trebui efectuate chiar în timpul examenului. Dacă, însă, atunci când repetați vă gândiţi mai 
pe larg la subiectele pe care le studiați, le corelați și vă imaginați aplicarea lor la problemele 
pe care singur le-aţi sesizat, aveţi toate șansele să obţineţi un rezultat mai bun la examen și 
să rețineți mai mult din ceea ce ați învățat. 

Problema este discutată oarecum în detaliu de către John Bransford care pune un accent 
deosebit asupra a ceea ce el numește procesare în vederea transferului. Prin aceasta el 
înțelege că trebuie să vă asiguraţi că modul în care procedaţi în timpul învățării vă va 
permite să aplicaţi ceea ce ați învățat, atunci când va fi nevoie. El se referă la cazul unui 
absolvent universitar care studia statistica și care era foarte sigur că înțelesese fiecare 
capitol și poate efectua exerciţiile; cu toate acestea, atunci când ordinea exerciţiilor a fost 
modificată, el s-a găsit în mare dificultate. Acest lucru nu este neobișnuit în cazul statis- 
ticilor unde este ușor să te implici în aspectele mecanice ale executării unui anumit test, 
neglijând să înveți în ce situație se aplică fiecare. Este deci important să vă monitorizați 
procesul învățării și să fiți conștient de pericolul de a vă simți foarte lesne satisfăcut. Este 
tentant să treci mai departe atunci când poți recunoaște răspunsul, fără însă a-l putea 
formula. Adesea se spune că modalitatea cea mai bună de a învăța un subiect este aceea de 
a-l preda; pentru a putea transmite cuiva o informație necesară, trebuie să o puteți formula, 
nu numai să o recunoașteți. 


CONCLUZIE 


Sistemul memoriei umane prezintă o eficiență remarcabilă, însă este extrem de suscep- 
tibil la erori. Deoarece lucrurile stau astfel, este bine să se folosească din plin avantajele pe 
care le oferă mijloacele de sprijinire a memoriei, pentru a minimiza tulburările produse de 
aceste erori. Dacă sunt utilizate mijloace externe, este remarcabil ca ele să fie folosite în 
mod constant și sistematic; vă veţi nota întotdeauna programările în jurnalul de însemnări 
zilnice, veți adăuga întotdeauna elementele dorite la lista de cumpărături și așa mai 
departe. Dacă folosiți mijloace ajutătoare interne, ca de pildă mnemotehnici, trebuie să fiți 
pregătit pentru a investi o cantitate destul de mare de timp în învățarea și practicarea lor. 
Mnemorehnicile sunt asemenea uneltelor; nu pot fi utilizate decât după ce au fost forjate. În 
general însă, așa după cum a subliniat William James (italicele îmi aparțin), „Dintre doi 
oameni cu aceeași experienţă în lumea exterioară și care dispun de aceeași tenacitate 
nativă, cel care cugetă mai mult asupra experienţelor sale și le încadrează în relații sistematice 
mutuale va fi cel care va dispune de cea mai bună memorie.“ 

Terapia cognitivă 
de Philippe Brinster 


Abordarea cognitivă — o nouă metodă pentru Fert 

conflictelor interioare și exterioare, cu rezultate bune în tr 
i ietăților și fobiilor. 

rea depresiilor, anxietăților și fobi e S E Bi 

Terapia cognitivă se bazează pe principiul că bl du 
şi reacţiile noastre emoţionale nu sunt direct condiționate 
de evenimentele vieţii noastre, ci de analiza pe care o facem 
asupra lor. TOF ş 

Conștientizând acest fenomen putem învăța să ne 
refacem singuri propriile scheme de gândire, să ne eliberăm 
de stările sufletești negative și să dobândim un echilibru 
de o mai mare maturitate afectivă. 


Ghidul timidului 


de Jean Francois-Picardat 


Într-o eră a comunicării, timiditatea constituie un handi- 
cap, o boală care paralizează orice inițiativă — fie că este 
vorba de domeniul profesional, familial sau sentimental — 
ducând la pierderea contactului cu lumea exterioară. 

Un timid „vindecat” oferă propria reţetă de a depăși 
inerția, teama de eșec și dificultatea de a comunica, demon- 
tând resorturile psihologie care stau la baza timidităţii și a 
lipsei de încredere în sine. l 

Constituit sub forma unui curs practic în 16 lecţii, acest 
manual al vieții cotidiene ne conduce pas cu pas către învin- 
gerea obstacolelor psihologie care ne împiedică să ne mani- 


festăm propria personalitate și către regăsirea de a trăi într-o 
colectivitate. 

O lucrare clasică asupra memoriei, 

elaborată de către unul dintre cei mai cunoscuti 
experti în domeniu 


TE 


N 


Creierul nostru găzduiește un sistem de 
clasificare, înmagazinare și regăsire a 
informaţiilor care depășește, în ceea ce 
priveşte. flexibilitatea și viteza, capacitatea 
celui mai bun calculator. Cu toate acestea, 
sistemul este atât de limitat și de nesigur încât 
este greu să ne amintim chiar și o secvență 
alcătuită din nouă cifre, care ne-ar putea fi 
necesară în formarea unui număr de telefon. 


Cum funcționează memoria? 


Cum poate fi atât de eficientă și, în 
același timp, inadecvată în unele 
situații? 


v memoria de scurtă du 
v memoria de lucru 


v învătarea de lungă dura 


v uitarea si refularea 


vy amnezia 
y regăsirea cunostintelor 
v memoria si îmbătrânir 


v cum să ne îmbunătătim 
memoria 


Alan Baddeley este profesor de psihologie la „Centrul de studii asupra 
memoriei și procesului de învățare“ de la Universitatea din Bristol. Marea Britanie. 

